
EDITURA TREI 


Mulţumiri 


Acesta este cel de al doilea dintre volumele alcătuite 
pe baza manuscriselor mele arhivate la Hoover Institu- 
tion din Stanford, California. Sunt din nou extrem de 
îndatorat prietenului meu dr. Wemer Baumgartner şi 
Fundaţiei lanus pentru că au creat condițiile ca dr. Mark 
Notturno şi soția sa Kira să poată edita şi revizui temei- 
nic aceste prelegeri. Le mulţumesc amândurora pentru 
munca lor asiduă şi străduința neobosită în ducerea la 
bun sfârşit a acestei sarcini dificile. Raymond Mew şi 
asistenta mea Melitta Mew au făcut propuneri importan- 
te de îmbunătățire a textului și m-au ţinut în viață câtă 
vreme încercam să controlez procesul de apariţie a aces- 
tei cărţi. 

K.R.P. 
Kenley, 17 martie 1994 


NOTA AUTORULUI, 1993 


Capitolele următoare au ca punct de plecare prelegerile pe care 
le-am ținut la Universitatea Emory în 1969 pe marginea problemei 
raportului Corp minte. În cadrul lor, propun.o teorie a a interacțiunii 
dintre minte şi „Corp, pe care o pun în legătură cu emergența „evolu- 
tivă, limbajul uman şi ceea ce, de la jumătatea anilor '60, am numit 
„lumea 3“. Pentru a expune această teorie este necesar să preeedez 
sistematic, prezentându-vă câteva din ideile pe care le utilizez în 
“Cadrul ei. Acestea sunt, în primul rândăideile de cunoaştere subiec- 
tivă și cunoaştere obiectivă, teoria celor „trei lumi“, precum şi câte 
ceva despre evoluţie, emergenţă şi funcţiile limbajului. Formularea 
lor va face obiectul primelor capitole ale prezentului volum. 

Deși am refăcut în mare parte prelegerile inițiale’, am decis să le 
păstrez sub formă de curs pentru a facilita lectura. Totodată, la 
Universitatea Emory, expunerile au fost urmate de discuţii, dintre 
care am încercat să încorporez o parte, acolo unde era oportun, în 
chiar conținutul revizuit al expunerilor, iar restul, în măsura în care 
l-am considerat relevant, l-am preluat, sub formă de anexă, la sfârşi- 
tul fiecărei prelegeri?. 

După cum veţi constata foarte curănd, aceste expuneri se vor 
abate într-o oarecare măsură de la planul pe care l-am schiţat inițial. 
Faptul se datorează interesului, devenit foarte clar încă de la primele 

1 De fapt, aceste prelegeri, purtând titlul de Kenan Lectures, au fost ţinu- 
te de Popper liber, fapt care a făcut şi mai dificilă reconstituirea lor (pe baza 
notiţelor şi a înregistrărilor magnetice), datorate în bună măsură lui Mark A. 
Nottumo, editorul volumului Knowledge and the Body-Mind Problem. De 
altfel, Notturno precizează că a fost nevoit să intervină (desigur, cu acordul 
lui Popper), uneori substanţial, în „textul“ (lacunar) consemnat iniţial, recu- 
noscînd că nu ne pune la dispoziţie o „înregistrare istorică“ a cursului (vezi 
„Nota editorului“ la ediţia din 1996 a lucrării Knowledge and the Body-Mind 
Problem, Routledge, London, p. 143) (n. tr.). 

? Cu excepţia ultimei prelegeri, a şasea, care nu este urmată de discuţii 
(n. tr.). 

discuţii, pe care auditoriul l-a manifestat pentru ceea ce am numit lu- 
mea 3. lar lumea 3 reprezintă în orice caz o parte crucială a abordării 
pe care v-o propun a problemei raportului dintre corp şi minte. 

Pe scurt, teza mea poate fi exprimată astfel: pentru a înțelege ra- 
portul dintre corp şi minte, trebuie ca mai întâi să recunoaştem exis- 
tența cunoaşterii obiective ca un produs obiectiv şi autonom al minţii 
umane şi, în particular, modalităţile în care utilizăm o asemenea cu- 
noaştere drept sistem de control pentru rezolvarea critică a proble- 
melor. 


K.R.P. 
Kenley, 1993 


l 


CUNOAŞTERE OBIECTIVĂ ŞI CUNOAŞTERE 
SUBIECTIVA 


Doamnelor și domnilor, 

Faptul că am fost invitat la Emory reprezirită o mare onoare 
pentru mine; totodată, sunt pe deplin conştient că o asemenea 
invitaţie așază pe umerii mei povara unei mari responsabilităţi. 
Am intitulat această serie de e prelegeri „Cunoaşterea şi proble- 
ma raportului co corp-minte“. Poate că ar fi trebuit să-i dau un 
titlu mai atrăgător, cum ar fi „Cunoașterea umană Şi spiritul 
uman“. Însă acesta sună puţin cam fantezist, iar eu sunt alergic 
la Vorbe goale — chiar mai mult decât la fumul de ţigară. 

Am plănuit aceste șase prelegeri după cum urmează: 

1. Cunoașştere obiectivă și cunoaștere subiectivă 

2. Evoluţia, limbajul şi lumea a treia 

3. Mitul contextului 

4. Interacțiunea celor trei lumi 

5. Raţionalitatea 

6. Libertatea 

Menţionez însă că nu intenţionez să urmez în mod rigid acest 
plan, iar faptul de a avea un curs alcătuit din şase prelegeri le- 
gate între ele îl socotesc un mare avantaj. Și asta întrucât nu 
trebuie să-mi fac griji din pricina timpului: mă pot opri atunci 
când ceasul arată 3:50, spunând că vom continua săptămâna 
viitoare. Acesta este un avantaj la care nu vreau să renunţ prin 
cantonarea fiecărei prelegeri pe o temă definită. Totodată, este 
posibil să mă răzgândesc pe parcurs, în special dacă dumnea- 
voastră, doamnelor şi domnilor, veţi dori să puneţi întrebări. 

În acest punct ajung la o problemă de ordin tehnic. Îmi pla- 
ce să fiu întrerupt, să mi se adreseze întrebări. Și chiar vă rog 
să mă întrerupeţi ori de cîte ori spun ceva neclar. La urma ur- 
mei, prefer să discut decât să ţin prelegeri și îmi voi lua liber- 

tatea de a modifica planurile dizertaţiilor mele atunci când apar 
teme noi, rezultate din dezbaterile de la curs sau de la seminar, 
care să justifice o schimbare. 

Pe lângă aceste întreruperi, veţi mai avea o posibilitate de a 
pune întrebări: eu mă voi opri la ora 3:50 doar pentru aceia care 
vor sau trebuie să plece; dar toți cei care au timp și doresc să ră- 
mână pentru discuţii sunt invitaţi s-o facă și să pună întrebări. 

Aş dori să vă spun, mai ales că îl văd pe profesorul Paul 
Kuntz în rândurile publicului, că nu trebuie să vă temeţi de 
mine — în ciuda celor scrise de profesorul Kuntz în studiul său. 
Cred că dânsul mă interpretează greșit: eu sunt foarte sfios și 
blajin și n-am numit niciodată pe cineva cap sec — cu atât mai 
puţin pe un student. S-ar putea să fi spus despre vreunul dintre 
colegi că este tare de cap, deşi nu-mi amintesc să fi făcut una 
ca asta. 

Alt lucru pe care vreau să-l menţionez înainte de a începe 
este că, în ceea ce mă privește, prima mea datorie față de audi- 
toriu este să fac mereu tot ce-mi stă în putință pentru a fi lesne 
înțeles. Iar a doua îndatorire constă în a vă lăsa întotdeauna să 
vedeţi în ce direcție mă îndrept. Aceasta vă va permite să-mi 
examinaţi în mod critic argumentele și mai ales să controlaţi 
dacă vă induc în eroare. 

Voi încerca să realizez aceste lucruri prezentându-vă proble- 
mele mele, de regulă însoţite chiar de încercările mele de solu- 
ționare; doar după aceea voi începe să-mi dezvolt argumentele. 
Astfel, veţi fi în măsură să anticipaţi drumul pe care îl voi urma 
şi-mi veţi putea analiza permanent, în 


mod critic, argumentele. gis 
Aceasta înseamnă că setul meu de Je 
prelegeri va avea o structură în formă ” 
= A z” C ee A 
de spirală. | 7 q 
z A E=, A 
Incepem (prin a-l reprezenta) ast-  j | N : 
4 
fel: | + 4 t t 
Pe drumul de la A la B, voi schița A NCE g 
Sas : z O 
problema respectivă. Apoi ea este în- Ni Y Pa 
gustată în trepte, până când ajungem So PA 
la încercarea de formulare F. `e” 

Acum voi explica cele dauă seturi principale de probleme 
pe care intenţionez să le discut. Ele sunt următoarele: ~ 

(Aj problema a două tipuri de cunoaștere şi a rebţiei dintre 
ele, respectiv En 

l. cunoaşterea în sens obiectiv; 

2. cunoașterea în sens subiectiv; și 

$) problema raportului corp-minte, sau a raportului 
minte-corp, cum mai este numită. 

Pentru a explica prima problemă, mă voi folosi de cîteva 
exemple. 

( 1. Putem spune: 
"Este bine știut că apa este formată din hidrogen şi oxi- 
gen“; sau 

„Este bine știut că putem explica structurile atomice şi nu- 
cleare cu ajutorul așa-numitelor particule ele mentare, dar nu se 
știe dacă particulele elementare au, la rândul lor, o structură: 
aceasta este încă o problemă deschisă“. sea 

Aceste exemple explică ceea ce vreau eu să spun prin gcu- 
noaştere în sens obiectiv] PA i 

| pf a AER exemple pot explica|cunoaşterea în sens su-“ 
lectiv Ae 

„El știa că depăşeşte limita de viteză“. 

„El știa că apa este formată din hidrogen și oxigen“. 

La fel, exemplele de mai jos pot fi tratate ca făcând parte 
din cunoașterea subiectivă, deși sunt într-o oarecare măsură 
diferite: 

„El credea că particulele elementare au o structură intemnă“. 

„El a observat că luna era plină“. 

„El a observat un disc galben“. 

„El a văzut un fulger galben“. 

„El s-a lovit la fluierele picioarelor“. 

„EI a simţit o adiere rece“. 

Sper că am reușit să trasez cu destulă claritate distincția 
dintre cele două tipuri de cunoaștere — obiectivă și subiectivă. 
Este interesant de notat că majoritatea filosofilor, deși nu toți, 
discută doar cunoaşterea în sens subiectiv sau (cum o voi nu- 


mi, de dragul conciziei) cunoașterea subiectivă. Există multe 

existenţa a ceva numit cunoaștere obiectivă. Dacă totuși dis- 
cută vreodată cunoaşterea obiectivă, cele mai multe dintre 
abordări se bazează pe presupoziția posibilității explicării to- 
tale a cunoașterii obiective în termenii cunoașterii subiective. 
Altfel spus, ele presupun că la baza cunoașterii obiective stau 
elemente ale cunoașterii subiective asamblate, într-un fei sau 
altul, laolaltă. 

Pot să vă spun de la bun început că, vreme de cel puțin trei- 
zeci și cinci de ani, am susținut exact punctul de vedere opus — 
fără a exercita însă o mare influență. Tot așa şi aici, ne aflăm 
într-un punct în care aţi face bine să priviţi cu un ochi critic la 
lucrurile pe care urmează să vi le spun. 

"Poziția mea este următoarea: sunt interesat, înainte de toate, 
de cunoașterea obiectivă şi de creșterea ei și socot că nu putem 
înţelege nici cet mai elementar lucru privitor la cunoașterea su- 
biectivă decât studiind creșterea cunoașterii obiective şi schim- 
burile efectuate între cele două tipuri de cunoaştere (în cadrul 
cărora cunoașterea subiectivă mai mult primeşte decât dă). 

O dată încheiată introducerea generală, restul prelegerii de 
astăzi va fi consacrat pe larg acestei probleme. 

© Desce este importantă această chestiune a cunoaşterii? Pen- 
tru că pune anumite probleme pe care le voi numi aici „proble- 
me mari“. Eatare un impact asupra marii probleme a raționalită- 
ţiigasupra importantelor probleme legate de creşterea cunoașterii 
ştiinţifice și dă rolul acesteia în cadrul civilizației noastre, de 
'responsabilitatea morală a omului de ştiinţă;Ale binefacerile pe 
care le datorăm civilizaţiei, ori iide rolul unei Universităţi și al 
tradiţiei versus cel al criticismului. Oricum, problema cunoaș- 
tată în mod critic : ŞI și rațional, î în vreme ce abordarea oricăreia 
dintre „marile probleme“ este în pericol de a degenera, trans- 
formându-se în predică și de a produce acel vârtej al vorbelor 
goale la care, după cum spuneam, sunt alergic. 

În consecință, problema cunoașterii va fi una dintre cele 
două teme principale ale acestui curs. Cealaltă este, vă amintiţi 
desigur, 

(B) Problema raportului corp-minte, sau, cum mai este nu- 
mită, problema raportului minte-corp. 

Acum am să explic puţin acest lucru. Trăim într-o lume de 
corpuri fizice și avem noi înşine corpuri fizice. Însă atuiici 
când vă vorbesc, nu mă adresez „corpurilor dumneavoastră, ci 
minților voastre. Astfel, pe lâng umea întâia, cea a corpurilor 
fizice și a stărilor lor fizice şi fiziologice, pe care o voi numi și 
„lumea 1*, se pare că existăda doua lume, lumea stărilor men- 
tale, pe care o voi numi şi „lumea 2“. De aici rezultă deja o 
primă întrebare, privitoare la natura relaţiei. dintre. cele. două 
lumi, lumea 1, a stărilor și proceselor fizice, și lumea 2, a stă- 
rilor şi proceselor mentale. Aceasta este problema raportului 
corp-minte. 

^ Afunci când vă vorbesc, eu produc, în primă instanţă, niște 
sunete, care reprezintă evenimente fizice — detectabile cu aju- 
torul urechilor, acești detectori ai undelor de presiune. Dar 
dumneavoastră nu numai că detectaţi aceste unde, ci le și de- 
codificaţi: auziţi sunete cu înţeles. Aceste unde fizice poartă 
către dumneavoastră un înţeles (cel puţin așa sper): ele au sem- 
nificație și vă pot determina (și nădăjduiesc că o vor face) să 
gândiţi. Aa 

Potrivit faimosului filosof francez René D, scarţes, numit şi 
„Cartesius“, mintea mea acţionează acum aspra corpului meu, 
care produce sunete fizice. La rândul lor, acestea acționează asu- 
pra corpurilor dumneavoastră, respectiv asupra urechilor dum- 
neavoastră; astfel, corpurile dumneavoaştră acţionează asupra 
minţilor dumneavoastră, determinându-vă să gândiţi. Descartes 
și cartezienii au numit acest proces „interacţiune“ î între corp și 
minte. Iar noi putem să operăm o înlocuire şi să vorbim despre 
interacțiunea dintre stări le fizica şi celeduentale,: 

Cred că a acceptă, ori măcar a încerca să accepți faptul că 
această interacţiune dintre stările (sau procesele) fizice și stă- 
rile (sau procesele) mentale, adică dintre lumile 1 și 2 există 
realmente, e o chestiune de bun simț. Și, de vreme ce putem 

spune că lucrurile care interacționează sunt reale, rezultă că 
putem accepta realitatea acestor două lumi. Sub acest aspect, 
m-aș putea descrie drept un dualist cartezian. În fapt, stau chiar 
mai bine decât Descartes, căci sunt pluralist, fiindcă accept şi 
existenţa unej-â treia lumi, pe care am s-o numesc și „lumea 
3“. Voi explica îndată și foarte pe scurt ce înseamnă aceasta de 
vreme ce politica mea e să vă înfățișez, de la bun început, nu 
doar problemele mele, ci și încercările mele de a le soluţiona — 
între care teoria realității lumii a treia se înscrie ca ingredient 
principal al rezolvărilor mele ipotetice.  „____——— 

Pe scurt, prin „lumea 3“ înţeleg lumea/pr oduselor minţilor 
noastre omenești. Acestea sunt uneori lucruri fizice, precum 
sculpturile, picturile, desenele şi construcțiile lui Michelangelo. 
“Ele sunt lucruri fizice, dar de un gen aparte: potrivit terminolo- 
giei mele, ele aparţin deopotrivă lumilor 1 și 3. Alte produse 
ale minţilor noastre nu sunt tocmai lucruri fizice. Să luăm, de 
exemplu, o piesă a lui Shakespeare. Aţi putea spune că orice 
carte scrisă sau tipărită este un lucru fizic, asemenea, să spu- 
nem, unui desen. Însă, în mod evident, o piesă jucată nu este un 
lucru fizic, deși ea poate fi un șir foarte complex de eveni- 
mente fizice. Dar amintiţi-vă, vă rog, că nici o interpretare a lui 
Hamlet nu poate fi considerată identică cu însăși piesa Hamlet 
a lui Shakespeare, după cum nici aceasta din urmă nu e iden- 
tică cu întreaga clasă ori mulţime a interpretărilor sale. Putem 
spune doar că piesa este reprezentată sau reprodusă de aceste 
interpretări, la fel cum una sau mai multe fotografii pot fi con- 
siderate reprezentări ale unei construcţii ori ale unei sculpturi, 
sau cum niște c6pii tipărite și diferite calitativ pot fi socotite 
reproduceri ale unei picturi ori ale unui desen. Însă pictura 
originală este diferită de reproducerea sa, cam la fel cum 
Hamlet-ul lui Shakespeare este diferit de variatele sale repro- 
duceri sau interpretări. Dar în vreme ce o pictură originală este, 
după cum aminteam, un lucru fizic aparte, cu siguranţă că 
Hamlet-ul lui Shakespeare este departe de așa-ceva. Chiar dacă 
reproducerile sale pot fi considerate ca aparținând atât lumii 1, 

a lucrurilor fizice, cât şi lumii 3, a produselor minții, piesa 
Hamlet ca atare face parte numai din cea de-a treia lume. 

La fel stau lucrurile și în cazul unei simfonii. Partitura scri- 
să a Simfoniei în Sol Minor de Mozart nu este simfonia lui 
Mozart, deşi o reprezintă pe aceasta într-o formă codificată. Şi 
nici diversele interpretări ale Simfoniei în Sol Minor de Mo- 
zart nu sunt una cu aceasta, ci se raportează la ea în calitate de 
reproduceri. Aceste interpretări aparțin simultan lumilor | şi 3, 
în vreme ce simfonia propriu-zisă aparține numai celei de-a 
treia lumi — acea lume care cuprinde arhitectura, arta, literatu- 
ra, muzica și, probabil, cel mai important lucru, științele exacte 
şi disciplinele umaniste. 

Îmi dau seama că ideea de lume a treia este neobişnuită şi 
dificilă. Prin urmare, să nu credeţi că mă aştept s-o înţelegeţi 
de la prima ei menționare. Cu toate acestea, eu socotesc că cel 
mai bine este să pun, deodată, toate cărţile pe masă, astfel încât 
să le puteţi examina și să înțelegeți încotro mă îndrept. 

Se întâmplă ca acest lucru să-mi amintească o anecdotă. Cu 
mulți ani în urmă, când trăiam în Noua Zeelandă, aveam un 
prieten, bătrânul Dr. Farr, profesor pensionar de fizică, un fai- 
mos savant în domeniul geomagnetismului, cunoscut totodată 
pentru promptitudinea și ascuțimea de spirit a replicilor sale. 
Ajuns la aproape optzeci de ani, el continua să se intereseze de 
studenții vechiului său departament de fizică, discutând adesea 
cu ei, pe stradă. Într-una din zile un student, vădit tulburat după 
ce l-a privit pe bătrânul profesor, a fost întrebat de către acesta 
ce s-a întâmplat, drept răspuns, el a îngăimat: „Vă rog să mă 
iertați, Dr. Farr, dar pălăria dumneavoastră este așezată in- 
vers!“ Replica a venit fulgerător: „Dar de unde ştii dumneata 
în ce direcție mă îndrept?“ 

În ce mă priveşte, aș vrea ca dumneavoastră să știți în ce 
direcţie mă îndrept, astfel încât să-mi puteţi descoperi mai les- 
ne neregulile. De aceea am să vă prezint acum ceea ce poate fi, 
într-un fel, descris ca teză principală a cursului meu. Ea sună 
astfel: fa 
Nu putem înţelege lumea 2, adică fumea populată de pro- 
priile noastre stări mentale, fără să înțelegem că principala ei 

' funcţie este aceea de a produce obiectele lumii 3 și de a supor- 
ta acţiunea acestora /Căci liițnea 2 nu interacționează doar cu 
lumea 1, cum credea Descartes, ci și cu lumea 3; iar obiectele 

' aparţinând acesteia din urmă pot acţiona asupra lumii | numai 
prin intermediul lumii 2, care are funcţia de mijlocitor. 

Ne putem reprezenta aceste lucruri cu ajutorul unei dia- 
grame simple: 





lumea 3 înregistrarea (graficul) temperaturii 
lumea 2 intermediar pentru 


controlul automat al uzinei chimice 
lumea 1 








Printre multe altele, lumea 3 conţine consemnări, putând 
aşadar conţine și consemnări ale unor temperaturi. În cazul 
înregistrărilor de acest tip, lumea 1 poate părea că acţionează 
direct asupra a ceva din lumea 3, prin intermediul unui grafic, 
ori al unui instrument automat de înregistrare. În realitate însă, 
lucrurile nu stau astfel. Noi suntem aceia care organizăm, ca 
intermediari, înregistrările temperaturilor, ordonându-le astfel 
încât acestea să se constituie într-un adevărat registru de tem- 
peraturi, ori un grafic, care aparţin atât lumii 1, cât și lumii 3. 
Numai prin intermediul nostru poate lumea 1 acţiona asupra 
lumii 3. 

Un exemplu similar îl poate oferi sistemul automat de su- 
praveghere al unei uzine chimice. Aici lumea 3, mai precis 
anumite planuri sau scopuri obiective din cadrul acesteia coor- 
donează, într-o anumită modalitate — prin intermediul mași- 
nilor automate — anumite procese aparţinând lumii 1. Noi 
suntem însă aceia care instalăm aceste mașini, numai prin 
intermediul nostru obiectivele actuale au șansa vreunui efect 
asupra lumii 1. 

Dacă teza mea este corectă, atunci problema raportului 
corp-minte va dobândi șansa unei soluţionări numai în cazul în 
care vom lua în considerare lumea 3. Până acum, această pro- 

blemă a vizat doar relaţiile dintre lumile 1 și 2. Dar dacă faptul 
că lumea 2 funcționează ca un intermediar între lumile 1 și 3 
reprezintă un element important, atunci abordarea raportului 
corp-minte ar fi rămas incompletă în absența extinderii ei 
asupra fne ocib dintre toate cele trei lumi. 





dualist, ci un m Poziția mea nu este câtuşi de puțin la 

modă. Moda predominantă în filosofie este de o bună bucată 

de vreme monismul ferm. Desigur, au existat mai multe feluri 

de monisme, destul de diferite între ele. Până nu demult, era la ' 
modă o școală de filosofie care încerca să interpreteze lucrurile 

fizice fie drept pachete de fenomene, fie drept posibilităţi de 

observaţie, ori constructe alcătuite din observaţii sau din date 

ale simţuritor. Cu alte cuvinte, pentru a fi în ton cu epoca sa, o 

teorie trebuia să se străduiască să reducă lumea întâia la cea 

de-a doua. Aceaștă formă de monism a fost botezată în multe 

feluri, de pildă“jfenomenalism“.; În prezent a ajuns la modă o 

nouă formă de monism, numită “fizicalism“, sau, uneori, „beha- 

viorism“, ori „materialism“. Ea a age a ceea ce. 
eu nuihesc „lumea a doua“ echivalează cu introducerea dei 
complicaţii inutile, de vreme ce este mult mai simplu și mai 
convenabil să admitem. doar existența lucrurilor și stărilor fizi- ` 

ce. Adepții ei ar fi de acord că, atunci când vă vorbesc, eu pro-- 
duc zgomote de natură fizică, latura mea fiziologică trebuind 

să fie într-o dispoziţie adecvată acestui proces. De asemenea, 

de pe poziţiile aceleiași teorii, s-ar admite că dumneavoastră ca 

subiecţi, sau mai bine-zis latura dumneavoastră fiziologică, ar 

putea fi stimulată să reacționeze adecvat la sunetele mele. Însă 

:s-ar considera că e inutil să presupunem că eu sau dumnea- 

voastră întreprindem ceva de genul gândirii sau atenţiei. 

Trei dintre fizicaliştii de seamă sunt prietenii mei: Rudolf 
Camap, Herbert Feigl şi Willard Van Orman Quine. Problema 
este discutată la modul foarte concis de către acesta din urmă, 
care își mărturisește recunoştinţa datorată lui Carnap şi Feigl în 
această chestiune. Referindu-se la comportamentul uman, Quine 
se întreabă sceptic dacă partia progresa î in cunoașterea acestu- 
ia apelând la postatăreă, de-stări mesbgle î în spatele manifes- 

tărilor comportamentale. Rezumând, el conchide că (citez din 
World and Object, p. 264) „stările corporale oricum există; 
de ce să le adăugăm pe celelalte?“ Este interesant că între- 
bări similare sunt puse de filosofi precum Berkeley şi Mach: 
„Senzaţiile oricum există; de ce să le adăugăm lucrurile mate- 
riale?“ 

Sunt de acord că negarea existenței stărilor mentale sim- 

plifică lucrurile. De exemplu, dificila chestiune a raportului 
corp—minte dispare pur și simplu, fapt care, fără îndoială, e 
foarte convenabil, fiindcă ne scuteşte de neplăcerile presupuse 
de soluționarea acesteia. Însă nu cred că filosoful american se 
exprimă necontradictoriu atunci când pune întrebarea: „de ce 
să le adăugăm pe celelalte?“ Cui îi adresează el această între- 
bare? Corpurilor noastre? Stărilor noastre fizice? Comporta- 
*mentului nostru? Quine argumentează, iar eu susţin că argu- 
mentele aparțin lumii 3. Argumentele pot fi înțelese, deslușite, 
liar aceste procese cognitive fac parte din lumea 2: corpurile 
noastre pot prinde o piatră sau un băț, dar nu pot „prinde“ un 
' argument. 

De asemenea, sunt sigur că există la Quine intenția (din nou 
un temen din lumea 2) de a ne convinge prin argumentele sale, 
sau cel puțin să ne ofere o temă de gândire (ambii termeni țin 
tot de lumea 2). 

Evident, el nu va fi satisfăcut (de asemenea un element al 
lumii 2) dacă el doar ar declanșa un anumit tip de comporta- 
ment al nostru — haideţi să-l numim aprobator — cum ar fi 
sunetele „Exact!“, „Așa este!“ sau „Foarte bine!“ 

Aici se încheie critica pe care i-o aduc lui Quine. 

În orice caz, pluralismul este demodat, la fel ca şi cunoaş- 
terea obiectivă şi mă tem că majoritatea lucrurilor pe care vi le 
voi spune în aceste prelegeri nu sunt în pas cu moda (și sper să 
rămână străine de această modă). i 

În legătură cu prima noastră problemă, privind! cunoaşterea, 
întrebam mai devreme de ce este aceasta importantă și răspun= 
deam apelând la o listă de chestiuni pe care le-am numit „pro- 
bleme mari“ (cum ar f fi raționalitatea). În mod analog, există 
un număr de probleme mari în spatele problemei raportului 

corp—minte şi al formei extinse a acesteia, problema celor trei 
lumi. De exemplu, există marile probleme ale libertății umane 
şi ale controlului pe care-l avem asupra vieților noastre, despre 
marea problemă a creativității, sau despre cea care pare de 
departe chestiunea cea mai importantă întrucăt priveşte rapor- 
turile dintre noi și acţiunile noastre, în frunte cu munca noas- 
tră, cât şi modul în care evoluăm prin aceasta. Dar amintiţi-vă, 
vă rog, ce spuneam despre pericolele suscitate de marile pro- 
bleme. 

Doamnelor şi domnilor, am survolat foarte rapid cele două 
mari probleme care fac obiectul unui curs structurat în şase 
prelegeri şi, după ce am gonit astfel, cred că simţim cu toţii ne- 
voia să ne tragem puţin sufletul. 

Aşadar, haideţi să ne oprim un moment şi să recapitulăm, 
fără să uităm însă că nu suntem decăt pe punctul de a încheia o 
trecere în revistă introductivă la cursul nostru. Tocmai am 
schiţat cele două probleme principale ale noastre, (A) și (B), 
problema a cunoaşterii (A) şi proble ma-rape ortului corp-minte 
(B). To Totodată, v-am indicat direcţia î în TA mă îndrept. Refe- 
ritor la problema cunoaşterii (A), voi insista asupra importan- 
tei cunoașterii obiective, în vreme ce în cazul problemei rapor- 
tului 25rp-minte (B) + voi sublinia importanţa lumii 3. Acesta 
este, pe scurt, programul pe care l-am discutat pînă în momen- 
tul de față. 

N-am spus însă până acum nimic despre legătura, foarte 
importantă, dintre cele două probleme, (A) şi (B). Ea poate fi 
exprimată după cum urmează: 

Cunoașterea obiectivă face parte din lumea 3. Ea constituie, í 

din punct de vedere biologic, cea mai importantă parte a lu- 

mii 3, mai precis acea parte care are cele mai importante re- ; 

„percusiuni asupra lumii 1. | 

a i obiectivă-estejalcătuită din presupuneri, ipote- 
ze, adică teorii — publicate de regulă sub formă de cărți, reviste 
sau cursuri. Totodată, gin ea fac parte problemele nerezolvate 
şi argumentele pro şi contra diferitelor teorii concurente. Prin 
urmaregapartenenţa cunoașterii obiective la lumea 3, a produ- 
selor mentale, este evidentă. Astfel, creşterea acestei cunoaș- 

°` teri va contribui la creșterea lumii 3. Acest lucru reprezintă un 
indiciu care ne ajută să înțelegem (cun de a fost posibilă evo- 
luţia celei de a treia lumi. Din perspectiva evoluţiei biologice, 
ea a evoluat la origine datorită extraordinarei sale valori pentru 
supravieţuire. Dacă vă amintiţi ce spuneam despre semnifica- 
ţia lumii 3 pentru problema raportului corp-minte, atunci veţi 
înțelege că ni se oferă aici și un fir conducător către o înțele- 
gere biologică: a evoluţiei minții umânie: mintea umană s-a dez- 
voltat împreună cu lumea 3 și cunoaşterea obiectivă. 

„De aceea atât drumul meu către soluția problemelor noas- 
tre, cât mai ales abordarea lumii 3 vor fi inspirate de biologie: 
voi folosi ideile evoluționiste. Faptul v-ar putea surprinde, dacă 
vă gândiţi cât de abstractă, de absconsă și, desigur, de filoso- 
fică este această idee de lume 3. 

Cu acestea închei, deocamdată, schiţarea principalelor pro- 
bleme ale prelegerilor noastre. 

— Introducerea la cursul meu fiind încheiată, voi trece la tema 
propriu-zisă a prelegerii de astăzi — „Cunoașterea obiectivă și 
cunoaşterea subiectivă“. Ca de obicei, am să încep cu punerea 
problemei și cu formularea soluției. 

Problema mea este următoarea: cum creşte cunoaşterea 
noastră? 
“Soluţia pe care o propun este o schemă tetradică oarecum 
ultrasimplificată a metodei încercărilor și eliminării erorilor: 


P, > TT-+ EE— P, 


„ P,“ reprezintă problema de la care plecam Ea poate fi de 
natură isoretică sau practică. 5 
„TT“ reprezintă teoria ipotetică prin care încercăm să re- 
zolvăm problema „P; 7 cl 
„ EE" este procesul de eliminare a erorii prin intermediul 
„P,“ este problema la care ajungem în urma discuţiilor și 
testărilor. | 
Întreaga schemă indică faptul că pomim de la o problemă, 
fie teoretică, fie practică, pe care încercăm s-o rezolvăm prin 
producerea unei teorii ipotetice care constituie totodată soluția 

noastră ipotetică, aceasta este deci faza încercării. Apoi su-: 
este metoda critică a eliriinării erorilor. Ca rezultat al acestui 
intreg proces apare o nouă problemă, P; (sau poate mai multe 
noi probleme). Progresul realizat, echivalent cu creşterea cu- 
noaşterii noastre, poate fi de regulă estimat prin măsurarea dis- 
tanței dintre P, şi P„ după care vom ști dacă am înregistrat 
vreun progres. Pe scurt, conform schemei noastre, cunoaşterea: 
incepe cu probleme și sfârşeşte (în măsura în care ea se sfâr- 
şește vreodată) cu problerie. - 
P, este adesea o problemă practică, dar poate foarte bine fi 
şi o problemă teoretică. Acelaşi lucru este valabil şi pentru P,. 
Schema noastră se aplică cunoaşterii în sens obiectiv și su- 
biectiv. Vom vedea că aplicabilitatea ei este chiar mult mai largă. 
Îngăduiți-mi să dau un exemplu de creştere a cunoașterii 
obiective, pornită de la o problemă practică şi încheiată tot cu o 
problemă practică. Problema inițială a lui Henry Ford a fost 
următoarea: cum putem oferi mijloace de transport pe întinsele 
distanţe ale Statelor Unite? Aceasta a fost P,. Ford a propus 
teoria următoare: construirea unui automobil ieftin. Aceasta a 
dus, în urma diferitelor încercări și erori, la o nouă problemă: 
cum putem asigura șosele şi locuri de parcare pentru mașinile 
noastre? Problema inițială P, a fost cea a transportului; noua 
problemă, P,, este legată de trafic — o problemă a frustrării. 
Adesea, problemele sunt de natură teoretică. O problemă 
teoretică tipică este următoarea: de ce există acele stele ciuda- 
te, care rătăcesc pe cer, în loc să stea la locul lor și să se roteas- 
că, așa cum fac majoritatea stelelor? Numele grecesc pentru 
stelele rătăcitoare este „planete“, iar problema lor a condus, 
de-a lungul multor stadii, la Ptolemeu, la Copernic și Kepler, la 
teoria lui Newton, care a unificat pentru prima oară fizica ce- 
lestă cu cea terestră. Însă lucrurile nu au luat sfârșit aici: multe 
probleme au rămas nerezolvate, după cum remarca chiar New- 
ton în Optica sa, ele conducând, după alţi 200 de ani, la Ein- 
stein. La rândul lui, acesta a atras atenţia asupra unor probleme 
pe care teoria sa le-a lăsat nerezolvate; şi povestea merge mai 
departe, la nesfârșit. 

Schema noastră tetradică poate fi detaliată în diverse mo- 
duri. De exemplu, o putem înlocui cu următoarea schemă: 


TT > EE > Pau 4 
P, 9 TT; > EE;> P, > DEC 
” TT > EE > P, ° 


i 
li 


noi testări — adică la încercări de a infirma aceste teorii — şi la 
noi probleme. DEC reprezintă „discuţia evaluativă critică“ ce 
încearcă să decidă care dintre teoriile aflate în competiție sunt 
suficient de solide pentru a supravieţui și care trebuie eliminate 
în totalitate. 

Schema indică faptul că putem privi creşterea cunoașterii 
ca pe o luptă pentru supravieţuire între teoriile rivale. Doar teo- 
riile cele mai adecvate supraviețuiesc, însă chiar şi ele pot fi 
„ucise“ în orice moment. 

Dacă sunt comparate aceste scheme cu selecţia naturală a 
lui Darwin, vom remarca imediat extraordinarul avantaj ferit 
din punct de vedere biologic de evoluţia lumii 3, a cunoașterii 
obiective. 

Un individ sau o specie va fi eliminat(ă) dacă avansează o 
soluţie greșită la o problemă. Acest lucru este valabil în cazul 
mutaţiilor eronate (așa-numitele mutații fatale) precum și al 
cunoașterii eronate în sens subiectiv: o așa-numită „eroare de 
apreciere“ poate lesne duce la eliminarea persoanei care a să- 
vârșit-o (dacă este vorba de un șofer, acesta îi poate trage și pe 
alții după el). O poveste pe care o spun adesea este povestea 
unei comunităţi indiene care credea că viaţa, inclusiv cea a ti- 
grilor, este sfântă. Drept consecinţă, comunitatea a dispărut, și 
o dată cu ea teoria că viaţa tigrilor este sfântă. Însă cunoaşterea 
obiectivă se prezintă altfel: putem lăsa teoriile obiective. să 
moară în locul nostru. De altfel, înainte de a le folosi, noi fa- 
cem tot posibilul să le ucidem, prin testări severe. Astfel, mii 
de teorii pot fi ucise zilnic, fără ca cineva s-o pățească. 

Aceste consideraţii trimit către o mai largă aplicare a sche- 
mei noastre tetradice originare: 


Aici avem câteva teorii zori dând naştere la 

P> TT > EE> P, 


Am putea aplica această relație nu numai la cunoaștere, ci şi 
la evoluția biologică — de pildă la evoluţia unei anumite specii 
de fluturi de noapte. Pentru acești fluturi orice problemă va fi 
de natură practică: ea poate fi creată de o schimbare din mediul 
înconjurător, datorată, să zicem, industrializării. În acest caz, 
TT nu va fi o teorie ipotetică, ci o mutație, să spunem o schim- 
bare de colorit. EE reprezintă eliminarea erorii prin intermedi- 
ul selecţiei naturale: numai mutaţiile adecvate supraviețuiesc, 
până la apariţia problemei următoare. 

Prin urmare, putem privi formarea teoriilor de către oameni 
— cu alte cuvinte cunoașterea obiektivă — ca pe ceva de genul 
unei mutații i petrecute în exteriorul corpului nostru, altfel spus, 
o „mutație exosomatică“. Din această perspectivă t teoriile sunt 
asemenea instrumentelor, fiindcă instrumentele sunt asemenea 
organelor exosomatice. În loc să ne dezvotăm ochi mai buni, 
noi dezvoltăm binocluri și ochelari. În loc să ne dezvoltăm urechi 
mai bune, noi dezvoltăm microfoane, difuzoare și proteze au- 
ditive. Şi în loc să ne dezvoltăm picioare mai iuți, noi dezvol- 
tăm automobile. 

ret 

Atât despre cunoașterea obiectivă. În ce priveşte cunoaşte- 
rea subiectivă] aceasta este în mare parte preluată din cunoaș- 
terea obiectivă. Învățăm o mulțime de lucryri-din cărți și în 
universități; dar reciproca nu este valabilă( deşi cunoașterea 
obiectivă este opera omului, ea este rareori obțiriută prin prelu- 
crarea cunoașterii subiective. Se întâmplă foarte rar ca cineva 
să-și formeze mai întâi o convingere pe baza experienței perso- 
nale, s-o facă publică, pentru ca mai apoi s-o găsească accep- 
tată în mod obiectiv asemenea lucrurilor despre care spunem: 
„Se ştie că...“ De regulă, cunoașterea obiectivă este rezultanta. 
teoriilor rivale. propuse ca încercări de a rezolva o problemă 
cunoscută în mod obiectiv. Ea este acceptată în domeniul 
obiectiv, sau pubtic, număi în urma unei Șieuț critice prelun- 
gite, bazată pe testări. - 

Dacă așa stau lucrurile, atunci rezultă că rareori cunoaște- 
rea subiectivă devine obiectivă și, mai departe, că nici o teorie 
a cunoașterii subiective nu va fi în măsură să dea seama de 

cunoașterea obiectivă. Această teorie trebuie dezvoltată: un 
element al cunoașterii subiective (lumea 2) devine obiectiv 
(Criticabil la nivelul lumii 3) prin formularea într-un limbaj oa- 


recare. 
Pe de altă parte, schema noastră tetradică poate da seama de 
ambele tipuri de cunoaştere. 
Am spus adineauri că o parte importantă a cunoașterii su- 
biective este cunoaștere obiectivă preluată de un subiect oare- 
care. "Este însă ușor de demonstrat că cea mai mare „parte. a 


v 


scute: 





cunoaşterii subiective e formată din potențialități î 
dispoziții, ori modificări ale dispozițiilor înnăscute. 

Majoritatea lucrurilor pe care le cunoaşte omul constau în 
primul rând în n dispoziţii. Dacă cineva știe să meargă pe bici- 
cletă sau să cânte Ta vioară, această cunoaștere constă în dis- 
poziţii de a acţiona în conformitate cu cerinţele unei situaţii 
date. Când spunem că cineva cunoaște calculul diferenţial și 
integral, ne referim la faptul că respectiva persoană știe cum se 
face o derivare și o integrare: spunem așadar că a dobândit o 
cunoaștere dispoziţională. Același lucru este valabil și în cazul 
cunoașterii diferitelor limbaje. 

În mod similar, cunoaşterea alcătuită din informaţii, cu- 
noașterea faptului că lucrurile stau într-un anumit fel — de pildă 
că actualul președinte al Statelor Unite este Richard Nixon, ori 
că actualul suveran al Angliei este Elisabeta a II-a — este con- 
stituită în mod esenţial din dispoziția de a ne aminti ceea ce am 
auzit în legătură cu anumite lucruri şi din dispoziţia de a ne 
aștepta la anumite lucruri și nu la altele. Dacă cineva dintre 
dumneavoastră va citi în ziarul de mâine că președintele 
Humphrey s-a întors la Casa Albă după încheierea vizitei sale 
în Europa, respectiva persoană va fi șocată și tulburată deoa- 
rece această relatare vine în contradicţie cu așteptările sale — 
altfel spus, cu un anumit gen de dispoziţii. 

În acest fel noi putem descrie toate genurile de cunoaştere 
subiectivă ca fiind alcătuite din dispoziţii de a reacţiona î în anu- 
mite feluri la anumite situaţii. În cazul oamenilor și al anima- 
'lelor, cele mai multe dispoziții de a reacționa în anumite îm- 
'prejurări sunt înnăscute. lar dacă nu sunt înnăscute, ci dobândite, 

achiziționarea lor se face în urma utilizării sau a modificării 
dispozițiilor înnăscute. De exemplu, vorbirea limbii engleze 
sau a limbii franceze reprezintă o dispoziţie dobândită, însă 
fundamentul — dispoziţia de a învăţa un limbaj uman oarecare 
— este o caracteristică înnăscută aparţinând exclusiv speciei 
umane. 

Din câte ştim, toate dispoziţiile înnăscute au fost dobândite 
de către specii i prin selecţie-naturală, aceasta reprezentând în 
esenţă o metodă a încercării şi eliminării erorii — o metodă care 
poate fi descrisă la modul ultrasimplificat cu ajutorul schemei 
noastre tetradice. 

Până în prezent, v-am oferit o idee aproximativă a ceea ce 
înseamnă o teorie a cunoașterii. Ea se îndepărtează foarte mult 
de ceea ce este de regulă prezentat drept teoria cunoașterii. 

Cele mai multe teorii filosofice ale cunoașterii sunt încă 
pre“darwiniste. Ele nu privesc g eunoaştered sa 1 pe un rezultat al 
selecţiei naturale. Prezentarea pe care urmează să le-o fac este 
într-o oarecare măsură ironică, însă deloc depășită; mai mult, 
ea este acceptată atât de către simțul comun, cât şi de mulţi 
dintre filosofi. 

Am denumit această teorie „Teoria minţii (ca găleată)“. Ea ţ 
poate fi reprezentată prin următoarea diagramă: 


“je 


SIP 


|. Problema de la care plecăm este] cu cum m gunosc? Răspunsul ' 
este: obțin cunoaștere prin int intermediul simţurilor mele; ea intră 
în găleata mea prin ochi, “urechi, nas şi Tirhbă. “Desigur, cunoaş- : 
terea pătrunde acolo și prin intermediul simțului tactil, care nu 
este reprezentat în schema mea. 

e Cum dobândesc cunoaştere prin intermediul simțurilor? Răs- « 
punsul obişnuit este: stimulii veniți din lumea exterioară acțio- 


nează asupra organelor noastre de simț și sunt transformați în 

"date senzoriale, adică în senzaţii ? percepții. După ce am re- 


care ajungem la generalizări sau la reguli, care ne conduc, prin 
intermediul obișnuinţei, la aşteptarea regular ităţilor. 

Aceasta este, pe scurt, teoria elaborată şi rafinată de către 
marii  losofi britanici Locke, Berkeley și Hume, care au trăit 
înaintea lui Darwin. Dar nu cred că, după Darwin, mai este ci- 
neva îndreptăţit să gândească într-o asemenea manieră. 

Susţin acest lucru, înainte de toate, pentru că, de fapt, aştep-. 
tările preced similitudinile şi repetițiile. Copilul nou-născut sau 
puiul nou-născut se “aşteaptă să fie hrănit. El ştie să sugă şi 
așteaptă să i se ofere ceva de supt. La pisicile nou-născute acest 
lucru survine cu mult înainte ca ele să deschidă ochii. 

În al doilea rând, există mative. logice pe care le putem 
invoca în sprijinul celor afirmate mai sus: în Tipsa dispozițiilor 
înnăscute — dispoziții de a învăța — n-am putea învăţa niciodată 
nimic. 

În al treilea rând, vin cu remarca că există copii care s-au 
născut orbi și surzi. Aceştia nu numai că pot învăţa să „vor- 
bească“ într-un limbaj tactil, dar pot deveni chiar mari scriitori 
şi fiinţe omeneşti pe deplin capabile. Desigur, ei au nevoie de 
unele simţuri, precum cel tactil. Dar cel mai important este 
faptul că intelectul ori imaginaţia lor nu au nevoie de ochi sau 
de urechi pentru a putea lucra. Fundamentul dezvoltării acestor 
indivizi este format din cunoaşterea.-lor înnăscută aflată în pro- 
ces de maturizare și din predispoziţiile, aflate în acelaşi proces, 
de a învăța un limbaj omenesc. Iar o dată ce au învăţat un lim- 
baj, ei se pot conecta la lumea 3 și astfel toate lumile se 
deschid înaintea lor. 

Factorul decisiv aici este dispoziţia înnăscută de a învăţa un 
limbaj: ea ne furnizează cheia pătrunderii în lumea 3. 

DISCUŢII 


Interlocutorul nr. 1: Întrebarea pe care urmează să v-o pun 
este scurtă. Putem spune, cred, că se știe foarte bine că nu sun- 
teţi un „instrumentalist“ în sensul atribuit până acum terme- 
nului; totuși, ați arătat că, într-un fel, explicaţia în termenii 
analogiei cu evoluționismul pe care aţi dat-o teoriilor aflate în 
competiție, a dat naștere sentimentului că teoriile sunt instru- 
mente de supravieţuire. “~-e 

“Popper: Opinia mea este că teoriile sunt, asemeni altor lu- 
cruri, instrumente, însă ele nu sunt doar instrumente. Princi- 
pala deosebire este că eu nu pot spune despre un instrument că 
este adevărat sau fals, ci numai că e bun sau rău, și asta numai 
în legătură cu un anumit scop. De exemplu, bicicleta este un 
instrument foarte nimerit pentru atingerea anumitor scopuri, 
deși în privinţa altora ea a fost depășită de automobil. Asta nu 
înseamnă că nu este adecvată altor scopuri. Există, fără îndo- 
ială, o competiţie între instrumente, dar este totodată adevărat 
că şi instrumentele depășite pot fi încă foarte bune, atunci când 
nu avem nimic mai bun la îndemână. S-ar putea să fim în situ- 
aţia de a ne bucura foarte mult că avem la îndemână o șurubel- 
niță, chiar dacă nu dintre cele mai moderne ș.a.m.d. 

În cazul teoriilor, situaţia este diferită. Ele sunt instrumente, 
dar reprezintă totodată şi altceva. O teorie poăte fi adevărată 
sau falsă; s-ar putea să nu fim în măsură să decidem dacă este 
adevărată sau falsă, însă foarte adesea suntem în măsură să 
apreciem dacă o teorie aproximează mai bine adevărul decât 
alta. 

De exemplu, fizicienii și astronomii sunt în marea lor ma- 
joritate de acord că teoria newtoniană reprezintă o mai bună 
aproximare a adevărului decât, să zicem, teoria lui Ptolemeu, 
ori decât cele ale lui Kepler sau Galilei. Astfel, îşi face apariţia 
încă o problemă, nouă, ce vizează raportul teoriilor cu adevărul 
— altfel spus, problema adevărului și a posibilității disputelor 
privitoare la adevărul unei teorii — care deschide o întreagă 
parte, tipic umană, a lumii 3. Cel mai important segment al 
acestei lumi este format din teorii, probleme și argumente. El 

este dominat de idei ca cea de adevăr sau de aproximare a ade- 
vărului — de validitate sau nevaliditate a argumentelor. De 
care nu vede în teorii decât simple instrumente, atunci eu nu 
sunt instrumentalist. “Desigur, toată lumea admite că teoriile 
sunt instrumente. Problema este însă dacă ele nu mai sunt și alt- 
ceva. Răspunsul așa-numitului „instrumentalism“ este negativ. 

Interlocutorul nr. 1: Este adevărat ce spuneţi, dar multe 
dinire teoriile aparţinând lumii 3 nu sunt prea grozave ca in- 
strumente de supravieţuire... [râsete] 

Popper: Desigur! Într-adevăr, așa stau lucrurile şi nu e ni- 
mic de râs în asta. De altfel, voi discuta mai târziu modul în 
care apar în lumea 3 toate tipurile de lucruri ce nu pot fi expli- 
cate numai din perspectiva supravieţuirii și cum se dezvoltă 
aceste lucruri în lumea 3. Mă voi referi în special la modul în 
care putem crea scopuri sau obiective noi. Fără îndoială; cres- 
rea acestora ar putea să nu aibă nici o valoare din perspectiva 
supraviețuirii propriu-zise. Însă o dată create, toate tipurile de 
lucruri devin impoitante în lumea 3, deoarece sunt legate de 
aceste scopuri şi obiective noi. 

Cu alte cuvinte, nu sunt un instrumentalist deoarece instru- 
mentalismul susţine că teoriile nu sunt altceva decât instru- 
mente. Aceasta este ideea. Desigur, nu cred că poate cineva să 
nege în mod serios faptul că teoriile sunt instrumente; dar ele 
sunt și altceva. Propun să spunem că teoriile pot fi instrumente. 
Nu orice teorie are nevoie să fie un iristrument. 

Interlocutorul nr. 2: Sir Karl, cred că mulţi filosofi sistema- 
tici americani care se ocupă cu „ceea ce este“ sunt convinși că 
pluralismul dumneavoastră reprezintă răspunsul corect la aces- 
te încercări moniste. În lumina acestui fapt, aş vrea să vă întreb 
dacă puteţi dovedi că există numai trei lumi. Vreau să pun 
această întrebare în contextul filosofiei americane care se ocu- 
pă de „modurile de existență“ sau de „domeniile existenței“ în 
maniera lui Santayana sau Weiss, fiindcă ambii vorbesc despre 
un soi de „al patrulea domeniu“, în care există norme, precum 
adevărul, cât și idealuri și am fost surprins când, vorbind de- 
spre cunoașterea subiectivă — constând în efortul cuiva, care 

ştie să vorbească ori să interpreteze, de a face corect acest lu- 
cru — aţi folosit cuvântul „corect“. Și fiindcă adevărul intră 
probabil în definiția dumneavoastră a cunoașterii obiective, iar 
adevărul unei propoziţii este un ideal — pentru o propoziţie este 
mai bine să fie adevărată decât falsă — nu vă rămâne cumva loc 
pentru un al patrulea domeniu, un domeniu al normelor? Şi 
atunci ar urma să vă puneţi problema dacă acesta este opera 
omului, precum al treilea domeniu al dumneavoastră, ori dacă 
am descoperit în natura lucrurilor un anumit caracter normativ 
pe care încercăm să-l împlinim atât prin intermediul cunoaş- 
terii subiective, cât şi prin cel al cunoașterii obiective. 

Popper: Aş menţiona că, în fond, denumirea „lumea 3“ este 
doar un fel de a ne exprima care nu trebuie luat prea în serios. 
Putem vorbi despre acest domeniu ca despre o lume, ori ca de- 
spre o anumită regiune. ÎI numesc „real“ fiindcă interacționea- 
ză cu noi și cu lucrurile fizice. 

Mie interacţiunea îmi apare drept un fel de criteriu, poate că 
nu necesar, însă suficient, al realităţii. Când vezi buldozerele 
nivelând un teren, zăreşti în fapt foarte clar acţiunea lumii 3 
asupra lumii 1, deoarece în spatele buldozerelor se află niște 
planuri. La prima vedere procesul ar putea părea lipsit de vreun 
plan. Însă noi știm că fiecare mişcare a buldozerului este făcută 
cu intenţia de a pune în aplicare proiectul unui aerodrom, de 
pildă. După mine, aceste planuri fac în mod evident parte din 
cea de-a treia lume în sensul pe care îl atribui eu termenului, de 
vreme ce ele sunt opera omului şi acționează asupra lumii 1, a 
lucrurilor fizice. Același lucru se întâmplă de pildă atunci când 
construieşti o casă, sau orice altceva. 

Acum, faptul că distingeţi sau nu mai multe regiuni ori lumi 
este la urma urmei o chestiune de convenienţă. Scopurile, spu- 
neam adineauri, acționează asupra lumii 1 prin intermediul 
nostru și aparțin lumii 3. Desigur, le puteţi scoate de acolo, pu- 
nându-le într-o lume a lor. N-am absolut nimic împotrivă şi nu 
voi dezbate această temă, fiind vorba doar despre o chestiune 
de conveniență. Uneori procedeul poate fi foarte convenabil, 
alteori însă e suficient să lăsăm scopurile în locul lor iniţial. 
Totul depinde de problemele pe care le discutăm și nu are rost 


30 CUNOAȘTEREA ȘI RAPORTUL CORP-MINTE 





să ne legăm la cap dacă nu ne doare. Acest aspect se află în 
legătură cu cele spuse de dumneavoastră despre definiţie. Mie 
mi-e teamă că sunt, probabil, singurul filosof care detestă de- 
finiţiile. Consider că definiţia reprezintă o problemă logică de 
sine stătătoare şi că de ea se leagă o mare masă de superstiții. 
Oamenii cred că un termen nu are înţeles dacă nu a fost definit. 
Dacă apelăm fie şi la câteva consideraţii logice minore, putem 
demonstra cu uşurinţă absurditatea unei asemenea idei. Asta 
nu înseamnă că, în opinia mea, definițiile n-au nici un rol în 
cazul multor probleme; însă eu cred că pentru multe probleme 
este puţin relevant atât dacă un termen poate sau nu poate fi 
definit, cât și modul în care este definit. Nu avem nevoie decât 
să ne facem înțeleşi; şi, cu siguranță, definiţia nu este pentru 
nimeni un mijloc prin care se face înţeles. 

Aristotel are mai multe definiţii ale „omului“. Potrivit uneia 
dintre ele, „omul este un biped fără pene“ şi sunt sigur că „bi- 
ped fără pene“ nu este la fel de comprehensibil ca „om“. Altă 
definiţie afirmă că „omul este un animal rațional“. Și în acest 
caz eu sunt convins că „rațional“, de pildă, este un termen mult 
mai dificil decât termenul „om“. 

Astfel, în general vorbind, definițiile nu ajută pe nimeni să 
se facă înţeles şi nici nu contribuie la clarificarea lucrurilor. 
Menţionez acest aspect întrucât el apare practic în toate prele- 
gerile mele, obligându-mă să mă disociez de problema defi- 
niţiei. Acum însă, dumneavoastră sugeraţi că ar trebui să defi- 
nesc adevărul, lumea 3, cunoașterea ș.a.m.d. Eu nu definesc 
aceste lucruri. Fireşte, adevărul este ceva foarte important. Și 
se întâmplă că un alt prieten de-al meu, Alfred Tarski, a dat o 
definiţie a adevărului. Dar aici problema decurge din faptul că 
acest concept de adevăr era supus atacurilor filosofilor şi logi- 
cienilor. Unii au afirmat că ideea de adevăr este lipsită de sens. 
Bineînţeles că într-o asemenea situaţie a demonstra că ade- 
vărul este definibil în termeni non-suspecţi înseamnă a salva 
onoarea acestei idei suspectate. Aceasta este în fapt semnifica- 
ţia filosofică a definiţiei tarskiene a adevărului. În felul în care 
a formulat-o, Tarski a salvat adevărul din ghearele infamiei. 

Dacă într-un asemenea context cineva definește ceva, este 
foarte bine. Dar nu avem nevoie să definim adevărul, deşi pu- 
tem explica ce înțelegem prin „adevăr“. Într-o conversaţie 
informală, a explica ceea ce vrem să spunem depinde nu numai 
de vorbitor, ci şi de ascultătorii săi: el trebuie să-i întrebe dacă 
sunt sau nu mulțumiți de ceea ce le-a spus. Aceasta diferă foar- 
te mult de orice definiţie ce tocmai v-a fost servită — pe care 
trebuie s-o acceptați, clătinându-vă în urma impactului. De 
aceea consider că este necesar să mă refer la aceste lucruri. 

În acest sens, eu nu visez să definesc concepte ca lumea 1, 
lumea 2 sau lumea 3. Eu explic aceste lucruri cu ajutorul exem- 
plelor, iar dacă nu veţi fi mulţumiţi, voi adăuga noi exemple și 
vă voi întreba care sunt dificultățile. Însă, în mod sigur nu voi 
da de fiecare dată câte o definiție. 

În ceea ce privește lumea 3, ea este în mod evident alcătuită 
din mai multe regiuni diferite. Artele diferă în anumite privințe 
de ştiinţe, dar în altele ele sunt similare. Toate sunt într-un fel 
sau altul produse ale omului și, într-un sens sau altul, auto- 
nome. Voi discuta altă dată pe larg ceea ce numesc „autono- 
mia“ lumii 3, dar nu văd de ce n-aș face și acum câteva referiri 
la ea. 

Putem spune că, o dată cu inventarea unui limbaj suficient 
de bogat, babilonienii au fost primii, din câte ştiu, care au con- 
ceput un sistem numeric în care se poate înainta la nesfârşit. lar 
noi avem un sistem numeric similar, și anume seria nesfârșită a 
numerelor naturale — 1, 2, 3, 4 ș.a.m.d. În acest sistem există o 
metodă cu ajutorul căreia știm cum să înaintăm dincolo de 
orice punct dat. Prin urmare, se poate spune că sistemul nu- 
meric este făurit de către om. Unii oameni au spus că el este 
opera lui Dumnezeu. Matematicianul Kronecker a afirmat că 
numerele naturale sunt făurite de către Dumnezeu și că toate 
celelalte elemente din matematică sunt produse ale omului. Să 
luăm numerele pare și impare. Ele nu sunt produse de către 
noi. Ele apar prin emergenră din seria numerelor naturale. Nu 
poţi alcătui o astfel de serie fără să creezi numere pare și im- 
pare. E posibil ca să nu remarci acest lucru — să nu știi că ai 
creat numere pare și impare şi totuși să le creezi. Aceasta este 

ceea ce aș descrie drept autonomie a sistemului. Fiecare obiect 
din lumea 3 are un soi de autonomie de acest tip — ceva deci ce 
noi nu am creat, dar care reprezintă o consecinţă neintenţionată 
a lucrurilor pe care le-am făcut. Printre consecinţele neinten- 
ţionate nu avem doar numerele pare şi impare ci, fapt foarte 
interesant, şi numerele prime. Probabil că ştiţi ce sunt nume- 
rele prime — numere care nu se divid decât cu ele însele și cu 
numărul 1. Astfel, 2, 3, 5, 7, 11, 13 etc. sunt numere prime. 
Acestea nu numai că n-au fost alcătuite de către noi, dar sunt 
deja, într-un anumit sens, în afara controlului nostru. Noi nu 
ştim prea multe nici măcar despre distribuirea lor. Nu putem da 
o formulă generală a unui număr prim. Cu excepţia rezultatelor 
obţinute prin metodele încercării și erorii, nu putem spune dacă 
un număr foarte mare este sau nu este prim. Putem doar să 
încercăm să-l dividem mai întâi cu 2 — ceea ce e relativ simplu 
— apoi cu 3 — operaţie de asemenea destul de ușoară. Dar când 
ajungem la divizori mai mari — de pildă 23 — operaţia nu mai 
este simplă. Numai după ce am încercat foarte multe numere 
prime — mai precis, divizând numărul analizat până la o cin- 
cime, chiar până la o șeptime — putem ști dacă numărul în 
cauză este unul prim. 

Cele de mai sus arată că aici sunt lucruri care așteaptă să fie 
descoperite. Deși noi alcătuim numerele, există anumite aspec- 
te legate de ele pe care nu le facem noi, dar pe care le putem 
descoperi. Aceasta este ceea ce eu numesc „autonomia“ lu- 
mii 3. Ea trebuie deosebită de ceea ce numesc „realitatea“ 
lumii 3, legată de faptul că noi putem interacționa cu ea. Însă 
cea de-a treia lume este atât autonomă, cât şi reală. Acesta este 
unul dintre punctele mele de vedere principale. 

Desigur, aveţi dreptate, există un număr semnificativ de fi- 
losofi americani pluraliști, iar poziţia mea este cu deosebire 
apropiată de cea a lui Pierce. Dar trebuie totodată să adaug că 
l-am descoperit foarte târziu pe Pierce și de aceea nu sunt foar- 
te familiarizat cu concepţia lui, din nefericire. 

Interlocutorul nr. 3: Înainte de a merge mai departe, aş dori 
să-mi risipiţi două dintre posibilele neînțelegeri cu care mă 
confrunt. Deoarece mă ocup de artele vizuale şi pentru că am 

remarcat că îndrăgiţi diagramele, aș vrea să mă asigur că nu 
m-am înșelat când am presupus că diagrama dumneavoastră 
infățișând cele trei lumi nu este ierarhizată; sau, poate că ați 
plasat lumea a doua într-o poziţie de mijloc, pentru a le pune 
pe celelalte două în poziţii ancilare în raport cu aceasta. 

Popper: Nu, cea de-a doua lume se află într-adevăr într-o 
poziţie intermediară, deși celelalte lumi sunt departe de a-i fi 
servante. Dar, într-un fel, dispunându-le de jos în sus — prima, 
a doua, a treia — am în vedere o ierarhie evolutivă. După câte 
ştim lumea 1 a existat înaintea celei de-a doua lumi, iar cel pu- 
țin rudimente ale acesteia din urmă au existat înaintea lumii a 
treia. Însă cred că deplina dezvoltare a lumii 2 se realizează 
doar prin interacţiunea cu lumea 3; de altfel, acesta este unul 
dintre lucrurile pe care doresc să le discut ceva mai detaliat. De 
asemenea, dacă poate fi vorba de vreo poziţie ancilară, aș spu- 
ne mai curând că lumea 2 se află într-o asemenea poziţie față 
de cea de-a treia lume decât invers. Ea se află într-o poziţie de 
servitute chiar și în raport cu lumea 1, în special dacă ne refe- 
rim la anumite tipuri de viaţă animală și presupunem că acolo 
există o a doua lume. Toate acestea sunt probleme pe care in- 
tenționez să le discut. 

Interlocutorul nr. 4: Aş dori să-mi clarific două lucruri: a 
existat piesa Hamlet în mintea lui Shakespeare? Și dacă da, a 
existat ea în mod simultan în lumile 3 și 2? 

Popper: Mă întreb dacă Hamlet, ca întreg, a existat vreo- 
dată în mintea lui Shakespeare. Este foarte dificil de dat un 
răspuns. Ce înțeleg prin Hamlet ca întreg? El este cu siguranță 
rodul minții lui Shakespeare. Fără îndoială, fiecare parte a exis- 
tat într-o anumită etapă. Dar faptul că Shakespeare ar fi avut în 
fiecare moment în minte întreaga piesă este mai mult decât 
îndoielnic. Se spune despre Mozart — există o scrisoare în care 
el afirmă acest lucru — în legătură cu o uvertură sau o simfonie 
de-a sa, nu-mi mai amintesc precis, că lucrarea a existat în min- 
tea lui, ca întreg. Din fericire, scrisoare respectivă s-a dovedit a 
fi un fals. Ea este încă citată în multe cărți de estetică, dar nu 
este autentică. Eu nu cred că Shakespeare ar fi putut fi „în po- 
sesia“ lui Hamlet, fără să-l fi scris efectiv. Nu este posibil ca 

noi să avem mai întâi în minte un lucru în mod perfect și mai 
apoi să-l aştemem pe hârtie. Acesta este întotdeauna un proces 
de creaţie, asemănător celui înfăptuit de pictori. Pictorul are o 
pânză pe care poate așeza o pată de culoare, după care face un 
pas înapoi pentru a vedea efectul acesteia, fiind foarte posibil 
ca s-o elimine. De asemenea, este posibil ca pata respectivă de 
culoare să modifice cu totul obiectivul pe care și-l fixase artis- 
tul ori să-i sugereze doar o schimbare a planului. Este posibil 
ca în mintea artistului să își facă apariţia idei noi. Există așadar 
un schimb — iar una din tezele mele principale va fi cea care 
afirmă existența unui schimb permanent între cea de-a doua și 
cea de-a treia lume. Chiar și atunci când creăm ceva, există un 
proces de schimb permanent. Cei mai mulţi scriitori modifică 
în mod permanent ceea ce au scris. Nu toţi fac însă acest lucru: 
Bertrand Russell mi-a arătat niște manuscrise de-ale sale în 
care există cam o corectură la o pagină, și aceea neînsemnată. 
Însă puţini sunt acei autori care practică acest tip de scriitură ca 
pe o regulă — vreau să spun că lucrurile stau astfel cel puţin în 
cazul meu; eu încep să scriu atunci când cred că posed în în- 
tregime în mintea mea lucrul despre care scriu. Dar când se 
află acolo după numeroase corecturi, el arată cu totul altfel față 
de ceea ce am avut iniţial în minte, iar încercările de a-l aşterne 
pe hârtie şi de a-l corecta m-au ajutat să învăţ nenumărate lu- 
cruri. De aceea cred că e puţin probabil ca Hamlet să fi fost 
vreodată în mintea lui Shakespeare înainte de a fi fost creat 
efectiv, adică de a fi fost așternut pe hârtie. E foarte probabil să 
fie în fapt vorba de un proces pe parcursul căruia progresul real 
în scrierea piesei i-a sugerat lui Shakespeare idei noi, pe care 
nu le avusese anterior. Acest schimb între autor și obiectul său 
pare a fi cel mai plauzibil; cred că tot ce putem spune este că 
există o entitate Hamlet, care nu e totuna nici cu cartea, nici cu 
manuscrisul, acestea din urmă conţinând un text destinat inter- 
pretării. Hamlet nu se confundă nici cu vreuna din reprezen- 
taţiile lui particulare. Vedeţi dumneavoastră, după cum în pic- 
tură reproducerea unui original este foarte diferită de acesta, 
putând fi uneori foarte proastă, tot așa reproducerea unei piese 
poate fi foarte proastă. Într-un fel sau altul, această idee a lui 

Hamlet ca piesă există în cea de-a treia lume şi este interpretată 
în mod diferit de diferite minţi. 

Interlocutorul nr. 4: Cea de-a doua problemă cu privire la 
care am unele nelămuriri se compune din două întrebări foarte 
strâns legate una de cealaltă. Una dintre ele se bazează pe con- 
ceptul de lume 3. Uneori faceţi referire la aceasta din urmă ca 
la un produs al minţii, alteori ca la un produs al minţii umane. 
Să însemne aceasta că o limitați la mintea umană? Iar în al doi- 
lca rând, poate fi considerat comportamentul instinctual sau 
neînvăţat parte a lumii 3? 

Popper: Este o întrebare interesantă şi foarte dificilă. Pro- 
babil că este mai nimerit să-i răspund cu „nu“, dar cu siguranță 
că putem construi un concept de lume 3 cu privire la care răs- 
punsul ar fi „da“. Depinde. E posibil chiar ca să susţină cineva 
- şi intenţionez să discut această chestiune — că lumea 3 ar 
putea fi extinsă la lumea animală. Un păianjen ţese o pânză. 
Acea pânză este produsul păianjenului. Mierea este produsul 
albinelor. De altfel, puteţi include toate produsele animalelor — 
cu excepţia deșeurilor — în lumea 3, dacă doriţi. Nu e nimic rău 
in asta. Am avea de-a face cu o extensie a conceptului, însă 
atunci lumea 3 umană va continua să fie un sector foarte im- 
portant al acestei lumi. Ca să fiu sincer, am avut vreme înde- 
lungată în vedere această lume 3 extinsă, dar n-am îndrăznit 
s-o fac publică, socotind-o prea profundă şi absurdă totodată — 
până când am înţeles că i se poate da o explicaţie evoluționistă 
prin corelarea cu produsele animalelor, arătând că, la urma 
urmei, arhitectura seamănă cu constrirea cuiburilor păsărilor, 
fiind doar ceva mai complicată și mai puţin instinctivă. Toate 
aceste lucruri sunt foarte importante în cazul omului. Totodată, 
posibilitatea corelării acestui concept cu lumea animală este 
foarte importantă pentru că înlătură obscuritatea care îl învăluie,- 
în special în cazuri precum cel al lui Hamlet. 

Interlocutorul nr. 5: Am numai două întrebări. (1) Mă in- 
treb care este statutul problemelor, ori al chestiunilor problc- 
matice, raportat la cele trei lumi ale dumneavoastră. Înţeleg că 
teoria este o creaţie a minţii omenești. Dar ce se întâmplă cu 
chestiunile problematice? Care este natura lor? 

Popper: Am pomit de la problema raportului corp-minte. 

Interlocutorul nr. 5: Nu, eu mă refer la o chestiune proble- 
matică în sine. Unde ar putea fi plasată? 

Popper: În lumea 3. 

Interlocutorul nr. 5: Mi-e greu să concep că problemele ar 
exista în lumea 3. Mai degrabă cred că o întrebare privitoare la 
o problemă există în lumea 3, însă problema însăși se află în 
lumea 1. 

Popper: Haideţi să considerăm că o problemă teoretică face 
parte din lumea 3. S-ar putea ca o problemă practică să nu 
existe în această lume, însă problemele teoretice sunt fie opera 
omului, fie se nasc precum problema numerelor prime: născân- 
du-se în lumea 3, ele îi aparțin acesteia. 

Interlocutorul nr. 5: Cealaltă întrebare ar putea fi (2) dacă 
computerele pot aduce adaosuri, constând în teorii, la lumea 3, 
deci dacă pot veni cu teorii noi. Sunt computerele lucruri gân- 
ditoare? Cu alte cuvinte, contribuie ele la creșterea acestei 
lumi? 

Popper: Nu, fiindcă ele sunt lucruri făurite de către om. 
După mine, computerele sunt foarte importante și interesante, 
dar ele nu trebuie supraevaluate. Încă înaintea erei computere- 
lor, Einstein a spus: „Creionul meu este mai isteţ decât mine“. 
Această afirmație este suficient de clară: Einstein n-ar fi uti- 
lizat creionul dacă acesta n-ar fi fost, într-o anumită privinţă, 
mai inteligent decât el. Aş spune că un computer nu e altceva 
decât un creion glorificat. Așadar, pentru a putea produce o 
schimbare, haideţi să nu demitizăm doar omul, ci şi compu- 
terele. 

Ne putem opri aici? Vă mulţumesc. 


2 
AUTONOMIA CELEI DE-A TREIA LUMI 


Doamnelor și domnilor, 

Daţi-mi voie să încep prin a vă reaminti pe scurt cele două 
probleme principale pe care intenționez să le discut în acest 
curs. Pe prima dintre ele am botezat-o „problema cunoașterii“, 
un nume pe care îl dau, în mod anume, problemei relaţiei din- 
tre cunoașterea în sens obiectiv şi cunoașterea în sens subiec- 
tiv. Cea de-a doua problemă este reprezentată de problema 
raportului corp-minte, sau minte-—corp, a relaţiei dintre stările 
fizice şi cele mentale, sau dintre ceea ce eu numesc stările 
„lumii 1“ şi stările „lumii 2“. Am extins această problemă în 
vederea discutării a ceea ce propun să numim „lumea 3“, adică 
lumea produselor minţii omeneşti. 


Lumea 3 
Lumea 2 
Lumea 1 


Acest rezumat acoperă prima jumătate a prelegerii anteri- 
oare. În cea de-a doua jumătate am tratat pe scurt problema 
cunoașterii. Am făcut distincția între cunoașterea obiectivă — 
care constă în probleme, teorii și argumente — și cunoașterea 
subiectivă — constând în dispoziţii şi, înainte de toate, în dispo- 
ziția de a avea așteptări. În continuare, am explicat îndeosebi 
schema mea tetradică a creșterii cunoașterii: 


P,> TT> EE— P, 


După aceasta am început prin a critica succint teoria tradi- 
țională a cunoaşterii. Aceasta este o teorie a cunoașterii siibiec- 
tive, încă foarte larg răspândită. Ea poate fi reprezentată sche- 

matic ca teorie a minţii ca găleată, cunoscută în istoria filosofiei 
sub numele de teoria tabula-ei rasa, ori a „tablei nescri3e“, pe 


care experienţa urmează să-și graveze descoperirile. Am schi- 
ţat-o cu ajutorul următoarei diagrame: 


OA O 


ÎN Saad 


Potrivit acestei teorii, cele patru simţuri reprezentate în fi- 
gură, la care se adaugă simțul tactil, reprezintă sursele întregii 
noastre cunoașteri. V-am oferit câteva motive pentru care cred 
că teoria în cauză este pe de-a-ntregul greșită. Printre altele, 
susțin că majoritatea dispoziţiilor din care este constituită cu- 
noașterea noastră sunt înnăscute, ori ereditare; că “estul sunt 
preluate din cunoașterea obiectivă și nu sunt deloc subiective. 
Astfel că, în fapt, din „teoria găleții“ nu mai rămâne nimic — ea 
este eronată în toate privinţele. Am criticat-o pe scurt, inten- 
ţionând iniţial să dezvolt astăzi pe larg această critică, alături 
de propria mea teorie a creşterii cunoașterii. 

Dar, ca urmare a discuţiilor avute după prima expunere, 
mi-am schimbat planurile referitoare la viitoarele prelegeri, în 
special cele referitoare la expunerea de astăzi. Și asta întrucât 
aproape toate întrebările apărute data trecută au fost cele legate 
de lumea 3. Oricum, anticipam posibilitatea schimbării planu- 
rilor mele. Urmează să trec la o discuţie asupra lumii 3 — rezu- 
mând, printre altele, discuţiile care au urmat după prelegerea 
de săptămâna trecută — după care, dacă timpul îmi va permite, 
voi începe să dezbat fondul de tip biologic și evolutiv al lumii 
a treia. 

Ajunşi aici, daţi-mi voie să mă întorc la lumea 3 pro- 
priu-zisă. 

După cum aminteam joia trecută în prima mea prelegere, 
ceea ce eu numesc „lumea 3“ poate fi descris, foarte aproxima- 
tiv, ca lumea produselor minţii umane. Ei îi aparţin produsele 

arhitecturale, artistice, literare, muzicale, educaționale şi, îna- 
inte de toate, problemele, teoriile și dezbaterile critice din do- 
meniul științelor. 

Desigur, denumirea „lumea 3“ reprezintă o metaforă: dacă 
dorim, putem distinge mai mult de trei lumi. De pildă, putem 
distinge lumea cunoașterii obiective ca separată de lumea ar- 
telor, alte distincţii fiind de asemenea posibile. Dar nu doresc 
să fac mai mult caz decât este necesar din perspectiva atingerii 
obiectivelor noastre principale. 

Atunci când am afirmat că denumirea „lumea 3“ este o me- 
taforă, n-am spus totul cu privire la ea; ea este ceva mai mult 
decât o metaforă. De asemenea, „lumea 3“ reprezintă ceva mai 
mult decât lumea produselor minţii. Pe unele dintre ele le-am 
indicat data trecută în expunere și pe parcursul discuţiilor, însă 
acum le voi explica mai pe larg. 

Să luăm ca exemplu geometria. Ea este în mod evident cre- 
ată de către om, existând chiar o anumită tradiţie istorică refe- 
ritoare la originile sale egiptene și babiloniene: ea a servit mai 
întâi scopului instrumental al măsurării terenurilor, probabil în 
vederea calculării impozitelor pe suprafețele de pământ. 

Ideea utilizării exclusive, ori de câte ori este posibil, a lini- 
ilor drepte şi a cercurilor în geometrie este, de asemenea, o tra- 
diție creată de către om — la fel ca și ideea de unghi drept. Dar 
nu mai putem spune despre următoarea teorie sau propoziţie că 
se susţine ca o creaţie umană: dacă trasăm un diametru și ale- 
gem oricare punct de pe circumferința cercului respectiv, cu 
excepţia capetelor amintitului diametru și dacă unim prin linii 
drepte acest punct cu cele două capete ale diametrului, atunci 
aceste linii vor forma un unghi drept în punctul ales. 

O propoziţie geometrică, ori o teoremă de tipul celei abia 
enunțate nu constituie creația noastră. Ea apare ca o consecință 
neintenţionată a inventării de către noi a geometriei, a compa- 
selor şi a cercurilor, a riglei și a liniei drepte. Există, desigur, 
sute de asemenea teoreme, alături de unele mult mai profunde. 
Însă, o dată cu oricare teoremă de acest fel apar și probleme 
noi, precum cea în virtutea căreia ne întrebăm cum pot fi de- 
monstrate teoremele. (Doar atunci când o teoremă este demon- 

strată, o numim „teoremă“ — înainte o numim „conjectură“). 
Altfel formulată, întrebarea ar fi: Care sunt legăturile teoremei 
în cauză cu alte propoziţii geometrice? Teorema noastră parti- 
culară decurge aproape imediat din două propoziţii: prima este 
cea care afirmă că suma unghiurilor unui triunghi este egală cu 
două unghiuri drepte (care laolaltă formează o linie dreaptă), 
propoziţie care, potrivit lui Aristotel, înfăţişează esenţa triun- 
ghiului; cea de-a doua propoziţie-premisă spune că dacă două 
laturi ale unui triunghi sunt egale, atunci unghiurile dintre aces- 
tea şi cea de-a treia latură sunt de asemenea egale între ele. 


Deci, A + 2C = 2R 


Din această propoziţie și din cea potrivit căreia suma unghiu- 
rilor triunghiului este egală cu două unghiuri drepte, precum şi 
din definiţia cercului, care afirmă că toate razele cercului sunt 
egale, noi obţinem o demonstraţie pe care o interpretare îndo- 
ielnică a tradiţiei o atribuie întemeietorului filosofiei greceşti, 
Thales: 


A+B=2R 
A+ 2C = 2R 
/.. B = 2C 
[/.C=B/2 


În mod similar, 
A+B=2R 

B + 2C” = 2R 

/.. A=2C 

/i. C = A/2 

/”. C + C= A/2 + B/2= IR 

Astfel, teoremele, problemele şi, desigur, argumentele pe 
care le numim „demonstraţie“ sunt toate consecințe neintenţio- 
uate ale inventării de către noi a geometriei. 

Aceste consecințe neintenționate pot fi descoperite în ace- 
laşi mod în care este descoperit un râu sau un munte — fapt ce 
demonstrează că ele se găseau acolo înainte de momentul des- 
coperirii. 

Dacă ați urmărit demonstraţia, atunci aţi urmărit — în dife- 
vitele dumneavoastră modalităţi subiective — un argument apar- 
(inând lumii 3. În acest caz, v-aţi conectat la o lume 3 produsă 
de filosoful Thales din Milet. Acesta este un caz de interac- 
[iune dintre două minţi, prin intermediul unui produs din lu- 
mea 3. 


Lumea 3: demonstraţie 


Lumea 2: Thales Dumneavoastră 


Lumea 1: 


Însă important este că, în procesul prin care înțelegeți argu- 
mentul lui Thales, acesta și mintea sa au devenit relativ ne- 
esenţiale. De altfel, este foarte probabil ca interpretarea rela- 
lării care-i atribuie lui Thales un asemenea argument să fie 
greşită. Sau poate că Thales a oferit o astfel de demonstraţie, 
însă toate acestea sunt irelevante pentru înţelegerea de către 
dumneavoastră a argumentului. Pentru a ajunge la această în- 
ţelegere, dumneavoastră vă conectaţi la lumea 3 — prin urmă- 
rirea unui argument care face parte din ea. Demonstrația pe 
care v-am oferit-o poate fi descrisă ca discursivă. Este vorba 
de un număr definit de pași, urmaţi de un calcul, totul închein- 
du-se cu un fel de surpriză și, poate, cu sentimentul că suntem 
victimele unui truc. 

Însă, în acelaşi loc există o demonstrație mai puţin discursi- 
vă ŞI, pare-se, mai mult intuitivă. În acest caz, pomim de la 

observaţia că orice dreptunghi — 

adică o figură cu patru unghiuri 

drepte — poate fi înscris într-un cerc. 

Pentru a vedea acest lucru, nu tre- 

buie decât să trasăm diagonalele. 

Însă oricare din diagonale este în 

mod evident și un diametru al cer- 

cului circumscris, iar fiecare jumă- 

tate a dreptunghiului împărțit de AON 
către una din aceste diagonale re- 

prezintă un triunghi dreptunghic în 3 
genul celor deja discutate. Aceste P 

lucruri sunt evidente încă într-o pri- SERI, 
mă fază a abordării problemei în 

cauză. Cât priveşte obţinerea demon- 

straţiei noastre, nu avem nevoie de- 

cât să inversăm procedura și să no- 

tăm că nici un alt paralelogram în 

afară de dreptunghi nu are diagona- 

lele egale între ele. 

Această demonstrație are un caracter intuitiv mai pronunțat: 
simetriile implicate aici pot fi înțelese încă la o primă vedere. 
Înțelegerea ei este, după cum am văzut, mai puţin dependentă 
de argumentaţie. 

Nu e nevoie decât de identificarea triunghiului în interiorul 
paralelogramului. Faptul că această demonstraţie poate fi mai 
ușor preschimbată în cunoaștere subiectivă decât demonstraţia 
discursivă evidenţiază modul intuitiv în care ea este percepută. 
Și totuși ea este o descoperire aparţinând lumii 3 care soluţio- 
nează, în aceeași măsură ca și prima demonstraţie, o problemă 
a aceleiași lumi. În plus, demonstraţia în cauză are nevoie de 
un argument la care nu m-am referit de fapt, potrivit căruia nici 
un paralelogram care nu are patru unghiuri drepte nu poate fi 
înscris într-un cerc. În orice caz, chiar în absenţa invocării aces- 
tui argument ajutător, demonstraţia noastră rămâne destul de 
convingătoare. 

Nu v-am înfățișat aceste argumente foarte simple pentru a 
vă învăţa geometrie. Nimic nu este mai departe de intențiile 
mele; oricum, chiar dacă lucrurile ar sta astfel, modalitatea 
expusă adineaori nu este deloc cea mai nimerită. Ceea ce vreau 
cu să dezbat este rolul lumii 3, altfel spus rolul problemelor, 


argumentelor şi teoriilor obiective. Vreau să discut importanţa 
faptului că aceste probleme, argumente și teorii pot fi des- 
coperite — că ele pot fi aflate. Şi vreau să mă refer în mod spe- 
cial la faptul că aceste probleme, argumente și teorii pot fi în- 
telese de către noi și că această înţelegere nu seamănă cu 
procesul prin care înțelegem o persoană și intenţiile acesteia, 
ci, dimpotrivă, reprezintă doar înţelegerea specifică a unei pro- 
bleme (argument, teorie) obiective. 

Acum vă va fi ușor să distingeţi două sensuri ale gândirii, 
cel subiectiv și cel obiectiv: 


Gândirea în sens obiectiv este 
reprezentată de conţinutul unei 
propoziţii (sau aserțiuni), ori de 


Gândirea în sens subiectiv. 
este un proces de gândire ce poa-; 
te să difere foarte mult de la o 


împrejurare la alta şi de la o per- 
soană la alta. În cazul exemplu- 
lui nostru, ea poate consta în 
ințelegerea faptului că cele trei 
linii sunt raze, având prin urmare 
lungimi egale. Această descope- 
cire are loc într-un anumit mo- 
ment. 


coerenţa unui argument sau de 
dificultatea unei probleme neso- 
luționate. Deşi e posibil să fi fost 
inventată ori descoperită într-un 
mod oarecare la un moment dat, 
ea poate fi introdusă în cunoaş- 
terea subiectivă oricând după 
aceea. Ca locuitor al lumii 3, ea 
devine „atemporală“, având însă 
o istorie temporală. 


Am amintit mai devreme că problemele și argumentele noi 
apar ca niște consecințe neintenţionate ale inventării de către 


noi a geometriei. 


În mod similar, după cum spuneam data trecută în cadrul 


discuţiilor, putem inventa o metodă de denumire a numerelor 
naturale, astfel încât, în principiu, să le putem adăuga în per- 
manență un nou număr, înaintând la infinit. Aceasta este in- 
venţia noastră, a oamenilor, mai precis a babilonienilor. Însă 

din această invenţie decurg consecinţe neintenţionate și inevi- 
tabile pe care nu le putem nici inventa, nici produce, ci doar 
descoperi. De exemplu, există numerele pare şi impare; ori 
numerele divizibile și cele prime precum 2, 3, 5, 7, 11, 13, 17, 
19, 23, 29 şi 31. Acestea din urmă au dat naştere multor pro- 
bleme care au fost rezolvate, dar și mai multora nerezolvate 
încă. De exemplu, problema: „seria numerelor prime are un 
sfârșit, ori acestea se succed la infinit?“ a fost rezolvată de că- 
tre Euclid. Deşi numerele prime apar din ce în ce mai rar, pe 
măsură ce înaintăm crescător, ele nu dispar niciodată, ci con- 
tinuă la nesfârșit. Demonstrația lui Euclid este foarte simplă şi 
foarte frumoasă totodată, însă nu am destul timp la dispoziție 
pentru a o expune aici. Există o mulțime de probleme nerezol- 
vate, ca de pildă: Are şirul numerelor prime gemene un sfâr- 
şit?“ (Numerele prime gemene sunt numerele prime care au 
exact un număr par între ele, precum 3 și 5, 5 și 7, L1 și 13,17 
şi 19, 29 și 31. Ele sunt numite „gemene“ deoarece se află 
foarte aproape unul de celălalt, atât de aproape cât pot fi două 
numere prime). Aşadar, întrebarea dacă numerele prime geme- 
ne au un sfârșit reprezintă una din problemele nerezolvate ale 
teoriei numerelor. Pur și simplu nu-i cunoaștem răspunsul. 
Știm doar că ele înaintează crescător foarte mult, dar nu ştim 
dacă înaintează la nesfârșit. Pentru a cunoaște acest lucru cu 
certitudine va trebui să-l demonstrăm — adică să-l derivăm din 
structura numerelor naturale. Există numeroase asemenea pro- 
bleme nerezolvate. Imediat ce a fost descoperită o problemă, 
putem încerca să o soluționăm — adică să descoperim o demon- 
straţie pentru ea. Faptul precis că o problemă în sine trebuie 
descoperită — și că e nevoie de ingeniozitate pentru acest lucru, 
nu numai pentru demonstraţie — vă dovedeşte că există con- 
secințe neintenţionate care apar o dată cu construcţia sistemu- 
lui numerelor. 

Astfel, problemele pe care le descoperim survin ca niște 
consecinţe neintenţionate ale produselor noastre aparţinând lu- 
mii 3. Prin urmare, ele sunt numai indirect produse ale minţilor 
noastre și de aceea am folosit expresia „în linii mari“ atunci 
când am spus că lumea 3 este alcătuită în linii mari din produse 
ale minţii noastre. 

Voi denumi locuitorii de acest gen ai lumii 3 — precum 
problemele descrise, care se dezvoltă din însăși lumea 3 fără ca 
noi să facem nimic și se situează în afara controlului nostru — 
produse „autonome“. Și voi spune că deşi î Îşi are originea în 
noi, lumea 3 este într-o mare măsură autonomă. S-ar putea să 
cxiste numeroase probleme, argumente și teoreme autonome, 
despre care până acum nu știm nimic — și pe care s-ar putea să 
nu le descoperim niciodată. 

Această ultimă chestiune are o importanţă decisivă, fiindcă 
ne indică următoarele: deși noi suntem la originea geometriei 
și aritmeticii (sau teoriei numerelor) este posibil ca problemele 
și teoremele să fi existat înainte să le descopere cineva. Ele nu 
pot aparţine lumii 2, deoarece nu pot fi stări mentale sau gân- 
duri subiective. 

Acest lucru stabilește în mod precis ceea ce eu numesc „auto- 
nomia“ lumii 3. Deşi neimportant, termenul este convenabil. 
Cu adevărat importantă este însă următoarea afirmaţie: 

Cu toate că diferitele domenii sau regiuni ale lumii 3 se 
nasc ca invenții umane, tot acolo își fac apariția, în calitate de 
consecințe neintenționate ale acestora, probleme autonome și 
soluţii posibile. Ele există independent de conștiința cuiva cu 
privire la ele: le putem descoperi în același fel în care putem 
descoperi alte lucruri — cum ar fi particulele elementare ori 
munții și râurile necunoscute. 

Aşadar, aceasta înseamnă că între noi și lumea 3 există un 
schimb în care primim mai mult decăt am putea da vreodată. În 
aceeași măsură în care sunt valabile în cazul științelor, cele de 
mai sus sunt valabile și pentru arte, fiindcă, în fond, pictorul 
participă la acelaşi gen de schimb atunci când așază o pată de 
culoare pe pânză şi face un pas înapoi în vederea contemplării 
Şi evaluării efectului. Acesta din urmă poate fi intenţionat sau 
nu. Dacă e neintenţionat, pictorul poate să corecteze sau chiar 
să îndepărteze pata de culoare. Însă e posibil şi ca efectul nein- 
tenţionat să-i sugereze o nouă idee, de pildă, un nou echilibru 
al culorilor, mai izbitor decât cel vizat inițial. Faptul îl poate 
determina să-și privească tabloul dintr-o perspectivă care poate 

schimba problemele compoziţiei, punându-le într-o lumină 
nouă, mergând până la modificarea proiectului iniţial. 

Într-un mod foarte asemănător, Einstein spusese cândva: 
„creionul meu este mai isteţ decât mine“. Desigur, savantul 
voia să spună că în aștemerea ideilor și calculelor pe hârtie el 
putea ajunge adesea la rezultate care-i depășeau așteptările. 
Putem spune că, prin intermediul utilizării creionului şi hârtiei, 
Einstein a pătruns în cea de-a treia lume, lumea cunoașterii 
obiective. Astfel, el și-a transformat ideile subiective în idei 
obiective. O dată transformate în acest mod, ele au putut fi 
legate de alte idei obiective, ajungând la consecinţe îndepărtate 
şi neintenţionate care transcend de departe intenţiile de ple- 
care. 

Există o povestire emoţionantă despre compozitorul Joseph 
Haydn. El a scris, la bătrâneţe, Creaţia, care a fost interpretată 
pentru prima oară la Viena, în Aula vechii Universităţi, o clă- 
dire care a fost distrusă în cel de-al doilea război mondial. 
Când a auzit minunata introducere a corului, Haydn a izbucnit 
în lacrimi, spunând: „Nu sunt eu cel care a scris asta. Eu n-aş fi 
fost în stare s-o fac“. Cred că orice mare operă de artă îl trans- 
cende pe artist. Creând-o, el interacționează cu lucrarea sa, pri- 
mind în permanență sugestii de la aceasta, ele purtându-l din- 
colo de intenţiile originare. Dacă posedă atâta umilinţă și spirit 
critic încât să dea ascultare sugestiilor şi să înveţe de la ele, 
artistul va crea o operă ce-i transcende puterile. 

Veţi vedea cum, pomind de aici, teoria mea despre lumea 3 
duce la o perspectivă asupra creaţiei umane, îndeosebi asupra 
creaţiei artistice (și nu numai), care se deosebeşte substanţial 
de câteva puncte de vedere foarte larg împărtășite: am în 
vedere, printre altele, teoriile potrivit cărora arta este autoex- 
primare sau cele ce susţin că artistul e inspirat nu de muze 
-zeițele inspiraţiei, ca la vechii greci —, ci de propriile stări fi- 
ziologice, numite și „subconștient“, care au luat locul muzelor. 

Aceste teorii asupra artei pot fi criticate cu ușurință pe te- 
meiuri pur intelectuale, pentru totala lipsă de conţinut, inde- 
pendent de orice teorie de genul celei despre lumea 3. 

Toate aceste lucruri pot fi extinse astfel încât să dea soco- 
teală aproape în totalitate de relaţia dintre creator şi opera sa. 
De altfel, voi reveni la acest lucru mai târziu. Insă, pentru 
moment, vreau să mă întorc la o discuție asupra lumii 3 privită 
din punctul de vedere al evoluției biologice. 

Până acum am încercat să ofer un tablou intuitiv oarecum 
complet a ceea ce înțeleg prin „lumea 3“. În măsura în care 
vizează cunoaşterea obiectivă, putem spune că aceasta se com- 
pune din lumea bibliotecilor, a cărţilor și revistelor, dar și din 
cea a relatărilor și tradiţiilor orale. În mod | evident, limbajul 
joacă un rol l important î în lumea 3, a cunoaşterii obiective. Însă 
limbajul j joacă ' un rol important şi în artă. Vă veţi da seama că 
voi fi nevoit să vorbesc mult despre limbaj. La fel au făcut și 
cei mai mulți dintre filosofii modemi. Însă ei sunt în general 
interesaţi de cuvinte şi de înțelesurile lor. Eu nu. Pe mine mă 
interesează teoriile și problema adevărului acestora — sau a 
aproximării, adică a apropierii lor de adevăr — și nu acord im- 
portanță cuvintelor. Situaţia poate fi reprezentată sub forma 
tabelului următor: 





Tabloul celor două laturi ale limbajului 


Cuvintele Enunţurile 
pot exprima 

Concepte Propoziţii 

sau designări sau teorii 

sau termeni sau ipoteze 

sau aserțiuni 

Ele pot fi 

Cu sens Adevărate 
iar al lor 

Sens Adevăr 

poate fi redus pe calea 

Definiţiilor Derivărilor 
la cel al 

Conceptelor Propoziţiilor 


primitive primitive 

Atitudinea mea față de acest tablou este următoarea: deşi 
cele două laturi ale sale sunt întru totul analoge, latura stângă 
este lipsită de importanţă, în vreme ce latura dreaptă are o ex- 
tremă însemnătate. 

Cred că pot să vă spun că multă vreme am ezitat să public 
ceva despre lumea 3. Vreme îndelungată nici nu mi-am dat 
seama că ea poate fi caracterizată drept lume a produselor 
noastre. Am privit-o doar ca pe lumea teoriilor şi argumentelor 
Şi totul îmi părea abstract, filosofic şi vag. După cum vă spu- 
neam, sunt alergic la vorbele goale și n-aveam încredere că 
într-o astfel de teorie se găseau altceva decât vorbe goale. Cea 
care m-a făcut să devin mai încrezător a fost descoperirea că 
există ceva analog lumii 3 umane până şi printre animale. 
Aceasta m-a condus la o perspectivă mai puţin găunoasă asu- 
pra chestiunii, inclusiv la o abordare de tip biologist şi evolu- 
ţionist a lumii 3. Totodată, am ajuns să înţeleg că, într-un anu- 
mit sens, lumea 3 este opera omului — chiar dacă, în alt sens, ea 
este autonomă — și că, în orice caz, ea este tot atât de reală ca și 
lumea | de vreme ce poate ca prin acţiunea intermediară a 
lumii 2 să acţioneze nu numai asupra minţilor noastre, dar şi 
asupra corpurilor şi, astfel, asupra lumii 1. 

Descoperirea în cauză m-a făcut totodată să-mi dau seama 
că lumea 3 este extrem de importantă pentru problema rapor- 
tului minte-corp, la fel ca şi pentru o teorie a minţii umane — 
adică la o teorie a principalelor ei caracteristici, precum con- 
Ştiinţa selectivă, memoria selectivă, atitudinea investigatoare 
faţă de lume şi, în cele din urmă, ego-ul, care străbate trecutul 
şi se aşteaptă la un viitor. 

În orice caz, la începutul discuţiei despre evoluţie, trebuie 
să fac câteva remarci generale. Eu şunt ceea ce s-ar numi un 
„admirator reţinut al darwinismului“. ÎI admir foarte mult pe 
Darwin şi socotesc așa-numita „sinteză modemă a darwinis- 
mului'* un mare pas către adevăr. În același timp însă, sunt 
conştient de dificultăţile şi neclarităţile darwinismului, care e 
departe de a oferi o explicaţie satisfăcătoare celor întâmplate, 
ori celor ce se vor întâmpla. În ciuda însă a numeroaselor pro- 

bleme pe care le lasă deschise, el oferă o anumită înţelegere 
intuitivă. 

La început mă voi referi la câţiva predecesori din lumea 
animală ai înclinațiilor noastre caracteristice către evoluţia exo- 
somatică, prin crearea unor unelte exterioare corpului nostru și 
nu doar către evoluţia pe cale endosomatică, prin mutații și 
dezvoltarea unor organe noi și tot mai bune. După cum spu- 
neam data trecută, în loc să ne perfecționăm ochii sau urechile, 
noi dezvoltăm ochelari şi proteze auditive, iar în loc să ne dez- 
voltăm picioare mai iuți, noi perfecţionăm bicicletele, automo- 
bilele și avioanele. 

Există însă și animale care produc unelte exosomatice. Pot 
menţiona aici plasele păianjenilor, cuiburile păsărilor sau coli- 
bele castorilor. Însă, cu excepţia omului, nici un animal n-a 
produs nimic în genul cunoașterii obiective — probleme obiec- 
tive, argumente obiective și teorii obiective. 

Animalele au produs limbaje. Potrivit unor teorii moderne, 
cântecul unei păsări înseamnă „Proprietate privată! Cei care o 
încalcă vor fi pedepsiţi!“. Și acesta este un instrument exoso- 
matic care are, asemenea tuturor instrumentelor animale, o bază 
genetică înnăscută. 

Însă cunoașterea animală este esențialmente endosomatică: 
ea este formată din dispoziţii înnăscute sau dobândite, asemă- 
nându-se astfel foarte mult cunoașterii umane subiective. 

Este limpede că existența cunoașterii noastre exosomatice — 
cunoaştere ce poate fi plasată în afara noastră, putând astfel de- 
veni discutabilă, criticabilă — decurge din existenţa unei carac- 
teristici speciale a limbajului uman, care o face posibilă. Ur- 
mătoarea noastră problemă va consta în descoperirea acestei 
diferenţe caracteristice dintre limbajul animal și cel uman. 


DISCUŢII 


Interlocutorul nr. 1: Aţi afirmat că puteţi face descoperiri 
în lumea 3 în același fel în care se fac descoperiri în lumea na- 
turală, de pildă. Astfel, după dumneavoastră, a descoperi ceva 

în lumea 3 este similar cu descoperirea unui munte sau râu ne- 
cunoscut. Mă întreb dacă lucrurile stau realmente astfel, sau 
dacă dumneavostră surprindeţi semnificaţia faptului că, pentru 
a valida o descoperire în lumea 3, e nevoie de o dovadă nece- 
sară a priori, în vreme ce în cazul unei descoperiri din lumea 
naturală nu e nevoie decât să-l ducem pe cel interesat la faţa 
locului și să-i indicăm respectivul fapt. 

Popper: Nu, n-am ajuns la acest lucru. Vedeţi dumneavoas- 
tră, o problemă, ca atare, este suficientă! Cineva poate spune: 
„Priveşte aici, este foarte ciudat; însă ceea ce trasez pe cerc ca 
opuși ai diametrului său, par niște unghiuri drepte. Cum să mă 
descurc în acest caz? Deși unghiurile par a fi drepte, nu ştiu 
dacă lucrurile stau realmente astfel“. 

Părerea mea este că asta înseamnă să descoperi o problemă 
care face parte din lumea 3. Ea sună astfel: de ce nu sunt toate 
aceste triunghiuri dreptunghice? Aceasta este o problemă, iar 
descoperirea problemei este suficientă, nemaifiind nevoie ca 
cel ce-şi pune întrebarea să producă nimic în genul unei de- 
monstraţii. Dacă persoana respectivă face o nouă descoperire, 
aceasta poate fi descoperirea unei soluţii a problemei. Aceasta 
poate fi dovada. Însă eu am vorbit despre descoperirea de pro- 
bleme, care sunt în egală măsură locuitori ai lumii 3 ca și argu- 
mentele, teoremele, demonstrațiile, sau cum vreţi să le denu- 
miţi. 

Interlocutorul nr. 1: Nu sunt convins că aş numi acest fapt 
o descoperire în cadrul lumii 3, ci mai curând o descoperire în 
cadrul lumii fizice. Şi asta fiindcă tocmai m-aţi întrebat dacă 
ştiu ce înseamnă unghiurile drepte exclusiv în termenii apa- 
renţelor. Dacă cineva „mi-a arătat“ ceva, spunându-mi „Acesta 
este un unghi drept“, iar apoi trasează un cerc cu un diametru 
ș.a.m.d... 

Popper: Am spus că unghiurile drepte fac parte din lu- 
crurile pe care le făurim atunci când creăm lumea 3. (Am re- 
nunţat doar la problema ce decurge din desenul făcut de mine.) 
Voi formula o nouă problemă din lumea 3: noi construim un 
unghi drept în conformitate cu o anumită metodă: respectând 
procedurile de trasare a liniilor și unghiurilor drepte. Acestea 

sunt opera omului. Însă problema se pune în legătură cu un- 
ghiurile drepte — cu relaţia dintre unghiurile drepte și cercuri. 
La prima vedere sunt lucruri total diferite. Însă toate se află sub 
incidența descoperirii, a unei surprize. Tot aici este descoperită 
problema (întrebarea) dacă și cum sunt ele legate. 

Interlocutorul nr. 1: Nu pun sub semnul întrebării ceea ce 
denumiți „autonomia“ obiectelor lumii 3. Vreau să vă întreb 
altceva: ce importanţă acordaţi distincţiei operate între adevă- 
rul necesar, care are nevoie de o demonstraţie discursivă, și 
adevărul contingent, care reclamă doar atenţie la fapte? 

Popper: Dacă n-aveţi nimic împotrivă aș propune să nu 
folosim prea mulţi termeni tehnici în această discuţie, care nu 
este deschisă numai celor care cercetează filosofia sau mate- 
maticienilor. După mine, dacă o anumită propoziţie este demon- 
strabilă sau nu, reprezintă o problemă a lumii 3. Dacă propozi- 
ţia e demonstrabilă, atunci problema examinării tipurilor de 
probe care se oferă ţine de lumea 3. Pot exista mai multe ase- 
menea probe. Noi putem descoperi asemenea probe, le putem 
compara -— toate aceste procese sunt interesante pentru lumea 
3. Lumea 3 nu este alcătuită numai din propoziții demonstra- 
bile în mod necesar. Ea este formată din teorii de toate ge- 
nurile: teorii fizice, care nu sunt demonstrabile şi alte lucruri 
asemenea. 

Desigur, un lucru de acest gen trebuie început de către noi. 
De pildă, geometria trebuie începută de către noi, dar o dată ce 
a pornit, ea îşi produce propriile probleme. Acelaşi lucru se în- 
tâmplă și în cazul fizicii, precum și în celelalte științe. Nici ar- 
tele nu fac excepţie. Cineva poate începe într-un fel sau altul să 
cânte ori să întreprindă altceva de natură muzicală, înainte să 
apară probleme muzicale; problema modalităţii de a încheia o 
piesă ori cea a cadenţei sunt unele din cele mai evidente. pro- 
bleme ce ţin de muzică. Desigur, nu vreau să spun că toate lu- 
crurile acestea sunt identice, ori că există o singură modalitate 
în care descoperim o problemă. Bineînţeles, dacă mergeţi sufi- 
cient de departe cu gândul, puteţi descoperi unele diferenţe de 
la un lucru la altul. Spuneam că dăm peste o problemă în ace- 
lași mod în care dăm peste un munte sau peste un râu, înten- 

ţionând prin asta să spun că noi descoperim ceva ce se află 
acolo. Desigur, nu neg că atunci când descoperim un asemenea 
lucru noi suntem creativi, productivi. Totuși, noi descoperim o 
problemă și într-un sens nu putem spune că problema n-a fost 
acolo înainte ca noi s-o descoperim. 

Voi vorbi despre această chestiune a timpului în relație cu 
lumea 3 când voi avea răgazul s-o fac. Însă subiectul care ur- 
mează acum este autonomia considerabilă a lumii 3, cu privire 
la care spuneţi că nu veţi avea obiecţii — ceea ce înseamnă că 
admiteţi că lumea 3 are componente la care nimeni nu s-a gân- 
dit vreodată. Următorul exemplu foarte simplu poate fi eloc- 
vent: dacă introducem o problemă matematică în computer, 
uneori acesta este în măsură să o rezolve. Să presupunem că 
problema a fost soluționată de computer, care ar fi astfel con- 
ceput încât să tipărească soluţia, care să fie imediat introdusă 
automat în bibliotecă şi uitată acolo. Cu alte cuvinte, ar fi vor- 
ba de o problemă a cărei rezolvare de către computer n-a fost 
văzută de nimeni. Desigur, mintea umană a fost implicată în 
conceperea calculatorului. Însă nimeni nu știe că această pro- 
blemă particulară a fost rezolvată și nimeni nu știe cum a fost 
rezolvată. Ea se află pur și simplu acolo, în bibliotecă, spre a fi 
găsită de cei care doresc acest lucru. 

În orice caz, faptul arată că există obiecte ale lumii 3 care 
nu sunt produse propriu-zise ale minţii omenești, ci produse 
indirecte. Am admis și acest lucru. În mod indirect, prin cre- 
area geometriei, noi creăm probleme geometrice. Sub acest 
aspect ele se deosebesc de munti, fiindcă în mod indirect ele își 
au originea în noi. Deci ele trimit la noi doar indirect, iar cel 
mai important este faptul că noi putem obţine mai mult decât 
am introdus. De aceea spunea Einstein că isteţimea creionului 
său este mai mare decât propria lui istețime. Într-un fel sau 
altul, el obţine de la lumea 3 mai mult decât a introdus în ea... 

Interlocutorul nr. 2: Vreţi să spuneţi că — dată fiind inven- 
tarea sistemului numerelor de către babilonieni, sistem în care 
prezenţa numerelor prime constituie o consecinţă neintenţiona- 
tă care exista acolo înainte ca grecii (sau oricine altcineva) s-o 

{i descoperit — sistemul numerelor se găsea acolo înainte ca 
babilonienii să-l inventeze? 

Popper: N-am spus așa ceva şi tocmai faptul acesta este 
unul din elementele de bază ale perspectivei pe care v-o supun 
atenţiei; de altfel, intenționam să discut acest lucru într-o secţi- 
une ulterioară a prelegerii mele. După mine, e nevoie să accep- 
tăm această lume 3 foarte interesantă și semnificativă, dar tre- 
buie totodată să se elimine vorbăria goală în -legătură cu ea. 
Asta și facem, până la un punct, atunci când arătăm că nu poate 
fi vorba de o astfel de lume în absenţa ființelor umane. Dacă, 
de pildă, n-ar fi existat babilonienii, care să inventeze sistemul 
numerelor, numerele prime nu ar exista. Nu trebuie să intru în 
detalii, dar menţionez totuși că, pentru a ajunge la numerele 
prime, sistemul numerelor trebuie dezvoltat dincolo de un anu- 
mit punct. Astfel, dacă n-am fi inventat întreaga serie infinită 
de numere, nu ar fi existat problema teoriei numerelor prime. 

Interlocutorul nr. 3: Aşadar, atunci când creăm obiectele 
lumii 3, noi creăm de regulă mai multe lucruri decât cele de- 
spre care avem ştiinţă? 

Popper: Da. În cazul nostru, marele „creator“ este limba. 
Chiar şi sistemul numerelor este, în esenţă, o chestiune lingvis- 
tică. Este o metodă lingvistică de a găsi noi nume pentru tot 
mai multe numere reale. Prin urmare, limbajul este într-un fel 
sau altul fundamental pentru toate domeniile de creaţie, chiar 
şi pentru artă și muzică. lar în cazul ştiinţelor este esenţial, 
cunoașterea aceasta fiind în fapt cunoaşterea obiectivă. Şi cred 
că este rezonabil să presupunem că lumea a treia umană începe 
să se dezvolte mai curând în sfera cunoașterii — unde se află 
rădăcinile chestiunii — decât în cea a artelor. După cum am 
promis, voi discuta acest lucru în termeni evoluţioniști. 

Interlocutorul nr. 1: Sir Karl, ceea ce spuneţi dumneavoas- 
tră are o importanță fundamentală din același motiv pe care 
l-am amintit şi eu anterior. Nu sunt atât de sigur că putem 
spune, aşa cum o faceţi dumneavoastră, că sistemul numerelor 
a fost mai degrabă inventat decât descoperit de babilonieni — 
deoarece înaintea babilonienilor exista un sistem al numără- 
torii pe unităţi. E posibil să fi existat problema modului de 

explicare a numerelor prime sau „mai mari“ ori „prioritare“; 
dar nu cumva soluţia bazelor zecimale și a altor baze a existat 
acolo chiar dacă babilonienii n-au descoperit-o? Tot astfel, nu 
putem spune că numărătoarea pe unităţi își are originile în 
lumea fizică și că aceasta face lumea 3 dependentă de lumea 1, 
în loc s-o pună în postura de creaţie a minţii? 

Popper: N-aveţi dreptate. Dar cealaltă idee este excelentă. 
Nimeni nu se îndoiește că, de regulă, descoperim că o nouă 
invenţie reprezintă o soluţie la o problemă anterioară. În limi- 
tele acestor situaţii, faptul este mai mult o descoperire decât o 
invenţie. Acesta este primul aspect asupra căruia suntem întru 
totul de acord. Cu siguranţă, au existat oameni nemulţumiţi în 
privinţa sistemului de numere anterior, ajungând la conștiința 
existenţei unei probleme referitoare la modul în care invenţia 
acestei metode ar putea constitui o reală soluţie la o problemă 
anterioară. Și presupun că în altă parte ea poate fi găsită şi într-o 
formă mai generală. Dar nu înțeleg cum ajungeţi să regresaţi 
până la lumea 1. Nu cred că lumea fizică propriu-zisă poate fi 
vreodată o problemă ori un răspuns. Problemele sunt lucruri 
aflate în strânsă legătură cu lumea biologică. Sunt probleme de 
genul celor ale supravieţuirii animalelor, inclusiv ale animale- 
lor lipsite de conștiință. Putem spune că un animal este adaptat 
la un anumit mediu, iar atunci când mediul se schimbă, apare și 
o problemă de supravieţuire pentru speciile particulare. Dar, la 
drept vorbind, nu văd cum problemele s-ar putea ivi înaintea 
apariţiei vieţii animale. 

Interlocutorul nr. 1: Dar de vreme ce există specii şi vietăţi 
ce pot reacţiona la mediu, problemele iniţiale există deja. Ast- 
fel că, de exemplu, simpla existenţă a unui animal oarecare și a 
mediului său vor constitui baza iniţială a întregii lumi 3 și totul 
se va dezvolta cu începere de aici, deci fiecare problemă se va 
desfăşura din acest punct. Așadar, ea nu va depinde de minte, 
deşi mintea e cea care percepe problemele. Cu toate acestea, 
problemele există indiferent dacă mintea le percepe sau nu. 

Popper: Desigur, sunt de acord cu asta, dar voi atrage aten- 
ţia că această evoluţie nu are nimic magic în ea. Altfel spus, 
pot exista animale foarte complexe, dar în cazul lor niciodată 

nu poate fi vorba de o lume 3 în sensul nostru: niciodată nu 
vom întâlni la ele un limbaj, un argument sau oricare alt lucru 
pe care, în mod specific, l-am numit „uman“. Dar chiar consi- 
deraţiile acestea ale dumneavostră m-au determinat — vă amin- 
tiţi discuţiile care au urmat primei prelegeri — să abordez 
întreaga problemă dintr-un punct de vedere biologic și evolu- 
ționist. 

Interlocutorul nr. 1: Atunci când ai de-a face cu un animal, 
ai de a face și cu un dușman al acestuia, animalul luând-o la 
fugă când își vede semenii devoraţi; toate acestea formează 
atât o problemă, cât și o soluție. Accentuând asupra evoluţiei, 
cred că veţi găsi că e dificil să separați lumea 3 umană de 
lumea 3 animală, evoluţia fiind continuă. 

Popper: Acest aspect lipseşte încă, dar vom fi în măsură 
să-l abordăm. Problema este foarte interesantă, având o anu- 
mită legătură cu funcția argumentativă a limbajului. Întreaga 
chestiune poate fi intitulată „evoluţie emergentă“ și poate fi 
explicată prin schema: 


P.>TT-EE-P, 


Înainte de toate P, este diferită de P,, ceea ce e deja impor- 
tant pentru probléma í în cauză. În al doilea rând, puteți spune că 
aici legătura nu este de tipul determinismului sau al cauzali- 
tății. Cu alte cuvinte, lucrurile pot evolua în mai multe feluri. 
Ori de câte ori avem schema de mai sus, în ea există legături 
care nu sunt deloc sigure. Poate că vă mai amintiți că am spus 
că, la nivel animal, teoria ipotetică poate consta într-o mutație. 
Această nouă mutație poate avea loc sau nu. E posibil ca o 
nouă teorie să fie inventată. Aşadar, oriunde apar aceste erori, 
există marje de toleranță datorită cărora nu veți găsi la primul 
animal toate însușirile celor care vin după el, adică veți vedea 
că unele animale aparținând unor stadii foarte timpurii ale evo- 
luţiei au supravieţuit. Desigur, cele mai multe n-au reușit acest 
lucru. De ce unele au izbutit, în vreme ce altele au eșuat, este în 
mare măsură o chestiune necunoscută care nu are șanse să de- 
vină altfel. De asemenea, unele adaptări noi pot să dispară, în 
vreme ce altele vor dăinui. 

Interlocutorul nr. 1: Acum presupun că ştiu unde nu sunt de 
acord eu dumneavoastră. Deși aveţi în vedere aceste posibili- 
tăţi numeroase, cred că ele au existat de la început, singura 
schimbare cu şanse reale fiind cea legată de posibilităţile care 
au intrat în cunoașterea noastră. Toate acestea au existat în lu- 
mea 3. În orice caz, aria lumii 3 pe care o putem cunoaște este 
determinată de teoriile sau teoriile ipotetice pe care le utilizăm, 
precum şi de problemele noi care ne ies în cale. 

Popper: Cred că mai bine ar fi să încheiem această discuţie 
într-o problemă particulară, deoarece ea ridică probleme în 
bună măsură noi. În ce mă priveşte, aş spune că există un sens 
banal în care putem spune că posibilităţile noastre există, dar 
repet, e vorba de un sens banal. Acelaşi lucru este valabil când 
vorbim despre toate posibilităţile care ar putea apărea vreodată, 
deoarece nu ştim dinainte care dintre ele vor lua fiinţă. Acesta 
este principalul răspuns la întreabarea dumneavoastră. 

Interlocutorul nr. 4: După cum înţeleg eu lumea 3, omul 
produce regulile jocului — linia dreaptă, cercul, unghiul drept — 
şi în cadrul acestora există un soi de legături logice pe care le 
descoperă omul. Aceasta este lumea 3. Sunteţi de părere că 
ceea ce am spus e adevărat? 

Popper: Nenumărate relaţii logice, cât şi anumite reguli ale 
jocului nu sunt deloc interesante, în vreme ce altele se dove- 
desc incredibil de interesante și de productive, ducând la des- 
coperiri de tot felul. Dar în celelalte privinţe sunt întru totul de 
acord cu dumneavoastră, în măsura în care înţelegeţi că șahul 
este mai puţin productiv decât geometria; deși permite tot felul 
de combinaţii, el e mai puţin bogat în combinaţii decât geome- 
tria, în vreme ce aplicabilitatea lui este practic nulă, spre de- 
osebire de bogăţia în aplicaţii a geometriei. 

Interlocutorul nr. 4: Să luăm ca exemplu natura. Aici avem 
de-a face cu materia și energia. Sunt acestea două reguli ale 
jocului? Avem de asemenea relaţii logice care reprezintă reguli 
ale naturii — privitoare la modul în care se mișcă particulele. 
Putem spune că acesta este un gen de regulă a naturii legată 
într-un fel sau altul de lumea 3 în sensul atribuit de noi aces- 
teia? Există vreun tip de necesitate logică în natură...? 

Popper: Dumneavoastră vorbiţi despre materie şi energie, 
care nu sunt însă altceva decât concepte omenești prin care de- 
scriem natura. Desigur, aceasta din urmă conţine ceva ce cores- 
punde respectivelor concepte, dar care nu poate fi indicat cu 
exactitate. Respectiva realitate nu poate fi delimitată pentru a 
putea spune: aceasta este materie, iar aceasta este energie. Şi 
pe lângă faptul că un asemenea lucru este imposibil, exemplul 
particular ales de dumneavoastră este nefericit, deoarece, po- 
trivit lui Einstein, întreaga materie este energie concentrată în- 
tr-un fel sau altul — astfel încât nu putem distinge cu adevărat 
materia de energie. Putem face distincţia, să spunem, între ener- 
gia sub formă de materie și energia sub formă de radiaţie. De 
fapt, așa se şi întâmplă, iar materia, radiaţia și energia sunt 
concepte omeneşti. Însă noi putem indica lucruri din natură 
care sunt energie sub formă de materie și altele care sunt ener- 
gie sub formă de radiaţie, precum și lucruri care sunt și una şi 
alta. Prin urmare, din câte înţeleg eu, întrebarea dumneavoastră 
este: „Cât din toate acestea reprezintă invenţia noastră și cât 
aparţine naturii înseși?“ Aceasta este întrebarea? 

Interlocutorul nr. 4: De fapt, aș dori să vă întreb dacă în 
lumea 3 există același gen de necesitate logică ca și în lumea 1. 

Popper: Necesitatea logică există numai în lumea 3. Cone- 
xiunea logică, relaţiile logice, necesităţile logice, incompatibi- 
litatea logică — toate există numai în lumea 3. Astfel, ele există 
în teoriile noastre despre natură. În natură însă, nu există așa 
ceva... 

Interlocutorul nr. 4: Așadar, lumea 3 și lumea 1 sunt oare- 
cum distincte? 

Popper: Da, ele sunt realmente distincte. Lumea 2 intervine 
între ele. Lumea 3 poate avea efecte asupra lumii 1, efecte 
foarte mari chiar. Să luăm ca exemplu bomba atomică. Aceasta 
a fost în întregime o invenţie aparținând lumii 3; în natură n-a 
existat așa ceva. Se poate lesne arăta că nu era cu putință să 
existe un astfel de lucru în natură, întrucât bomba s-ar dezinte- 
gra încă înainte de a fi asamblată — sunt sigur că înțelegeţi. Prin 
urmare, ea este în totalitate o invenţie aparţinând lumii 3. Și ce 
consecinţe a avut nu numai asupra lumii 2, dar și asupra lu- 

mii |! Astfel, lumea 3 are un efect — foarte putemic de altfel — 
asupra lumii 1, precum și asupra lumii 2, însă, comparată cu 
lumea 2, lumea 3 este un amplificator teribil al puterilor lumii 
2 asupra lumii 1. Înţelegeți? Ea produce un efect mult mai 
mare în lumea 1. 

Interlocutorul nr. 5: Aş dori să-l întreb pe Sir Karl ceva în 
legătură cu următorul adevăr foarte important: „Un lucru este 
ceea ce este şi nu altceva“, spre a utiliza textual propoziția 
episcopului Butler. Când un tânăr domn a spus adineauri: „Noi 
inventăm regulile jocului“ — aș vrea să știu înainte de toate 
dacă această aserţiune reprezintă o regulă. Am inventat-o noi? 
Dacă da, cum dăm seama de universalitatea şi de necesitatea ei 
logică? lar dacă i se aplică atât de îndeaproape lumii 1 încât 
episcopul Butler a putut s-o formuleze — nu ca tautologie, nici 
ca adevăr logic, ci părând că li se aplică până și semnelor, fiind 
un adevăr despre sine însuși ca idee pe care o gândim în lu- 
mea 2 — cum dăm seama de necesitatea și de universalitatea 
lui, dacă noi l-am inventat, dacă este o regulă? Sau, poate ar fi 
mai nimerit să spunem că este o descoperire? lar dacă este o 
descoperire, e ea numai o descoperire privitoare la necesitatea 
logică din lumea 3? Nu este cumva ceva adevărat și pentru lu- 
mile 2 și 1, şi chiar pentru o a patra lume? Pentru oricare lume 
posibilă? 

Popper: Nu ştiu dacă v-am înţeles pe deplin. Vedeţi dum- 
neavoastră, după mine limbajul reprezintă invenţia noastră. Nu 
spun că l-am inventat în mod conştient. Dar el s-a născut în- 
tr-un fel sau altul — în special limbajul în care putem face afir- 
maţii de genul: „un lucru este ceea ce este“. Aceasta este o 
parte a limbajului uman pe care noi l-am inventat. Dar tot de 
evoluția limbajului uman ţine și apariţia a ceea ce numim „ade- 
văr“ şi pe care îl putem descrie. Din punct de vedere empatic 
ea este o chestiune ce ţine de lumea 3. Limbajul este deja o 
problemă a lumii 3 — în special limbajul uman — iar adevărul 
este chiar într-o mai mare măsură o problemă a lumii 3. Şi la 
fel ca toate problemele acestei lumi, adevărul are o anumită 
autonomie. Aceasta înseamnă că nu putem face ca un lucru să 
fie adevărat printr-o simplă trăsătură de condei, cum încearcă 

uneori dictatorii, de pildă, prin rescrierea istoriei. Nu putem 
face adevărate aceste lucruri. Așadar, dacă v-am înţeles cum se 
cuvine, întrebarea dumneavoastră a fost de fapt următoarea: 
„Putem umbla la adevăr?“ Răspunsul este: sigur că putem, dar 
atunci acesta nu mai este adevăr. Adevărul este un concept cir- 
cular, asemenea unei demonstraţii ori a validității unei demon- 
strații. Adevărul şi validitatea unui argument sunt concepte ale 
lumii 3 şi le putem denumi în multe feluri, însă faptul le pla- 
sează în afara respectivei lumi. S-ar putea să repet acest lucru 
într-o prelegere viitoare, dacă voi avea timp, dar voi remarca şi 
aici, în contextul de faţă, importanţa acestui aspect. Ideea de 
adevăr obiectiv și ideea de adevăr absolut — le voi explica pe 
amândouă — au devenit foarte demodate în anumite cercuri, în 
parte pentru că oamenii le socotesc prezumţioase. Şi așa şi 
este. Este prezumţios să pretinzi că avem adevărul absolut ori 
pe cel obiectiv în buzunar. Sunt de acord cu acest lucru, însă aș 
adăuga că faptul este prezumţios numai dacă avem în vedere 
posesia adevărului obiectiv şi a adevărului absolut: noi nu le 
avem în buzunar, dar ele există cumva în lumea 3 — aşadar nu 
în buzunarele noastre, ci în lumea 3 — altfel nu ar fi prezumţios 
să spunem: „Deţin adevărul obiectiv şi adevărul absolut“ (iu- 
cru pe care nimeni n-ar trebui să-l spună vreodată). Așadar, mă 
voi întoarce către cei care doresc să abandoneze adevărul obiec- 
tiv şi pe cel absolut. Adevărul obiectiv este destul de clar — adi- 
că nimic altceva decât un concept al lumii 3. Adevărul absolut 
poate fi exprimat după cum urmează: unii oameni spun — de 
altfel am şi plănuit o prelegere pe această temă — că nu există 
adevăr propriu-zis, ca atare: există doar adevăr relativ la anu- 
mite supoziţii, care, la rândul lor, nu sunt realmente adevărate, 
ci doar acceptabile. Numesc această perspectivă „mitul con- 
textului“ (‘the myth of the framework"). Acest mit ia mai multe 
forme. De exemplu, nu poţi discuta o întrebare fără a presu- 
pune mai întâi un context. Împotriva acestui lucru eu vin cu 
afirmaţia că uneori este dificil să discuţi o întrebare în absenţa 
unui set oarecare de asumpțţii. Faptul poate fi foarte dificil, însă 
interesant, meritând osteneala și tocmai din aceste dificultăți 
autentice se nasc adevăratul progres și perspectivele înnoi- 

toare. Așadar, așa-numitul caracter „relativ“ al adevărului pla- 
sat în opoziție față de caracterul „absolut“ al acestuia repre- 
zintă doctrina potrivit căreia orice adevăr este relativ în raport 
cu un set de asumpții — și că nu există altfel de adevăr. Eu res- 
ping o atare perspectivă și, o dată cu ea resping și mitul con- 
textului. Însă, adevărul obiectiv este pur și simplu ceva prezent 
în lumea obiectivă, astfel încât noi putem distinge aceste două 
concepte. Nu știu sigur dacă, pe moment, am oferit un răspuns 
satisfăcător. 

Interlocutorul nr. 5: Ceea ce ne-aţi spus este foarte adevă- 
rat și deosebit de util pentru noi. 

Popper: Ne putem opri aici, sau mai există și alte întrebări? 

Interlocutorul nr. 6: Sir, am și eu o întrebare. Aș vrea să 
știu daeă lumea 3 este autonomă și tocmai mă întrebam dacă 
ați putea inversa lucrurile, spunând că uneori această lume auto- 
nomă se va exprima, să spunem, în lumea 2. De exemplu, atunci 
când pictorul face, într-un anumit sens, o greșeală și imediat își 
fac apariţia posibilitățile de care aminteaţi — de ce n-am putea 
explica acest lucru argumentând că lumea 3 are să-i spună ceva 
pictorului, acționând astfel asupra lui? 

Popper: Chiar asta spuneam. 

Interlocutorul nr. 6: Dar se poate întâmpla așa ceva? [râ- 
sete] Cum aţi trăi experienţa unui asemenea fapt? Ce alt tip de 
experiență analogă există...? 

Popper: Nu cred că cineva care a lucrat vreodată din greu la 
ceva va avea nevoie de explicaţii. Dacă, de exemplu, scrieți un 
eseu pentru conducătorul de seminar, sau pentru altcineva... à 
propos, sunteţi student? 

Interlocutorul nr. 6: Da. 

Popper: Sunt sigur că fiecare trăiește această experiență 
atunci când lucrează eu adevărat la așa ceva și că pe parcursul 
elaborării lucrărilor scrise își fac apariția probleme noi, pe care 
autorul nu le percepuse anterior. În caz de succes, încercările 
lui pot fi chiar mai reuşite decât anticipase. Cred că este o ex- 
perienţă pe care, practic, a trăit-o fiecare. Eu o încerc zilnic. 
Haideţi să formulăm această chestiune în felul următor: nu știu 
dacă prelegerea mea este foarte bună, însă e cu siguranță mai 

bună decât era acum câteva zile, deoarece am lucrat la ea, în- 
cercând s-o îmbunătățesc. Dar acest lucru nu mi se datorează 
doar mie, ci interacțiunii dintre mine și rezultatul muncii mele. 
Observ că acesta dă naştere la anumite dificultăți care, proba- 
bil, pot fi evitate succesiv în vederea îmbunătățirii situației. 
Acelaşi lucru se întâmplă în cazul compozitorilor. Nu mă pri- 
cep prea bine la muzica modemă, dar în cazul muzicii clasice 
compozitorul datorează foarte mult mediului — nu mediului în 
penere, ci celui format din propriile înfăptuiri, care-i sugerează 
noi posibilităţi. Cred că asemenea lucruri se întâmplă în fiecare 
zi. Una din tezele mele principale este că, pe de o parte, noi ac- 
ționăm asupra lumii 3, iar pe de altă parte, aceasta acţionează, 
în replică, asupra noastră. Ce să vă mai spun pentru a vă con- 
vinge? Aproape că vă ţin o predică, al cărei mesaj e că teoriile 
moderne ale artei, ale creaţiei în general, au ignorat în mare 
măsură schimbul dintre noi şi lumea noastră. Mă refer îndeo- 
sebi la teoria, foarte larg acceptată, care susține că arta este 
autoexprimare a artistului, uitând cu desăvârşire că, în timp ce 
creează, el poate învăţa în permanenţă din propria operă. 

Interlocutorul nr. 6: Atunci puteţi vorbi despre „conecta- 
rea“ la lumea 3. E posibil ca lumea 3 însăși să înceapă a exista 
fără ca omul să iniţieze acest proces? Îi puteţi atribui acestei 
lumi autonome o intenţie proprie? 

Popper: Nu cred. După mine, aici e vorba de un schimb 
necesar. Cumva trebuie să dăm startul, dar, după cum spu- 
neam, putem primi înapoi mai mult decât am dat. 

Interlocutorul nr. 6: Prin urmare, omul trebuie să înceapă? 

Popper: Trebuie ca noi să-l pomim într-un fel sau altul. 
Însă acest fapt nu comportă mari dificultăți, fiindcă, e lesne de 
demonstrat, iniţiativa la care mă refer are o bază genetică. În 
fiecare ființă umană există abilitatea și acuitatea înnăscute de a 
învăța limbaje, fapt pe care îl puteţi remarca în mod deosebit 
de puternic și de impresionant în descrierea modului în care 
Helen Keller — care, după cum ştiţi, era surdă, mută și oarbă — 
a reuşit să înveţe un limbaj. Fiecare ar trebui să citească despre 
acest caz. În procesul de învățare amintit, marea contribuție 
din partea Helenei Keller este atât de clară, deoarece procesul 

învăţării este unul de schimb. Faptul n-ar fi fost posibil în ab- 
sența capacităţilor ei înnăscute, fundamentate genetic, de a 
interpreta simboluri nenaturale ca simboluri, ca nume pentru 
apă — pentru că, după ce i-a aşezat mâna sub un jet de apă, pro- 
fesorul i-a scris pe palmă cuvântul „apă“. Brusc, această legă- 
tură i-a deschis întreaga lume a limbajului şi a gândirii. Este însă 
evident că în lipsa unei nevoi înnăscute foarte puternice — şi a 
unei mari capacităţi de a interpreta simbolurile, a unei acuităţi 
native de a dezvolta un limbaj — realizarea Helenei Keller ar fi 
fost imposibilă. Prin urmare, resursele necesare dezvoltării 
unui limbaj se găsesc în noi de la început, iar prin intermediul 
limbajului participăm cu toţii la lumea 3, contribuind la alcă- 
tuirea ei — de pildă atunci când dumneavoastră îmi puneţi, ca 
acum, întrebări — și primind ceva înapoi de la ea, de regulă mai 
mult decât am introdus. Aceasta ni se întâmplă tuturor. 

Interlocutorul nr. 5: Sir Karl, pot să vă întreb dacă lumea 3 
a dumneavoastră conţine posibilitatea descoperirii de structuri 
morale? Acesta este modul în care doresc să-mi formulez ne- 
dumerirea. Motivele le voi expune în cele ce urmează. Atât în 
scrierile ebraice timpurii, cât şi în cele ale grecilor, se menţio- 
nează o simetrie între binele ce trebuie făcut prietenilor și răul 
ce trebuie făcut dușmanilor, adică „să-ţi iubeşti prietenii și să-ţi 
urăști dușmanii“. Atât gândirea vechilor evrei, cât şi cea a gre- 
cilor, conţinea o critică la-adresa acestei formule, arătând, mai 
precis, că dacă ne urâm dușmanii și încercăm să le facem rău, 
vom deveni corupți. Atât în Biblie, cât şi la Platon, găsim o 
respingere a simetriei amintite — se spune chiar că este rău să-ţi 
urăști dușmanul ori să-i faci rău. Putem spune că profeţii evrei 
ai Vechiului și Noului Testament și filosofii Greciei antice au 
descoperit aceeași structură în lumea 3 — adică un anumit para- 
lelism între un anumit adevăr moral şi un adevăr logic de genul 
celui exprimat în propoziţia: „Un lucru este ceea ce este şi nu 
altceva“? Este posibil ca lumea 3, aşa cum o concepeţi dum- 
neavoastră, să admită această posibilitate? Aţi folosit adesea 
ilustrări din geometrie, din artă, dar nu am remarcat nici o re- 
ferire la viața morală în care să fie reflectate relaţiile dintre 
oameni. 

Popper: Dacă doriţi astfel de referimţe, le puteţi găsi în So- 
cieratea deschisă, volumul al doilea, mai precis în Addenda cu 
care se încheie cartea, unde am încercat să investighez această 
problemă, care are, fără îndoială, o foarte mare importanță. 
Totodată, este deosebit de dificilă. În opinia mea, indiferent 
cum o denumiți, etica sau morala este, la fel ca geometria, fău- 
rită de om și ea își produce propriile probleme, iar soluţiile 
acestora conduc la noi descoperiri. Cred că poate fi vorba de- 
spre un paralelism, dar am un motiv întemeiat pentru care nu 
m-am referit la el aici. Consider că, dacă este menţionat, fie și 
foarte succint, acesta trebuie prezentat mai curând ca un stadiu 
ulterior. Dar — cum să vă spun — din moment ce aduceţi într-o 
discuţie ca asta probleme de morală, vă atrageţi suspiciunea că 
faceţi asta doar fiindcă urmăriţi ca în final să ajungeţi la un 
obiectiv formulat în termeni etici. Eu vreau să evit tocmai acest 
lucru, în raport cu care doresc să fiu independent, motiv pentru 
care am evitat să-l menţionez. Însă cred că, la fel ca în ştiinţă, 
în morală nu există finalitate. Nu am discutat încă această pro- 
blemă deosebit de dificilă, însă consider că nu există idealuri 
morale ori legi morale ultime. 

Cred că trăim într-o lume în care trebuie să ne evaluăm și să 
ne revizuim în permanență nu numai propoziţiile științifice, ci 
și atitudinile morale. În acest din urmă domeniu își fac perma- 
nent apariţia noi probleme, care-și taie drum exact prin inima 
preceptelor morale pe care le socoteam general acceptate, in- 
failibile ș.a.m.d. Schimbul de care vă vorbeam se desfășoară 
nu atât între noi și lumea 3, cât mai ales între noi și situațiile 
apărute în lume drept cadre circumstanţiale ale altor persoane. 
Din aceste motive, consider că e de preferat să nu spun prea 
multe despre un asemenea schimb în cursul de față. Dacă doriţi 
să aflați ceva în legătură cu cele de mai sus vă voi trimite la 
primul „Supliment“ la volumul al doilea al Societății deschise. 


3 


LUMEA 3ŞI | 
EVOLUȚIA EMERGENTĂ 


Doamnelor și domnilor, 

În prima prelegere v-am explicat problema raportului 
corp-minte, pentru a cărei soluţionare încerc să ofer câteva 
idei. V-am spus de asemenea câte ceva despre principala idee 
pe care intenționam s-o utilizez în discutarea problemei rapor- 
tului corp-minte, mai precis ideea de „lume 3“, lume a pro- 
duselor minţii umane, precum un automobil, un zgârie-nori, o 
carte sau, mai important, o problemă sau o teorie. 


Lumea 3: produsele minţii umane (teoriile) 
Lumea 2: experiențele mentale (conștiente) 
Lumea |: obiectele fizice, inclusiv organismele 


Nu pot insista suficient asupra faptului că privesc produsele 
minții omeneşti ca pe ceva real: nu doar pe cele care sunt tot- 
odată fizice — precum un zgârie-nori, ori un automobil, pe care 
oricine le numește „reale“ — ci şi cărţile ori teoriile. Teoria în 
sine, lucrul abstract însuși, îl privesc ca real fiindcă putem 
interacţiona cu el — putem produce o teorie — şi fiindcă teoria 
poate interacţiona cu noi. Faptul este cu adevărat suficient 
pentru ca aceasta să poată fi privită ca reală. Ea poate acţiona 
asupra noastră: o putem înţelege, folosi, putem schimba lumea 
cu ajutorul ei. V-am spus, de asemenea, că voi face apel la con- 
siderente biologice și în special la considerente evoluționiste, 
în încercarea de a înțelege lumea 3, din care vizez mai ales 
regiunea cea mai importantă din punct de vedere biologic — 
cunoaşterea în sens obiectiv — formată din corpurile principale 
ale teoriilor. 

În cea de-a doua prelegere am discutat în principal ceea ce 
eu numesc „autonomia“ lumii 3. 

Pentru mine aceasta înseamnă că, o dată ce am început să 
producem ceva — o casă, să spunem — nu suntem liberi s-o con- 
tinuăm cum dorim, dacă nu vrem să murim în urma prăbușirii 
acoperișului. Mai curând vom descoperi legi ale structurii pe 
care nu le putem schimba şi care sunt autonome. Am încercat, 
cu ajutorul geometriei și al teoriei numerelor, să vă demonstrez 
că așa stau lucrurile. Raporturile dintre unghiul drept și cerc 
sunt neintenţionate și neașteptate. Nici numerele prime nu sunt 
în vreun fel sub controlul nostru. Ele sunt consecinţe neinten- 
ţionate ale inventării de către noi a șirului infinit al numerelor 
naturale. La rândul ei, această invenţie ar putea fi determinată 
de către problemele anterioare legate de șirurile numerice limi- 
tate, putând astfel fi mai mult o descoperire decât o invenţie. 
Oricum, faptul nu are o foarte mare împortanță: am subliniat 
distincţia dintre invenţie și descoperire doar pentru că voiam să 
vă explic autonomia lumii 3. În virtutea acestui scop, este im- 
portant de demonstrat că anumite probleme și relaţii reprezintă 
consecinţe neintenționate ale invențiilor noastre şi că, din acest 
motiv, se poate spune că problemele în cauză sunt mai curând 
descoperite de către noi decât inventate: noi nu inventăm nu- 
mere prime. Dar, din perspectiva majorităţii scopurilor, dife- 
renţa dintre invenţie și descoperire nu trebuie accentuată: cele 
două sunt foarte strâns legate, deoarece fiecare descoperire 
este asemenea unei invenţii, fiindcă înglobează un element de 
imaginaţie creativă. Faptul este valabil și în cazul descoperirii 
numerelor prime. 

Ultimele mele remarci sunt determinate de discuţia pe care 
am purtat-o după ultima prelegere și doresc să mă folosesc de 
acest prilej pentru a sublinia cât de utile au fost discuţiile pe 
care le-am purtat până în momentul de față. Ele s-au desfășurat 
la un nivel înalt, fiind realmente unele dintre cele mai bune 
dezbateri la care am luat parte. 

A fost o plăcere deosebită, dar acum haideţi să ne punem pe 
treabă serioasă. 

Iniţial plănuisem ca astăzi să vorbesc despre ceea ce eu nu- 
mesc „mitul contextului“. Însă toate aceste planuri s-au schim- 
bat şi intenționez, mai întâi, să vă spun câte ceva despre moti- 

vul pentru care cred că o explicaţie evoluționistă a lumii 3 este 
importantă. În vederea atingerii acestui țel, voi încerca să vă 
vorbesc despre perspectivele altora asupra subiectelor pe care 
încerc să le subsumez numelui de „lume 3“. 

În continuare, v-aș spune câteva lucruri despre teoria evo- 
luţiei şi despre evoluţia emergentă. Acesta ar fi al doilea aspect 
important pe care intenţionez să-l dezbat. 

Al treilea punct al discuţiei va fi cel legat de evoluţia limba- 
jului uman — pomind de la limbajele animalelor — şi de motive- 
le pentru care evoluţia funcţiilor specifice ale limbajului uman 
este semnificativă din punct de vedere biologic. Tot aici voi 
dezbate şi rolul special al cunoaşterii obiective. 

Al patrulea şi ultimul aspect pe care plănuiesc să-l abordez va 
fi emergenţa ideilor sau standardelor descripţiei propriu-zise şi 
ale argumentului valid — adică ale adevărului în sens obiectiv, 
ca opus adevărului în sens subiectiv, ce coincide cu sincerita- 
tea ori francheţea. 


Teoria mea despre lumea 3 are o preistorie lungă și inte- 
resantă pe care, oricum, nu intenţionez s-o tratez în nici una din 
secţiunile acestui curs, fiindcă ne-ar afunda prea mult în de- 
talii. Din lunga listă de nume de filosofi care au promovat teo- 
rii similare concepțeiei mele despre lumea 3 — Hesiod, Xeno- 
phon, Heraclit, Parmenide, Platon, Aristotel, filosofii stoici, 
Plotin, Leibniz, Bolzano, Frege şi, probabil, Husserl — mă voi 
referi doar la trei gânditori: Platon, Bolzano și Frege. 

Platon a crezut în existenţa a trei lumi. Lumea considerată 
de el lumea întâia, singura pe care o socotește pe deplin reală — 
şi cu adevărat divină — corespunde lumii a treia în sensul pe 
care i-l atribui eu. Însă ea nu conţine nici probleme, nici teorii, 
nici argumente. Simplificănd, putem spune că ea este alcătuită 
numai din concepte precum Frumuseţea în sine sau Binele în 
sine, pe care le-a numit „Forme“ sau „Idei“. Ele au fost, în mod 
clar, considerate obiective și accesibile intuiţiei noastre inte- 
lectuale aproape în acelaşi mod în care lucrurile fizice sunt 
accesibile ochilor noștri. 

Lumea a doua platoniciană este lumea sufletelor sau a min- 
ților, care se înrudeşte cu lumea Formelor sau Ideilor: înainte 
de a se naşte, sufletele noastre au trăit în această lume și au pu- 
tut să vadă Formele în mod clar. Nașterea noastră ar fi un fel de 
cădere din starea de graţie, prin care intrăm în lumea a treia, a 
corpurilor fizice. Căderea ne face să uităm cunoașterea noastră 
intuitivă a Formelor sau Ideilor. Însă putem recupera parţial 
această cunoaştere prin intermediul iniţierii în filosofie. 

Veţi remarca dintr-o singură privire similitudinile şi deose- 
birile dintre teoria platoniciană și concepția mea. 

O deosebire ar fi că teoria lui Platon este una a căderii ori a 
degenerării — o teorie a căderii noastre — în vreme ce teoria mea 
este una a ascensiunii evolutive către lumea 3. Deosebirea nu 
este lipsită de importanţă, dar nu este nici pe departe atât de 
importantă ca diferenţa dintre locuitorii lumii 1 a lui Platon şi 
cei ai lumii 3 așa cum o concep eu. 

Lumea întâia platoniciană este alcătuită din concepte ori 
cuvinte plasate în condiție divină. În schimb, lumea a treia (în 
concepţia mea) — în măsura în care avem în vedere sectorul ei 
reprezentat de cunoașterea obiectivă — este formată din teorii, 
la care se adaugă problemele deschise și argumentele. 

Cred că vă amintiţi că v-am prezentat un tablou al celor 
două feţe ale limbajului, având următoarea formă: 


Cuvinte Enunţuri 
Concepte Teorii 


și al lor 
Sens Adevăr 





Am considerat că latura stângă este lipsită de însemnătate, 
în vreme ce latura dreaptă este deosebit de importantă. 

În concluzie, aici avem de-a face cu cea mai importantă dis- 
tincţie dintre lumea lui Platon și lumea mea. 

Platon a fost cel mai mare filosof, însă, punând în prim- 
plan partea stângă a tabelului nostru — adică cuvintele, concep- 
tele şi sensurile — el periclitează întreaga tradiţie a filosofiei. 
Majoritatea filosofilor, inclusiv antiplatonicienii (așa-numiții 

„nominaliști“) s-au aflat sub influenţa acestei tradiţii. Până și 
cea mai recentă filosofie, filosofia lingvistică sau analitică, nu 
face excepţie: de fapt, ea nu reprezintă o filosofie propriu-zisă 
a limbajului, ci o filosofie a cuvintelor („The New Way of 
Words“). Nu intenţionez să demonstrez acum aceste alegaţii, 
dar aș fi încântat s-o fac în cadrul discuţiilor care vor încheia 
întâlnirea noastră de astăzi. Deocamdată, doresc doar să sub- 
liniez asemănări și deosebiri. 

Filosoful Bolzano a populat domeniul ce corespunde, în con- 
cepția mea, lumii 3, cu „propoziţii în sine“ (Sätze an sich), cum 
le-a numit el. Din punctul meu de vedere, acest lucru a repre- 
zentat un progres extraordinar, după cum vă daţi seama, dacă 
vă mai amintiţi laturile stângă și dreaptă ale tabloului pe care vi 
l-am propus. 

Dar Bolzano a fost foarte încurcat din pricina statutului lu- 
mii sale a propoziţiilor în sine. El a sugerat că această lume 
este reală, însă a precizat că realitatea ei nu este de același fel 
cu cea a lumii fizice, fără a putea explica relaţiile dintre cele 
două lumi. lar cota la care a resimțit dificultăţile a fost pe mă- 
sura marii lucidităţi şi clarităţi pe care le degajă scrierile sale. 
Ele au creat impresia că lumea propoziţiilor în sine a lui Bol- 
zano nu este cu adevărat reală, ci doar o plăsmuire a imagina- 
ţiei unui filosof. 

Aproape același lucru poate fi spus despre filosoful Gottlob 
Frege. Acesta remarca, în 1902, că trebuie să distingem cu cla- 
ritate între aspectele psihologice și cele logice ale gândirii: 





Psihologicul Logicul 
Procese subiective, ori Conţinuturi ale pândirii 
acte ale gândirii, ori gân- obiective, ori conţinuturi ale 
duri în sens subiectiv actelor de gândire, sau gân- 
duri în sens obiectiv 








Remarca de mai sus este foarte importantă (însă eu a rămas 
aproape izolată în raport cu restul operei lui Frege până în 
1919, când, într-un articol intitulat „Gândirea: o cercetare logi- 
că“, el a introdus ceea ce a numit „al treilea domeniu“ (das 

dritte Reich — adică sfera gândurilor, în sens obiectiv). Lumea 
a treia a lui Frege, sau „al treilea domeniu“ este alcătuită din 
concepte și din propoziţii adevărate sau false. Însă problemele 
și argumentele n-au fost menţionate și nu par să facă parte din 
ea. Mai mult, deşi, asemenea lui Bolzano, Frege a afirmat că 
„al treilea domeniu“ al său este real, el abia dacă a reuşit să-și 
susțină această pretenţie. De aceea, nu este surprinzător că al 
treilea domeniu al lui Frege n-a câștigat prea mulți adepți. În 
schimb, și-a făcut inamici, care l-au socotit o simplă ficţiune. 

Lista adversarilor tuturor acestor teorii ale celor trei lumi 
este foarte lungă. (Este chiar mai lungă decât cea a susţinăto- 
rilor. Ei îi aparţine întreaga școală nominalistă de la Antistene 
încoace: Descartes, Hobbes, Locke, Berkeley, Hume şi Mill; 
poziţia lui Russell este ambiguă, deşi el crede în adevărul 
obiectiv; și aproape toţi cei care studiază limbajul sunt adver- 
Sari ai teoriei lumii a treia, cu excepţia câtorva, precum Biihler, 
care nu este prea explicit. Hegel şi Husserl cad în psihologism 
și împreună cu ei Dilthey şi alţi adepți ai științelor umaniste, 
Geisteswissenschaften). 

S-ar putea ca ceea ce vă spun să vă reamintească în special 
de două puternice tendinţe moniste din filosofia modemă, pe 
care le-am menţionat în prima prelegere. Ele sunt reprezentate 
în filosofia minţii de către cei care încearcă să reducă totul la 
stări mentale — insistând că, în ultimă instanță, noi ne cunoaș- 
tem doar propriile experiențe mentale. (Drept versiune „lin- 
gvistică“ întrucâtva travestită a acestui punct de vedere am men- 
ționat şcoala care își zice „fenomenalism“.) Pe de altă parte, 
mai există filosofii materialiști, fizicaliștii sau behavioriştii, 
care susţin că există numai stări fizice — inclusiv comporta- 
mentul fizic al oamenilor — și că nu este necesar să ne compli- 
căm „adăugând“ acestor stări fizice presupunerea existenţei 
stărilor mentale. 

Desigur, ambele şcoli moniste abia pomenite sunt de acord 
că adăugarea unei a treia lumi este absurdă, inutilă și fantezistă. 
Până şi puţinii dualişti — convinși de existența lumilor întâia şi 
a doua — care au supravieţuit, par să fie de acord. 

Din moment ce ştiţi că eu însumi sunt un pluralist care 
susține existenţa a (cel puţin) trei lumi, nu mai e nevoie să re- 
vin asupra dezacordului dintre mine şi moniști. Dar vreau să 
explic de ce atâţia ani nu m-am referit prea mult la lumea 3 şi 
de ce am folosit această sintagmă pentru prima oară într-un 
text tipărit doar în 1966, cu toate că, încă din 1933—1934 am 
susţinut în publicaţiile mele o teorie a cunoașterii ce accentu- 
ează asupra statutului cunoașterii obiective şi a lipsei de şanse 
a oricărei încercări de a o reduce la cunoașterea subiectivă. 

Reţinerile mele de a scrie despre lumea 3 se datorează fap- 
tului că nu sunt alergic doar la fantasmagorii, ci şi la tot ceea ce 
le seamănă ori li se asociază într-un fel sau altul. Atâta vreme 
cât n-am avut nici o teorie care să explice statutul lumii 3 şi 
relaţia ei cu lumea 2, am simțit că totul sună ca o fantezie fi- 
losofică (teoriile lui Frege şi Bolzano au sunat astfel pentru 
prea mulţi filosofi). 

Așadar, n-am scris în mod explicit despre lumea a treia pâ- 
nă când n-am găsit formularea simplă, deși într-o oarecare mă- 
sură „grosolană“, a faptului că obiectele aparţinând lumii 3 
sunt produse umane, exact la fel cum mierea este produsul al- 
binelor. Şi chiar atunci, n-am folosit denumirea „lumea 3“ în 
ceea ce am tipărit vreme de încă un an de zile, deşi am apelat 
adesea la ea în cursuri și la seminarii. 

Dar au existat două analize decisive care m-au determinat 
să mă avânt în această direcţie, prin aceea că mi-au demonstrat 
cu claritate cel puţin că lumea 3 nu este doar o simplă fantasma- 
gorie. Mai întâi, e vorba de înţelegerea faptului că, deși auto- 
nomă, lumea 3 este făurită de către om şi că este pe deplin reală, 
de vreme ce putem acţiona asupra ei şi ea poate acţiona asupra 
noastră: că există un schimb şi un soi de efect feed-back. Iar, în 
al doilea rând, este vorba despre analiza ce a ajuns la concluzia 
că lumea 3 există deja în universul animal și că, în consecință, 
întreaga problemă ar putea fi examinată în lumina teoriei evo- 
luţioniste. 


Lucrurile la care abia m-am referit ne aduc în faţa celei de a 
doua probleme a prelegerii de astăzi. Pentru început, aș dori să 
fac câteva remarci generale despre teoria evoluţiei. 

Fără îndoială, teoria darwinistă a evoluţiei prin intermediul 
selecţiei naturale are o mare importanţă. Totodată, este la fel 
de neîndoielnic că, sub multe aspecte, teoria se află într-o stare 
nesatisfăcătoare. 

Există o anumită neclaritate a acestei teorii. De pildă, teoria 
operează cu ereditatea și cu mutabilitatea — respectiv cu faptul 
că progeniturile oamenilor seamănă cu părinţii lor sub cele mai 
multe aspecte, nu doar fiindcă și unii şi alţii sunt oameni, ci și 
datorită unor factori mai adânci, respectiv datorită asemănării 
dintre copii şi părinţi şi la capitolul trăsături individuale. Cu 
toate astea, copiii se deosebesc de părinţi într-o anumită măsu- 
ră, în cele mai multe cazuri mai mult, iar în altele mai puţin. 
Astfel, teoria presupune, pe de o parte, existenţa unui grad înalt 
de stabilitate a materialului ereditar, iar, pe de altă parte, un 
anumit grad de mutabilitate. Fără îndoială, ambele supoziţii 
sunt corecte. Dar ele ne permit să explicăm, ori de câte ori ne 
convine, un anumit fenomen ca rezultantă a stabilităţii eredi- 
tare, iar altul ca rezultantă a mutabilităţii. În cadrul explicaţiei, 
acest lucru este nesatisfăcător chiar atunci când supoziţiile sunt 
cu certitudine adevărate. Caracterul nesatisfăcător al explicaţiei 
rezidă în faptul că putem explica prea multe lucruri cu acest 
gen de supoziţii, adică aproape tot ceea ce se petrece și chiar 
lucruri care nu se pot întâmpla. Însă, dacă explicăm prea multe, 
explicaţia noastră devine suspectă. 

O altă slăbiciune a teoriei este următoarea: Darwin a încer- 
cat să explice ceea ce am putea numi „ascensiune evolutivă“ — 
altfel spus, emergenţa, de-a lungul unor mari intervale de timp, 
a unor forme superioare de organisme — plecând de la orga- 
nisme inferioare. Dacă apelăm la terminologia lui Herbert 
Spencer şi vorbim despre „supraviețuirea celui mai adecvat“ 
(survival on the fittest), atunci explicaţia lui Darwin poate fi 
rezumată astfel: există o ascensiune evolutivă fiindcă, dintre 
toate mutaţiile sau formele de viață, doar cele mai adecvate 
supraviețuiesc. Dar faptul va fi util în calitate de explicaţie a 
ascensiunii doar dacă îi adăugăm o propoziţie de genul: în ge- 
neral, o formă superioară tinde să fie mult mai adecvată decât 
una inferioară. 

Totuși, această propoziţie — în general, o formă superioară 
tinde să fie mult mai adecvată decât una inferioară — este, în 
mod evident, de nesusţinut. De fapt, ştim că unele dintre forme- 
le inferioare au supravieţuit vreme foarte îndelungată — din 
timpuri ce au precedat cu mult momentele apariţiei formelor 
superioare — şi continuă să supraviețuiască. Pe de altă parte, 
numeroase forme superioare, apărute cu mult după nașterea 
formelor inferioare încă existente, au dispărut. Nu știm de ce; 
este foarte probabil ca ele să fi fost ucise de bacterii ori de vi- 
ruşi — cu alte cuvinte, de forme cu mult inferioare. În orice caz, 
formele superioare care n-au rezistat s-au dovedit mult mai 
puţin adecvate la mediu decât cele inferioare. Aceste conside- 
raţii arată că o legătură strânsă între superioritatea formelor de 
viaţă şi gradul lor de adecvare nu poate fi susținută în mod 
serios, o asemenea explicaţie bazată pe o conexiune foarte vagă 
putând cu greu dobândi vreo însemnătate. 

De fapt, metoda specifică de explicare prin adecvare este 
chiar mai rea: biologii au simţit de multă vreme că nu pot des- 
coperi, în urma examinării unei specii, regula care îi guvernea- 
ză adecvarea. Ei nu pot compara, prin intermediul examinării, 
nici adecvarea a două tipuri aflate în competiţie. Nu există o 
altă modalitate de a le determina adecvarea decât aceea de a 
observa care dintre ele sporesc numeric şi care se diminuează. 

Însă aceasta înseamnă că biologii (îndeosebi Fischer) s-au 
simţit obligaţi să definească drept „mai adecvate“ acele specii 
care supraviețuiesc cu precădere. Astfel, ceea ce păruse cândva 
o teorie explicativă promițătoare se golește de conţinut. Afir- 
maţia: „Evoluţia tinde să producă forme superioare deoarece 
numai cel mai adecvat supravieţuieşte“ poate suna ca o expli- 
caţie; însă dacă înlocuim aici pe „cel mai adecvat“ cu definiția 
sa, obținem: „Evoluţia tinde să producă forme superioare fi- 
indcă acele forme care supraviețuiesc cu precădere supravieţu- 
iesc cu precădere“. Așadar, fraza noastră guvernată de „fiind- 
că“ degenerează într-o tautologie. Însă o tautologie nu poate 
explica nimic. Toate tautologiile sunt propoziţii de genul: „Toa- 
te mesele sunt mese“, ori „Cei ce trăiesc mult sunt cei ce tră- 
jesc mult“ (de altfel, acest gen de degenerare survine în mod 

frecvent atunci când permitem definiţiilor să se strecoare în in- 
teriorul explicaţiilor noastre). 

De asemenea, explicaţiile prin adecvare nu au nici o forță 
predictivă deoarece, dacă un tip ce supravieţuieşte sau se aco- 
modează încă în generaţia următoare încetează să mai existe în 
ctapele viitoare, rezultă că tipul sau specia respectivă nu s-a 
putut adecva la noile condiţii de mediu. Acestea, în mod evi- 
dent, se schimbă în permanenţă, fiindcă evoluţia însăşi le 
schimbă. Se dovedeşte astfel cu claritate că adecvarea este în- 
totdeauna legată de condiţiile existente, noi nemaiputând spu- 
ne decât că „cel ce este adecvat aici și acum este cel ce supra- 
vieţuieşte aici și acum“. 

Fac referire la aceste lucruri fiindcă vreau să arăt în mod 
limpede că teoria în cauză nu-şi poate asigura succesul deplin 
(ca să mă exprim în termeni moderați), întrucât, în mod sigur, 
ca nu poate explica ascensiunea evolutivă.“ Probabil că este to- 
tuși capabilă să explice o creștere generală a diferitelor forme, 
fapt pe care îl explică mai ales prin intermediul eredității cã- 
reia îi adaugă mutabilitatea, dând astfel explicaţiei o tentă mai 
degrabă aproximativă. Având în vedere toate aceste aspecte, e 
puțin probabil să mai fiți surprinși când vă voi spune că, din 
punctul meu de vedere, visele adepților eugeniei de a îmbună- 
tăți caracteristicile populaţiei prin inginerie genetică sunt ab- 
surde. Desigur, nu am nimic împotriva măsurilor moderate 
menite să reducă numărul bolilor ereditare, dar cine are dreptul 
să decidă ce este bine pentru speța umană, în sens pozitiv? Cine 
este îndreptățit să hotărască ce tipuri ereditare răspund cerin- 
telor de perfecționare continuă? Cine poate prevedea condiţiile 
in care aceste tipuri vor fi mai bune în raport cu altele? Ideea 
de a le îngădui unora să intervină în structurile speciei umane 
doar pentru că au niște cunoştinţe de genetică este prea stupidă 
pentru a putea fi exprimată în cuvinte. 

Acestea fiind spuse, vreau să menţionez din nou că trebuie 
să-i fim recunoscători lui Darwin şi succesorilor săi pentru că, 
cel puțin, ei au pus cîteva probleme extrem de interesante, ofe- 
iindu-ne totodată convingerea intuitivă că multe lucruri impor- 

tante pot fi explicate numai în termenii evoluţiei. Însă este clar 
că mai sunt multe de făcut în acest domeniu. 

În cele ce urmează, doresc să vă ofer cu ajutorul vechii 
noastre scheme tetradice 


P, >TT>EE >P, 


un punct de vedere care sper că se va dovedi o îmbunătățire, 
cât de mică, a teoriei darwiniste. 

V-am explicat la început această schemă ca pe o schemă a 
formării teoriilor: începem de la probleme, elaborăm teoriile 
ipotetice, după care urmează un proces de eliminare critică a 
erorilor, sau, pe scurt, critică, pentru ca, drept consecință, să-și 
facă apariția o nouă problemă. Pentru moment, voi utiliza 
această schemă într-o manieră mult mai generală — după cum 
urmează: if ac aserţiunea că, în permanenţă, toate organismele 
rezolvă probleme. Ele se confruntă cu probleme și în permanen- 
tă rezolvă probleme — chiar atunci când dormiţi, dumneavoas- 
tră rezolvaţi probleme. Atunci când stau liniștit în picioare, ca 
acum, există sute de muşchi plini de viaţă în corpul meu, care, 
printr-un soi de metodă a încercării şi erorii și prin feed-back, 
mă împiedică să mă prăbușesc către stânga ori către dreapta, 
menţinându-mă drept. Când par că stau liniștit, fiziologii vă 
vor spune că în realitate există un număr imens de procese pi- 
lotate automat care concură la menţinerea mea pe cursul drept. 
Deşi nu mă mișc, stând doar tăcut în picioare, toţi factorii men- 
ţionaţi încearcă să mă păstreze în echilibru. Deci, aceasta este 
prima teză: toate organismele rezolvă permanent probleme; 
chiar şi o parte a unui organism rezolvă probleme. 

Probabil că, luat în sine, faptul că organismele rezolvă pro- 
bleme poate fi explicat cu ajutorul teoriei selecţiei naturale. 
Aceasta este totuna cu a spune că, în fazele cele mai timpurii 
ale dezvoltării evolutive a organismelor, organismele care n-au 
rezolvat probleme au fost eliminate, astfel încât acum nu mai 
avem de-a face decât cu organisme care rezolvă probleme. 

Cu toate că, afirmând că toate organismele rezolvă proble- 
me, m-am exprimat într-o manieră simplă, eu doresc să spun 
mult mai multe prin aceasta. 

Dacă vă amintiţi de arborele evoluţiei, atunci nu e greu să 
distingeţi ceea ce biologii numesc „grupuri phylum“: familii, 
genuri, specii şi indivizi. Eu aş spune că fiecare dintre aceste 
grupuri rezolvă probleme și că prin rezolvarea problemelor lor 
toate avansează ceea ce am numit TI-uri, teorii ipotetice, care 
sunt foarte diferite la niveluri diferite. Voi încerca să încep cu 
individul. Acesta face în mod constant încercări pe care le co- 
rectează prin eliminarea erorilor — nu mă refer doar la fiinţele 
umane, ci şi la amoebe, bacterii ș.a.m.d — iar aceste încercări 
sunt încercări de a te comporta diferit. Amoeba se comportă în- 
tr-un anumit fel — fiecare individ dezvoltând pseudopodii — toa- 
te aceste mișcări comportamentale fiind de fapt teorii ipotetice 
făurite în vederea rezolvării unei probleme, uneori legată de 
hrănire, alteori de apărare împotriva altui animal ori împotriva 
altei amoebe etc. Astfel, pentru a rezolva o anumită problemă, 
organismele individuale avansează un comportament-ipoteză, 
toate acţiunile de acest gen reprezentând încercări supuse pro- 
cesului de eliminare a erorilor. Şi astfel veţi avea în permanen- 
tă noi probleme. Voi discuta puţin mai pe larg acest aspect, 
însă mai întâi doresc să introduc o denumire — doar de dragul 
forței ei de sugestie intuitivă — apelând la următoarea afir- 
maţie: „vârfurile de lance“ ale adaptării individului reprezin- 
tă diferite modele comportamentale testate de către individul 
respectiv. Individul utilizează aceste modele comportamentale 
ca vârfuri de lance cu care încearcă să cucerească sau să stră- 
pungă mediul ambiant, dacă putem să ne exprimăm astfel. Prin 
urmare, modelele comportamentale sunt experimentele sau 
vârfurile de lance, sau cum vreţi să le numiţi, avansate de către 
individ. Într-o modalitate similară, indivizii reprezintă vârfuri 
de lance — vârfuri de lance ale încercării și erorii, adică încer- 
cări ipotetice — utilizate de către specii. Există specia — ceva 
abstract, cuprinzând toţi indivizii din respectiva categorie. Dar 
specia produce indivizii prin combinarea materialului ereditar 
disponibil. Ea produce tot felul de forme ipotetice de indivizi. 
Însă procesul nu este întru totul întâmplător sau accidental. Ar 
fi trebuit să precizez că încercările comportamentale nu se des- 
făşoară la voia întâmplării, fiindcă foarte curând unele specii 

sunt eliminate, toate fiind în permanenţă legate de soluţiile ofe- 
rite unor probleme definite, fapt ce exclude hazardul. Acelaşi 
lucru se întâmplă în cazul producerii indivizi lor de către specii. 
Nici acest proces nu se desfăşoară la voia întâmplării, fiindcă 
anumite tipuri genetice sunt eliminate prin selecţie naturală sau 
prin alte mijloace De aceea există un număr mare de indivizi 
diferiţi. Pe fiecare dintre ei îl puteţi privi, dacă vreţi, ca pe o 
încercare sau ca pe un vârf de lance utilizat de specie pentru 
a-şi cuceri mediul. 

Prin urmare, eu folosesc, generalizând, următoarele idei ale 
lui Darwin: înainte de toate, noi n-am luptatnumai pentru via- 
tă, pentru supravieţuire. Ne-am confruntat și cu probleme con- 
crete ce trebuiau rezolvate. De exemplu, problema menţinerii 
în poziţie verticală nu ţine doar de supravieţuire. Dacă mă așez, 
nu înseamnă neapărat că sunt un om mort, fiindcă pot supra- 
vieţui și în această poziţie. Așadar, nu aceasta este problema 
mea. De asemenea, ne putem alege, până la un punct, proble- 
mele. În clipa de faţă, una dintre ele ar putea fi cea a verticali- 
tății poziţiei, alte probleme ce vor decurge de aici constând în 
alegerea modalităţii de a ne ridica ori de a ne menţine în pi- 
cioare. La acestea se adaugă, indiscutabil, nenumărate alte pro- 
bleme de natură comportamentală, cărora diferiţii indivizi tre- 
buie să le facă față în permanenţă. Mai există și numeroase 
probleme de adaptare la mediu cu care se confruntă specia, 
care se foloseşte de vârfurile de lance, tot aşa cum genele se fo- 
losesc de diferitele specii. Dacă ne întoarcem la trunchiul prin- 
cipal al arborelui evoluţiei, putem vedea că toate formele pe 
care le-a dezvoltat aceasta sunt vârfurile de lance desfășurate 
concomitent care încearcă să străpungă cumva mediul, lumea, 
tinzând uneori chiar să depășească limitele planetei. 

Aceasta este o generalizare a ideii darwiniste potrivit căreia 
organismele au în permanenţă de rezolvat probleme de supra- 
vieţuire. În ce mă privește, susţin că există numeroase proble- 
me de altă natură. Atunci când un copac își desfășoară rădă- 
cinile ori frunzișul, el soluţionează probleme locale specifice 
legate de compoziţia solului și de accesul la lumină. Un orga- 
nism își poate dezvolta o preferință pentru un anumit gen de 

hrană, fiind însă capabil să supravieţuiască și cu ajutorul altor 
tipuri de hrană. Obţinerea hranei preferate ridică o problemă, 
însă ea nu este în mod necesar legată de supraviețuire. Prefe- 
rința pentru un anumit aliment poate apărea, să zicem, datorită 
caracterului său accesibil sau datorită unor factori asemănători. 

În orice caz, preferința poate persista și după ce hrana nu 
mai este uşor de procurat. Preferarea acestui nou tip de hrană a 
reprezentat o nouă trăsătură comportamentală, care e posibil să 
fi evoluat, sau, dimpotrivă, să fi rămas aceeași chiar dacă cir- 
cumstanțele în care s-a dezvoltat s-au schimbat. Este clar că, în 
aceste împrejurări, problema pe care o are de înfruntat organis- 
mul în cauză este nouă. Obţinerea hranei preferate îi pune o 
problemă, în special dacă circumstanţele se schimbă şi alimen- 
tul devine mai greu de procurat. Problema poate deveni una de 
supravieţuire, atunci când hrana preferată se împuţinează dras- 
tic. În acest caz, capacitatea sau incapacitatea unor asemenea 
tipuri de organisme de a se elibera de preferinţe devine o ches- 
tiune de viaţă și de moarte. 

Ajunși aici, putem spune că, dacă organismul are dificultăţi 
în a se elibera de respectiva preferinţă, atunci putem spune că 
și-a dezvoltat un fel de specializare pe un tip anume de hrană. 
Această specializare poate fi rezultatul tradiției (și dacă la mij- 
loc e numai tradiţia, atunci organismul se poate elibera de ea) 
sau e posibil să se fi dezvoltat sub forma unei trăsături genetice 
- cu alte cuvinte, să fi devenit o mrăsătură genetică ereditară. 

Aspectul important pentru noi al acestei teorii este însă ur- 
mătorul: vârful de lance comportamental este, ca și până acum, 
adevăratul vârf de lance al întregii dezvoltări, adevărata intrare 
pe unde încercăm să străpungem. Astfel, comportamentul se 
dovedește mai important decât anatomia. Acesta este un aspect 
pe care biologii l-au scăpat din vedere. Pentru a găsi o expli- 
caţie a evoluţiei, principalul element este vârful de lance al com- 
portamentului, toate celelalte urmându-l. În special preferin- 
tele noastre sunt decisive. Al doilea aspect al problemei este 
următorul: dacă o trăsătură comportamentală ori o specificare 
comportamentală dăinuie — devenind tradiţie — atunci poate fi 


vorba despre ceea ce eu numesc „consolidare ereditară“ a tră- 

săturii în cauză. Faptul poate fi lesne explicat: atâta vreme cât 
este vorba doar de o tradiţie, nu dobândești cu adevărat o spe- 
cializare perfectă, fiindcă întotdeauna poţi face şi alte lucruri, 
aceste posibilităţi prejudiciind perfecţionarea unicului lucru pre- 
supus de o atare specializare. Dar dacă adaptarea devine con- 
solidată din punct de vedere ereditar prin intermediul mutați- 
ilor, atunci acestea din urmă vor face exact același lucru unic 
realizat anterior de tradiție, procesul evoluând către un soi de 
perfecţiune. Astfel că, atât de-a lungul perioadelor scurte, cât și 
a celor lungi, consolidarea ereditară a specializării dobândește 
o valoare în termenii supraviețuirii. Prin urmare, pentru o bună 
bucată de vreme, consolidarea genetică poate fi realmente su- 
perioară și să supraviețuiască. Însă ea se poate dovedi o capca- 
nă mortală, atunci când condiţiile se schimbă. Tocmai fiindcă 
puteţi reacţiona numai într-un anumit mod, fiind capabili, să 
spunem, de a mânca numai acest fel de hrană, veți fi pierduţi 
când rezerva de mâncare se epuizează. Astfel că consolidarea 
ereditară a unei anumite trăsături poate conduce la o situaţie 
interesantă, pe care o voi expune în cele ce urmează: 

Puteţi spune — adică anticipa — că o anumită specie foarte 
bine adaptată va dispărea o dată cu următoarea schimbare ma- 
joră a condiţiilor de mediu, findcă a devenit prea specializată. 
Cu alte cuvinte, puteţi realmente privi în viitor. Nu știți cu exac- 
titate când se vor schimba condiţiile de mediu, dar puteţi spune 
că organismul în cauză este prea specializat, repurtând în pre- 
zent un succes adaptativ prea mare — succes înșelător — pentru 
ca să nu dispară cu prima ocazie — adică o dată cu prima mare 
schimbare ambientală. 

Ajunși aici, vreau să vă prezint un fel de rezumat ce încear- 
că să ilustreze punctele în care mă abat de la teoria lui Darwin: 


l. Problemele mele au un caracter strict specific. Ele sunt 
de aceeași natură cu problemele comunicării, ori ale obținerii 
unui anumit fel de hrană etc., probleme foarte specifice, în vre- 
me ce Darwin vorbeşte mai ales despre supravieţuire în general. 

2. Metoda eliminării erorii nu se reduce la lupta pentru su- 
pravieţuire dintre indivizi, sfârşită prin moartea prematură a 

unora dintre ei. Ea include, de exemplu, şi evitarea comporta- 
mentului care n-a condus la atingerea unui scop specific. 

3. Se oferă o teorie a emergenţei formelor noi: acestea sunt 
explicate ca soluţii ipotetice la noile probleme emergente. Foar- 
te importantă aici este emergenţa a ceva cu adevărat nou. 

Am văzut deja pe parcursul primelor două prelegeri că, în 
general, P, va fi foarte diferit de P,. Această schemă particu- 
lară ne înfăţişează faptul că noutatea poate și trebuie să apară 
în cadrul evoluţiei. Prin urmare, aici obţinem o teorie a emer- 
genţelor formelor noi. 

4. Accentul este pus în mod sistematic pe rolul determinant 
jucat în cadrul evoluţiei de comportament și de descoperirile 
comportamentale: compoitamentul reprezintă realul vârf de 
lance al evoluţiei. 

5. De asemenea, se pune accentul pe rolul jucat de dezvol- 
tarea noilor țeluri, preferinţe şi abilităţi comportamentale. 

6. Este subliniat și rolul jucat de lărgirea ori de îngustarea 
spectrului modelelor și posibilităţilor comportamentale şi de 
lărgirea ori de îngustarea bazei genetice a comportamentului. 
Fiecare dintre aceste elemente joacă un rol specific, devenind — 
dacă vă amintiţi exemplul meu anterior — o problemă de supra- 
vieţuire în cazul în care o preferinţă specifică se transformă 
prin intermediul a ceea ce aș numi un „proces de specializare 
genetică“ sau de „consolidare genetică“ — într-o incapacitate a 
rasei de a supravieţui cu ajutorul altei hrane decât cea prefe- 
rată. 


Acest exemplu simplu este foarte important, fiindcă ne în- 
vaţă multe lucruri. De aceea ar trebui să-i mai aruncăm o pri- 
vire. 

Voi pleca, din nou, de la organismul individual. Compo- 
ziţia sa genetică aproape unică poate fi privită ca o încercare de 
rezolvare a problemelor întreprinsă de către specie, care produ- 
ce un spectru larg de indivizi diferiţi, fiecare caracterizându-se 
printr-o ereditate sau compoziţie genetică oarecum distinctă în 
„aport cu ceilalți. Fiecare dintre aceşti indivizi diferiți poate fi 
privit ca o TT, o încercare ipotetică. Dacă o asemenea încer- 

care se dovedește ineficientă și este eliminată, probabilitatea 
unei noi încercări având o compoziţie genetică similară se va 
diminua într-o oarecare măsură. Acesta este încă darwinism (sau, 
cum este adesea numit astăzi, „noua sinteză“). Putem spune că 
specia a folosit organismul individual ca vârf de lance în încer- 
carea de a străpunge mediul înconjurător, de a-l cuceri. 

În cele ce urmează, putem să ne îndreptăm atenţia către 
comportamentul organismului individual. Comportamentul este 
în parte determinat ereditar — adică de compoziţia genetică. 
Însă va exista un anumit spectru de reacții comportamentale 
diferite aflate la dispoziţia individului în situaţii-problemă si- 
milare sau diferite. Fiecare dintre aceste reacţii poate fi consi- 
derată o TT. Dar organismul individual poate învăţa prin elimi- 
narea erorilor să-și rezolve problemele — în cazul exemplului 
nostru, obţinerea hranei preferate. Astfel, comportamentul re- 
prezintă vârful de lance al organismului individual, după cum 
urmează: 


Comportament : Individ = Individ: Specie. 


Dezvoltarea însă de către unul sau mai mulţi indivizi a unei 
preferinţe pentru un anumit fel de hrană a reprezentat, de ase- 
menea, o situație-problemă. E posibil ca această preferință să fi 
fost adoptată fie numai datorită relativei abundenţe a tipului de 
hrană respectiv, fie din numeroase alte motive. Oricum, este 
extrem de important dacă preferința este menţinută de către 
tradiţie ori dacă se consolidează ereditar. 

Voi vorbi despre o tradiţie ca model comportamental care 
nu se schimbă vreme foarte îndelungată, deși există și alte mo- 
dele sau soluții comportamentale accesibile din perspectiva 
compoziției genetice a organismului. lar eu voi spune că o mo- 
dalitate comportamentală s-a consolidat din punct de vedere 
genetic sau ereditar numai dacă n-au existat modele disponibi- 
le — altfel spus, dacă tipul respectiv de organism a devenit spe- 
cializat din punct de vedere genetic. 

Astfel, specializarea poate ţine de o tradiţie ce poate fi în- 
treruptă, ori de o consolidare ereditară rigidă, datorită faptului 

că ereditatea nu depinde de comporta- 
mentul individului, în vreme ce com- 
portamentul poate depinde mai strict 
sau mai puțin strict de ereditate. 

Întorcându-ne acum la schema noas- 
tră tetradică a rezolvării de probleme, 
aş putea să rezum cu ajutorul arborelui 
genetic. 

Indivizii, speciile şi genurile repre- 
zintă în permanență rezolvări inconști- 
ente de probleme. Comportamentul sau, 
poate, tradiţia, reprezintă TT, sau vâr- 
ful de lance al individului. La rândul 
lor, indivizii sunt 7T-urile sau vârfurile 
de lance ale speciei sau rasei. Specia 
este TT-ul ori vârful de lance al genului 
ş.a.m.d. 

Pi XII EE—+P, 


Acum voi trece la o nouă problemă: o tradiție comporta- 
mentală poate deveni vârful de lance al unei consolidări gene- 
tice — adică al unei schimbări genetice în cadrul speciei apar- 
ținând unei rase. 

Această consolidare genetică a ceea ce a fost anterior tra- 
diţie poate fi destul de uşor explicată — fiindcă un model com- 
portamental relativ rigid datorat tradiţiei va avea, în mod obli- 
gatoriu, un succes ceva mai redus decât un model (probabil 
încă mairigid, dar identic în celelalte privinţe) datorat speciali- 
zării genetice. Aceasta se datorează pur și simplu faptului că 
specializarea este dusă un pas mai departe: atâta vreme cât di- 
feritele modele de comportament sunt încă deschise în faţa in- 
dividului, perfecțiunea comportamentului acestuia este prea pu- 
ţin distorsionată de respectivele posibilităţi. Desigur, creșterea 
eficienţei face posibil ca mutanţii care se întâmplă să conso- 
lideze din punct de vedere genetic comportamentul să aibă 
succes. S-ar putea ca mutanţii care se specializează în hrana fa- 
vorită să aibă pentru moment un avantaj asupra tipurilor ne- 

specializate. Astfel, compoziţia genetică a speciilor se poate 
schimba, iar frecvenţa tipurilor mutante poate creşte în rândul 
populaţiei până cănd o schimbare radicală devine imposibilă, 
dificilă sau prea lentă pentru a salva specia de la dispariţie. 
Acest tip de consolidare este un mecanism ereditar bine-cunos- 
cut. Noutatea poate fi reprezentată de teza că, deşi de regulă 
funcţionează cu mult succes, acest mecanism este foarte peri- 
culos. Mai precis, el este o capcană mortală pentru specie. 
Deși, în acest fel, specia poate deveni mai eficientă, sau „mai 
adecvată pentru a supravieţui“, ea este totodată condamnată să 
devină inadecvată o dată cu următoarea schimbare relevanță a 
condiţiilor de mediu — de pildă, o dată cu dispariţia unei heane 
foarte specifice. 

Aşadar, deşi în teoria mea nu am o idee a adecvării pe care 
s-o pot folosi în vederea predicției, am totuși o idee despre in- 
adecvare, care poate fi cu siguranţă folosită în vederea unei 
predicții pe termen lung. Ea poate fi formulată astfel: fiecare 
consolidare genetică a unei specializări este condamnată să 
devină fatală cu timpul, deși, pe moment — și poate incă multă 
vreme — ea se poate dovedi încununată de un mare succes. 

Cazurile contrare specializării consolidate genetic sunt cele 
ale speciilor cu un spectru larg de modele comporta mentale 
posibile. Cu toate că ele par a se înfățișa în culori roze, nu pu- 
tem prevedea nimic cu privire la viitorul lor, întrucât există în- 
totdeauna numeroase schimbări posibile (de pildă, evoluţia 
unui nou virus) care pot fi fatale pentru specii. Un bun exem- 
plu îl constituie cedrii din Liban. Ei fuseseră bine adaptaţi la 
mediu — până când omul și-a elaborat planul, care face parte 
din lumea 3, de a utiliza adecvarea la mediu a cedrilor la con- 
struirea corăbiilor, fapt care a dus practic la exterminarea lor. 

Cum arată vechea problemă daiwinistă a ascensiunii gene- 
tice, din perspectiva acestei teorii? Mai întâi, este clar că nu e 
bine pusă. Nu există ceva precum ascensiunea genetică genera- 
lă; există doar tendinţe către o varietate sporită, către specii tot 
mai diferite, pe măsură ce apar noi probleme care sunt soluţio- 
nate, ducând la alte noi probleme. Astfel că s-ar cuveni, proba- 
bil, să ne desenăm arborele în poziţie orizontală: 

P,>TT>EE>P, 


Schema noastră tetradică arată eu claritate că noile proble- 
me depind doar la modul foarte vag de cele vechi: soluțiile ipo- 
tetice creează o nouă situație. În plus, condițiile exteme se pot 
schimba datorită schimbărilor din cadrul altor specii sau din 
cadrul mediului fizic. 

Acest caracter foarte vag al conexiunii sugerează că o nouă 
problemă poate fi nouă cu adevărat, în sensul că anterior n-a 
existat nimic asemănător. Astfel, schema noastră tetradică face 
emergența noutății comprehensibilă. Termenul „evoluție emer- 
gentă“ pe care de regulă gânditorii critici l-au inclus în catego- 
ria termenilor lipsiți de conținut, poate fi socotit pe deplin con- 
sistent datorită teoriei noastre și schemei tetradice pomenite 
anterior. Şi asta mai ales fiindcă, în loc de a avea un simplu ter- 
men, acum deţinem o teorie a evoluţiei emergente. 

În loc să vorbim de organizare superioară, putem vorbi de 
organisme mai complexe. O creștere în complexitate poate fi 
înţeleasă ca o consecinţă a unei varietăţi sporite, explicabilă în 
termenii teoriei emergenţei. 

Este destul de clar. că, luată în sine, complexitatea sporită 
nu are nimic de-a face cu adecvarea sau inadecvarea, fiindcă 
orice schimbare cu adevărat catastrofică a mediului, cum ar fi 
coliziunea cu un meteorit gigantic, determină distrugerea tutu- 
ror organismelor foarte complexe din zona respectivă, în vre- 
me ce multe organisme simple vor supraviețui. Însă, după cum 
ştiţi, plănuisem să abordez multe lucruri în această prelegere, 

dar timpul e deja destul de înaintat, astfel că mai nimerit ar fi 
să amânăm pentru data viitoare discuţia despre evoluția limba- 
jului uman și despre emergenţa ideilor de adevăr şi validitate. 
Dar aş rezuma teoria — bazată pe schema tetradică invocată — 
subliniind că este o teorie a evoluţiei emergente realizată prin 
rezolvarea de probleme. Emergenţa noutăţii evolutive se expli- 
că prin emergenţa de noi probleme. Teoria priveşte toate orga- 
nismele și speciile (şi chiar toate phylum-urile) ca angajate per- 
manent în rezolvarea de probleme. Problemele sunt rezolvate la 
diferite niveluri: individul inventează noi modele comporta- 
mentale prin metoda încercării și eliminării erorii; rasa sau 
pliylum-ul inventează noi indivizi prin născocirea de noi mo- 
dele genetice, care reprezintă noi compoziţii genetice, inclusiv 
noi mutații. 

Într-o lume afiată în schimbare ar fi în avantajul speciei da- 
că evoluţia ei ar avea o bază genetică largă, permiţând existen- 
ţa unui larg spectru de indivizi cu înzestrări diferite și a unui 
larg spectru comportamental. 

Uneori, această lărgire ar putea fi realizată prin invenţia de 
noi preferinţe şi scopuri, mai specifice decât simpla supravie- 
tuire (vezi prelegerile mele zise Prelegerile Spencer). Totuşi, 
asemenea noi scopuri pot conduce, prin specializare, şi la o re- 
strângere a posibilităţilor comportamentului ereditar. 

Câteva din devierile de la darwinism sunt următoarele: (1) 
Noua problemă poate avea o specificitate pronunțată și poate fi 
legată doar în mod vag de problemele supravieţuirii. (2) Meto- 
da eliminării erorii nu reprezintă doar lupta dintre indivizi, ci 
include, de exemplu, evitarea comportamentului care n-a izbu- 
tit să ducă la atingerea unui anumit scop. (3) O teorie a emer- 
genţei de noi forme este dată: noile forme sunt explicate în 
calitate de soluţii ipotetice la noile probleme apărute. (4) Ac- 
centul sistematic este pus pe rolul jucat în cadrul evoluţiei de 
comportament și de descoperirile comportamentale: comporta- 
mentul este realul vârf de lance al evoluţiei. (5) Este subliniat 
rolul jucat în cadrul evoluţiei de dezvoltarea noilor obiective 
compoitamentale, de preferinţe și de abilități. (6) Este, de ase- 
menea, evidenţiat rolul jucat în cadrul evoluţiei de lărgirea sau 
îngustarea bazei genetice a comportamentului. 

DISCUȚII 


Interlocutorul nr. 1: Sir Karl, dacă v-am înţeles corect 
schema P, > TT > EE > P,, dumneavoastră susţineţi că 
problemele pot apărea atât din 77, cât și din EE. Am ajuns să 
înțeleg cum pot apărea problemele din 77, că această teorie 
ipotetică însăși poate fi problematică și necesită testare şi eli- 
minare a erorilor. Dar, după aceste două procedee, nu văd cum 
eliminarea erorilor poate, ia rândul ei, să ducă la o nouă pro- 
blemă. Este un aspect pe care l-aţi lăsat descoperit. 

Popper: Problemele vin din ambele direcţii, atât de la TT, 
cât şi de la EE. Însă, vedeți dumneavoastră, însăși eliminarea 
erorii duce, evident, la o nouă problemă. Dacă o eroare din 
această TT este eliminată, atunci acest P, şi acest TT dispar și 
apare o nouă problemă, care nu coincide cu cea veche. Altfel 
spus, avem acum cel puțin avantajul că știm, ori că organismul 
ştie, că această TT nu reprezintă o soluţie. Rezultă că ne aflăm 
într-o nouă situație-problemă. Problema originară admitea drept 
soluţie ipoteza testată. Eliminarea erorilor o elimină. Apare o 
nouă problemă, aceea a încercării de a rezolva altfel problema. 
Aceasta este o problemă nouă, dacă eliminarea erorii este în 
contradicţie cu... 

Interlocutorul nr. 1: Sir Karl, probabil că atât eu, cât şi alte 
persoane nu putem fi atât de convinși că aşa stau lucrurile, 
deoarece dumneavoastră aţi ilustrat mai complet TT decât EE. 
Am dreptate? Nu aţi oferit exemple de EE într-o măsură la fel 
de mare ca pentru TT. 

Popper: Oh, da, un exemplu tipic de eliminare a erorilor ar 
fi dacă, de pildă, 7T a fost o preferință consolidată pentru o 
anumită hrană — sau fie chiar și neconsolidată — iar respectiva 
hrană dispare; atunci, chiar dispariția semnifică faptul că acest 
TT a fost o eroare. Astfel că ea va fi eliminată şi o nouă pro- 
blemă îşi face apariţia, iar vechea soluție nu mai este admisi- 
bilă. Aşa că socotesc că faptul este destul de clar. 

Interlocutorul nr. 2: Este oare nepotrivit să folosim afir- 
maţia dumneavoastră că noile forme trebuie să apară în P, ca 
pe o metaforă pentru cultura umană? Vreţi să spuneţi prin 

aceasta că noile forme trebuie să-și facă apariţia în mod nece- 
sar în societatea ori cultura umană? Pot utiliza această meta- 
foră sau este numai... 

Popper: N-aş spune că cele evocate de dumneavoastră ar 
trebui să se întâmple în mod necesar, însă în afară de aceasta, 
ceea ce spuneţi este corect. Noile forme își fac apariţia, numai 
că noi nu știm unde şi cum. Prin urmare, cuvântul „necesar“ ar 
trebui mai curând înţeles ca... 

Interlocutorul nr. 2: Unul din motivele pentru care am pus 
această întrebare se leagă de recenzia făcută de Emst Gom- 
brich la lucrarea lui Erich Kahler, Dezintegrarea formei. Aveţi 
cunoştinţă despre textul lui Gombrich? Aici este invocat, sper 
că fără temei, numele dumneavoastră atunci când — în relativ 
acord cu Kahler — se spune că putem oferi o judecată calitativă 
asupra noilor forme, în vreme ce mie nu mi se pare că dum- 
neavoastră aveţi în vedere așa ceva. 

Popper: Nu am înţeles corect întrebarea. Puteţi s-o expli- 
caţi, astfel încât s-o înţeleagă toată lumea? 

Interlocutorul nr. 2: Trebuie să mă refer la cartea lui Kahler 
Dezintegrarea formei, deoarece aici el afirmă că societatea — în 
speţă arta modemă — este o reflectare a dezintegrării valorilor. 
lar în recenzia făcută cărţii, Gombrich este de acord cu aceas- 
ta, apelând, nu mai rețin exact în ce mod, la dumneavoastră. 
Însă în ceea ce privește metafora la care mă refeream, nu văd 
cum ea implică o schimbare calitativă în noile forme apărute în 
categoria problemelor P,. Întrebarea mea este: există vreun 
moment în care se întâmplă totuși așa ceva? 

Popper: Există, foarte adesea, o schimbare calitativă. În 
esenţă, chestiunea se poate formula astfel: P, și P, sunt foarte 
adesea foarte vag legate, iar această lipsă de stricteţe a legăturii 
dintre ele se poate explica, până la un punct, prin noutatea lui 
P, şi prin aceasta emergenţa sa. Ea nu semnifică altceva decât 
posibilitatea apariției, într-un asemenea proces, a ceva complet 
nou și diferit calitativ. Cel mai bun exemplu îl reprezintă evo- 
luţia ştiinţei. După fiecare schimbare structurală a teoriei şti- 
inţifice problema arată cu totul altfel. Amintiţi-vă problema 
exprimată prin întrebarea: cine ocupă locul central, Pământul 

sau Soarele? Noi am mers mult ma: departe. Problemele noas- 
tre sunt foarte presante, dar nu mai seamănă cu cea abia enun- 
tată. Și totuşi ele au luat naștere din aceasta din urmă. Cine mai 
întreabă astăzi ce se găsește în centrul Universului? Ca să nu 
mai vorbim despre întrebarea privitoare la Soare și Pământ, 
fiindcă e clar că atari probleme nu se mai pun. Cred că putem 
spune că în prezent avem probleme de genul celei vizând posi- 
bilitatea observării, cu ajutorul mijloacelor noastre terestre, a 
rotației galaxiei noastre. Aceasta este problema cea mai apro- 
piată și prin asta cea mai asemănătoare cu vechea problemă, și 
totuși foarte diferită. Nimeni nu se întreabă dacă galaxia noas- 
tră se află în centrul Universului. Însă întrebarea dacă și cum se 
rotește galaxia noastră în raport cu alte galaxii reprezintă o 
problemă actuală, singura care îmi vine în minte, dar care este 
foarte diferită în orice privință de problemele anterioare. Pro- 
blema centrului nu mai apare, în locul ei ivindu-se problema 
rotației, căreia îi este total indiferentă situarea. Așadar, putem 
spune că este vorba de o schimbare calitativă totală. La acest 
gând am ajuns chiar acum, el născându-se ca un răspuns la 
întrebarea particulară evocată anterior. Nu cred că este în mod 
necesar un răspuns foarte bun, însă cele mai bune exemple sunt 
întotdeauna din domeniul evoluţiei științei, deoarece sunt cele 
mai concrete. 

Interlocutorul nr. 3: Sir Karl, nu înţeleg pe deplin felul în 
care îl criticaţi pe Darwin. Sunt de acord cu critica pe care i-o 
faceţi lui Spencer, care, după părerea mea, l-a interpretat greșit 
pe Darwin, dar, repet, nu înţeleg deloc critica pe care i-o faceţi 
acestuia din urmă. În primul rând, mi se pare că Darwin nu este 
angajat în explicarea ascensiunii evolutive decât în cazul omu- 
lui. Pe parcursul scrierilor sale el este preocupat mult mai mult 
de explicarea.existenţei formelor diferite în nișe ecologice di- 
ferite — problema fiind așadar complet diferită de descrierea 
ascensiunii evolutive. 

Popper: Nu pot subscrie la descrierea generală pe care aţi 
făcut-o problemelor lui Darwin — mai precis a problemelor pe 
care dumneavoastră i le atribuiți lui Darwin. În ultimă instanță, 
este limpede că acestea sunt problemele pe care el a intenţionat 

să le explice. S-a spus destul de des că problema pē care 
Darwin a lăsat-o în suspensie a fost cea a originii vieţii. Dacă 
i-ai fi oferit o soluţie, Darwin ar fi încercat să explice lucrurile 
în mod evoluționist... 

Interlocutorul nr. 3: Cred că bunicul lui a fost interesat de 
această problemă, fiindcă, după cum știți, Erasmus Darwin a 
crezut că totul provine dintr-un singur element viu. Însă nu am 
avut niciodată impresia că pe Charles Darwin l-a interesat o 
asemenea chestiune. Nu sunt foarte sigur dacă aţi dorit să-l ata- 
caţi pe acest temei. Aici nu se pune problema existenţei actuale 
a formelor inferioare, fiindcă, dat fiind locul ei în schema eco- 
logică generală, o asemenea formă poate foarte bine supravie- 
tui numai pentru că este situată pe o treaptă inferioară sau pen- 
tru că este perfect adaptată condiţiilor cu care, în mod normal, 
se confruntă. 

Popper: Da, dar vedeţi dumneavoastră, chiar dacă așa ar sta 
lucrurile — cu toate că aspectul pe care l-aţi semnalat este real — 
când vorbesc, în treacăt, despre Darwin, mă refer în parte la 
ceea ce este numit de regulă „darwinism“ — adică la ceea ce 
Huxley denumește „noua sinteză“ și la ceea ce biologii la 
modă numesc, mergând pe linia faimoasei cărți a lui Huxley, 
tot „noua sinteză“. Ar fi trebuit să menţionez că atunci când 
vorbesc despre Darwin mă refer la ceea ce, până nu demult, a 
fost numit „neodarwinism“, iar astăzi poartă numele de „noua 
sinteză“. 

Interlocutorul nr. 3: Asta este cu totul altceva. O.K. 

Popper: lar cât privește nişa ecologică. Vedeţi dumnea- 
voastră, ciudăţenia anumitor organisme inferioare constă în 
faptul că nișa lor ecologică este aproape nelimitată. Poate că aţi 
înțeles acest lucru din discuţia cu care sunteţi, cred, la curent, 
privitoare la infestarea planetelor și a Lunii. la atingerea lor de 
către navele spaţiale americane și ruseşti. Unii se tem că rușii 
nu vor fi suficient de precauţi în legătură cu acest lucru. Ce 
înseamnă toate astea? Că noi atribuim unor organisme inferi- 
oare o adaptabilitate aproape universală, ele putând să trăiască 
în condiţiile cele mai severe. Noi am realiza asemenea perfor- 
manţe numai dacă ne-am înconjura de nave spaţiale. Însă orga- 

nismele inferioare nu au practic nici o nişă ecologică şi noi cre- 
dem că ele pot trăi oriunde. Totodată, este foarte interesant... 

Interlocutorul nr. 3: Aici poate fi pur și simplu vorba de o 
greșeală. 

Popper: Nu este o greşeală. S-a descoperit că organismele 
în cauză pot supravieţui chiar dacă sunt îngheţate şi deshidra- 
tate şi că pot trăi o perioadă nedefinită în condiţii extreme. Nu 
este o greşeală să susţii că, în cazul în care se găsesc depozitate 
într-o astfel de formă pe o navă spaţială, ele pot foarte bine să 
supravieţuiască zborului. E foarte posibil. Acesta este motivul 
pentru care problema a fost discutată recent. 

Interlocutorul nr. 3: Totuşi, motivul pentru care ar putea fi 
vorba de o greșeală este că organismul nu va mai fi același. 
Am în minte cu deosebire anumiţi bacili care au fost eliminaţi, 
în scopuri ştiinţifice, în condiţii antiseptice deosebite, dar care 
au produs diferiţi descendenţi apți să supravieţuiască. E clar că 
nu mai e vorba despre organismele iniţiale, ci mai degrabă de 
relaţia dumneavoastră P,- P,. 

Popper: Este vorba de un organism care-l poate produce pe 
cel vechi, nefiind, în această măsură, nou. El are memoria fap- 
tului că este totodată vechiul organism. De aceea, distincţia nu 
este importantă. Dacă luăm drept exemplu o bacterie, atunci 
observăm că niciodată aceasta nu moare în mod normal, fiind- 
că nu produce un urmaş, pentru ca mai apoi să moară, ci pro- 
pria diviziune. Astfel, nici unul dintre strămoșii unei bacterii 
din prezent n-a murit. Cu alte cuvinte, ea este „una“ cu bacteria 
originară din care provine. Prin urmare, putem afirma exact 
opusul celor susţinute de dumneavoastră: nu avem de-a face cu 
un organism nou, ci cu unul foarte vechi prezent într-o formă 
ușor schimbată. Un organism extrem de vechi — atât de vechi 
cât pot fi.organismele. Problema individualităţii este diferită în 
cazul bacteriilor. Ea are o mulţime de aspecte, dintre care cel 
mai important este rezumat astfel: uniî au încercat să atragă 
atenţia asupra omului, având în minte criterii biologice, nu eti- 
ce, potrivit cărora omul este situat cel mai sus pe scara organis- 
melor. În mod evident, omul posedă capacitatea de a se aco- 
moda la circumstanţe la care nici un alt organism, cu excepţia 

celor foarte rudimentare, nu se pot adapta. Prin urmare, faptul 
că vă puteţi adapta împrejurărilor de toate felurile nu constitu- 
ie un criteriu al complexităţii. Mă refer la criteriile biologice. 
Data viitoare vă voi oferi alte criterii, cu ajutorul lumii 3. Insă, 
după mine, criteriile biologice, cu ajutorul cărora putem spune 
că anumite organisme sunt superioare în raport cu altele, nu 
există. Putem să spunem că organismele în cauză suntmai com- 
plexe, însă complexitatea superioară poate fi asociată cu orice 
doriţi, de pildă cu inadecvarea ş.a.m.d. Mă refer la faptul că 
atunci când un organism a devenit foarte complex, aproape 
orice mutație de la nivelul genelor — adică aproape orice mu- 
taţie — este fatală. Datorită complexităţii organismului, orice 
dezechilibru adus de o mutație va fi fatal. Cu alte cuvinte, ma- 
rea majoritate a mutaţiilor sunt fatale. Ceea ce aţi descris în 
legătură cu schimbările unui organism ilustrează marea capaci- 
tate de schimbare, datorată complexităţii reduse, a organisme- 
lor inferioare. Astfel că, dintr-un anumit punct de vedere bio- 
logic, complexitatea este un dezavantaj foarte mare, în loc de a 
reprezenta cu necesitate un avantaj, oricât de mic. Depinde 
unde ne duce complexitatea. Nu spun că ea e ceva rău, însă 
consider că, luată în sine, nu este un avantaj. În aceeaşi ordine 
de idei, astăzi am prezentat, cred că vă amintiţi, o mică diagra- 
mă în care mi-am așezat arborele evoluţiei în poziţie orizon- 
tală, spunând că nu reprezintă decât o diversitate crescândă, 
care, printre altele, înseamnă şi o nouă complexitate. Punctul 
de plecare îl constituie lucrurile simple care supraviețuiesc. 
Însă, alături de ele, există şi lucruri complexe, astfel încât ne 
găsim în faţa unei diversităţi sporite, dar nu la nesfârşit. Aceas- 
ta este, cred, o propoziţie obiectivă, în vreme ce a vorbi despre 
evoluţia formelor superioare înseamnă a cădea într-un soi de 
antropomorfism. În ce mă privește, socotesc că antropomorfis- 
mul s-ar putea să fie îndreptăţit; însă el nu constituie o idee 
biologică. Vreau să spun că a privi omul în mod antropomor- 
fic, adică drept animalul situat cel mai sus în raport cu celelalte 
animale poate avea o justificare, însă ideea nu este neapărat 
biologică. De pildă, când se susţinea foarte fervent — şi ideea 
nu a dispărut cu totul — că e posibil ca viaţa să fi fost adusă pe 

Pământ sub formă de infestare produsă de meteoriți. Vreme de 
aproape o sută de ani, sau poate mai puțin, vreme de șaptezeci 
de ani, ideea a fost foarte larg răspândită. Astăzi ea a pierdut 
mult teren, însă meteoriții mai sunt încă investigați şi din punc- 
tul ei de vedere. Părerile sunt azi împărțite între cei care cred 
că meteoriții aduc anumite infecții pe Pământ şi cei care nu 
cred aşa ceva. Oricum, faptul demonstrează că noi atribuim 
formelor inferioare un spectru extraordinar de posibilități, ce 
depăşeşte capacitățile umane de investigare. Este posibil ca 
într-o bună zi să devenim capabili de a ne măsura, sub acest as- 
pect, cu formele inferioare. Dar ele realizează această perfor- 
manţă într-o modalitate mult mai simplă decât a noastră și mult 
mai puţin dependentă de rezerva de abilităţi speciale, cât și în 
lipsa sumelor enorme de bani necesare nouă. 

Interlocutorul nr. 4: Mă întreb dacă nu cumva aceleași cri- 
tici le îndreptați și împotriva tezei ori ipotezei darwiniste, spu- 
nând că nu este satisfăcătoare fiindcă explică prea multe? Aţi 
putea aplica același tip de critică şi teoriei câmpurilor sau teo- 
riei generale ori celei restrânse a relativităţii sau oricărei alte 
teorii? 

Popper: Oh, nu! 

Interlocutorul nr. 4: Cum aţi deosebi cazurile în care aceas- 
tă critică este aplicabilă de cele în care nu puteţi apela la ea? 

Popper: Mă bazez pe faptul că predicțiile făcute de Einstein 
în teoria sa sunt foarte precise. Până în momentul de faţă, este 
imposibil să faceţi vreo predicţie cu ajutorul teoriilor evolu- 
ționiste. În ceea ce privește teoria mea, consider că ea are cel 
puţin avantajul de a conţine o anumită predicţie — potrivit că- 
reia, deși specializarea consolidată ereditar poate avea pe mo- 
ment tot succesul pe care îl doriţi, ea este într-un fel sau altul 
condamnată la dispariţie în cazul în care condiţiile se schimbă. 
Tot aici se găsește și o teorie privitoare la modul de apariţie a 
acestei specializări ereditare. Mai mult, forma pe care am dat-o 
teoriei mele conţine şi alte câteva predicții, la care însă nu pot 
să mă refer in extenso. Principalul ei aspect constă în afirmaţia 
că mutaţiile pot avea succes numai dacă se încadrează într-un 
model comportamental deja stabilit. Altfel spus, mutaţia este 

precedată de un model comportamental. Afirmația este testa- 
bilă, fiind deocamdată, în principiu, o predicţie. Vă voi da un 
exemplu — cred că cineva ar putea să mediteze la acest lucru — 
privitor la evoluția limbii şi ciocului ciocănitorilor. Întreba- 
ți-vă doar ce a survenit mai întâi, o schimbare a gusturilor, ori 
una a anatomiei și veţi înțelege imediat că dacă o schimbare 
anatomică a avut loc înaintea unei schimbări a gusturilor, cio- 
cănitoarea n-ar fi ştiut ce să facă cu noua sa înzestrare, care i-ar 
fi fost fatală. Însă dacă întâi ar surveni o schimbare a gusturilor 
în favoarea unui nou tip de hrană şi dacă, din cauza unei schim- 
bări, ciocănitoarea ciocăneşte lemnul înainte de a fi înzestrată 
cu cioc, atunci mutaţiile care o ajută să lovească mai lesne — 
adică mai eficient — lemnul vor fi selectate imediat. Cred că 
acest lucru poate fi generalizat chiar în forma pe care v-am pre- 
zentat-o. În cadrul evoluţiei, rolul conducător îi revine com- 
portamentului, iar în cadrul acestuia din urmă vor guvema zo- 
ile scopuri şi apoi noile abilităţi şi doar în al treilea rând este 
vorba de o schimbare anatomică. Aşadar, aceasta survine nu- 
mai la sfârșit, în vreme ce comportamentul îşi face primul apa- 
riția, el explicând în parte tendinţele evolutive. Astfel că teoria 
în cauză conţine o mulțime de aspecte testabile. Nu știu dacă 
teoria mea este adevărată, dar cred că e testabilă. 

Interlocutorul nr. 5: Cum diferă cele spuse de dumneavoas- 
tră de consideraţiile lui Lamarck? 

Popper: Am scris undeva într-un curs — consacrat lui Her- 
bert Spencer — pe care l-am ţinut acum câţiva ani la Oxford, că 
în aproape fiecare şir de teorii o nouă teorie trebuie să simule- 
ze vechea teorie. Astfel, într-un fel, teoria darwinistă simulea- 
ză efectele lamarckiene. Deja, prin teoria sa, Darwin îl explică 
în mod propriu pe Lamarck. Desigur, deosebirea este foarte 
mare, fiindcă, potrivit atât teoriei mele, cât şi celei darwiniste, 
lamarckismul greşeşte în măsura în care trăsăturile comporta- 
mentale nu sunt moştenite. Ele nu fac decât să simuleze un mo- 
del de selectare, nu moştenirea ca atare. Cu alte cuvinte, com- 
portamentul creează o nouă nişă ecologică! Un comportament 
nco" creează o nouă nişă ecologică, după care presiunea selec- 
tiei operează în așa fel încât această nișă este umplută. Încă o 

dată, aici e vorba de o simulare a teoriei lui Lamarck și nu de 
teoria lamarckiană propriu-zisă. Acesta este aspectul decisiv al 
întregii chestiuni. Trebuie să simulaţi teoria lamarckiană, dar 
se pune în primul rând problema modului în care o veţi face. 

Unul din punctele de vedere principale ale teoriei mele 
poate fi exprimat direct — simplificând, desigur, și înfățișând 
lucrurile în mod aproximativ — după cum urmează: în general, 
noile obiective vin primele, urmate de noi abilităţi, iar în al 
treilea rând vin noile tradiţii; astfel ați creat o nișă biologică pe 
care o umplu presiunile selecţiei. lar acest lucru este foarte pe- 
riculos. 

Interlocutorul nr. 6: De unde vin noile scopuri — noile mo- 
dele de comportament — despre care vorbiţi? Care este moti- 
vaţia lor? 

Popper. Ele provin din schema P, + TT > EE > P, 

Interlocutorul nr. 6: Vreau să uni sunt ele consente — de 
pildă noul scop al unei ciocănitori? 

Popper: Conştiente? Despre conştiinţă voi vorbi în cea de-a 
cincea prelegere a prezentului curs. Dar, în linii mari, cred că 
există foarte multe grade de conştiinţă, lucru pe care putem să-l 
observăm chiar la noi înșine. Un vis este conștient, dar nu în 
modul în care suntem conștienți în starea de veghe, ci în cu 
totul alt sens. De exemplu, în vis avem arareori o memorie or- 
ganizată: nu avem nici o memorie onirică, nici una reală, nu 
avem nici un fel de memorie — deşi visul este alimentat de către 
memorie, nu poţi visa că-ţi amintești ceva — în afară, poate, de 
câteva cazuri, infime ca număr. În vis, relaţia cu spaţiul și tim- 
pul diferă foarte mult de aceeași relaţie din starea de veghe; iar 
atunci când voi pune accentul pe conștiință, voi arăta că, dintre 
acestea, relaţia cu timpul este cea mai importantă în cazul 
formelor înalte de conştiinţă. Ea este, probabil, total absentă în 
cazul formelor inferioare de conștiință. Probabil că la nivel in- 
ferior există un număr aproape nelimitat de grade de conștiință, 
dar este foarte greu de stabilit dacă animalele inferioare sunt 
conştiente sau nu. Jennings, care a scris o carte despre compor- 
tamentul animalelor inferioare, oferă multe ilustrări elocvente 
ale acestui comportament, de pildă ale luptei dintre amoebe, 

plecând de la care este aproape imposibil să negi că amoebele 
sunt, într-un anumit sens, conștiente — dar în nici un caz în sen- 
sul în care suntem noi conștienți. Nu știm nimic despre con- 
știința animalelor. Nu putem decât să întreprindem o anumită 
abordare impresionistă a acestei chestiuni particulare. Nu vreau 
să spun că abordarea este inutilă. De aceea nu doresc să răs- 
pund la această întrebare. Dar vreau să subliniez că se pot spu- 
ne mult mai multe despre schema noastră. Ea explică noutatea 
în diverse moduri. Unul dintre ele poate fi exprimat astfel: 
crearea oricărei TT noi schimbă întreaga situaţie. În afară de 
aceasta, situaţia însăși se schimbă, deoarece există alte animale 
cu care interacţionăm. Mediul se schimbă neîncetat măcar da- 
torită modificării poziţiei Soarelui pe cer, dacă nu din alte mo- 
tive. Schimbarea poate începe de aici. Vremea se schimbă, ca 
și multe alte lucruri. Dar, în mod sigur, noi înșine ne schim- 
băm, prin adaptări, condiţiile și astfel schimbăm în permanenţă 
totul. Prin urmare, există schimbări continue, ale căror direcții 
noi nu le putem anticipa. Asta înseamnă că P, și P, sunt conec- 
tate foarte vag între ele şi că, drept urmare, noutatea își poate 
face apariţia. Mai devreme am pomenit foarte pe scurt faptul 
că oamenii de știință au privit întotdeauna cu o ummă de suspi- 
ciune ideea evoluţiei emergente. Unii au socotit permanent 
„emergenţa“ un concept foarte vag. Însă schema noastră oferă 
un sens realmente definit al acestui concept, permițându-ne să 
explicăm motivul apariţiei noutăţii, noi putând spune că evo- 
luția emergentă se sprijină pe un fundament mai solid decât în 
situaţia în care nu beneficiază de schema pe care am propus-o. 
Întotdeauna a fost foarte dificil de înţeles că ceva cu totul nou 
poate să apară. Desigur, cu toții am suferit mutații. Dar dacă 
veţi supune atenţiei acţiunile exercitate asupra mutaţiilor, veţi 
fi foarte dezamăgiţi, fiindcă mereu își vor face apariţia aceleași 
mutații. În cele mai multe experienţe făcute pe drosophila — prin- 
cipalul organism utilizat pentru obținerea mutațiilor — există 
tot felul de mutații foarte bine cunoscute (purtând deja nume 
consacrate) care apar în mod repetat. lar în final vă veţi întreba 
cum poate apărea ceva nou prin intermediul unei mutații. Aşa- 
dar, ca mijloace de explicare a apariţiei noutăţii, mutaţiile sunt 

nesatisfăcătoare. Putem doar să spunem: „desigur, în timp, vor 
apărea noi mutații“, sau ceva de genul acesta. Dar dacă scoateţi 
în evidenţă motivul schimbării circumstanțelor — care poate fi 
sistematică, în special dacă aveţi de-a face cu un scop nou — 
veţi vedea că noul scop va schimba tot ceea ce este sistematic. 
Este destul de clar, nu-i așa? Să spunem că, dacă aveţi de-a 
face cu un nou scop datorită unei noi preferințe alimentare, 
atunci presiunea selecţiei va fi sistematizată, iar mutaţiile vor 
constitui realmente un avantaj. Exemplul ciocănitorilor a fost 
elocvent. Mulţi s-au întrebat cum pot fi fatale toate aceste mari 
mutații. Cum se face că mutaţiile foarte mici, pe care trebuie să 
le postulăm, nu au efecte fatale, putând însă duce la schimbări 
mai mari? Răspunsul este: acest lucru se întâmplă numai dacă 
există o presiune a selecţiei. Respectiva presiune se poate dato- 
ra unei schimbări de mediu sau apariţiei de noi scopuri. Însă 
chiar și în cadrul unei schimbări a mediului, presiunea va avea 
efect numai dacă se dezvoltă rapid și noi scopuri. Un biolog cu 
care am stat de vorbă acum câteva zile mi-a dat un exemplu 
foarte bun: cum au dobândit peştii picioare? Răspuns: când 
anumite părţi ale mării au secat, ei au trebuit să încerce să se 
mute de la un bazin la altul, unii pești continuând să facă şi as- 
tăzi aşaceva. O.K., aceasta a fost o schimbare a mediului. Însă 
decisiv a fost faptul că ei au răspuns schimbării mediului cu un 
scop — scopul de a ajunge la un nou bazin de apă. Cei care n-au 
răspuns prin fixarea unui nou scop au fost probabil eliminați. 
Cei care au răspuns cu el au avut un nou scop. lar o dată cu 
adoptarea lui, cea mai mică îmbunătăţire a deplasării pe uscat a 
devenit o achiziţie nouă. Așadar, schimbările foarte mici pot 
începe de-acum să se acumuleze, însă numai dacă reacţia la 
marea schimbare a mediului este de natură comportamentală și 
numai dacă aceasta din urmă este de tipul unui nou scop. De- 
sigur, procesul poate evolua sub forma unui comportament 
accidental al încercării și erorii, ceea ce nu schimbă lucrurile. 

Interlocutorul nr. 6: Sir Karl, pot să vă întreb dacă formula 
dumneavoastră este completă? N-ar fi mai bine ca, în loc să ne 
gândim întâi la o primă problemă P, şi apoi la o problemă P „ 
să mergem undeva la mijloc și să avem Py, Py şi Po? 

Popper: Am scris așa ceva pe tablă la primul curs. 

Interlocutorul nr. 8: Este schema de azi o formă ultrasim- 
plificată a formulei de atunci? 

Popper: Bineînţeles! Am spus-o și atunci. Aici este vorba 
de o formă ultrasimplificată care e însă suficientă pentru a ilus- 
tra emergența noutății. 

Interlocutorul nr. 8: Dar dumneavoastră ați vorbit numai 
despre probleme, nu și despre pseudo-probleme și aş vrea să vă 
întreb: nu cumva conceptul de „pseudo-problemă“ e ceva mult 
prea simplu? N-a fost folosit într-un mod absolut, deși trebuia 
întotdeauna folosit în mod relativ? Iar formula dumneavoastră 
nu este cumva mai puţin sugestivă tocmai fiindcă dacă, să spu- 
nem, P y este o problemă legată de 7,, atunci P,, la care n-aţi 
ajuns încă, este în acest sens relativ o pseudo-problemă — și nu 
cumva pomind de la 7 unde P, este problema dumneavoastră, 
Py şi Py nu sunt tot pseudo-probleme? Aici avem un anacro- 
nism cu două sensuri temporale: este vorba fie de o problemă 
veche, pe care aţi depășit-o, fie de o problemă nouă, la care 
n-aţi ajuns încă. Sau avem cumva de-a face — în măsura în care 
ne referim la organisme situate întotdeauna într-un mediu — cu 
un nou tip de relativitate, conform căreia o pseudo-problemă a 
unui organism situat într-un anumit mediu poate constitui o 
problemă reală pentru un alt organism situat fie în același me- 
diu, fie în altul? 

Popper. Aici este vorba de două lucruri diferite. Sunt în 
mare măsură de acord cu dumneavoastră, însă n-am avut timp 
să dezvolt problema problemelor — adică problema diferitelor 
tipuri de probleme și în special cea a diferitelor sensuri ale 
acestora. De exemplu, referindu-mă la discuţia pe care am con- 
sacrat-o evoluţiei biologice, spun că sensul „problemei“ vizea- 
ză natura problemelor pe care noi, oamenii, le.sesizăm la ni- 
velul vieţii „bietelor“ animale. Desigur, animalele n-au habar 
care le sunt problemele. Ele nu pot utiliza termenul „proble- 
mă“, spre deosebire de noi. Cum stau lucrurile în cazul omului 
de știință? Se pare că foarte asemănător. Un om de ştiinţă se 
poate ocupa de o problemă şi poate rezolva o problemă, pentru 
ca mai apoi să iasă la iveală ex post facto că alta este problema 

care l-a interesat în realitate. Am un exemplu foarte bun, în 
acest sens, cel al lui Schrâdinger. Desigur, există multe alte ca- 
zuri, dintre care vă voi mai oferi unul, ceva mai târziu. Schr5- 
dinger a încercat să rezolve o problemă, care, pe scurt, s-ar pu- 
tea exprima astfel: cum putem elabora o teorie a continuității 
în mecanica cuantică? O teorie în termenii matematicii conti- 
nuităţii? Aceasta a fost, mai mult sau mai puţin, problema lui 
Schrâdinger, iar rezolvarea ei s-a făcut prin intermediul meca- 
nicii ondulatorii. Doi ani mai târziu, după ce Schrâdinger și-a 
elaborat studiile de mecanică ondulatorie, Max Bom a venit cu 
o interpretare a acesteia. Ceea ce fusese privit de Schrâdinger 
drept o distribuţie continuă a încărcăturii electrice era acum in- 
terpretată ca probabilitate de a găsi un electron într-un anumit 
loc. Ceea ce era distribuit în mod continuu nu mai era încărcă- 
tura electrică, ci probabilitatea de a avea o încărcătură elec- 
trică undeva — mai precis un electron — electronii fiind, firește, 
mai degrabă discontinui decât continui. Astfel, pe undeva, 
problema lui Schrödinger dispărea, iar noi putem spune că el a 
rezolvat o problemă despre a cărui existenţă nu avea știință — și 
anume problema probabilității existenţei unui electron într-un 
loc dat. Însă, în mod evident respectiva problemă particulară 
pe care Schrödinger n-a intenţionat s-o rezolve a fost descope- 
rită de Bom numai după eveniment. 

Un exemplu foarte asemănător cazului abia evocat este cel 
al lui Kepler. Acesta a încercat să rezolve problema armoniei 
lumii, aducându-și o contribuţie însemnată în această direcţie, 
toate afirmaţiile lui fiind extrem de interesante. Însă astăzi noi 
spunem că el a rezolvat problema legilor care-i poartă numele. 
Pentru a vedea cât de puţin a fost aceasta din urmă propria lui 
problemă ne este suficient următorul indiciu: cea de-a doua 
lege a lui Kepler afirmă că vectorul de poziţie — adică linia din- 
tre Soare și planeta dată — mătură în rotirea sa suprafeţe egale 
în intervale de timp egale. Dacă trasăm o elipsă având într-un 
centru Soarele și pe circumferință planeta respectivă, vom ve- 
dea că, cu cât planeta este mai departe de Soare, cu atât mai 
mari vor fi suprafeţele măturate de vectorul de poziţie, în cazul 
în care viteza de deplasare a planetei este relativ constantă. 

Acum, întrucât legea lui Kepler spune că în timpuri egale sunt 
parcurse suprafeţe egale, veţi descoperi că planeta trebuie să se 
deplaseze mai lent atunci când este departe de Soare decât 
atunci când este aproape. Faptul a fost observat de Kepler, care 
şi-a formulat legea -— chiar dacă n-a agreat-o, fiindcă nu i se 
părea suficient de armonioasă — în consens cu acesta, expri- 
mând-o cel mai adesea după cum urmează: distanța unei pla- 
nete faţă de Soare este invers proporţională cu viteza ei. Cu cât 
este mai mare distanţa, cu atât viteza este mai mică. Aceasta 
este modalitatea în care se referă Kepler la Soare, chiar dacă 
formularea aceasta particulară este incorectă din punct de ve- 
dere matematic. Singura formulare corectă este aceea că în in- 
tervale de timp egale vectorul de poziţie mătură suprafeţe ega- 
le. Cealaltă formulare este o aproximare foarte nenuanţată, în 
fond incorectă. Desigur, Kepler a avut formularea corectă, dar 
n-a agreat-o fiindcă nu era destul de simplă pentru ideea sa de 
armonie, în vreme ce proporţionalitatea era mai simplă. Astfel 
că, deşi cunoştea legea corectă, el a exprimat-o foarte adesea 
într-o formă greșită, formă situată mai aproape de intuiţia sa a 
armoniei — știți, probabil, că în Grecia antică armonia și pro- 
porţionalitatea erau foarte strâns legate — motiv pentru care 
legea proporţionalităţii i s-a părut mult mai adecvată armoniei 
lumii pe care o căuta. Faptul indică limpede că Kepler nu era 
conștient că această lege, nu cea a armoniei, îi rezolva proble- 
ma. Până la Newton observăm că legea în cauză nu avea un 
caracter prea armonios — abia magnifica simplitate a derivării 
ei de către Newton a demonstrat cât de simplu și de armonios 
poate fi derivată. Newton arătă că această lege este validă în 
cazul oricărei mișcări în care o forță oarecare acţionează asu- 
pra unui corp, dintr-un centru dat. Nu are importanţă dacă forța 
este mare sau e egală cu zero, constantă, slabă ori variabilă, de 
respingere ori de atracţie. Singurul lucru care contează este di- 
recţia către centru. Dacă așa stau realmente lucrurile, atunci 
are loc emergenţa celei de-a doua legi a lui Kepler. Așadar ea 
este o lege extrem de generală, minunat derivată de către New- 
ton. Însă Kepler nu știa cum să deducă din altceva și de aceea 
n-a agreat legea respectivă, chiar dacă el o formulase. Cele abia 

pomenite ne permit să vedem cum se prezintă problema pro- 
blemei și cum putem afla doar post factum care este problema 
rezolvată de omul de știință. Iar mai apoi vom fi în măsură să 
vedem şi cum priveşte acesta problema, între cele două ima- 
gini fiind o deosebire destul de mare. (Una este situaţia obiec- 
tivă a problemei cu care are de-a face cercetătorul și alta este 
impresia lui despre problema pe care se străduiește s-o rezol- 
ve.) Distincția este deosebit de importantă. 

Cealaltă întrebare a dumneavoastră privitoare la pseudo- 
probleme se referă la diferitele modalităţi de a utiliza termenul 
„problemă“ — mai precis din punctul de vedere al înţelegerii 
ulterioare și al persoanei ori animalului care acţionează sub 
anumite presiuni. Sunt multe lucruri de spus în această pri- 
vinţă; însă n-aş spune că dacă cineva n-a ajuns la o problemă — 
altfel spus, dacă n-a descoperit-o — înseamnă că subiectul pe 
care-l abordează este o pseudo-problemă. Dimpotrivă, poate fi 
vorba despre o problemă cât se poate de reală și de importantă 
pentru respectivul cercetător, însă pe care acesta n-a descope- 
rit-o încă. Uneori este nevoie de ani de zile pentru ca cercetă- 
torul să recunoască și să formuleze o problemă în așa fel încât 
abordarea ei să devină mai eficientă. E posibil ca problema să 
nu fie descoperită niciodată. De exemplu, cercetătorul poate 
avea uneori mulți ani sentimentul difuz că ceva nu e în regulă 
cu teoria sa, nefiind totuşi în stare să spună cu precizie despre 
ce e vorba, neputându-și clarifica sieși şi altora lucrurile în ve- 
derea îmbunătăţirii teoriei. Cu toate acestea, problema poate fi 
foarte importantă pentru cercetător și câtuși de puţin anacroni- 
că, ci foarte oportună pe parcursul perioadei în care omul de 
ştiinţă se ocupă de teoria care o implică. Este, de asemenea, 
posibil ca problema în cauză să fie tocmai problema la care ar 
fi cel mai oportun să lucreze. Însă cercetătorul nu poate spune 
în ce constă aceasta. Cred că înțelegeţi ce vreau să spun. 

În atari situaţii există realmente tot felul de posibilități, la 
care se adugă problema demarcaţiei. Prin urmare, voi spune că 
nu atribui termenului „pseudo-problemă“ sensul pe care i-l 
atribuie pozitiviştii. Carnap, de exemplu, susţine — în lucrarea 
Scheinprobleme in der Philosophie (Pseudo-probleme în filo- 

sofie), cât şi în volumul consacrat lui Schilpp — că problemele 
metafizice sunt pseudo-probleme, iar propoziţiile metafizicii 
sunt pseudo-propoziţii. De fapt, motivul pentru care Carnap a 
căutat un criteriu de demarcaţie a fost eliminarea metafizicii, 
începuturile dezbaterii referindu-se la Wittgenstein, care afir- 
mă că înţelesul unei propoziţii este conferit de metoda veri- 
ficării ei, iar în Tractatus susţine că Știința poate spune tot ceea 
ce poate fi spus, după care în aria ei nu pot exista întrebări la 
care să nu se poată răspunde. De aceea aceste întrebări fără 
răspuns au fost numite „pseudo-întrebări“ sau „pseudo-pro- 
bleme“, iar când Carnap şi alți pozitiviști au spus că o proble- 
mă este o pseudo-problemă, ei se refereau la faptul că aceasta 
nu poate beneficia de un răspuns — așadar, că nu poate fi rezol- 
vată — deoarece nici unul din răspunsurile posibile nu poate fi 
verificat. 

Ajuns aici, sunt de acord cu dumneavoastră că toate consi- 
deraţiile abia enunțate sunt prea simple și excesiv absolutizate. 
De fapt eu le neg în totalitate, fiindcă, înainte de toate, nu sunt 
de acord nici că înțelesul unei propoziţii reprezintă metoda ei 
de verificare, nici că putem — ori că ar trebui să încercăm — să 
eliminăm metafizica. Însă, în primul rând, resping afirmaţiile 
în cauză fiindcă există — chiar și în știință — numeroase pro- 
bleme care nu pot fi rezolvate — oricum, nu în modalitatea pre- 
conizată de pozitiviști, astfel încât soluţiile să fie verificabile — 
Şi fiindcă problemele nu devin pseudo-probleme doar pentru 
că nu le putem rezolva. O teorie este adevărată sau falsă chiar 
dacă nu-i putem determina adevărul sau falsitatea, iar o pro- 
blemă poate fi reală chiar dacă n-o putem soluţiona. Este căt se 
poate de simplu și de convenabil să spui că o problemă nu e o 
problemă propriu-zisă doar pentru că nu o putem rezolva. Poa- 
te că nu voi fi niciodată în stare să spun, nici măcar în princi- 
piu, ce soluţie poate comporta o anumită problemă. E posibil 
ca descoperirea unei atari soluţii să necesite un mare geniu — 
fie și numai simpla găsire a soluţiei care contează ca posibilă 
rezolvare, ceea ce diferă de oferirea unei soluţii propriu-zise. 
Cred că înţelegeţi. E posibil ca această rezolvare să fie peste 
puterile mele. Ea poate depăși capacitatea oricui pentru mulți 

ani, poate pentru totdeauna. Și totuşi, problema are o soluţie, 
chiar dacă nu voi fi niciodată în stare să spun care este aceasta. 

În consecinţă, de ce să distingem între problemele metafizi- 
ce și problemele ştiinţelor empirice? Doar pentru a elimina 
metafizica? Mai mult, la ce mă refer atunci când numesc o pro- 
blemă „pseudo-știinţifică“? Se întâmplă uneori să se pretindă 
că o problemă reprezintă de fapt o problemă pentru ştiinţa em- 
pirică. Însă teoria propusă în vederea rezolvării problemei nu 
poate fi testată cu ajutorul observațiilor. Altfel spus, nu există 
cu adevărat observaţii posibile care să ne ajute să decidem da- 
că această teorie este adevărată sau falsă — deși omul de știință 
care o propune crede că există asemenea observaţii. Freud, de 
exemplu, a susţinut.că teoria sa psihanalitică — pe care iniţial o 
propusese în vederea rezolvării problemei isteriei — este o teo- 
rie ce ţine de ştiinţa empirică. Dar i-a fost imposibil să-și tes- 
teze teoria pe baza observaţiilor, deoarece aceasta explică com- 
portamentul unei persoane în termenii dorințelor inconştient 
reprimate — iar acestea sunt compatibile cu tot ceea ce putem 
observa. Desigur, mulţi pot crede că această compatibilitate cu 
toate observaţiile posibile este unul dintre punctele forte ale teo- 
riei lui Freud, însă eu o socotesc o mare slăbiciune, de vreme 
ce ne este imposibil s-o testăm și astfel să învăţăm din greșelile 
ei. Acestea sunt problemele și teoriile pe care eu le denumesc 
„pseudo-ştiinţifice“. Vreau să spun numai că teoria pseudo-şti- 
inţifică este socotită empirică, dar cred că nu poate fi testată cu 
ajutorul observaţiilor — că observaţiile nu ne pot ajuta să deci- 
dem dacă e adevărată sau falsă. În orice caz, este cu totul altce- 
va să spui că teoria nu este nici adevărată, nici falsă -— căci teo- 
ria lui Freud poate fi adevărată în ciuda faptului că nu poate fi 
testată — și este, de asemenea, altceva să spui că o problemă nu 
poate fi rezolvată. 

Desigur, n-am propus. această distincţie — între probleme 
care pot fi testate prin observaţii şi probleme care nu pot fi tes- 
tate astfel — cu scopul de a elimina problemele și nici pentru a 
sugera că teoriile pseudo-ştiinţifice sunt lipsite de sens ori că 
nu sunt nici adevărate, nici false. Nu am dorit decât să ridic o 
problemă practică importantă vizând oportunitatea testării unei 

teorii cu ajutorul observaţiilor. Problema la care mă refer poate 
fi foarte importantă, măcar pentru că ar duce la economisirea 
unei cantităţi însemnate de timp, energie şi bani în cazul în 
care ar putea prevedea dacă o teorie poate fi testată prin obser- 
vaţii sau nu. Desigur, este foarte dificil de făcut o asemenea 
afirmaţie și nu întotdeauna e cu putință să spui ceva. Dar as- 
pectul poate fi foarte important. 

De pildă, este posibil să se consacre mulţi ani căutării ob- 
servaţiilor apte să testeze o teorie compatibilă cu orice observa- 
ţie posibilă. Pe de altă parte, altcineva ar putea încerca să res- 
pingă o teorie fără măcar să-i treacă prin cap s-o testeze cu 
observaţii care ar putea s-o respingă. Cel mai celebru exemplu 
este, probabil, Hegel. Mulţi dintre dumneavoastră știți că He- 
gel s-a ocupat, într-o dizertaţie, de problema orbitelor plane- 
tare. Însă se pare că filosoful german a socotit că aceasta este o 
problemă ce trebuie rezolvată cu ajutorul raţiunii pure, de vre- 
me ce a încercat să ofere o demonstraţie a priori a legilor lui 
Kepler. Fiind de acord cu Platon în privința numărului de pla- 
nete, Hegel a construit, în dizertaţia sa, o demonstraţie con- 
form căreia nu pot exista decât șapte planete și că, în particular, 
între Marte şi Jupiter nu poate exista nici o planetă. Problema 
era cât se poate de reală și de actuală la sfârșitul secolului al 
XVIII-lea, întrucât la acea vreme se credea că între Marte și 
Jupiter există un gol foarte mare — mult mai mare decât se cre- 
zuse anterior. El a fost remarcat de către astronomul Bode, 
după care mulţi alţi astronomi au presupus existenţa unei pla- 
nete în acest interval. Numeroși astronomi ai vremii s-au ocu- 
pat de această problemă, ei formând chiar o organizaţie spe- 
cială, destinată căutării planetelor dintre Marte și Jupiter, pe 
care au numit-o „Poliţia celestă“. Așadar, aceasta n-a fost o 
pseudo-problemă. Însă Hegel, care l-a admirat pe Platon, a 
încercat să respingă presupunerile astronomilor amintiţi, fără a 
intenţiona să-și testeze „demonstraţia“ cu ajutorul observa-ţi- 
ilor. El a formulat predicția că nu poate exista o planetă între 
Marte și Jupiter, predicție nefericită de vreme ce, la data publi- 
cării ei, fusese deja observat acolo un asteroid — care este, la 
urma urmelor, o mică planetă. Hegel n-a ştiut nimic despre 

acest asteroid — care fusese botezat Ceres — descoperit în ace- 
lași an în care filosoful german și-a elaborat dizertaţia. Mai târ- 
ziu au fost descoperiţi și alți asteroizi, precum și două planete 
mai mari, Neptun şi Pluto. Insă Hegel, chiar dacă şi-a recunos- 
cut greşeala, a continuat să încerce, în Enciclopedie, să facă 
consideraţii a priori cu privire la planete. 

Acesta este genul de lucruri asupra cărora vreau să atrag 
atenţia. Desigur, Hegel n-a pretins că teoria sa este empirică și 
n-a încercat s-o testeze apelând la observaţii, deşi s-ar fi cuve- 
nit să facă tocmai acest lucru. Însă n-a făcut-o, iar faptul evi- 
denţiază cealaltă față a monedei. 


4 


DESCRIERE, ARGUMENTARE 
ŞI IMAGINAŢIE 


Doamnelor și domnilor, 

Data trecută am vorbit mai ales despre evoluţie și am schi- 
tat pe scurt o teorie a evoluţiei care ar putea fi privită ca o 
ușoară revizuire a neo-darwinismului, adică a ceea ce se nu- 
meşte acum „noua sinteză“. 

Teoria mea asupra evoluţiei se bazează pe schema tetradică 
suprasimplificată: 


P,>TT> EE— P, 


Aici, TT poate fi înțeles ca teorie ipotetică, dar, într-un sens 
mai general, şi ca încercare ipotetică. EE, ca și mai înainte, 
reprezintă eliminarea erorii — nu neapărat prin intermediul unei 
discuţii critice, ci și prin selecţie naturală, datorată eșecului în 
rezolvarea problemei P,. P, reprezintă, evident, noua proble- 
mă care poate apărea prin eliminarea erorii sau prin încercarea 
ipotetică. 

Principalele mele teze au fost următoarele: 

1. Toate fiinţele vii sunt în mod constant angajate în re- 
zolvarea de probleme, în sensul schemei mele supra-simplifi- 
cate. 

2. Organismele individuale îşi rezolvă problemele prin în- 
cercări ipotetice, care constau în modele comportamentale. 

3. Speciile își rezolvă problemele compunând modele 
genetice, inclusiv mutații noi. Acestea sunt testate în procesul 
de înmulțire a indivizilor, aici intervenind selecţia naturală. 

4. Schema tetradică explică evoluţia emergentă, adică 
emergenţa a ceva cu totul nou. De vreme ce P, şi P, sunt foarte 
slab legate, P, va fi adesea total diferită — chiar și din punct de 

vedere calitativ — de P,. De exemplu, privitor la evoluţia speci- 
ilor, P, ar putea fi problema creşterii fertilităţii, unul dintre cei 
mai importanţi factori în supraviețuirea speciilor, iar P, pro- 
blema nouă a modalităţii de a evita sufocarea prin suprapopu- 
lare (faceţi, vă rog, comparaţia cu problema transporturilor şi a 
traficului). 

Sau, la nivelul organismului individual și al comportamen- 
tului său, P, poate apărea, de pildă, datorită secării progresive 
a marilor bazine populate cu peşte. Aceasta poate pune un anu- 
mit pește în faţa problemei generate de faptul că nu găsește 
suficientă hrană în bazinul în care se află. Atunci, 77 poate 
consta în schimbarea comportamentului peștelui respectiv, el 
putând, de exemplu, inventa un nou scop comportamental, 
acela de a ajunge de la un bazin la altul peste o porțiune de 
uscat. Astfel, el descoperă o nouă problemă, P,: cum să ajungă 
de la un bazin la altul? P, a fost problema găsirii hranei, iar P, 
aceea a trecerii peste uscat. E clar că aceste două probleme 
sunt complet diferite — diferite calitativ. 

Astfel, P, poate fi o problemă total diferită — una care nu a 
apărut niciodată (cu toate că poate să apară în trepte) — în iimp 
ce P, este o problemă veche, vizând găsirea hranei în cantitate 
suficientă. 

Aceasta arată că schema noastră poate explica emergenţa 
evolutivă a noilor tipuri calitative, pentru că un nou tip de pro- 
blemă poate antrena un nou tip de răspuns — adică, un compor- 
tament-—tentativă cu totul nou. Astfel, evoluţia emergentă, evo- 
luţia noilor tipuri, este explicată prin posibilitatea ca P, să fie 
de un tip nou în comparaţie cu P,. 

5. Conform schemei noastre, noile ţinte sau scopuri com- 
portamentale, ca acelă al deplasării pe uscat în vederea găsirii 
unui alt bazin, vor fi urmate de noi abilități, care pot deveni 
tradiționale la o populaţie de pești; în acest caz, acele mutații 
anatomice care fac măcar puţin mai ușoară exercitarea noilor 
abilităţi vor reprezenta un avantaj imediat și vor fi favorizate 
de selecţia naturală. 

6. Astfel, schimbările comportamentale sunt mai impor- 
tante decât cele anatomice: schimbările anatomice nu pot avea 

succes decât dacă favorizează existenţa modelelor comporta- 
mentale deja prezente, adică a modelelor comportamentale de 
succes. Un comportament nou reprezintă vârful de lance cel 
mai avansat al evoluţiei. 

Vedem de asemenea că în evoluția comportamentelor în- 
cercarea cu titlu de ipoteză a unor noi scopuri (un anumit tip de 
mâncare) apare cu necesitate înaintea unor încercări ipotetice 
de noi mijloace (folosirea înotătoarelor pentru a înainta pe 
uscat), în special înainte de încercarea unor noi abilităţi. Doar 
dacă au fost descoperite noi scopuri comportamentale şi noi 
abilităţi, iar acestea au devenit tradiționale, devine posibil ca 
mici mutații genetice favorabile ale anatomiei să devină sufi- 
cient de însemnate ca să constituie un avantaj important și să 
conteze în cadrul selecţiei naturale. 

Astfel avem, ca înlânhuire evolutivă tipică, întâi schimbarea 
structurii—scop, apoi a structurii abilităților. Abia după aceea 
se schimbă structura anatomică. 

Dar, desigur, nu susţin că nu se poate întâmpla și altceva. 


Principala problemă a prelegerii de astăzi va fi aceea de a 
aplica teoria evoluţiei la cazul omului; într-un fel, această pre- 
legere poate fi privită ca abordare a naturii umane, cu toate că 
personal nu agreez folosirea acestui termen vag. 

Prima mea teză principală este aceea că omul se diferenți- 
ază de animale prin caracteristicile limbajului uman, iar limba- 
jul uman se diferenţiază de toate limbajele animale prin faptul 
că are cel puţin două funcţii care le lipsesc acestora din urmă; 
voi numi aceste funcţii „funcţia descriptivă“ sau „informativă“ 
Şi „funcţia argumentativă“ sau „critică“. Ele sunt funcţiile 
superioare tipice caracteristice omului. 

În continuare, teza mea afirmă că aceste funcții constituie 
limbajul uman ca primă zonă de bază a lumii 3 umane. 

Spus sub o altă formă: 

3 produse (de exemplu cărți, povestiri, mituri: limbaj) 

2 dispoziţii ale organismului 

1 stări fizice 

În timp ce limbajele animale nu transcend zona dispoziţiilor 
— fie ele dispoziţii de a exprima anumite stări excepţionale, fie 
dispoziţii de a reacționa la astfel de exprimări — limbajele 
umane, în schimb, deși sunt tot dispoziţionale, transcend zona 
dispoziţiilor, dobândind astfel o importanță primordială pentru 
lumea 3. 

A doua teză principală este aceea că, drept consecință a 
celor susţinute anterior, puterea imaginativă a omului poate 
evolua în direcţii cu totul noi, deoarece — prin inventarea lim- 
bajului descriptiv, omul a avut la îndemână mijloacele de a ex- 
prima lucruri adevărate și lucruri neadevărate: poate inventa 
povestiri, basme, mituri. El are astfel mijloacele pentru inven- 
ţia imaginativă, iar cu ajutorul lor poate dezvolta un gen cu to- 
tul nou de lume imaginară. Relatările adevărate pot explica un 
fapt întâmplat: „cerbul a murit pentru că l-am lovit cu o săgea- 
tă“, Însă pentru ceea ce este inexplicabil poate fi inventată o 
poveste: „Regele a murit lovit de trăsnetul lui Zeus“. Astfel, 
teoriile explicative pot fi inventate. 

Această putere de a inventa provine din funcţia descriptivă 
a limbajului uman, funcţie consolidată ereditar. 

Povestirile, miturile şi teoriile explicative sunt primele ele- 
mente caracteristice plasate în lumea 3; ele sunt urmate de 
povestirile picturale, ca de exemplu relatările privitoare la vâ- 
nătoare descoperite în peșteri. Timp îndelungat, imaginile au 
fost singura posibilitate de a relata ceva, altfel decât prin viu 
grai. Pornind de la acestea s-au dezvoltat apoi limbajele pictu- 
rale şi cele scrise. 

În continuarea prelegerii voi discuta despre evoluția functi- 
ilor specifice ale limbajului uman, intenţionând să acopăr in- 
treaga schemă pe care am avansat-o. 

Aceasta cere o descriere a diferenței dintre limbajul animal 
şi cel uman. 

Limbajele animale, inclusiv cele umane, pot fi considerate 
un anumit tip de cunoaştere subiectivă — adică de predispoziţii 
pentru un anumit comportament; ele pot fi totodată considerate 
elemente fizice și obiective, unelte exosomatice, unelte dez- 
voltate în afara corpului, comparabile cu cuiburile păsărilor. 

Această interpretare se referă clar la limbajul uman scris, ti- 
părit sau înregistrat. Există însă un precedent în anumite limba- 
je animale — ca de exemplu în cel al anumitor specii de canine 
şi ursine care folosesc stâlpii sau copacii ca pe nişte cutii poș- 
tale în care își depun mirosul personal, acestea fiind semne 
care marchează teritoriile pe care respectivele animale le con- 
sideră proprietatea lor privată, și care înseamnă: „Proprietate 
privată. Încălcarea zonei constituie infracţiune“. 

Conform cercetătorilor eompo:tamentului animal, cântece- 
le păsărilor au un înţeles similar. 

Am menţionat în prima prelegere ideea generală a instru- 
mentelor exosomatice. Această idee este datorată lui Samuel 
Butler, — autorul lui Erew/hon — un mare admirator și primul 
mare critic al lui Darwin. Butler a observat că, în timp ce ani- 
malele dezvoltă noi organe, fiinţele umane dezvoltă noi unelte. 
Aşa cum am spus mai devreme, în loc să ne crească acuitatea 
vizuală și iuţeala în alergare, am confecţionat binocluri şi auto- 
mobile. 

Butler a avut, în mare, dreptate, atunci când a accentuat fap- 
tul că evoluţia organelor exosomatice — adică a uneltelor — este 
o caracteristică a speciei umane; dar, ca aproape toate parti- 
cularităţile umane, această evoluţie are precedente în lumea 
animală. Cuibul unei păsări, pânza unui păianjen, barajele con- 
struite de castori sunt numai trei exemple de instrumente exo- 
somatice dezvoltate de animale; iar aşa cum am văzut, chiar şi 
limbajul, inclusiv limbajul scris, au astfel de antecedente. 

Aceste componente ale comportamentului animal — care au, 
desigur, o bază genetică, deşi unele au o componentă tradițio- 
nală — le putem socoti anticipări aparţinând lumii animale, a 
ceea ce a devenit, la nivel uman, lumea 3. 

Este important de reținut că aceste precedente — aceste lumi 
3 ale animalelor — sunt, asemenea propriei noastre lumi 3, 
autonome. Construirea unei pânze de către păianjen sau a cui- 
bului de către păsări, deși instinctivă, este, în fiecare caz, ajus- 
tată pentru a se potrivi situaţiei-problemă obiective creată de 
instinctele animalului în combinaţie cu condiţiile speciale de 
mediu pe care animalul nu le poate schimba. Cu toate că poate 

selecţiona condiţiile de mediu sau ecologice cele mai puţin di- 
ficile, totuşi el se confruntă cu consecinţele neintenţionate ale 
acţiunii sale, o dată ce a făcut alegerea. 

Un exemplu simplu este deschiderea unei poteci de către un 
animal, prin junglă. O potecă poate fi considerată o unealtă, 
dar și o instituţie socială. Acolo unde un animal a pătruns deja 
prin primul strat de vegetaţie, poteca devine ușoară și de aceea 
va fi folosită, conform unui fel de lege a minimei rezistenţe, de 
către un număr tot mai mare de animale — şi prieteni, și duş- 
mani — care îi creează probleme noi şi neintenţionate. 

Ajung acum la a treia teză principală: cu toate că animalele 
şi-au produs propria lume 3, constând în limbaje animale, nici 
un animal nu a produs ceva asemănător cunoașterii obiective. 
Întreaga cunoaștere animală ţine de dispoziţii; și deși unele din- 
tre acestea se dezvoltă prin imitație — adică prin tradiţie care, 
suntem de acord, se apropie de cunoașterea obiectivă — există 
totuşi o prăpastie între aceasta și cunoaşterea umană obiectivă. 
Astfel, existenţa cunoașterii obiective pare a fi unul dintre pu- 
ţinele fapte biologice impoitante care permite o distincţie des- 
tul de acută între animale și oameni. Aceasta sugerează că un 
studiu evoluționist al emergenţei cunoașterii obiective poate fi 
de un interes considerabil. 

A patra teză principală este următoarea: deși omul a evolu- 
at în mod clar prin dezvoltarea uneltelor exosomatice, se pare 
că nici una dintre aceste unelte — nici măcar beţele folosite — nu 
are o bază ereditară specializată, așa cum au, pare-se, toate 
uneltele exosomatice dezvoltate de animale. Această problemă 
este, în sine, interesantă și surprinzătoare. Dar există o mare 
excepţie de la o atare regulă: funcţiile specific umane ale lim- 
bajului, care fac posibilă cunoașterea obiectivă, au o bază ere- 
ditară foarte specializată și specifică la om, așa cum voi expli- 
ca în continuare. 

Din cele patru teze considerate împreună apare conjectura 
că evoluţia omului i-a dat acestuia ceva caracteristic și specific 
uman — un instinct, fundamentat genetic, de a acumula, prin 
imitație, un limbaj specific uman apt să se constituie în purtă- 
tor al cunoaşterii obiective. 

Mă întorc acum la problema analizei funcţiilor mai mult 
sau mai puţin evoluate ale limbajului uman. Prin funcții mai 
puţin evoluate sau inferioare înţeleg acele funcţii care, fiind 
bazate în întregime pe dispoziţii, sunt comune limbajelor ani- 
male și celor umane. Prin funcţii evoluate sau superioare înţe- 
leg acele funcţii care sunt specific umane şi care formează 
baza lumii 3. 

O primă teorie a acestor funcţii a fost propusă de Karl Bih- 
ler. Nu este o teorie la modă, după câte știu, a fost cvasi-igno- 
rată de filosofi şi psihologi deopotrivă, în ciuda însemnătăţii 
sale. 

Bühler a făcut distincţia între trei funcţii, două inferioare şi 
a treia superioară, la care eu am adăugat alte câteva funcţii și 
mai evoluate, îndeosebi una care este esenţială pentru cunoaș- 
terea obiectivă şi pe care o voi considera a patra funcţie. 










Funcţii lingvistice 
superioare 
(baza lumii 3): 





Funcţia argumentativă 
sau critică 

Funcţia descriptivă 

sau informativă 


Funcţii lingvistice Funcţia comunicativă 
inferioare: Funcţia expresivă 








La Biihler, funcţiile mai puţin evoluate sunt funcţiile (auto-) 
expresivă și comunicativă. Cea mai evoluată este funcţia de- 
scriptivă sau informativă. Cea de-a doua, adăugată de mine sche- 
mei lui Bühler, şi care este esenţială pennu cunoaşterea obiec- 
tivă, este cea argumentativă sau critică. 

Caracterul biologic și evoluționist al acestei scheme se face. 
simţit prin aceea că, oricare dintre respectivele funcţii ar fi 
prezentă, vor fi prezente şi funcţiile mai puţin evoluate. Astfel, 
un animal sau un om nu poate comunica fără să-și exprime 
starea fiziologică intemă. lar un om nu poate descrie ceva sau 
informa pe alţii despre ceva fără a comunica sau fără a se ex- 
prima pe sine. De asemenea, nu poate desfășura un argument 

fără să activeze, în acelaşi timp, toate cele trei funcții inferi- 
oare nivelului argumentativ. 

De fapt, nu doresc să discut aici alte funcții superioare ale 
limbajului, cum ar fi funcțiile admonitivă, hortativă, motiva- 
țională, laudativă, depreciativă. Funcția imperativă este, în mod 
esenţial, un aspect al funcţiilor inferioare: „Intrarea în această 
zonă este interzisă. În caz contrar...“ 

Luată în considerare din punct de vedere biologic, funcţia 
unei comenzi, asemănătoare cu aceea a anumitor medicamen- 
te, este de a declanșa anumite acţiuni sau reacţii, sau înlănţuiri 
de acţiuni și reacţii. Este de notat că folosirea semnalelor în 
cazul unui computer poate fi interpretată ca un limbaj al co- 
menzilor. Același lucru este valabil și în ceea ce privește codul 
genetic. În ambele cazuri noi putem interpreta comanda ca in- 
cluzând o descriere a propriului scop: dar avem motive să cre- 
dem că nu același lucru se întâmplă în interiorul computerului 
sau al celulei. 

Permiteţi-mi să ilustrez prin câteva exemple schema celor 
patru funcţii majore ale limbajului. Când un om sau un leu 
cască, ei exprimă o stare fiziologică. Dacă un om cască fiind 
singur în dormitor, acest gest are, ca limbaj, funcţia unică de 
autoexprimare. Însă dacă nu este singur, el le poate induce și 
altora starea de somnolenţă: puteţi verifica singuri cum, căs- 
când insistent şi sugestiv — dacă gestul este foarte natural și 
aparent inconştient — nu numai că îi veţi determina și pe alţii să 
caşte, dar puteţi chiar să-i ajutaţi să adoarmă. Astfel, căscatul 
poate avea nu numai o funeţie expresivă, ci şi una comunica- 
tivă, de tip „infecțios“. În mod asemănător, exprimarea fricii 
tinde să inducăteama și altor indivizi. Dar nu orice comunicare 
are caracter „infecțios“. Desigur, actele de exprimare pot fi co- 
municative în diverse moduri. De exemplu, simptomele fricii 
pot încuraja un agresor, în timp ce exprimarea curajului îl poa- 
te descuraja. La fel și exprimările care ajung până la impera- 
tive de genul „Linişte!“ pot să fie sau nu de tip „infecțios“, în 
funcţie de modul în care sunt șoptite sau strigate. 

Conform lui Biihler, în general comunicarea are loc de fie- 
care dată când o mișcare expresivă a unui individ funcţionează 

ca un semnal ce declanșează la alt individ o reacţie. Evident, 
există și semnale care nu sunt în același timp expresii. Este im- 
portant de observat că cei mai mulţi filosofi ai limbajului nu au 
trecut dincolo de exprimare și comunicare, și că sunt puţini 
aceia care au făcut măcar distincţia între acestea două. Ei nu- 
mesc totul „comunicare“ sau „exprimare“ — punând accent pe 
una sau pe cealaltă, neavând în vedere celelalte funeţii. 

Să examinăm acum cea de-a treia funcţie, cea descriptivă. 
Vorbind în faţa dumneavoastră, eu descriu diferite lucruri, teo- 
ria lui Bühler, de exemplu, şi încerc să vă ofer anumite infor- 
maţii despre aceasta. De asemenea, descriu diferite tipuri de 
exprimare ale oamenilor şi animalelor și reacţia altor oameni şi 
animale la respectivele exprimări. 

Dar nu vă pot vorbi, nici măcar nu-mi pot pregăti prele- 
gerea, fără să exprim o anumită stare a organismului meu. 

Vocea şi accentul meu, de exemplu, sunt în mod sigur grăi- 
toare pentru istoria mea, iar prin aceasta expresive. De aseme- 
nea, nu vă pot vorbi fără să comunic ceva, adică fără să declan- 
şez un răspuns emoţional în dumneavoastră. 

Prin urmare, în mod normal descrierea implică exprimare și 
comunicare. Dar, conform lui Bühler, aceasta nu face din acţi- 
unea descrierii un caz special de comunicare, nici din comuni- 
care un caz special al exprimării. Acesta este un aspect foarte 
important. De fapt, autoexprimarea inevitabilă implicată în de- 
scriere poate să nu aibă prea mare importanţă în comparaţie cu 
descrierea însăși; de pildă, în cazul unei prelegeri de calitate, 
reacţia auditoriului va fi în principal un răspuns la conţinutul 
acesteia — la anumite obiecte ale lumii 3 şi doar în subsidiar la 
autoexprimarea inevitabilă a autorului. 

Aici, termenii „funcţie descriptivă“ și „funcţie informativă“ 
trebuie luaţi într-un sens larg. Intenţia vizează un tip de discurs 
care să reprezinte o descriere adevărată sau falsă a stărilor de 
lucruri — iar starea de lucruri poate oscila între subiecte con- 
crete ca starea vremii în Atlanta sau starea sănătății dumnea- 
voastră și fapte abstracte, precum acela că teorema lui Pitagora 
nu este valabilă în geometriile neeuclidiene ori că teoria lui 
Bühler nu este luată în considerare de filosofi și psihologi. 

Dar să ne întoarcem la teza lui Biihler, conform căreia inter- 
pretarea descrierii drept un caz special de comunicare și a co- 
municării drept caz special de exprimare, este greșită. Perspec- 
tiva lui Biihler poate fi exprimată astfel: din punct de vedere 
biologic, funcţia comunicativă a limbajului diferă de funcţia 
lui expresivă — şi putem adăuga că, dintre cele două funcţii, cea 
mai importantă din punct de vedere biologic este cea comu- 
nicativă. În mod similar, funcţia descriptivă a limbajului diferă 
de cea comunicativă, fiind mai importantă din punct de vedere 
biologic decât aceasta din urmă. 

Este interesant de observat că, deși funcţia descriptivă îşi 
îndeplineşte rolul complet numai în cadrul limbajului uman, se 
pare că anumite limbaje naturale se apropie de această funcţie. 
Poate că limbajul dansat al albinelor este cel mai bun exemplu. 
O albină care „dansează“ își exprimă în primul rând încântarea 
provocată de găsirea unui loc propice culegerii polenului. În al 
doilea rând, ea comunică acest lucru celorlalte albine; iar în al 
treilea rând, se poate spune că descrie direcţia în raport cu pozi- 
ţia soarelui și probabil și distanţa faţă de stup. Cu alte cuvinte, 
albina își descrie poziţia în termenii coordonatelor soare-stup. 

Avem toate motivele să credem că o albină nu este capabilă 
să spună o minciună sau o poveste. Poate face o greșeală, de 
fapt o putem determina să greșească păcălind-o, dar astfel de 
greșeli sunt, pare-se, mult prea rare pentru a deveni o problemă 
biologică pentru albine, sau pentru a face necesară apariţia unei 
metode de interogare critică şi a punerii sub semnul întrebării a 
unei informaţii aduse de o albină. 

Poveştile şi minciunile sunt lucruri lăsate în seama anima- 
lului uman, dar nu vreau să spun prin aceasta că omul este sin- 
gurul animal care poate minţi: Emest Thompson Seton și Kon- 
rad Lorenz au descris amândoi comportamente canine care ar 
putea fi foarte ușor numite disimulări - întâmplător, câinele 
descris de Konrad Lorenz avea o personalitate încântătoare și 
apela la disimulări numai pentru a-și acoperi greșelile jenante. 

Limbajul uman este descriptiv în sensul că putem relata 
ceva adevărat sau fals, faptul conducând la diferite operaţii lo- 
gice de negare şi respingere — adică la critică. Putem, de exem- 

plu, respinge o cerere, o sugestie sau o informaţie. Putem spu- 
ne: „Această informaţie nu este adevărată“. Amintindu-ne mo- 
dul în care anumite animale superioare își educă puii, poate că 
nu înseamnă că împingem lucrurile prea departe dacă ne gân- 
dim că strămoșii noștri au declanșat această evoluţie atunci 
când le-au spus copiilor lor „nu face asta!“. Altfel spus, s-ar 
putea ca negarea sau respingerea să fi început cu un imperativ 
de tipul acestui „Nu!". Câinii, de exemplu, pot învăţa destul de 
uşor o astfel de comandă. Din acest punct, s-ar putea ca noi să 
fi înaintat spre „Nu crede asta!“ (sau „Nu-l crede!“). În limba 
engleză, negația „Nu!“ poate încă funcţiona în aceste sensuri, 
precum și în altele. 

Desigur, s-ar putea ca lucrurile să fi evoluat cu totul altfel. 
S-ar putea ca întrebările să fi avut și ele un rol, ca și curiozi- 
tatea copiilor, comună lor, pisoilor și altor animale tinere. În 
orice caz, problematizarea și respingerea unei informaţii de- 
scriptive a însemnat un pas important. Numai printr-un astfel 
de pas, care se apropie de a patra funcţie a limbajului, funcţia 
descriptivă se diferenţiază complet de cea comunicativă. 

De vreme ce funcţia expresivă şi cea comunicativă sunt 
mult mai adânc înrădăcinate genetic decât funcţia descriptivă, 
există încă o tendinţă putemică de a ne implica emoţional în 
ascultarea unei povestiri — mai ales dacă o vedem jucată ca pie- 
să de teatru; mai mult, există tendinţa de a ni se induce un anu- 
mit gen de acceptare a poveștii, chiar dacă suntem pe deplin 
conștienți de faptul că nu e vorba decât de o poveste. Alături de 
infestarea comunicaţională discutată adineaori, publicitatea ră- 
mâne aproape în întregime la acest efect comunicaţional. 

Chiar şi astăzi mai există semne ale dificultății trecerii de la 
informaţia descriptivă la cea problematică. 

N-a trecut prea mult timp de când a nu fi de acord eu cine- 
va asupra unei probleme legate de informaţia factuală însemna 
„să-l faci mincinos“, fapt care echivala cu o provocare la duel. 
lar cea mai veche metodă de rezolvare a contradicţiilor dintre 
informaţii pare să fi fost aceea de a-i lăsa pe purtătorii lor să se 
lupte; aceasta explică de ce a durat atât de mult până când s-a 
făcut o distincție clară între adevărul factual, sau obiectiv, al 

unei informaţii — respectiv corespondenţa ei cu faptele — şi în- 
crederea subiectivă acordată celui ce o aduce. 

Marea problemă apare atunci când încercăm să răspundem 
la întrebarea: De ce rolul descriptiv a fost, încă din stadiile in- 
cipiente de formare a limbajului, atât de important din punct de 
vedere biologic, încât s-a consolidat genetic? Pentru că avem 
toate motivele să credem că el a devenit parte a eredității noas- 
tre: dezvoltarea lingvistică diferită a unui copil şi a unui cim- 
panzeu sau a unui câine nu se datorează numai condiţionării. 
Câinele poate învăţa să înţeleagă foarte bine un limbaj, inclu- 
siv numele său şi al câtorva persoane. Însă, cu toate că poate 
pricepe înțelesul propoziției „Mergem la plimbare?*“, nu e de 
crezut că acest înțeles e pentru el în întregime descriptiv — deși 
îi declanșează anumite aşteptări. 

Diferenţele dintre structurile gramaticale descriptive — din- 
tre întrebări și răspunsuri, şi multe altele — au probabil un tip 
anume de bază genetică înnăscută. Desigur, ele nu se pot dez- 
volta în lipsa unor stimuli potriviţi şi a unor ocazii de exersare 
a lor, adică a învăţării prin încercare şi eroare. Însă imitația nu 
poate exista în absența unui impuls instinctiv şi selectiv spre 
imitare — fără un scop comportamental dispozițional, chiar 
dacă inconştient. În cazul evoluţiei Helenei Keller, acest lucru 
este clar. Desigur, nici un limbaj uman particular nu este eredi- 
tar; toate limbajele și toate gramaticile au un caracter tradiţio- 
nal. Însă impulsul, nevoia, scopul şi aptitudinea sau îndemâ- 
narea necesare învăţării unei gramatici sunt ereditare: noi 
moştenim numai potenţialitatea — dar e un târg avantajos. 

Mi se pare interesantă întrebarea: de ce a evoluat această 
bază genetică specifică în direcţia achiziţionării unui limbaj 
descriptiv? Problema este cu atât mai interesantă, cu cât limba- 
jul pare a fi singura noastră unealtă exosomatică așezată pe o 
bază genetică specifică. 

Ca soluţie ipotetică a acestei probleme, propun următoarea 
listă a efectelor de importanță biologică ale evoluţiei unui lim- 
baj descriptiv: 

1. O conştiinţă mai deplină a timpului și astfel o înlocuire 
parţială a anticipării instinctive cu o anticipare conștientizată 
mult mai flexibilă a evenimentelor viitoare — o anticipare care 

provine din ancorarea în cunoașterea obiectivă. Un exemplu 
este conştientizarea schimbării anotimpurilor. 

2. Formularea întrebărilor şi, prin aceasta, începutul unei 
obiectivări a problemelor care au fost anterior doar percepute — 
precum foamea sau frigul — şi a modului în care pot fi evitate. 

3. Dezvoltarea imaginaţiei (care poate fi întâlnită şi la ani- 
male!), imaginaţie folosită în scopul creării şi povestirii mitu- 
rilor. 

4. Dezvoltarea inventivităţii: metoda încercării şi eliminării 
erorii presupune un stoc de încercări posibile, altfel spus, de 
idei noi. Imaginaţia lărgeşte acest stoc, astfel încât metoda în- 
cercării şi erorii să poată conduce la mai multe tipuri noi de 
replici comportamentale, inclusiv inventarea şi folosirea unel- 
telor şi instituţiilor sociale. Însuși limbajul este o instituţie so- 
cială şi, în acelaşi timp, baza multor altora — ca, de exemplu, 
instituțiile religioasă, juridică, ştiinţifică. 

5. Consolidarea prin tradiție — mai degrabă decât genetică — 
a acestor forme nou inventate de comportament, unelte şi insti- 
tuţii sociale. Aceste forme noi au devenit tradiţionale și au 
rămas tradiționale, datorită unei nevoi de flexibilitate, același 
lucru rămânând valabil pentru diferitele limbaje umane. 

Această listă propusă cu titlu de încercare înfăţişează câteva 
dintre avantajele biologice ale unui limbaj descriptiv; fiecare 
dintre ele își are antecedentul în lumea animală. Însă punctul 3 
pare să rămână central: deşi se poate întâlni o anumită inven- 
tivitate imaginativă la animalele evoluate, ea a suferit o fulmi- 
nantă creştere calitativă o dată cu inventarea povestirii, însă al 
cărei rol în ridicarea civilizaţiilor evoluate nu trebuie exagerat. 

După câte ştiu, povestirea sau relatarea este întâlnită la toa- 
te civilizațiile umane, oricât de inferioare din punctul de vede- 
re-al dezvoltării culturale. Ciomegele nu sunt întâlnite la toate. 
comunităţile, pe când poveştile, da; de aceea, aş spune că in- 
ventarea uneltelor și diversitatea lor este legată de actul poves- 
tirii; iar acei antropologi care susțin că mâna care poate ţine un 
ciomag sau o piatră este cel mai important lucru pentru oameni 
— în afară de creier, poate — greşesc, cred eu. Creierul este tot 
ceea ce contează. Comportamentul și funcţia comportamentală 


DESCRIERE, ARGUMENTARE ȘI IMAGINAŢIE 117 





sunt cele ce conduc întotdeauna la unelte, făcând posibilă fle- 
xibilitatea şi incredibila bogăţie a acestora. 

Nu consider necesar să vorbesc mai mult despre cea de-a 
patra funcţie a limbajului, cea critică și argumentativă; este 
clar că ea provine din funcţia descriptivă și informativă și că 
este strâns legată de ea. Nu este o diferenţă prea mare între 
întrebările insistente puse de un copil şi interogarea asiduă de 
către părți adverse a purtătorului unei informaţii suspecte. Dar, 
în vreme ce despre primele se poate spune că aparţin funcţiei 
descriptive, chestionarea de către părți adverse aparţine func- 
ției critice. Aproape toate conversațiile și chiar și cele mai mul- 
te dintre povestiri sunt foarte argumentative și critice. Miturile 
sunt inventate ca teorii explicative și, ca toate explicaţiile, sunt 
în parte argumentative, deşi uneori într-un mod primitiv. Este, 
pe de altă parte, clar că funcţia descriptivă nu se poate dezvol- 
ta deplin fără cea critică: numai o dată cu funcția argumenta- 
tivă și critică se pot dezvolta negația și alte lucruri asemănătoa- 
re, care, desigur, îmbogăţesc funcţia descriptivă şi informativă. 

Dintr-un punct de vedere biologic, funcţia a patra este încă 
în formare, nefiind atât de bine consolidată în ereditatea noas- 
tră ca şi celelalte — deşi apariţia copiilor superdotaţi în mate- 
matică indică existența încercărilor genetice în această direc- 
ţie. Însă, fără îndoială, există o bază genetică pentru folosirea 
argumentativă și critică a limbajului uman, ale cărei avantaje 
biologice sunt clare: această folosire ne permite să lăsăm teori- 
ile să moară în locul nostru. 

Ajung acum la concluzia acestei prelegeri: dezvoltarea idei- 
lor normative ale adevărului obiectiv și validității. 

A fi de încredere, ca virtute umană subiectivă, este un lucru 
care ar fi putut fi înţeles chiar înainte de evoluția funcţiei criti- 
ce a limbajului. Aceasta presupune identificarea, oarecum na- 
ivă, a unei dispoziţii pentru sinceritate cu dispoziţia pentru 
informaţii exclusiv adevărate și implică, deși confuz, ideea 
adevărului obiectiv: o relatare este adevărată dacă înfăţişează 
faptele aşa cum sunt sau cum s-au întâmplat în realitate. Aceas- 
ta este ideea adevărului obiectiv și este presupusă de ideea de 
credibilitate subiectivă; potrivit ei, un povestitor este credibil 
dacă relatează faptele aşa cum suntsau așa cum s-au întâmplat. 

Ideea adevărului obiectiv se dezvoltă la nivel argumentativ 
sau critic, dar o face numai în prezenţa nivelului descriptiv sau 
informativ. Adevărul obiectiv este adevărul unei relatări, teorii 
sau povestiri, toate acestea apărând la nivel descriptiv. Dar 
evaluarea adevărului apare la nivel argumentativ sau critic: am 
depășit funcţia informativă și descrierea evenimentelor o dată 
ce începem să evaluăm sau să criticăm respectivele descrieri. 
Astfel, se poate spune că funcţia argumentativă și posibilitatea 
criticii se dezvoltă din nivelul descriptiv o dată cu asumpţia, 
conştientă sau nu, că povestirea sau teoria pusă în discuţie va fi 
evaluată din punctul de vedere al adevărului său. 

Când vorbesc de funcţia argumentativă sau critică înţeleg, 
desigur, critica în sensul aflării adevărului și nu, de exemplu, 
în cel al criticii literare. În critica literară termenul este extins, 
astfel încât unei povestiri acceptate ca falsă îi pot fi criticate 
meritele literare. În critica non-literară, alături de adevărul po- 
vestirii, există şi alte obiective importante, care trebuie evalu- 
ate — ca, de exemplu, relevanţa și completitudinea ei. Aceste 
două obiective presupun ca povestirea să fie spusă în scopul 
rezolvării unei probleme. Dar şi în cazul acesta critica va im- 
plica o evaluare a adevărului, pentru că a fi critici înseamnă a 
ne întreba dacă este sau nu adevărat că povestirea noastră are 
merite literare și dacă este sau nu adevărat că ea este relevantă 
sau completă. Putem spune deci, cred eu, că, la modul general, 
adevărul funcţionează ca idee normativă pentru critică. 

Ideea validității — respectiv a validității unui argument sau a 
unei critici — se dezvoltă și la nivel argumentativ sau critic, 
funcţionând şi ea ca idee normativă, dar aparținând mai de- 
grabă argumentelor şi criticii decât povestirilor şi teoriilor. Ea 
funcţionează într-un mod analog celui în care adevărul apar- 
ține povestirilor și teoriilor. Aşa cum putem încerca să evalu- 
ăm în mod critic o povestire sau o teorie, putem încerca să 
evaluăm un argument critic în favoarea sau împotriva unei te- 
orii sau povestiri. 

Astfel, avem următoarea situație: ideea de adevăr aparține 
descripţiei şi informaţiei, dar se dezvoltă în prezenţa argumen- 
tării şi criticii, pentru că a spune despre o teorie că este adevă- 

rată sau falsă înseamnă a face o judecată critică asupra ei. În 
acelaşi fel, ideea validității va fi atunci legată de funcţia argu- 
mentativă sau critică: a spune despre un argument sau despre o 
critică că este valid(ă) sau nevalid(ă) înseamnă a face totodată 
o judecată critică asupra lui (ei). Dar, o dată cu ideea validității 
trebuie, ca să spunem așa, să ridicăm nivelul criticii şi judecății 
critice pe care o facem cu privire la un argument, pentru a ve- 
dea dacă este sau nu valid. 


Să rezumăm. Cele două funcţii inferioare ale limbajului 
sunt mult mai consolidate în structura genetică a moştenirii uma- 
nității decât funcţiile superioare. Totuşi, nu există nici o îndo- 
ială (sau e prea puţin îndoielnic) că funcţia descriptivă şi o dată 
cu ea abilitatea de a învăţa reguli gramaticale în general — nu o 
gramatică particulară, care este tradiţională şi instituțională — 
precum și tradiții ca actul relatării, au o bază genetică specifică 
indiscutabilă. Ceva asemănător se poate spune despre funcţia 
argumentativă, deşi aici diferențele individuale par a fi mult 
mai mari, aşa cum o demonstrează apariţia copiilor supradotaţi 
în matematică. 

Această funcție argumentativă sau critică a devenit extrem 
de importantă o dată cu apariţia științei în școala ioniană, apro- 
ximativ în vremea lui Thales — în jurul anului 500 î.Chr. De 
atunci, cunoaşterea obiectivă a devenit cunoaştere științifică. 


DISCUȚII 


Interlocutorul nr. 1: De fapt, nu voi pune o întrebare de 
fond, ci sunt numai curios dacă în ceea ce priveşte conjectura 
dumneavoastră a existat feed-back — sau critică — din partea 
antropologilor, lingviștilor şi altor specialişti. 

Popper: A existat un feed-back pozitiv din partea a doi psi- 
hologi evoluţionişti. Unul dintre ei este interesat în special de 
comportamentul anumitor populaţii africane şi de dezvoltarea 
limbajului acestora. El a vizitat Africa şi a studiat acolo mai 
ales termenii pentru culori şi alte lucruri de acest gen. Este vor- 

ba de profesorul D. T. Campbell. În afară de acesta, a existat 
un feed-back pozitiv din partea unui tânăr psiholog care studi- 
ază animalele și care a fost foarte încântat de aceste teorii. Cu 
excepţia acestora, aş spune că restul sunt indiferenți. Filosofii 
care sunt întâmplător interesaţi de analiza limbajului nu vor- 
besc niciodată de funcţia acestuia, ci mai degrabă despre cu- 
vinte, jocuri de limbaj și alte lucruri asemănătoare, care nu au 
de-a face cu asta. De altfel, faptul mi se pare normal; de ce 
ne-am aștepta la o reacție rapidă? Pentru ca reacţiile să-şi facă 
apariția este întotdeauna necesar să treacă treizeci de ani sau 
chiar mai mult. Între formularea ideii lui John Stuart Mill, po- 
trivit căreia obiectivele politicii sociale modeme sunt salariile 
mai mari și timpul de lucru mai mic, și punerea ei în practică, a 
existat un interval de vreo șaptezeci sau optzeci de ani. În lu- 
crările lui John Stuart Mill aceasta este o formulare tranșantă a 
programului său social, dar a fost nevoie de un timp îndelungat 
pentru realizarea lui modemă. De aceea nu mă aştept la o re- 
plică pozitivă în timpul vieţii mele. Desigur, cazuri de replici 
rapide, pozitive, există, dar ele sunt foarte rare. 

Interlocutorul nr. 2: Am impresia că o mare parte din poe- 
zie s-ar apropia, dintre cele patru grupe, de cea comunicativă. 
Mă întrebam dacă dumneavoastră vedeţi în aceste poezii una 
dintre funcţiile inferioare ale limbajului — mai degrabă infe- 
rioară decât superioară? 

Popper: Desigur, însă influențate foarte mult de dezvolta- 
rea funcţiilor superioare. Dacă ne întoarcem la începuturile 
poeziei occidentale — adică la Homer — întâlnim, desigur, poe- 
zie descriptivă. Dar poezia lirică, în special cea modemă, este 
un fel de declin degenerativ în cadrul nivelurilor în întregime 
expresive şi comunicative, iar asta nu e o întâmplare, ci se da- 
torează teoriilor filosofice greşite despre artă. Destul de ciudat, 
cei mai mulți filosofi — nu toți — afirmă că arta se află la acest 
nivel, ceea ce desigur nu e adevărat. Arta nu se află acolo, cu 
siguranță că nu, de la Homer încoace. În ceea ce priveşte pic- 
turile rupestre — din câte ştiu, cea mai veche formă artistică de 
povestire — ele urmează cu certitudine povestirii orale. Este 
foarte interesantă sugestia prietenului meu Emst Gombrich că 

evoluţia artei, de la cea egipteană la cea greacă — adică spre o 
artă mai naturalistă — se datorează în principal lui Homer, mai 
ales descrierilor pe care le face el unor lucruri, scutului lui 
Ahile, de exemplu. În ea, Homer descrie o operă de artă minu- 
nată în care totul este foarte natural. Acesta este modelul pe 
care pictorii greci au încercat să-l realizeze. Deci de la descri- 
erea homerică, de la descrierea prin viu grai și de la influența 
acesteia se ajunge la pictura greacă — pictura ceramicii — care 
este aproape în întregime o ilustrare a scenelor homerice. 

Cred că observați deci influenţa lui Homer asupra artistului. 
Şi cu siguranţă afirmaţia că picturile din peşteri erau precedate 
de relatări prin viu grai despre vânătoare nu reprezintă o con- 
jectură prea îndrăzneață. O pictură rupestră prezentând o scenă 
de vânătoare este ilustrarea unei povestiri spuse, având, bine- 
înțeles, ca și povestea, o putemică funcţie comunicativă. Cu 
alte cuvinte, cititorii sunt chemaţi să trăiască împreună cu nara- 
torul şi să-i împărtășească încântarea. 

Nimeni nu neagă că funcția expresivă și cea comunicativă 
joacă un rol mai mare în artă decât în ştiinţă, să spunem. Ori- 
cum, a face din aceasta unica funcție a poeziei lirice — sau a 
întregii poezii moderne — este cu siguranță rezultatul unei teo- 
rii filosofice greșite, care susţine că arta este exprimare de sine 
Și comunicare — comunicare incitativă, comunicare realizată la 
nivelul reacției directe, așa cum e și frica, de exemplu — deci 
care stâmeşte o reacție directă. Înţelegeţi. Aceasta este de fapt 
teoria estetică dominantă, care-i influențează foarte mult mai 
ales pe ziariști. Prin intermediul acestora teoria ajunge în criti- 
ca de artă și din aceasta în artă. 

Interlocutorul nr. 2: Reprezintă cumva modalitatea în care 
reduceţi la tăcere poezia comunicativă — ca opusă poeziei de- 
scriptive — o judecată de valoare? Vreţi totodată să spuneţi că, 
în general, poezia descriptivă are o valoare mai mare decât 
poezia comunicativă? 

Popper: Bineînţeles. Există puţine opere poetice de o va- 
loare comparabilă cu scrierile lui Homer ori cu cele ale lui 
Shakespeare, care sunt foarte substanțiale sub aspect descrip- 
tiv. Desigur, și celelalte aspecte sunt prezente la un nivel foarte 

înalt. Şi de ce n-ar fi? În special actorul este cel care trebuie să 
fie deosebit de bun la nivel descriptiv și comunicativ. 

Interlocutorul nr. 2: Înseamnă că dumneavoastră aţi plasa 
muzica programatică la un nivel mult mai înalt decât... 

Popper: Nu. Mai mult, aș nega că ceea ce corespunde aces- 
tui nivel în muzică e muzica programatică, respectiv că nivelu- 
lui descriptiv în muzică îi corespunde muzica programatică. 
Muzica e altceva. Ea este, desigur, într-o anumită măsură, lega- 
tă de limbaj. Aş spune, de pildă, că muzicii descriptive i-ar co- 
respunde Pasiunile după Matei de Bach sau ceva asemănător, 
care, în mod sigur, nu e ceea ce numiţi dumneavoastră „muzică 
programatică“. Lucrarea lui Bach e într-o mare măsură descrip- 
tivă — narativă și descriptivă, la care se adaugă toate celelalte 
virtuţi specifice ale muzicii. Aș spune de exemplu că opera e 
descriptivă. Dar o mare parte din muzică nu e muzică progra- 
matică și nici nu se situează numai la nivelul expresiv şi comu- 
nicativ — muzică pentru care ceea ce am putea numi „gramatica 
muzicii“, ce nu se află la nivelul pur expresiv sau comunicativ, 
e foarte importantă. 

Interlocutorul nr. 3: Rezultă din ceea ce aţi spus mai devre- 
me, despre Homer de exemplu, că de fapt întreaga artă implică 
o legătura cu lumea 3? Și nu ar fi ea, prin urmare, în mod auto- 
mat, mai mult decât comunicativă? 

Popper: Bineînţeles, aş spune chiar că întreaga artă aparţi- 
ne lumii 3, iar înțelegerea artei se leagă tot de lumea 3 -- la fel 
ca actul creator, care presupune înţelegerea artei, și astfel şi de... 

Interlocutorul nr. 3: Dar nu s-ar sugera astfel că nu există 
cu adevărat artă pur expresivă sau artă pur comunicativă? 

Popper: Da, sau, altfel spus, că arta pur expresivă şi arta pur 
comunicativă sunt fundături care determină disoluția genurilor 
artistice respective. 

Interlocutorul nr. 4: Mă întreb dacă aţi binevoi să comen- 
taţi câteva dintre influenţele structuralismului asupra filosofilor, 
antropologilor şi lingviștilor și apoi să legaţi acest comentariu 
de noţiunea dumneavoastră de adevăr. Din câte am observat, 
dumneavoastră vorbiţi cu multă încredere despre o noţiune 
obiectivă de adevăr, despre descrierea lucrurilor așa cum sunt. 

Au existat, desigur, în ultimul timp, o mulțime de încercări de 
a se explora mai îndeaproape anumite modelări mentale sau 
înclinații mentale de a structura lucrurile. 

Popper: În ceea ce privește adevărul: există o idee foarte 
veche de adevăr, care merge înapoi cel puțin până la Hesiod, 
conform căreia o povestire e adevărată dacă ea corespunde 
faptelor. Poate este interesant de menţionat că, în cadrul aces- 
tei idei de adevăr, virtutea de a spune adevărul este într-un anu- 
mit fel pusă sub semnul întrebării ca virtute. La Hesiod, Mu- 
zele sunt acelea care-i spun că vorbele noastre sunt adevărate — 
noi, Muzele, îți vom spune adevărul, deşi ţi-am putea istorisi și 
o poveste neadevărată, în aşa fel încât toţi s-o creadă adevă- 
rată. Așadar, Muzele sunt foarte inteligente, ele pot minţi într-un 
mod extrem de convingător. La Homer, aceeaşi virtute e atribu- 
ită lui Ulise. Ulise e un foarte bun sfătuitor care poate spune ade- 
vărul — dar care dacă vrea să mintă, oamenii nu-i pot detecta cu 
ușurință minciunile. Cu alte cuvinte, el e un foarte bun minci- 
nos. La fel sunt și Muzele, de vreme ce pot minţi atât de bine. 
Observaţi că se conturează deja două idei diferite, delimitate 
foarte clar, despre adevăr: adevărul din literatura de ficțiune și 
adevărul din ştiinţă. Când spunem despre un mare romancier 
că romanele lui sunt foarte apropiate de adevăr, aprecierea noas- 
tră copiază, aproape mot-ă-mot, spusele Muzelor lui Hesiod. 
Deci adevărul în sensul criticii literare este ceea ce Muzele îi 
descriu lui Hesiod drept minciună bună — o minciună nede- 
tectabilă. Acesta este numit în critica literară „adevăr“. Vechea 
idee de adevăr obiectiv, conform căreia o propoziţie sau o rela- 
tare e adevărată dacă ea corespunde faptelor a fost formulată în 
mod explicit de Aristotel, iar de atunci a fost deseori atacată de 
filosofi — iar, începând cu William James, mai ales de prag- 
matişti. 

În orice caz, aceste atacuri au fost foarte rău fondate şi teo- 
ria obiectivă a adevărului a fost păstrată și reabilitată de filoso- 
ful, naturalizat american, Alfred Tarski, un foarte mare matema- 
tician și logician. El a formulat o teorie a adevărului care arată 
că toate aceste atacuri — care susţin că adevărul nu există — sunt 
greşite. O consecință interesantă a teoriei lui Tarski este urmă- 

toarea: Deși există adevăr, nu există nici un criteriu al adevă- 
rului. Acest lucru e foarte important, pentru că filosofii con- 
fundă ideea de adevăr cu ideea de criteriu al adevărului. Ei 
cred că dacă există o idee despre adevăr, atunci trebuie să exis- 
te şi un criteriu al adevărului atașat acestei idei. Cu alte cuvin- 
te, sunt operaţionalişti. Se credea că trebuie să existe o operaţie 
prin care să stabilim dacă un lucru este sau nu adevărat, dar 
este clar acum că o asemenea operaţie nu există. Dacă ar fi exis- 
tat, cu toții am fi fost atotştiutori; dacă ar fi existat un criteriu al 
adevărului, atunci noi am fi fost omniscienţi. Însă, de vreme ce 
noi nu suntem atotștiutori, nu poate exista un criteriu al ade- 
vărului. Dar Tarski a demonstrat acest lucru mai degrabă cu 
mijloace matematice decât cu mijloacele teologice cu care am 
încercat eu adineauri să-l dovedesc. În demonstraţia non-exis- 
tenţei unui criteriu al adevărului făcută de Tarski, teoria lui 
Gödel joacă un rol foarte important. Deci conceptul de adevăr 
e bine fundamentat. De fapt, Tarski a formulat o metodă gene- 
rală de definire a conceptului de adevăr pentru toate limbajele 
artificiale și a arătat că în limbajul natural comun se poate apli- 
ca fără teamă conceptul de adevăr, dacă se procedează cu pu- 
țină atenţie. Deci atacurile împotriva adevărului sunt doar apă 
de ploaie filosofică. Dar ele au avut o importantă influență 
marginală asupra acestui tip de cvasi-filosofie estetică, ce sus- 
ține că nu are nevoie de cunoștințe filosofice foarte serioase de 
vreme ce domeniul ei se reduce la artă. Nu ştiu dacă acest răs- 
puns e suficient. De fapt, nu-mi dau seama ce înțelegeți prin 
„structural“. Eu cred că acesta este unul din acei termeni li- 
vreşti vagi care se folosesc în prezent. Ştiu ce reprezintă o 
structură, dar nu cred că termenul dumneavoastră conţine real- 
mente ceva. Dacă mi-l puteţi explica, sunt gata să vă ascult. 
Am numit adevărul „idee normativă“, deoarece, chiar dacă 
nu avem un criteriu al adevărului, avem o mulțime de criterii 
ale falsităţii. Aceste criterii ale falsităţii nu sunt întotdeauna 
aplicabile, dar putem foarte adesea să stabilim dacă ceva e fals. 
De aceea, căutarea adevărului are un caracter critic. Știm, de 
exemplu, că o teorie care se contrazice pe sine este în mod ne- 
cesar falsă. De fapt, autocontradicţia reprezintă principalul cri- 

teriu al falsităţii, pentru că întotdeauna noi încercăm prin criti- 
că să stabilim dacă nu cumva lucrul supus examinării nu se află 
în conflict cu altul. Am vorbit în prelegerea mea despre ches- 
tionarea de către părţile adverse a martorilor. Spuneam că albi- 
nele n-au considerat că e cazul să supună unei audieri de către 
părţi adverse relatarea făcută de o surată de-a lor prin „dansul“ 
ei. Însă care este scopul acestei chestionări? El constă în sur- 
prinderea unei contradicții în relatările martorului ori a unei 
afirmaţii ce contrazice lucruri pe care credem că le cunoaștem 
din alte surse. Acesta este singurul scop real al oricărei intero- 
gări de către părți adverse. Prin urmare, contradicția reprezintă 
într-adevăr principalul mijloc prin care descoperim falsitatea, 
ajungând astfel cel puţin să ştim că teoria este falsă. Desigur, 
ştim atunci și că negația ei este adevărată. Dar, de obicei, aceas- 
ta nu spune prea multe, fiindcă negarea unei teorii cu un bogat 
conţinut informativ are întotdeauna un conţinut informativ foar- 
te sărac. Cu cât e mai mare conţinutul informativ al unei teorii, 
cu atât mai mic va fi conţinutul informativ al negaţiei sale. Deci, 
de regulă, nu ne apropiem prea mult de adevăr atunci când 
negăm o teorie. Dar cel puţin aflăm unde nu poate fi găsit ade- 
vărul şi ne putem astfel continua căutările. Așadar, adevărul 
funcţionează în principal ca idee normativă a demersului de 
căutare a adevărului sau în critică. 

Interlocutorul nr. 5: Credeţi că este oportun să subliniem 
faptul că nu atât cunoaşterea obiectivă este importantă, cât mai 
ales, aşa cum aţi spus, conectarea noastră la lumea cunoașterii 
obiective? Nu este această conectare mai importantă decât în- 
săşi lumea obiectivă? 

Popper: Da, dacă doriţi. Vedeţi dumneavoastră, ceea ce nu- 
mesc „cunoaștere obiectivă“ se compune din teorii, conjecturi, 
ipoteze, probleme ș.a.m.d. Numesc tot acest domeniu „provin- 
cia cunoașterii obiective din cadrul lumii 3“. Cunoaşterea 
obiectivă n-are nevoie să fie adevărată, e suficient dacă ea re- 
prezintă conjectura care a fost criticată și a trecut niște teste. 
Aceasta poate fi deja numită „cunoaștere obiectivă“, potrivit 
terminologiei mele, pe care am explicat-o în prima prelegere. 


126 CUNOAŞTEREA ŞI RAPORTUL CORP-MINTE 


Astfel, cred că ajungem la același lucru pe care aţi vrut dum- 
neavoastră să-l spuneţi, nu-i așa? 

Interlocutorul nr. 5: Presupun că da. O altă întrebare pe 
care vreau să v-o pun vizează problema explicată, atât de ama- 
bil, de dumneavoastră, referitoare la modul în care nivelurile 
inferioare se plasează sub nivelurile 3 și 4. Altfel spus, artele 
expresive şi comunicative sunt, într-un anumit fel, domenii su- 
biective ale cunoașterii la care animalele pot lua parte. În 
această ordine de idei, nu-i așa că până și nivelurile 3 şi 4 sunt 
subiective? 

Popper: Toate limbajele au o componentă subiectivă, iar în 
acest sens chiar și nivelurile 3 şi 4 nu pot să nu aibă o compo- 
nentă subiectivă. Dar componenta obiectivă este cea pe care 
am izolat-o în cadrul celui de-al treilea și al patrulea nivel. Tot 
ce vreau să spun aici este că în practică toate cele patru niveluri 
funcţionează împreună. Nu poţi vorbi fără să-ți dai frâu senti- 
mentelor. Nu poţi comunica fără să stârnești sentimente şi în 
alți oameni. De aceea, nu poţi descrie ceva decât exprimân- 
du-te pe tine însuţi și provocând sentimente. Dar aceasta nu 
face ca descrierea ca atare să fie subiectivă. Descrierea este 
obiectivă în următorul sens precis: ea poate fi criticată din 
punctul de vedere al adevărului obiectiv. Rezultatul aplicării 
criticii trebuie, cel puţin la modul ideal, să fie complet inde- 
pendent de primul şi de cel de-a doilea nivel. Bineînțeles că nu 
e întotdeauna aşa, însă acest lucru se întâmplă totuși în foarte 
multe cazuri. O discuţie științifică poate deveni foarte aprinsă, 
stâmind multe emoţii. Dar, de-a lungul secolelor, rezultatul 
discuţiei ştiinţifice e totuşi în mare măsură independent faţă de 
aprinderile emoționale și faţă de nivelurile emoționale care 
i-au fost atașate. Cine se mai gândește azi la faptul că teoria lui 
Newton a stâmit sentimente naţionaliste în Franța? Fără îndo- 
ială, a făcut-o, și încă într-o foarte mare măsură, fiindcă fran- 
cezii preferau să susțină fizica promovată de cartezianism. lar 
fizica lui Newton era de fapt o critică explicită a fizicii cartezi- 
ene. Deci, fizica newtoniană a fost respinsă în Franța datorită 
convingerilor naţionaliste ale francezilor, până în momentul în 
care Voltaire a încercat să o popularizeze într-o carte, care, de 

altfel, a fost arsă. Dar cine mai știe astăzi aceste lucruri? Ele au 
fost uitate, în vreme ce rezultatele obiective încă supravieţu- 
iesc. Nimeni nu se mai implică emoţional atunci când discută 
despre teoria newtoniană. Atât timp cât vă vorbesc, eu nu-mi 
pot reprima pomirile emoţionale și comunicative. Însă, cu tim- 
pul, ele vor fi uitate, iar teoria va fi supusă testării. 

Interlocutorul nr. 6: Să văd dacă v-am înţeles corect. Pri- 
mele trei funcții ale limbajului — cea expresivă, cea comunica- 
tivă şi cea descriptivă — pot fi subiective, și numai atunci când 
aducem un al patrulea element — argumentativ şi critic — putem 
atinge un tip diferit de cunoaştere, mai precis cunoaşterea 
obiectivă... 

Popper: Care poate fi la nivel descriptiv... 

Interlocutorul nr. 6: Adică, dacă doi oameni compară de- 
scrierile lor subiective ale unui fapt, apoi, împreună, le supun 
criticii, înseamnă cărezultatul acestei interacțiuni poate consti- 
tui un nou tip de cunoaştere, cunoașterea obiectivă? 

Popper: Sunt de acord. Obiectivitatea celui de-al treilea 
nivel e atinsă numai când intră în acţiune al patrulea nivel. De- 
osebirea constă în faptul că cel de-al treilea nivel poate fi di- 
vizat în două subniveluri, respectiv în cel „descriptiv neobiec- 
tivat încă“ şi în cel „descriptiv obiectivat“. S-ar putea spune că 
albinele au atins nivelul „descriptiv neobiectivat încă“, chiar 
dacă ceea ce „spun“ ele e practic întotdeauna adevărat, cu 
excepţia situaţiilor în care sunt păcălite. Însă aceasta se dato- 
rează atât faptului că instinctul le determină să spună adevărul, 
cât şi faptului că limbajul lor e atât de sărac. Din câte știm, 
aceasta face de fapt parte din echipamentul lor ereditar, care 
este foarte sumar. Dar aveţi totuşi dreptate, cred că putem sub- 
divide cel de-al treilea nivel — nivelul descriptiv — în două 
părţi, una în care atingem obiectivitatea și una în care obiecti- 
vitatea nu e încă atinsă. De fapt, cea ce Biihler avea în vedere 
era obiectivitatea atinsă și de aceea cred că teoria lui depășește 
atât de categoric celelalte teorii despre limbaj în care aceste 
niveluri nu sunt prezentate în mod explicit. Vreau să dau doar 
un exemplu: Majoritatea celor dintre dumneavoastră care ați 
studiat filosofia cunosc numele lui Stevenson, un filosof cu pre- 

ocupări în domeniul eticii. Contribuţia deosebită a lui Steven- 
son în etică constă în descoperirea faptului că etica este emo- 
tivă şi comunicativă, în sensul pe care îl propun eu. Stevenson 
îşi denumește descoperirea „teoria emotivă a eticii“. El vrea să 
spună că teoria sa este emotivă și comunicativă — cu alte cu- 
vinte, că, atunci când spun despre ceva că este bun, precum în 
enunţul „eşti un tip de treabă“, exprim o apreciere emoţională. 
Se prea poate, de asemenea, ca — după Stevenson — să încercăm 
să obţinem o repetare a unor asemenea exprimări, ceea ce ar 
avea valoare comunicativă, deși el denumeşte asta teoria ex- 
presivă a eticii. După cum vedeţi, la Stevenson, baza acestei 
teorii este o teorie pur expresivă a limbajului, totul reducându-se, 
practic, la acesta. Se poate foarte bine ca tot ce spune el să fie 
adevărat, dar asta nu înseamnă că spune tot ceea ce este ade- 
vărat. Fără îndoială, etica este atât expresivă, cât și comunica- 
tivă. Dar nu are nici o altă funcţie mai înaltă? Aceasta este 
întrebarea. E o întrebare deschisă pe care nu vreau s-o discut 
aici. În schimb, vreau să discut primitivismul argumentului. El 
nu conţine întrebarea completă: „Nu are etica și alte funcţii în 
afară de cea expresivă și cea comunicativă?“ Aceasta ar con- 
duce la întrebarea: „Nu e etica nimic altceva decât comunicare 
animală?“ De fapt, oamenii vor să spună: Se află etica practic 
la acel nivel animal, nivelul lui „Nu (fă asta)!“? Nu mai este 
nimic acolo în afară de acest „Nu!“? Vreau să spun, nimic în 
afară de ceea ce înţelege un câine, pentru că și un câine poate 
învăţa să înţeleagă acest „Nu!“ 

Interlocutorul nr. 7: Referitor la aceeași problemă a noţiu- 
nii și a discutării teoriei adevărului-corespondenţă mai adaug 
că s-a vorbit, nu mă refer neapărat la dumneavoastră, despre 
fapte. Când cunoaştem fapte, cunoaștem propoziţii, sau lu- 
cruri? Este important acest aspect pentru descrierea pe care o 
faceţi dumneavoastră realităţii obiective? 

Popper: Aş spune... teorii. 

Interlocutorul nr. 7: Ei bine, care este relaţia dintre o teorie 
şi fenomenele din jurul nostru? 

Popper: O teorie încearcă să descrie lucrurile așa cum sunt; 
ea este o conjectură nu numai despre fenomene, ci despre 

lume. Ea nu descrie numai fenomenele, înțelegând prin acestea 
ceea ce apare în lume, ci face mult mai mult. De exemplu, o 
teorie poate, pe lângă descrierea fenomenului acestui scaun 
albastru, să încerce să-l explice printr-o teorie chimică sau op- 
tică a vopselelor şi culorilor. Deci nu se referă doar la feno- 
men, ci este o teorie, de regulă explicativă, depășind astfel fe- 
nomenul. 

Interlocutorul nr. 7: Este posibil ca aceste explicaţii sau 
teorii — mă refer la teoriile ştiinţifice — să fie construite ca mo- 
duri simbolice de reprezentare prin care să se exprime verbal 
descrierea pe care o facem proprietăţilor chimice — sau a altor 
caracteristici — ale unui scaun. Ideea e că un întreg nexus ver- 
bal rămâne suspendat. Care este relaţia între acest nexus verbal 
şi scaun? Mi se pare că există o oarecare discrepanţă între lim- 
bajul nostru — ca unealtă simbolică imperfectă, o unealtă exo- 
somatică, sau cum vreţi s-o numiţi — care este, după cum ștîm, 
incomplet, și realitatea fizică. Care este relaţia dintre această 
descriere simbolică și realitatea fizică? 

Popper: Limbajul nostru este departe de a fi perfect, dar 
este uimitor de bun. Uimitor de puternic. Matematicienii, care 
inventează unelte exosomatice din ce în ce mai bune, îndreap- 
tă neajunsurile lui. Şi e perfect adevărat că limbajul nostru este 
incomplet, ca şi descrierea pe care o facem realităţii. Există 
aici ceva de felul unei incompletitudini esenţiale a tuturor lim- 
bajelor, legată din nou de teorema lui Gödel. Dar în ciuda aces- 
tei incompletitudini esenţiale — până la urmă, cine crede că va 
avea vreodată cunoașterea completă? — limbajul se dezvoltă din 
ce în ce mai mult, şi este atât de eficace în descrierea realității 
încât avem prea puţin a ne plânge de el şi prea multe de admi- 
rat, dar mai ales avem a ne minuna în faţa faptului că fiinţele 
umane au produs această unealtă incredibil de puternică. Pu- 
terea sa este ilustrată de navele spaţiale și de bombele atomice, 
precum şi în multe alte cazuri. Din nefericire, limbajul nu este 
suficient de putemic încât să poată evita proasta lui folosire de 
către ziariști, dar nu cred că ne putem plânge prea mult de asta. 
Nu cred că va spune vreodată cineva că limbajul este suficient 
pentru a penetra întreaga realitate, însă el poate depăşi orice ni- 

vel de adâncime dat al realităţii, poate pătrunde din ce în ce 
mai adânc. Cât despre teoria corespondenţei — e un lucru foarte 
interesant — cum putem înţelege cu adevărat corespondența 
dintre limbaj și fapt? De acest lucru s-a ocupat Tarski și l-a cla- 
rificat. Oricum, mă tem că n-avem nici o șansă să explicăm aici 
şi acum teoria corespondenţei a lui Tarski. Într-un fel, ea este 
destul de banală; în alt sens, ea necesită înţelegerea unei idei 
fundamentale, idea metalimbajului, a vorbirii despre limbaj. În 
regulă, voi încerca. 

Primul pas al teoriei lui Tarski este făcut o dată cu discuta- 
rea adevărului enunțurilor — adică al entităţilor lingvistice. 
Vorbind de adevărul entităţilor lingvistice, trebuie să vorbim 
despre aceste entităţi. În orice teorie de felul celei a lui Tarski 
trebuie să ne referim la obiectele lingvistice ca și cum ar fi 
mese sau scaune, iar acest fapt trebuie bine înțeles. Un limbaj în 
care se vorbește despre obiecte lingvistice se numește „meta- 
limbaj“. Astfel, orice teorie a adevărului trebuie să fie o teorie 
metalingvistică, pentru că vorbește de proprietăţile unui limbaj 
— ale enunţurilor, ale obiectelor lingvistice. Enunţurile sunt 
asemenea meselor și scaunelor, limbajul e asemenea unei fabrici 
de mobilă. A spune că un enunţ este adevărat este similar cu a 
spune despre un scaun că e confortabil. Spunând aceasta, vor- 
bim în cadrul unui metalimbaj; e primul lucru pe care trebuie 
să-l înţelegem. Trebuie să vorbim despre un limbaj, iar pentru 
a o face, vorbim în metalimbaj. Numim limbajul despre care 
vorbim „limbaj obiect“, iar pe celălalt „metalimbaj“. În formu- 
larea unei teorii despre adevăr trebuie să facem deosebirea în- 
tre limbajul în care vorbim și limbajul despre care vorbim — 
altfel spus, între metalimbaj, care este limbajul în care vorbim, 
și limbaj obiect, care este limbajul despre care vorbim. Aceasta 
este ideea principală a teoriei lui Tarski — distincţia tranșantă 
între metalimbaj și limbajul obiect, sau între limbajul în care 
vorbim și cel despre care vorbim. 

O dată ce am clarificat aceste lucruri, am obținut deja un 
mare câștig. Putem acum continua după cum urmează: se poate 
spune că majoritatea oamenilor vor fi de acord că se poate 
pleca de la ideea adevărului privit drept corespondenţa cu 

faptele. Problema de care se vor lovi va fi precizarea modului 
în care să vorbim despre corespondenţa cu faptele, adică iden- 
tificarea rosturilor reale ale corespondenţei. Cum poate cores- 
punde un enunţ faptelor? La prima vedere, pare de neconceput. 
S-au construit multe teorii despre asta. Una, cea a lui Schlick, 
afirmă că această corespondență, pe care matematicienii ar de- 
numi-o „corespondență biunivocă“ — matematica distinge, 
referitor la două mulţimi de obiecte, între corespondenţa de de 
la n la 1, corespondenţa de la 1 la n și corespondenţa 1 la 1 — 
semnificând faptul că fiecărui obiect de acest tip îi corespunde 
unul de celălalt tip. Un lucru este clar: în limbaj, adevărul nu 
este o corespondenţă biunivocă. Unui fapt îi pot corespunde 
mai multe descrieri adevărate. Mai multe enunţuri sau aserţiuni 
pot descrie, la fel de adevărat, unul și acelaşi fapt. De exemplu, 
dacă descrierea „Peter e mai înalt ca Paul“ este adevărată, 
atunci „Paul e mai scund decât Peter“ este adevărată, fiind ast- 
fel dovedită pe loc imposibilitatea ca adevărul să însemne co- 
respondență biunivocă. Schlick iese astfel din joc. Apoi ur- 
mează Wittgenstein. El a spus că adevărul este o imagine. Un 
enunț este adevărat dacă este o imagine adevărată a faptelor. 
Aceasta e o teorie picturală a limbajului. Însă două lucruri sunt 
destul de clare, şi anume că un enunţ este numai într-un sens 
metaforic o imagine, și că de aceea teoria nu foloseşte la nimic. 
Evident, un enunţ nu reprezintă o imagine în genul unei foto- 
grafii, de exemplu. O fotografie poate fi adevărată — de fapt, 
orice fotografie este adevărată, doar dacă nu cumva a fost stri- 
cată sau falsificată ulterior — însă enunţul nu este o fotografie și 
nici nu e similar acesteia. Teoria lui Wittgenstein este doar 
metaforică și, de aceea, nu ne ajută cu nimic. 

Aici intervine teoria lui Tarski asupra corespondenţei; ea 
este, așa cum și trebuie, banală. Este atât de simplă și atât de 
banală încât aproape nu se poate crede că rezolvă problema. 
Dar aceasta este una dintre dificultăţile ei. Lumea crede că e 
imposibil ca ea să rezolve problema — lucru la care se poate 
răspunde că, atunci când judecătorul îi cere martorului să 
spună adevărul și numai adevărul, el consideră că martorul știe 
foarte bine ce spune și că, de aceea, adevărul trebuie să fie 

ceva banal. Teoria lui Tarski este banală și, în același timp, 
foarte sofisticată, complexitatea ei stând numai și numai în dis- 
tincţia dintre un limbaj obiect și un metalimbaj; o dată înțeles 
acest lucru, teoria devine complet banală. Tarski spune urmă- 
toarele: adevărul este corespondenţa cu faptele; dar dacă vrei 
să explici corespondenţa cu faptele, trebuie să vorbeşti într-un 
limbaj în care se poate vorbi despre: (a) entităţi lingvistice, ca, 
de exemplu, enunţurile, și (b) fapte. Numai într-un limbaj în 
care se poate vorbi despre amândouă poate fi explicată cores- 
pondența. Deci trebuie să te foloseşti de limbaj, iar acesta tre- 
buie să fie suficient de bogat pentru a putea vorbi despre enun- 
ţuri şi faptele corespunzătoare. Altfel, nu pot spera să explic 
corespondenţa cu faptele. Limbajul meu trebuie să fie, prin 
urmare, un metalimbaj, deoarece se vorbește despre enunțuri. 
Dar el trebuie să fie mai mult decât un metalimbaj. El trebuie 
să fie în măsură să vorbească despre fapte. Un astfel de limbaj 
este numit de Tarski „metalimbaj semantic“. Nu ştiu dacă ter- 
menul e prea fericit ales, pentru că „semantic“ e unul dintre 
acele cuvinte livreşti periculoase din filosofie. Oricum, asta e 
altă problemă. Luaţi denumirea pur și simplu ca pe o etichetă: 
un limbaj semantic este limbajul cu care se poate vorbi despre 
alte limbaje şi despre fapte — acesta e lucrul decisiv. În special, 
trebuie să se poată vorbi despre faptul descris de enunţ ori de 
câte ori se vorbeşte despre enunţ. 

Am ajuns practic la capătul construcţiei rafinate și acum ur- 
mează banalitatea. Cele spuse până acum ţineau de rafinament, 
dar tot restul este banal. Tarski spune foarte simplu: enunţul, 
pus în ghilimele — mă refer la enunţ — „Zăpada este albă“ co- 
respunde faptelor dacă și numai dacă zăpada este albă. Sin- 
gurul lucru important aici este acesta: enunţul „Zăpada este 
albă“— acum vorbesc despre enunţ — corespunde faptelor dacă 
şi numai dacă zăpada este albă — aici vorbesc despre fapte. În- 
tre ghilimele avem un limbaj semantic — în care se poate vorbi 
despre enunţuri folosind ghilimele — iar dincoace, fără ghili- 
mele, un limbaj în care se vorbeşte despre fapte, fără a folosi 
ghilimelele. În orice limbaj, normal este să se vorbească fără a 
folosi ghilimele, însă pentru a vorbi despre enunțuri este mai 

convenabil ca ele să fie folosite. Deci avem enunţul „Zăpada 
este albă“ sau „Zăpada este verde“, între care nu e nici o dife- 
renţă. Enunţul „Zăpada este verde“ corespunde faptelor dacă și 
numai dacă zăpada este verde. Aceasta explică într-un mod 
destul de general corespondenţa cu faptele. Nu e nici cea mai 
mică diferenţă între a spune că zăpada e verde sau albă, pentru 
că enunţul „Zăpada este verde“ corespunde faptelor numai și 
numai dacă zăpada e verde. Enunţul „Zăpada este albă“ cores- 
punde faptelor numai și numai dacă zăpada este albă — sau, la 
nivel general, enunţul „x“ corespunde faptelor dacă și numai 
dacă y, cunoscut fiind că „A** este numele unui enunţ care îl 
descrie pe y. 

Nimic mai simplu decât asta. Deci am stabilit, în general, ce 
înseamnă „corespondenţa cu faptele“. Am stabilit asta, nu am 
dat o definiție. Prin urmare, Tarski a arătat că se poate da o 
definiţie „corespondenţei cu faptele“ pentru orice limbaj artifi- 
cial dat. Oricum, nu asta e impoitant, ci faptul că se stabilește 
cu certitudine şi pe deplin — deși prin apel la exemple (dar, de 
vreme ce exemplul poate varia în orice fel doriţi, nu este o li- 
mită pentru această variaţie) — ce înseamnă „corespondenţă cu 
faptele“, ca şi ce înseamnă „adevăr“. 

Așadar, aceasta este, în opinia mea, relaţia dintre ceea ce aţi 
numit „descrierea simbolică“ și „realitatea fizică“: descrierea 
simbolică — adică enunţul — ori corespunde faptelor realităţii 
fizice, ori nu. Este, cu alte cuvinte, fie adevărată, fie falsă. 
Aceasta este relaţia. 


5 
INTERACŢIUNE ȘI CONȘTIINȚĂ 


Doamnelor și domnilor, 

Sper că nu aţi uitat că tema principală a prelegerilor mele 
este problema rapoitului dintre corp și minte și că lumea 3, 
evoluţia emergentă și teoria evoluţiei limbajului servesc ca 
principale mijloace îndreptate spre o soluţie ipotetică a proble- 
mei raportului corp-minte. În prelegerea de astăzi intenţionez 
să schiţez o soluţie a acestei probleme. 

În orice caz, trebuie să vă avertizez că schița de teorie pe 
care intenţionez să v-o propun nu numai că este ipotetică, dar 
este și diferită de teoriile din domeniul fizicii, să zicem. Însă 
este o teorie testabilă și a trecut de unele teste într-un mod care 
mi-a depășit așteptările. 

Acelora dintre dumneavoastră care cunosc câte ceva din 
istoria filosofiei nu mai trebuie să le spun cât de nesatisfăcător 
este tot ceea ce s-a spus până acum cu privire la problema 
noastră. Doar în comparaţie cu unele încercări anterioare cred 
că aș avea ceva de oferit. 

Este interesant de avut în vedere că toate cunoștințele noas- 
tre despre minte, inclusiv cele despre propria noastră minte, 
sunt extrem de vagi. Cunoștinţele despre noi înşine în dome- 
niul comportamentului fizic sunt mult mai clare, şi, de aceea, 
acesta a şi fost studiat mai îndeaproape. 

Termenul „behaviorism“ este, ca mulţi alți termeni de acest 
fel, ambiguu. El poate să desemneze decizia de a cerceta com- 
portamentul fără a avea în vedere şi stările conştiinţei, dar poa- 
te avea și o semnificaţie mai radicală, constând in negarea 
existenţei stărilor conștiinței. Această teorie mult mai radicală 
este de asemenea numită „fizicalism“ — un termen mai vechi 
este „materialism“ și este foarte comodă, de vreme ce, adop- 

tând-o, eliminăm multe probleme dificile. Singurul ei defect 
este acela de a fi falsă. Stările conștiinței există cu certitudine, 
chiar dacă sunt vagi și greu de descris, chiar dacă existența lor 
creează probleme grele. 

În legătură cu aceasta, mi se pare necesar să precizez că 
există numeroase teorii filosofice cuprinzătoare similare prin 
structura lor generală și statut fizicalismului sau materialismu- 
lui, ori behaviorismului, prin aceea că sunt false, chiar dacă 
sunt irefutabile. Este cazul, cred, ca această situaţie să fie dis- 
cutată acum, înainte de a continua, pentru că mulţi cred în mod 
eronat că, dacă o teorie este irefutabilă, atunci ea este adevă- 
rată. 

„Una dintre aceste teorii irefutabile este cunoscută sub denu- 
mirea de „solipsism“. Solipsisimul este teza conform căreia eu 
şi numai eu exist; în acord cu aceasta, restul lumii — inclusiv 
dumneavoastră, ca și corpul meu — este un vis al meu.”Deci, 
dumneavoastră nu existaţi, sunteţi numai în visul meu. Nu pu- 
teţi demonstra că această teză este falsă; mă puteţi asigura de 
existenţa dumneavoastră, puteţi striga, sau mă puteţi lovi, pen- 
tru a vă dovedi existența. Toate acestea, desigur, nu vor putea 
respinge solipsismul. În mod evident, eu pot spune oricând că 
visez că dumneavoastră strigaţi sau că mă loviți. Este clar că 
absolut niciodată nu se poate întâmpla ceva care să-mi dărâme 
convingerea solipsistă — în caz că aș avea o astfel de convin- 
gere. Desigur, eu nu susţin un asemenea punct de vedere. Dacă 
cineva dintre dumneavoastră hotărăște însă să devină solipsist, 
va fi imposibil pentru mine să-i clintesc convingerea. 

De ce nu sunt solipsist? Cu toate că această teorie este irefu- 
tabilă, este o teorie falsă și, după părerea mea, prostească. Ea 
nu poate fi dărâmată, însă se pot aduce argumente foarte bune, 
chiar dacă neconcludente, împotriva ei. 

Un astfel de argument este anecdota pe care o aminteşte 

„Bertrand Russell într-una din cărțile sale. (Cred că este vorba 
de volumul dedicat lui Russell în colecţia Schilpp 's Library of 
Living Philosophers.) Russell povestește că a primit o scri- 
soare de la o doamnă care spunea că este o adeptă convinsă a 
teoriei solipsiste și că a scris o carte care conţine o dovadă con- 

cludentă a respectivei teorii. Doamna se plângea, indignată, că 
toţi editorii cărora le trimisese manuscrisul îl respinseseră și îi 
cerea lui Russell să intervină în favoarea ei. 

Partea nostimă a acestei anecdote este, desigur, că un solip- 
sist nu are a se plânge de editori, atât timp cât aceștia nu există. 
Și nici nu poate cere unui filosof non-existent să intervină în 
favoarea sa. Dar această anecdotă nu poate, desigur, respinge 
solipsismul. Doamna în cauză ar putea oricând răspunde că 
totul a fost pate a visului ei: dorinţa din vis de a-și vedea car- 
tea publicată — sau, mai precis, că a fost un vis faptul că acea 
carte ar fi publicată — și că a fost un vis anxios faptul că nu va 
visa niciodată că i-a fost publicată cartea. 

„ Un argument, de asemenea, neconcludent împotriva solip- 
sismului — dar unul suficient de bun pentru mine -— ar fi urmă- 
torul: citindu-l pe Shakespeare sau ascultând orice mare com- 
pozitor, sau privind o operă a lui Michelangelo, sunt perfect 
conștient că aceste opere depășesc cu mult orice aș putea eu 
vreodată produce: Dar în viziune solipsistă, doar eu exist, deci 
visând aceste opere eu sunt de fapt creatorul lof. Aceasta este 
total inacceptabil pentru mine. Astfel, conchid că există cu 
necesitate alte minţi, iar solipsismul este în mod necesar fals. E 
clar că acest argument este neconcludent, dar, așa cum am mai 
spus, este suficient de bun pentru mine. De fapt, pentru a crede 
cu seriozitate în teoria solipsistă, trebuie să fii un soi de mega- 
loman. Un argument neconcludent de acest tip este numit argu- 
ment ad hominem şi nu reprezintă decăt un apel făcut de la om 
la om. 

O teorie care în conţinut este foarte diferită de solipsism, fi- 
indu-i însă foarte apropiată sub aspectul structurii logice, apare 
într-o scurtă istorisire a filosofului Josef Popper-Lynkeus din 
Viena. Este povestea unui tânăr atenian, poreclit de prieteni 
„micul Socrate“, care, ca și Socrate, se plimba prin Atena pro- 
vocând oamenii să discute cu el. Teza pe care interlocutorii săi 
erau invitaţi să o combată era aceea că el, micul Socrate, este 
nemuritor. „încercați să mă combateți“, spunea el. „Puteţi cre- 
de că o veţi face omorându-mă, dar chiar dacă accept provizo- 
riu ipoteza voastră, că mă puteţi combate astfel, totuşi conform 


INTERACŢIUNE ȘI CONȘTIINȚĂ 137 





propriei voastre ipoteze, argumentul va veni prea târziu pentru 
a mă combate pe mine“. 

„Acest argument era cunoscut în Viena, unde Popper-Lyn- 
keus era foarte citit. Wittgenstein a fost atât de impresionat de 
irefutabilitatea argumentului, încât l-a acceptat, spunând, în 
Tractatus, nu numai că „moartea nu este un eveniment al vie- 
ţii“, dar și că „cel ce trăieşte în prezent trăiește veșnic“. În con- 
trast cu Wittgenstein, eu cred că, deși cu toţii trăim în prezent, 
nu vom continua să dăinuim veşnic. De altfel, nu sunt în gene- 
ral prea impresionat de irefutabilitate. 

» Altă versiune a solipsismului este filosofia episcopului Ber- 
keley. El era un om prea modest şi un prea bun britanic pentru 
a fi solipsist: recunoaşte că și alte minţi au același drept la exis- 
tenţă ca și al său, însă insistă în a susţine că numai mințile 
există şi că existenţa corpurilor și a lumii materiale este un vis 
nezeu. Cu alte cuvinte, lumea nu există decât în mintea noas- 
tră, adică în experienţa perceperii lumii de către noi. Altfel 
spus, lumea fizică este visul nostru, așa cum în solipsism este 
visul meu. Dar, deși teoria lui Berkeley nu este megalomană, 
ea ar trebui să fie clătinată de un alt argument ad hominem, 
potrivit căruia teoria sa este incompatibilă cu creştinismul. 
Religia creștină ne învață că nu suntem minţi sau spirite pure, 
ci minţi încorporate, și ne învaţă despre realitatea suferinţei 
corporale. 

Toate aceste teorii sunt irefutabile, iar acest fapt pare să fi 
impresionat anumiţi filosofi — pe Wittgenstein, de exemplu. 
Dar teoriile ce asertează idei exact opuse sunt la fel de irefu- 
tabile — şi aici ar trebui să intervină din partea noastră o oare- 
care suspiciune. Aşa cum am precizat adesea, a crede că irefu- 
tabilitatea este o virtute pentru o teorie constituie o greşeală. 
Irefutabilitatea este un viciu, nu o virtute. Cred că acesta e un 
mod corect de a pune problema. Dar de vreme ce un fost stu- 
dent al meu, întrucâtva pedant, mi-a criticat formularea, sunt, 
din nefericire, pus acum în situaţia de a explica în detaliu ce 
vreau să zic. Înţelesul exprimării mele este că nu trebuie să fim 

impresionați favorabil de faptul că o teorie este irefutabilă, ci 
trebuie să devenim bănuitori în ce o priveşte. 

Este clar că atât solipsismul, cât şi teoria lu Berkeley — nu- 
mită „idealism“ — rezolvă problema raportului dintre minte şi 
corp, pentru că amândouă spun că nu există corpuri. De aseme- 
nea, materialismul sau fizicalismul, ori behaviorismul radical, 
dau un răspuns problemei, dar printr-o stratagemă opusă. Ele 
pun că nu există nici minte, nici stări mentale, nici stări de 
conștiință, nici inteligenţă, ci doar corpuri care se comportă ca 
și cum ar fi inteligente — producând, de pildă, rostiri verbale 
mai mult sau mai puţin inteligente sau, mai exact, emițând 
zgomote verbale. 

Această teorie este și ea irefutabilă. Apare însă din nou un 
argument ad hominem împotriva ei, şi anume: îl putem întreba 
pe fizicalist „Cui îi adresezi teoria ta? Corpului meu? Sau com- 
portamentului meu mai mult sau mai puţin inteligent? Este 
scopul tău acela de a obţine de la mine o anumită rostire ver- 
bală? Scopul tău nu poate fi acela de a mă convinge, ci, în cel 
mai bun caz, acela de a determina corpul meu să rostească 
următoarele zgomote verbale, mai mult sau mai puţin inteli- 
gente: „sunt convins“. Dar ce înseamnă toată povestea asta de- 
spre comportamentul verbal? Este cumva vorba despre ceva ca 
adevărul şi falsul? Căci dacă tot ceea ce spunem despre acestea 
reprezintă comportament verbal şi nimic altceva, de ce ar meri- 
ta comportamentul verbal chinul atâtor argumentări nesfârșite? 

Nu sugerez că aceste comentarii ar putea respinge teoria fi- 
zicalistă. Personal, nu pot spune decât că nu sunt suficient de 
interesat de zgomotele verbale ale fizicaliștilor pentru a conti- 
nua cu acest comportament verbal al meu pe care noi, non-fizi- 
caliştii de modă veche, l-am putea descrie ca pe o critică ad 
hominem a teoriei fizicaliste. 

Dacă tot am zis atâtea despre această teorie, aş putea adău- 
ga câte ceva și despre computere: se spune despre creierele 
noastre, sau poate despre minţile noastre, că sunt computere, 
sau viceversa; și aș mai discuta despre remarca, făcută cu toată 
seriozitatea, că aceste computere au un creier la fel de bun caal 
nostru sau chiar mai bun. 

Einstein a spus odată: „Creionul meu e mai isteţ decât mine“. 
Ceea ce avea el în vedere este desigur faptul că, folosindu-și 
creionul, putea să ajungă la rezultate neprevăzute. E adevărat: 
exact acesta este motivul pentru care facem creioane și le fo- 
losim. Dacă n-am fi putut ajunge mai departe cu un creion de- 
cât fără el, nu l-am fi folosit. 

Acelaşi lucru este adevărat și în cazul computerelor. Un 
computer nu este nimic altceva decât un creion glorificat: unul 
mai mare, mai bun și mai putemic și, cel mai important, un 
creion incredibil de scump. E sigur că n-am fi făcut aceste 
super-creioane incredibil de scumpe dacă n-ar fi fost mai in- 
teligente decât creioanele obișnuite. 

Pe scurt, fizicalismul neagă evidenţa — adică existenţa stări- 
lor mentale, deci conștiința. Printre teoriile care nu neagă exis- 
tența evidentă a stărilor mentale, anumite teorii ale minţii au 
aspirat la a fi acceptate. În primul rând, este vorba de teoria lui 
Descartes: într-o formă ușor modemizată, care evită să vor- 
bească despre „substanță“, teoria carteziană afirmă că stările 
mentale şi stările fizice interacționează. De altfel, această teză 
este numită „interacționism“. De vreme ce stările fizice sunt 
localizate în spaţiu şi timp, se pune întrebarea în ce Joc se pe- 
trece interacţiunea. Descartes răspundea: în creier, în așa-nu- 
mita glandă „pineală“. Acest răspuns al lui Descartes a fost 
mult ridiculizat, însă eu voi propune aici un răspuns foarte ase- 
mănător. 

O alternativă la interacţionism este teoria conform căreia 
stările fizice și mentale nu interacționează, ci merg în paralel; 
aceasta se numește „teoria paralelismului dintre minte și corp“. 
În cea mai simplă și renumită formă a sa, datorată lui Spinoza, 
ea spune că mintea și materia sunt două aspecte ale aceluiași 
lucru. Dacă privim o coajă de ou pe dinăuntru, ea este concavă; 
dacă o privim pe din afară, este convexă. Dar convexitatea și 
concavitatea sunt aspecte ale aceluiași lucru. Spinoza a sugerat 
că, privită dinăuntru, realitatea este minte, iar privită din afară, 
este materie. 

Teoria e ingenioasă și poate că e adevărată. Poate fi adevă- 
rat că un electron este dotat cu conștiință. Dar în conformitate 

cu teoriile fizicii, toți electronii sunt identici, oricare ar fi fost 
istoria lor; altfel spus, ei nu pot fi afectaţi de ceea ce li se în- 
tâmplă. Asumându-ne paralelismul, înseamnă că și în cazul în 
care au conștiință, ei nu pot avea memorie. Însă conştiinţa fără 
memorie va consta în sclipiri de conştiinţă, fiecare durând un 
timp minim, fiind totodată complet independentă de oricare 
alta; o astfel de formă a conștiinței este posibilă, dar ea va fi to- 
tal diferită de ceea ce numim noi „conștiință“, pentru că aceas- 
ta depinde în întregime de capacitatea de a conecta stările con- 
ştiinţei de-a lungul unor perioade nu prea scurte de timp. 

Pentru motive ca acestea, nu cred că paralelismul poate fi 
luat în serios. Există însă o teorie care poate fi privită ca o vari- 
antă mai serioasă a paralelismului; ea poartă un nume urât, 
„epifenomenalism““, dar poate fi descrisă după cum urmează: 

Datorită frecării, orice ceasornic va produce o doză oareca- 
re de căldură. Dar acesta este un produs adiacent care are prea 
puţin de-a face cu funcţionarea ceasornicului: îi putem înțelege 
mecanismul fără a da atenţie micii cantități de căldură produse; 
un fenomen irelevant, ca producerea căldurii de către un cea- 
somic, este numit „epifenomen“. Legat de problema raportului 
minte-corp, teoria epifenomenalistă afirmă că minţile există, 
dar ca epifenomene — adică, materialismul sau fizicalismul, ori 
behaviorismul radical greşesc atunci când neagă existența con- 
Ştiinţei, dar au dreptate să o ignore. Pentru că, dacă mintea este 
un epifenomen, atunci totul poate fi formulat în termenii beha- 
viorismului. 

Epifenomenalismul și paralelismul au în comun convin- 
gerea că lumea fizicii este completă sau, altfel spus, că, în prin- 
cipiu, tot ceea ce poate fi explicat în vreun fel poate fi explicat 
în termeni fizici. 

Ajunși aici, intenţionez ca prin teoria mea despre lumea 3, 
să combat aceasta viziune asupra completitudinii lumii fizice. 


Lumea 3: teorii, probleme obiective 
Lumea 2: dispoziții comportamentale 
Lumea l: stări fizice. 

Faptul că în lumea 3 există probleme obiective (ca, de exem- 
plu, problemele teoriei numerelor prime), alături de faptul că 
descoperirea unei astfel de probleme poate conduce la schim- 
bări importante și vizibile în lumea 1, arată, cred eu, că lu- 
mea | nu este închisă sau completă, ci deschisă spre lumea 3, 
ele având la mijloc lumea 2, care acţionează ca intermediar. 

Dacă așa stau lucrurile, epifenomenalismul este greșit: min- 
tea sau conștiința nu poate fi un epifenomen nesemnificativ. 

Respingerea de către mine a epifenomenalismului este sus- 
ținută și de demersul evoluționist: dacă mintea sau conștiința 
este un epifenomen, de ce ar fi rodul evoluţiei? De ce ar fi de- 
venit din ce în ce mai bine proeminentă la animalele evoluate? 

La rândul lor, aceste întrebări sugerează că pentru a înțelege 
mintea sau conştiinţa, sau relaţia sa cu fiziologia organismului, 
se poate adopta un punct de vedere biologic și se poate întreba: 
„care este semnificaţia biologică a minții? Ce face mintea pentru 
organism? 

Toate aceste întrebări m-au condus la ceea ce aş putea even- 
tual numi o nouă teorie asupra spiritului și ego-ului. 

Voi începe prin a observa că lumea conștiinței este la fel de 
puţin omogenă ca şi lumea 3 sau lumea 1. 

Există diferenţa de gen cunoscută nouă tuturor-între stările 
conștiinței din starea de veghe şi stările conștiinței din timpul 
somnului, în timp ce visăm. În plus, există diferențe similare 
între un vis de care ne amintim clar și altul despre care avem 
doar amintiri vagi. 

Despre conștiința animalelor știm, desigur, prea puţine lu- 
cruri. Dar. comportamentul câinilor în stare de veghe sau în 
somn — fie el tulburat de vise sau de altceva — este suficient de 
asemănător cu al nostru pentru a infera de aici că și câinii, ase- 
menea altor animale evoluate, au stări de conștiință de diferite 
niveluri. 

Prima mea conjectură, cea de bază, poate fi atunci formu- 
lată astfel: discuţia despre corp și minte poate induce în eroare, 
pentru că există diferite genuri și niveluri ale conştiinţei în lu- 
mea animală. Unele dintre cele mai joase niveluri pot fi întâl- 

nite uneori în propria noastră experienţă, în vise, de exemplu, 
sau în timpul hipnozei. 

A doua conjectură este aceasta: putem distinge între con- 
știința completă — înțelegând prin aceasta cea mai înaltă formă 
a conștiinței umane — și formele mai puţin evoluate, care pot fi 
mult diferite. 

Aici îşi face apariţia problema semnificației biologice a 
acestor niveluri diferite ale conştiinţei, o problemă dificil de 
rezolvat. Mai mult, în domeniul respectiv totul este speculație, 
chiar și discuţia despre existenţa unei forme neevoluate, sau 
animale, a conştiinţei. În fond, putem nega oricând existenţa 
conştiinţei în general, aşa cum fac, de altfel, adepţii behavioris- 
mului radical sau ai fizicalismului. De aceea, nu ne putem 
aştepta să apară în acest domeniu nici un argument valabil care 
să ne sprijine speculaţiile. 

Teoriile sunt însă întotdeauna conjecturale şi măcar o parte 
a conjecturilor mele au consecinţe testabile. 

Pentru a oferi o rezolvare conjecturală a problemei semnifi- 
caţiei biologice a conştiinţei, voi introduce aici două idei: ideea 
unei ierarhii a controlului şi ideea controlului plastic. 

La toate organismele evoluate întâlnim un control ierarhizat: 
pentru ritmul cardiac, pentru respiraţie, pentru echilibrul orga- 
nismului. Există control chimic şi control nervos; există un 
control al proceselor de vindecare și altul al creșterii. În plus, la 
toate animalele care se pot mişca liber există un control central 
al acestor mișcări, ce pare a fi cel mai înalt din punct de vedere 
ierarhic. Deduc de aici că stările mentale sunt conectate la acest 
sistem superior de control central și că ele ajută sistemul să fie 
mult mai plastic. Un sistem de control ca acela care ne face să 
clipim când ceva se apropie de ochi, eu îl numesc „control 
non-plastic“;, abia atunci cănd reacţiile posibile acoperă un 
spectru larg, de variante, vorbesc de un „control plastic“. 

Următoarea conjectură este aceasta: la toate animalele care 
se mișcă există sisteme elaborate de avertizare, precum ochii 
sau tentaculele, alături de un imbold înnăscut de a se mișca, 
adică de a explora mediul înconjurător, mai ales în căutarea 
hranei. Sistemul de avertizare este foarte specializat; el anunţă 

pericole, ca acela de a se lovi de un copac sau de a fi atacat de 
un dușman. Același sistem poate anunţa apropierea unei ocazii 
favorabile, ca de exemplu un obiect ce poate constitui hrana. 
Haideţi să numim pericolele și obiectele periculoase „negative 
din punct de vedere biologic“, iar ocaziile favorabile „pozitive 
din punct de vedere biologic“. Organele celor mai multe dintre 
animale sunt astfel create încât să distingă între aceste două 
clase; altfel spus, ele interpretează sau decodifică stimulii pe 
care-i întâlnesc. Dar acest sistem de interpretare sau decodifi- 
care format pe baze anatomice, deci genetice, este, la început, 
mai degrabă rigid decât plastic și nu face faţă situaţiilor ne- 
obișnuite, așa cum o demonstrează faptul că insectele se cioc- 
nesc de geamulunei ferestre. Conjectura mea este că, prin evo- 
luţie emergentă, la început apar sentimente vagi care reflectă 
aşteptările animalului în ceea ce privește evenimentele nega- 
tive sau pozitive ori propriile înaintări şi replieri incipiente şi 
că, prin pașii următori, în direcţia evoluţiei emergente, acestea 
devin sentimente ale durerii sau plăcerii. Ele au, în principal, 
un caracter anticipativ, devenind apoi baza unui sistem evoluat 
de interpretare sau decodificare a semnalelor pe care le întâl- 
neşte animalul, adică ale unui sistem de interpretare/decodare 
ce îl depășește pe acela fumizat de organele de simţ înseși. 
Astfel, a doua lume s-ar putea ivi din prima și am văzut deja 
cum cea de-a treia lume își face apariţia din cea de-a doua. 

În situaţii neobișnuite, animalul va interpreta sau decodifica 
adesea greșit semnalele recepționate. Faptul conduce, socotesc 
eu, la încercări de interpretare — la o oscilare între retragere și 
înaintare, să spunem, sau între sentimente de curaj și de teamă. 
Iar din acestea pot apărea încercări de interpretare anticipativă 
a unei situații; ele sunt anticipative în sensul în care sunt co- 
nectate la inervările incipiente ale mișcărilor, mai degrabă de- 
cât la mișcările însele. 

Avantajul biologic al acestui tip de proces transpare cu cla- 
ritate și poate conduce la un stadiu în care pot fi încercate, până 
la un punct, direcţii variate de comportament, ca și adecvările 
lor la situaţii, fără a întreprinde totodată mișcările însele. 

Dar aceasta trebuie să implice un anume gen de imaginație: 
anticiparea imaginată a rezultatului așteptat al acţiunilor — ală- 

turi de o respingere a rezultatelor imaginate și anticipate ca ne- 
gative din punct de vedere biologic şi de o acceptare a celor 
pozitive din punct de vedere biologic — şi acţionarea în conse- 
cinţă. Acesta este deci modul în care conștiința interacționează 
cu corpul. Se poate deduce că verificarea anticipativă evocată 
aici este legată de încercări incipiente de acţiune sau de iner- 
vări incipiente ale organelor locomotoare. Doar că interpreta- 
rea sau decodificarea semnalelor poate fi strâns legată de starea 
generală a organismului — cu anticiparea lui privind reacţiile 
ori capacitatea de a reacţiona — astfel încât acele inervări, care 
sunt gata să conducă la mișcări, pot induce schimbări sau inter- 
pretări ipotetice ale semnalelor recepționate. Astfel, un animal 
aflat într-o dispoziţie agresivă și înfometat își va interpreta me- 
diul altfel decât animalul sătul, înspăimântat sau rănit: primul 
își examinează mediul din punctul de vedere al unei posibile 
porţii de hrană, celălalt din punctul de vedere al posibilităţilor 
de scăpare. 

La acest nivel, conștiința poate fi legată de interpretare şi 
acţiune bazate pe sentimente generale de plăcere și durere, de 
activitate, curiozitate şi iniţiativă, de retragere sau fugă. 

Se înţelege că elementele abia pomenite lărgesc sistemul 
central de control al organismului, prin intermediul anticipă- 
rilor superioare — având un caracter ipotetic mai pronunţat — în 
raport atât cu evoluţia stărilor mediului, cât și cu reacţiile com- 
portamentale proprii. 

Ceeace am schiţat până acum este un fel de fond evolutiv ge- 
neral pentru noua mea teorie conjecturală asupra minţii umane 
şi asupra ego-ului uman. Dar înainte de a continua cu această 
teorie, permiteţi-mi să arăt că, din punctul ei de vedere, relaţia 
dintre stările mentale și cele fizice este în mod fundamental 
identică cu cea dintre sistemele de control şi sistemele contro- 
late — mai ales cu ceea ce se numeşte feed-back de la sistemul 
controlat la cel ce controlează. Altfel spus, este vorba de inter- 
acțiune. 

Ajung acum la conștiința umană. Aceasta conţine multe re- 
ziduuri ale unor forme mai puţin evoluate de conștiință, ca, de 
exemplu, toate tipurile de sentimente vagi, amestecate cu sen- 

timente mai pronunțate de durere. Într-adevăr, o ființă umană 
poate simţi, de exemplu, o durere ascuţită, poate avea aprehen- 
siuni și poate fi foarte fericită, toate în același timp. 

Astfel, conştiinţa umană se dovedește o problemă foarte 
complexă; faimoasa idee a fluxului conștiinței este prea sim- 
plistă. Există o mulțime de nivtluri ale conştiinţei, mai evolu- 
ate sau mai puțin evoluate, acestea din urmă afundându-se pe 
neobservate în stările subconștiente sau inconștiente. Pe de altă 
parte, ideea unui flux al conștiinței este influențată de teoria 
timpului-curgere. 

Dar, fără îndoială, noi ajungem la conștiința complexă — 
sau la stările cele mai înalte ale acesteia — atunci când gândim 
şi mai ales atunci când încercăm să ne imaginăm gândurile sub 
forma raționamentelor și argumentelor. Fie că o facem în tă- 
cere, vorbind cu noi înșine — în pofida faptului că acest mod de 
raţionare a fost negat — fie că discutăm probleme interesante cu 
prietenii, sau că ne construim teoriile în scris, e prea puţin în- 
doielnic că a gândi și a argumenta sunt procese desfășurate la 
cel mai înalt nivel al conștiinței. Gândind articulat, știm într-a- 
devăr că suntem conştienţi. 

Ajung acum la formularea teoriei mele asupra conştiinţei 
complete și asupra ego-ului sau eului. Am aici cinci teze prin- 
cipale: 

l1. Conştiinţa completă este ancorată în lumea 3, adică este 
strâns legată de lumea limbajului uman și a teoriilor. Ea constă 
în principal în procese de gândire. Dar nu există procese de 
gândire fără un conţinut de gândire și acestea aparţin lumii 3. 

2. Eul, sau ego-ul, nu poate exista fără înţelegerea intuitivă 
a unor teorii ale lumii 3, şi, în mod sigur, fără a considera auto- 
mat aceste teorii ca adevărate. Teoriile în cauză se referă la 
spaţiu și timp, la corpurile fizice în general, la oameni și la cor- 
purile lor, la propriile noastre corpuri ca extinse în spaţiu și 
timp, precum și la anumite cicluri ale veghei și somnului. Sau, 
altfel spus, eul, sau ego-ul, este rezultatul obţinerii unei viziuni 
din afară asupra propriei persoane și prin aceasta al plasării 
noastre într-o structură obiectivă. O astfel de viziune este posi- 
bilă numai cu ajutorul unui limbaj descriptiv. 

3. Problema carteziană a localizării conştiinţei depline sau a 
eului gânditor este departe de a fi un nonsens. Raționamentul 
meu este că interacţiunea eului cu creierul se petrece la nivelul 
centrului vorbirii. Voi menţiona în următoarea — și ultima — 
mea prelegere câteva teste experimentale ale acestei conjec- 
turi. 

4. Eul, sau conştiinţa deplină, exercită un control plastic 
asupra unora din mișcările noastre, care, fiind astfel controlate, 
sunt acţiuni umane. Multe mișcări expresive nu sunt controlate 
în mod conștient, ca și multe mișcări care au fost atât de bine 
învăţate, încât au coborât la nivelul controlului inconştient. 

5. În ierarhizarea controlului, eul nu este cel mai înalt cen- 
tru de control, de vreme ce este la rândul său controlat plastic 
de teoriile lumii 3. Dar, ca orice control plastic, acesta este de 
tipul „schimb“ sau feed-back; altfel spus, putem schimba teori- 
ile lumii 3 însărcinate cu controlul, ba chiar o facem. 


Voi reveni acum pe scurt asupra vechii probleme a raportu- 
lui dintre corp şi minte — adică asupra întrebării dacă există o 
interacțiune între corp şi minte sau numai un paralelism. Răs- 
punsul este dat de teoria evoluţiei emergente: structurile noi 
care se ivesc din structurile de bază ale stărilor fizice interac- 
ționează întotdeauna cu acestea. Sistemele care controlează in- 
teracționează cu sistemele controlate, iar stările mentale cu cele 
fizice. La rândul ei, lumea 3 interacționează cu lumea 2, iar 
prin ea cu lumea 1. 

În prelegerea de săptămâna viitoare, care se vrea o conclu- 
zie a cursului, voi vorbi despre eu, raționalitate şi libertate. 


DISCUŢII 


Interlocutorul ur. !: Aveţi cinci ipoteze şi mă tem că, per- 
sonal, mi-au scăpat cea de-a patra şi prima dintre ele. 

Popper: Prima ipoteză este aceasta: conştiinţa deplină este 
ancorată în lumea 3, adică este strâns legată de lumea limbaju- 
lui uman şi a teoriilor. Conștiinţa deplină constă în principal în 


INTERACŢIUNE ŞI CONȘTIINȚĂ 147 


procese de gândire; dar nu există procese de gândire fără un 
conţinut al gândirii, iar acesta din urmă aparţine lumii 3. Deci 
aceasta este o teză însoţită de un argument. Teza susţine anco- 
rarea conștiinței depline în lumea 3. „Ancorat“ este desigur o 
metaforă, pentru a cărei explicaţie voi oferi un argument menit 
a arăta ce înţeleg prin ancorare, deși ea este explicată mai pe 
larg în cealaltă teză. Doreaţi să auziţi teza a cincea, sau a patra? 
Pe care? A patra. 

A patra teză susţine că eul, sau conştiinţa deplină, exercită 
un control plastic asupra unora dintre mișcările noastre care, 
dacă sunt astfel controlate, sunt acţiuni umane; multe mișcări 
expresive nu sunt controlate conștient, ca și unele mișcări atât 
de bine învăţate, încât au coborât la nivelul controlului incon- 
ştient. Între acestea din urmă am menţionat mersul pe bicicletă. 
Dar aş adăuga aici ceva ce mi se pare interesant și anume că, în 
cazul în care am învăţat anumite mișcări atât de bine încât ele 
au coborât sub nivelul controlului conștient, atunci când încer- 
căm să le desfășurăm conștient se produce adesea o interfe- 
rență negativă datorită căreia le stopăm. Numesc acest proces 
„efectul-miriapod“ pentru că există o poveste simpatică despre 
un miriapod și un păianjen. Păianjenul îi spune miriapodului: 
„Uite, am numai opt picioare și mă descurc să le dirijez, dar tu 
ai o sută. Nu pricep cum ştii în fiecare clipă ce picior să-ţi 
mişti, dintr-o sută.“ Miriapodul răspunse: „E foarte simplu.“ Şi 
de atunci rămase paralizat. Dar „efectul—miriapod“ este real. 
Violonistul Adolph Busch - poate unii dintre dumneavoastră 
cunoașteți numele acestui artist, care a murit cu vreo doispre- 
zece ani în urmă şi care mi-a fost prieten — mi-a spus că a cân- 
tat odată la Ziirich Concertul pentru vioară al lui Beethoven, 
după care violonistul Huberman a venit și l-a întrebat cum a 
cântat un anumit pasaj. Busch a spus că este destul de simplu și 
apoi a descoperit că nu mai putea cânta pasajul respectiv. Încer- 
carea de a-l cânta conştient de mișcările specifice a interferat 
cu digitaţia şi cu celelalte gesturi, ducându-l la imposibilitatea 
de a cânta. Faptul mi se pare a fi interesant, fiindcă ilustrează 
funcţionarea procesului prin care devii inconștient de propriile 
mișcări. În mod clar el este un proces prin care curățăm, pentru 

moment, aria conștiinței pentru a o face capabilă să urmărească 
altceva. S-ar putea spune că abia atunci când poţi cânta la vi- 
oară ceva atât de bine încât atât digitaţia, cât şi toate celelalte 
elemente legate de tehnica interpretării devin inconștiente — 
sau au intrat în domeniul fiziologiei, cum spun eu de obicei — te 
poţi concentra asupra întregii piese. Nu trebuie să-ţi faci griji 
pentru asta, poţi avea toată piesa în minte și să o dezvolţi cu 
toate elementele ei dramatice, fără să te preocupi cum anume o 
vei interpreta. Aceasta este funcţia la care mă refer — similară, 
de pildă, modului în care învăţăm să conducem corect o ma- 
şină și să ajungem să facem toate gesturile inconștient, putând 
să ne îndreptăm atenţia asupra situaţiilor de trafic, ceea ce e, 
desigur, mult mai important. Putem astfel spune, în urma aces- 
tor exemple, că cel mai înalt tip de control este cel conştient, 
celelalte alunecând în subconştiență și în inconștiență. Și mai 
putem spune că doar acest control rămâne o acţiune în între- 
gime conştientă, prin intermediul căreia ştim ceea ce facem. 

Interlocutorul nr. 2: Cu toţii folosim cuvinte precum „cel 
mai înalt“ sau „cel mai scăzut“ și altele asemenea. Dar mă 
întreb de ce o acţiune care devine explicit conştientă — o abili- 
tate ca aceea de a cânta la vioară sau orice altceva aţi dori să 
luaţi ca exemplu — o abilitate, care, până la un punct, a fost în 
mare parte o strădanie conștientă, este stăpânită și devine apoi 
o parte a subconștientului, devenind, ca să spun așa, ceea ce 
numim „dexteritate“? O numim astfel pentru că recunoaștem 
că este bine realizată? Atunci în ce sens este ea mai prejos de- 
cât conștiința așa cum o înțelege limbajul comun? Pentru că 
atunci când deplasăm ceva din acel domeniu către o zonă a ex- 
plicitului, adică spre ceea ce dumneavoastră numiţi conștiință, 
aceasta devine o problemă ceţoasă. 

Popper: Este mai jos în sensul unei ierarhii a controlului. 
Cât despre sistemul de control, să luăm, drept exemplu, un co- 
pil care are de învățat cum să-și menţină echilibrul — eu nu tre- 
buie să mă concentrez asupra acestei mișcări și pot să-mi în- 
drept atenţia către discuţia cu dumneavoastră. Nu trebuie să-mi 
fac griji în legătură cu echilibrul meu, pot chiar să-mi ridic 
piciorul fără să-mi pierd echilibrul. Desigur, a-mi ridica pi- 

ciorul este o mișcare conștientă, dar menţinerea echilibrului în 
timpul acestei mișcări este inconștientă. Este destul de clar fap- 
tul că dispunerea ierarhică generală a controlului arată că ase- 
menea mișcări ocupă un loc inferior în ierarhie, stând sub au- 
toritatea altui control. Desigur, există întotdeauna o oarecare 
interacţiune, mai ales când ceva nu e în regulă și mișcările se 
împiedică una pe alta, iar interacţiunea devine destul de violen- 
tă și trece din nou în sfera acţiunii conștiente. Dar aceasta este 
mai degrabă o modalitate dintr-o serie de tipuri de control de la 
acelaşi nivel, în timp ce controlul cel mai înalt este întotdeauna 
unic — adică este cel mai înalt control. 

Acesta este centrul, ca să zic așa, adică aspectul cu adevărat 
important. Anumite senzaţii vagi ale controlului neevoluat pot 
apărea și interfera oricând cu sistemele de control mai înalte. 
De exemplu, violonistul nu se poate concentra numai asupra 
digitaţiei unei bucăţi muzicale, el trebuie, de asemenea, să-și 
mânuiască arcușul. Presupun că problema lui Busch privea nu- 
mai digitaţia, nu și mișcarea mâinii drepte. Desigur, până la un 
punct, mâna dreaptă şi cea stângă ale unui violonist trebuie 
controlate în mod independent, pentru că mișcările lor sunt în 
mare parte independente. Aici vor apărea două moduri de con- 
trol, aproximativ de același nivel, situate însă mai jos decât 
controlul principal, cel central. 

Interlocutorul nr. 2: Ceea ce vreau să sugerez este — nu ştiu 
cum aţi reprezenta dumneavoastră schematic acest lucru — că 
probabil ar trebui să existe... 

Popper: Un fel de piramidă? 

Interlocutorul nr. 2: Încă un nivel care să includă abilitățile 
de acest gen. Cu alte cuvinte, nu le-aș putea plasa la al doilea 
nivel, nici nu le-aș vedea ca interacțiuni dintre nivelurile doi şi 
trei. Le-aş plasa la un al patrulea nivel. 

Popper: Vă referiţi la plasarea în această schemă? 


Lumea 3: teorii, probleme obiective 
Lumea 2: dispoziţii comportamentale 
Lumea l: stări fizice 

Desigur, se pot face subdiviziuni ale schemei. Cred că de- 
prinderea care este stăpânită atât de bine încât a fost încorpo- 
rată psihologiei noastre aparţine nivelului doi. Dar deprinderea 
ca abstracţiune — vreau să spun, legile deprinderii — cu si- 
guranţă că aparțin în mod explicit nivelului trei. Să luăm ca 
exemplu limbajul. Dexteritatea mea de a vorbi limba engleză 
este foarte redusă; dar când cineva care stăpânește cu adevărat 
regulile nu mai are nevoie să gândească fraza, totul devine au- 
tomat. Nu ştie cum vorbește, nu caută în mod conştient cuvinte 
şi reguli gramaticale, ci se concentrează asupra conținutului 
discursului său, a cărui formă este curgătoare. Însă regulile pe 
care le urmează aparțin lumii 3. Acum ele sunt încorporate în 
lumea 2, însă pot fi făcute explicite; făcând aceasta, ele aparțin 
celei de-a treia lumi, mai ales în cazul în care sunt formulate 
explicit. Dar, chiar şi în cazul în care nu pot fi formulate, însă 
sunt obiect al învăţării, ele aparţin acestei lumi. Desigur, este 
posibil să existe și alte lumi, în continuare. De exemplu, eu 
însumi am făcut distincţie între „structură a scopului“ și „struc- 
tură a abilităților“. Ideea este că toate aceste lucruri sunt, într-un 
fel, supuse duplicării. Altfel spus, aparţin lumii 3 și pot fi aşe- 
zate în lumea 2 și înțelese ca părți ale ei, putând fi încorporate 
în ea ca dispoziţii. Astfel de clasificări duale nu mai sunt deloc 
la modă, iar una dintre tendințele filosofiei moderne urmăreşte 
evitarea acestor dualizări. Una dintre temele pozitivismului şi 
fenomenalismului este aceea de a căuta existența unui singur 
cuvânt, şi nu a mai multora, ca semn pentru acelaşi semnificat. 
Un cuvânt care reprezintă alt cuvânt, asta e ceva groaznic! Pen- 
tru ei există un singur cuvânt. Dar, în realitate, aceste lucruri 
sunt complicate. Când un copil învaţă un limbaj, nu cunoaşte, 
bineînțeles, gramatica limbajului ca set de reguli explicite. Cu 
toate acestea, există o gramatică pe care el o încorporează 
printr-un fel de amestec de imitație și comprehensiune înnăs- 
cută, care devin în final o problemă dispoziţională. Dar, evi- 
dent, el încorporează în acest fel ceva obiectiv care aparţine, 
din această cauză, lumii 3. Este o explicaţie suficientă? Desi- 
gur, se pot face numeroase distincții. În acest sens, sunt şi eu 
un pluralist și nu voi apăra niciodată ideea că există numai trei 

lumi. Ele pot fi împărțite în oricât de multe subdiviziuni, care 
pot fi importante pentru anumite probleme. Dar pentru o supra- 
simplificare, cred că este folositor să ne limităm la trei. Nu 
consider problema mai importantă decât atât. Am fost odată 
interpelat de către o personalitate din domeniul logicii simbo- 
lice care a sugerat că, înainte de a lua în serios teoria celor trei 
lumi, ar trebui să explic conceptul de lume 3 printr-un sistem 
axiomatic. Dar eu nu consider problema atât de serioasă. „Lu- 
mea 3'** este doar o metaforă care ne ajută să vedem anumite 
relaţii. Nu poţi axiomatiza astfel de lucruri, care sunt doar re- 
pere și nimic altceva. Există multe lucruri care nu pot fi așezate 
într-o formă axiomatică. 

Interlocutorul nr. 3: Acceptaţi formularea că funcţionarea 
conștiinței constă în cântărirea alternativelor şi că atunci când 
comportamentul implică urmărirea unui model — oricât de 
detaliat sau de abil — el funcționează mai bine atunci când nu 
există altemative, fiind situat sub nivelul conștiinței? 

Popper: Da, desigur. Ar trebui spuse mai multe lucruri aici, 
dar, în principal, așa văd eu lucrurile. Există şi alte posibilităţi; 
ele sunt testate prin anticiparea consecințelor, iar această anti- 
cipare presupune să avem o oarecare imaginaţie privitoare la 
consecinţele în cauză. Adesea, totul se petrece foarte rapid. În- 
să noi anticipăm consecinţele alternativelor, care nu sunt de 
nici un folos dacă nu le prevedem rezultatele și pentru aceasta 
avem nevoie de un anumit gen de imaginaţie care, de fapt, 
funcţionează, mai mult sau mai puţin, într-o formă picturală. 
Nu sunt convins că imaginile sunt cu adevărat necesare con- 
ştiinţei, după cum putem de altfel observa la cei lipsiţi de ve- 
dere, care nu au imagini vizuale asemeni nouă, dar se descurcă 
foarte bine. Ceea ce le este comun lo: și văzătorilor este faptul 
că aceste consecinţe sunt reprezentat cel puţin prin sentimente 
de succes sau de eșec, durere sau plăcere, sau prin altele de 
acest fel, care conduc apoi la acţiunea corespunzătoare. Acesta 
mi se pare aspectul principal al emergenţei a ceea ce am numit 
conștiință aproape deplină — nu încă deplină, însă pe aproape — 
şi anume acela de a imagina consecinţele altemativelor în cau- 
ză. Acesta este, într-un fel sau altul, un act de imaginare, făcân- 

du-se astfel un pas decisiv spre conştiinţa deplină. Asta su- 
gerez eu. Şi înțelegem acum în ce mod conștiința deplină — sau 
aproape deplină — poate astfel continua să se dezvolte. Această 
teorie este desigur teribil de vagă şi destul de dificilă, întrucât e 
destul de clar că nu cunoaștem nimic despre stadiile mai puţin 
dezvoltate ale conştiinţei, cele animale. 

Probabil că toate acestea par înspăimântător de speculative. 
Pe de altă parte, dacă nu vrem să acceptăm fizicalismul sau 
behaviorismul radical, care pot fi foarte convenabile, însă sunt 
cu siguranţă cât se poate de false, nu avem altceva de făcut 
decât să privim problema în sens evolutiv, drept singurul mod 
în care ne putem apropia în vreun fel de răspuns. Și dacă ve- 
dem astfel problema, cred că devine clar că Descartes are mai 
multă dreptate decât Spinoza. Chiar dacă Spinoza ar avea drep- 
tate şi electronii ar avea stările lor subiective, nu asta avem noi 
în vedere. Acest tip de conștiință de moment este atât de depar- 
te de ceea ce ne interesează, încât, cu siguranță, problema evo- 
luţiei rămâne încă deschisă. S-ar spune că acum problema este 
de a descoperi cum ajungem de la starea de conștiință a elec- 
tronului la starea de conștiință umană. lar faptul nu poate fi 
explicat decât prin evoluţie. Aşa că, în cazul în care acceptăm 
teoria paralelistă similară a lui Spinoza, toate problemele ră- 
mân, nefiind rezolvate cu adevărat în nici un fel. Nu vom şti 
niciodată nimic despre capacitatea introspectivă a electronilor 
— de fapt, nici ei nu ştiu — pentru că acest tip de conștiință este 
extraordinar de îndepărtat de orice fel de cunoaştere subiec- 
tivă, în cazul în care chiar există aşa ceva. 

Sper că argumentul a fost înţeles. Dacă există paralelism — 
dacă mintea şi corpul funcţionează în paralel — atunci con- 
ştiinţa conectată ar fi un fel de memorie care nu poate fi para- 
lelă decât cu un sistem fizic dotat cu memorie. Multe sisteme 
fizice au memorie; de exemplu magneţii.. Astfel, sisteme fizice 
destul de îndepărate de lumea vie posedă memorie, probabil şi 
cristalele, iar magneţii au memorie probabil pentru că sunt 
cristale. Se pare că toate cristalele au o memorie a propriei is- 
torii. Sunt mai fragile, de vreme ce în formarea lor şi a altor 
obiecte asemănătoare au survenit anumite evenimente de natu- 

ră evolutivă. Deci putem vorbi despre memorie într-un sens 
fizic. Şi e destul de clar că dacă paralelismul este o teorie vala- 
bilă, atunci memoria în sens subiectiv poate în cel mai bun caz 
apărea acolo unde există memorie în sens fizic. De aceea nu 
poate apărea la nivelul electronilor sau atomilor — deci, în cel 
mai bun caz, la nivel molecular. 

Interlocutorul nr. 4: Funcţionează cumva teoria dumnea- 
voastră la fel ca formularea freudiană a complexului lui Oedip, 
care a marcat sfârşitul efectului complexului Oedip asupra vie- 
ţii umane? Cu alte cuvinte, acţionează cunoștințele dumnea- 
voastră despre tendinţele oedipiene în așa fel încât acum noi să 
acţionăm împotriva lor, aceasta însemnând că lumea 3 a afectat 
drastic lumea 2 și lumea 1? 

Popper: Dacă doriţi. Eu însă aș alege o altă formulare, pen- 
tru că nu sunt un adept al lui Freud. Aș spune că teoria lui Freud 
a afectat teribil lumea 2, fiind una dintre acele teorii false care, 
dacă sunt crezute, devin parțial adevărate. Dar fie că exprimaţi 
ideea în felul dumneavoastră, fie în al meu, aș spune că lumea 
2 a suferit un efect de proporţii considerabile în urma teoreti- 
zărilor psihanalitice. Cel puţin sub acest aspect suntem de acord. 
După mine, cu cât vorbim mai mult despre astfel de lucruri, cu 
atât ele capătă un rol mai important în viață. Aceasta este una 
din influențele lumii 3 asupra lumii 2. 

Interlocutorul nr. 5: Credeţi că, din punctul de vedere al 
celor spuse, se poate vorbi despre eu și conştiinţa deplină ca 
fiind același lucru? 

Popper: Da. 

Interlocutorul nr. 5: Eul este dependent de cea de-a treia 
lume, care depinde de limbaj. lar limbajul are baze genetice. 
Dar, totodată, dumneavoastră susţineţi, în cea de-a doua teză, 
că eul este dependent de ceva particular, iar în lumea 3 există 
anumite teorii având acest caracter și ați menţionat spațiul, tim- 
pul, obiectele fizice, oamenii ș.a.m.d. Dar, spuneţi mai apoi, în 
teza a cincea, că nu depindem orbește de nici una dintre teori- 
ile lumii 3. Deci pretindeţi, într-un fel, că sub aspectul struc- 
turii generale limbajul are baze genetice, dar că nici o obiecti- 

vare particulară din interiorul limbajului nu are asemenea baze 
genetice şi că, în consecinţă, ţin de învăţare... 

Popper: Unele, poate. Aș spune că ideea obiectelor fizice — 
cu alte cuvinte, ideea unei lumi exterioare având anumiţi inva- 
rianţi — poate fi fundamentată genetic. Animalele au avut întot- 
deauna, de milioane de ani, o asemenea fundamentare. După 
cum ştim, ele se feresc de pietrele care sunt gata să le lovească, 
având deci o teorie despre acest fapt, teorie a cărei existență 
trebuie să aibă o bază genetică, asemenea altor teorii similare. 
Să luăm un alt exemplu: ştim că animalele şi plantele au un fel 
de ceasomic încorporat în structurile organismelor lor, exis- 
tând prin umiare un simţ al timpului fundamentat genetic. Tot- 
odată, este însă aproape sigur, nu avem de-a face aici cu o 
teorie a timpului fundamentată genetic. Prin aceasta înțeleg 
următoarele: animalele, din câte ştiu, nu se văd pe ele însele 
prelungindu-se în timp, dinspre trecut. Au amintiri, dar acestea 
le ajută doar să acţioneze în mod diferit. Sau poate au imagini 
care se transformă în vise ori ceva asemănător. Dar nu posedă 
o conştiinţă de sine legată de trecut, cum avem noi despre noi 
înșine. În ideea de eu, această teorie este cu necesitate inclusă. 
Prin urmare, teoria în cauză nu pare a fi fundamentată genetic, 
spre deosebire de teoria despre corp. 

Interlocutorul nr. 5: Dar dacă această teorie se dovedește a 
fi falsă? Este posibil așa ceva? 

Popper: Da, teoria este falsă dacă arunci un om în mare. El 
va încerca să se sprijine pe ceva stabil, dar nu va putea. Instinc- 
tiv, va căuta să găsească ceva, dar nu va reuși. Și astfel teoria 
se dovedește falsă. Nu există lucruri solide în mare, iar teoria, 
bazată genetic, a solidelor și a semnificației lor, va dispărea pen- 
tru el. Lucrurile se petrec în mod similar dacă cineva este arun- 
cat în vid, fiindcă astăzi e posibil. Dacă este trimis în spaţiu, 
într-un costum spaţial, însă fără să fi fost antrenat, el va căuta 
să se sprijine pe ceva stabil, dar, cu siguranță, nu va reuși. Prin 
urmare, teoria are baze genetice, însă în anumite situații se 
poate dovedi falsă. 

Interlocutorul ur. 5: Şi astfel putem fi capabili să dezvoi- 
tăm un control plastic? N-am putea...? 

Popper: Evident că navigatorul spaţial a corectat deja teo- 
ria. Iar dacă a fost antrenat în mod corespunzător, corecția va 
deveni chiar parte a înzestrării sale dispoziţionale. 

Interlocutorul nr. 6: Ne obligă cumva aceasta să acceptăm 
că, dacă apare o mutație ce elimină aceste gene din constituția 
navigatorului, mutaţia va fi păstrată? 

Popper: Nu ştim ce se întâmplă într-o mutație. Practic, se 
poate întâmpla orice; o mutație poate fi chiar fatală. 

Interlocutorul nr. 6: Dar în ce priveşte acea mutație care 
apare şi elimină materialul genetic nefolositor împotriva căreia 
este orientată, are ea șanse de a fi acceptată mai bine? 

Popper: Poate fi acceptată. Așa cum am spus, orice se poa- 
te întâmpla într-o mutație. Ea poate fi pozitivă sau negativă. 
Unele mutații pot fi mai frecvente decât altele, orice apariții 
fiind posibile, dintre care unele pot fi benefice, altele nu. Am 
răspus la întrebare? Înseamnă că nu am prea înţeles-o. 

Interlocutorul nr. 6: Încerc să-mi fac o imagine despre unele 
efecte pe care călătoria în spaţiu şi alte evenimente neobișnuite 
le-ar putea avea asupra structurii umane. Şi conform teoriei 
dumneavoastră, întâi apare comportamentul și apoi mutaţiile. 
Asta poate duce, probabil, la un spectru larg de speculaţii. Nu? 

Popper: Nu. Vedeţi dumneavoastră, eu nu spun că întâi 
apare comportamentul și apoi mutaţiile. Eu cred că urmează cu 
promptitudine selecția mutaţiei. O mutație poate apărea oricând. 
Mutaţiile apar tot timpul. Însă selecţia unei mutații va fi puter- 
nic dependentă de comportamentul adoptat. Înţelegeţi? Deci 
este posibil — imaginabil — că atunci când călătoria în spațiu va 
deveni mai larg acceptată, va fi selecționată o mutație care va 
îndepărta așteptările noastre legate de natura corpurilor. Însă 
trebuie să se întâmple multe înainte ca să apară această se- 
lecţie. Călătoria în spaţiu trebuie să devină un fapt obișnuit îna- 
inte ca ea să producă o diferenţiere genetică. 

Interlocutorul nr. 7: Există anumite experimente făcute în 
prezent de fiziologi şi de fizicieni, care învaţă cobaii să par- 
curgă un labirint, după care îi omoară, le iau creierul, îl pulve- 
rizează, obţin ARN-ul prin centrifugare şi îl injectează apoi 
altor cobai, care vor parcurge labirintul la fel ca primii. Cum 

aţi explica aceasta în termenii acelui tip de fizicalism pe care îl 
atacați mai devreme? 

Popper: În primul rând, aşa cum probabil ştiţi, aceste expe- 
rimente au fost sever criticate. Dar să presupunem că sunt vala- 
bile. Ar însemna că alunecării în subconștient, am vorbit de- 
spre asta, îi corespunde dezvoltarea unei reacţii chimice. Asta 
sugerează respectivele experimente. Cu alte cuvinte, dacă ceva 
alunecă în inconștient — spuneam că alunecă în fiziologie, iar 
acum putem schimba fiziologia cu chimia — n-aş crede că fap- 
tul îmi afectează în vreun fel teza. Dar am unele îndoieli în 
privinţa acestui aspect. Cred că experimentele la care vă refe- 
riți suferă de o oarecare ambiguitate. Însă n-aş fi foarte sur- 
prins, pentru că, într-un fel sau altul, trebuie să existe purtăto- 
rul acestor modele învăţate, rolul putând fi jucat la fel de bine 
de chimia corpului. Numai dacă ar fi vorba de ceva chimic — 
anumite molecule mari sau orice altceva — elementele ar fi pu- 
tut fi injectate altor animale. Sigur că este perfect posibil, dar, 
după cum am mai spus, discuţia a început de la aceste experi- 
mente dubioase... 

Interlocutorul nr. 7: Cred că e vorba de o curiozitate şi că 
experimentul constă în imprimarea informaţiei, lucru de care 
sunt interesați acești oameni. Există un fizician care face așa 
ceva aici în oraș. 

Popper: Ce-aş putea spune? Poate fi simplu precum pare; 
poate la fel de bine să fie mult mai complicat, iar imprimarea 
de care vorbim să nu se poată face printr-o injecție. Nu știm 
precis. S-ar putea ca aceste lucruri să fie transferabile în modul 
amintit sau nu. 

Interlocutorul ur. 8: Aş dori o clarificare a expresiei „struc- 
tură-scop'“, pentru că se pare că ar fi două sensuri ale ideii de 
structură-scop, unul dintre ele fiind aproape o copie a unei 
mutații, celălalt o simplă absorbție a mutaţiei înseși. În primul 
caz plecăm de la un sistem compoitamental, care ar fi aproape 
similar mutaţiei, acţionând cel puţin în acelaşi mod în care ar 
acţiona o mutație. lar acest sens al sintagmei „structură-scop“ 
pare a fi mult mai liber. În al doilea caz avem o absorbţie — în 
termenii unei ameliorări a condiţiilor sau a mediului înconjură- 

tor însuși — a mutaţiei, printr-un tip oarecare de teorie a per- 
fecţionării, ca de exemplu supraviețuirea celui mai adaptat, ori 
altceva de felul acesta. Sunt aceste sensuri ale sintagmei com- 
patibile? Sau sunt mai mult decât atât? Sunt, poate, comple- 
mentare? 

Popper: Dacă v-am înţeles bine, vreţi să distingeţi între o 
structură-scop care a fost întipărită genetic şi o structură-scop 
care reprezintă doar un tip nou de comportament. Să luăm din 
nou exemplul ciocănitorii. Presupun că ceea ce s-a întâmplat în 
evoluţia acestei păsări a fost faptul că, dintr-un motiv oarecare, 
s-a ivit o problemă, iar ca răspuns la aceasta ciocănitoarea și-a 
schimbat obiceiurile privitoare la hrană. S-a dezvoltat o nouă 
preferinţă pentru un nou tip de hrană, datorită căreia se pot 
întâmpla două lucruri. Noua preferinţă poate deveni consoli- 
dată genetic, altfel spus, anumite mutații care au avut probabil 
efecte anatomice asupra creierului — nu ştiu exact, dar trebuie 
să fie vorba despre ceva de genul acesta — au putut provoca o 
schimbare a obiceiurilor, care s-a păstrat. Cealaltă posibilitate 
este ca nimic din toate acestea să nu se întâmple, ci să aibă loe 
doar o lărgire a spectrului comportamentelor posibile, altfel 
spus, că ciocănitoarea preferă pentru un timp ceva, iar mai târ- 
ziu altceva. Se pune deci problema dacă ea s-a specializat sau 
nu. Dacă există o specializare, atunci este inerent ca aceasta să 
fie urmată de o întipărire genetică. Acesta este cazul în care 
comportamentul reprezintă vârful de lance al unei mutații, caz 
în care, cred, putem spune că, deşi animalul poate fi extrem de 
bine adaptat, el are şanse să nu supravieţuiască unor schimbări 
drastice de mediu, din cauza consolidărilor sale genetice. Dacă 
situația conduce mai mult către o diversitate de comportamen- 
te posibile, către o mai mare plasticitate a controlului, se va 
întâmpla aproximativ contrarul, adică animalul va avea şanse 
mai mari de a supravieţui chiar și unor schimbări drastice. Este 
acesta un răspuns, măcar parţial, la întrebarea dumneavoastră? 
Aşadar, există două schimbări posibile într-o structură-—scop, 
amândouă începând în același fel, respectiv cu o schimbare de 
preferinţă. Însă, în acest caz, una poate deveni consolidată ge- 
netic, în timp ce cealaltă nu. Ceea ce mi se pare remarcabil la 

fiinţa umană este că, deși limbajul pare a fi consolidat genetic, 
practic nici unul dintre instrumentele exosomatice pe care le-am 
dezvoltat nu pare a fi, în vreun fel, consolidat genetic. În sensul 
acesta deci limbajul a condus de fapt la o mai mare diversifi- 
care a rolurilor comportamentale posibile, mai degrabă decât la 
o restrângere a lor. Şi acesta mi se pare a fi unul dintre factorii 
decisivi ai evoluţiei umane. Nu pare să existe un mod imagina- 
bil în care limbajul să ne aducă prejudicii, din cauză că lucru- 
rile despre care vorbim şi modul în care folosim limbajul sunt 
lăsate la latitudinea noastră. Însă se pot imagina multe moduri 
în care limbajul ne ajută, în primul rând pentru că, probabil, a 
prevenit o consolidare genetică ulterioară. Nu ştiu precis cum 
stau lucrurile, dar, oricum, el nu a condus la o nouă consolidare 
genetică. 

Interlocutorul nr. 3: Nu există nici o legătură între scopu- 
rile guvernate de limbaj şi cele care sunt, să zicem, înţelese 
probabil doar în termenii unei lărgiri a plasticităţii controlului? 
Mă gândesc la teoria lui Mumford asupra mecanismelor, potri- 
vit căreia acestea ar fi anterioare limbajului, teorie cu care nu 
sunt de acord. 

Popper: Sunt aproape sigur că greşeşte. 

Interlocutorul nr. 8: Da, dar mă întrebam cum aţi răspunde 
acestei probleme particulare? Mumford ar fi așezat mecanis- 
mele undeva între scopurile guvernate de limbaj și cele care 
sunt pur şi simplu mutații sau expansiune controlată. lar în 
mijloc ar fi plasat... 

Popper: Cred că totul dovedeşte că mecanismele au apărut 
foarte târziu, mai ales atât timp cât nici cel mai simplu meca- 
nism nu ilustrează nici o consolidare genetică, dovadă că ele au 
apărut foarte târziu. Însă limbajul este înrădăcinat genetic, aşa 
că este probabil mult mai vechi decât orice mecanism. Prin 
urmare, în primă instanță, avem, probabil, limbajul. Iar prin in- 
termediul limbajului descriptiv uman avem de-a face cu o im- 
presionantă dezvoltare a imaginaţiei, datorată posibilităţilor de 
a povesti ale limbajului. Și, pomind de aici, cred că putem în- 
ţelege posibilitatea ekistenţei unui spectru larg de unelte, sau 
mecanisme, dacă vreţi să le numiţi aşa, care se potrivesc în 

grade diferite la mediu. Unul dintre cele mai interesante cazuri 
de mecanisme foarte evoluate este cel întâlnit la eschimoși. 
Uneltele eschimoșilor sunt foarte specializate. Un harpon sau 
un caiac sunt extrem de complicate. Un caiac este aproape un 
submarin: te poţi roti cu el, poţi sta sub apă în el ș.a.m.d. Toate 
acestea demonstrează o evoluţie extraordinară, dar lipsită, de- 
sigur, de vreo bază genetică. Totul ţine de tradiţie, fiind foarte 
diferit de mașinile folosite de alte rase, dovedindu-se speciali- 
zat la mediul în care trăiesc eschimoșii, mediu în care ei nu se 
află de prea mult timp, din câte ştiu. Aceasta ilustrează deci 
plasticitatea domeniului și indică faptul că Mumford a greșit. 

Interlocutorul nr. 8: Eu bănuiesc că el discută problema 
doar în principiu, chiar dacă își bazează argumentele pe dovezi 
empirice — poate din cauza convingerii potrivit căreia limbajul 
poate fi el însuși instrumentalizat, chiar la cel mai coborât ni- 
vel, teorie care a mai fost de altfel avansată și de către alţii. 

Popper: Desigur, și eu cred că limbajul este instrumental, 
însă nu numai instrumental. Altfel spus, nu e nici un dubiu că 
teoriile sunt instrumentale. Problema instrumentalismului şi 
non-instrumentalismului nu se limitează la a cerceta dacă teo- 
riile sunt instrumentale, ci dacă sunt numai instrumentale. Deci 
voi fi de acord cu această caracteristică a lor, dar aş zice că mai 
există și altceva care le caracterizează. Mai sunt alte întrebări? 

Interlocutorul nr. 5: Vă voi pune o întrebare care poate vi 
se va părea banală. Pomind de la schema dumneavoastră, cum 
aţi descrie interacţiunea acestor trei niveluri în cazul diagnosti- 
cării unei probleme de către un medic talentat? 

Popper: De fapt, un grup de doctori va veni mâine la semi- 
nar și am putea discuta atunci acest lucru. Dar, oricum, e clar 
că dexteritatea medicului este în principal o chestiune ce ţine 
de lumea 3. Mai ales în diagnoză. Chiar dacă un-chirurg, de exem- 
plu, are deprinderea și în degete, chiar dacă, pentru unii doc- 
tori, diagnoza a devenit în parte inconștientă și aproape instinc- 
tivă. Ştiu că sunt doctori care, intrând într-o încăpere, pot 
„mirosi“ un diagnostic, au un fel de simţ al acestuia. Dar, cu 
adevărat important e faptul că diagnoza e aproape în întregime 
o problemă a încercării şi erorii legată de abilităţi, o problemă 

a încercării și erorii în care se procedează sistematic — așa cum 
se procedează în cazul multor încercări şi erori; în nici un caz 
procesul nu se desfășoară la întâmplare, ci în acord cu un plan 
care a evoluat și el tot prin încercări și erori. Doctorul a învăţat 
o suită de întrebări la care trebuie să i se răspundă. O parte din- 
tre ele sunt de natură generală, privind vârsta și altele aseme- 
nea, după care urmează întrebări specifice despre localizarea 
durerii, despre neregulile remarcate de pacient ș.a.m.d. Şi, din- 
tr-un fel de rutină, anumite lucruri vor fi excluse. În principal, 
procedeul reprezintă o problemă de eliminare a erorii — mai 
precis o metodă sistematică de eliminare a erorii — învățată din 
cărţi sau în clinică. Așadar, printr-o astfel de metodă sistemati- 
că a încercării și erorii şi printr-o metodă sistematică specială 
de eliminare a erorii, medicul ajunge la un număr restrâns de 
posibilităţi. Iar de aici încolo, procesul devine, de regulă, o 
nouă eliminare succesivă a posibilităţilor, de pildă prin analize 
ale sângelui, sau prin alte teste. Apoi rămâne diagnosticul. Bine- 
înţeles, toate acestea presupun ca fiziologia umană să fie rezo- 
nabilă sub aspectul simplităţii, pentru că dacă nu este suficient 
de simplă — în conformitate cu așteptările medicului — diag- 
nosticul va fi, probabil, greșit. În linii mari, acesta este proce- 
sul. În cadrul lui, o parte din metodele de eliminare devin, ele 
însele, dacă au fost folosite adesea, aproape dispoziţionale. To- 
tuși, numai lumea 3 — mai precis lumea 3 împreună cu rutina — 
a condus la transformarea acestor lucruri în dispoziţii, la fel ca 
în cazul mersului pe bicicletă. 

Doamnelor și domnilor, 

Tema acestei prelegeri este „eul, raționalitatea și liberta- 
tea“, o temă vastă, în dezbaterea căreia pericolul alunecării în 
tot felul de generalizări vagi este foarte mare, mai ales într-un 
domeniu în care există atât de multă speculație. 

Voi începe prin a vorbi ceva mai mult despre ego — sau eu — 
mai mult decât am făcut-o în ultima mea prelegere, iar apoi voi 
discuta despre raționalitate. 

Mai întâi cu privire la eu: teza mea principală, așa cum am 
formulat-o în ultima prelegere este că eul sau ego-ul e ancorat 
în lumea 3 și că nu poate exista în lipsa acesteia. Dar înainte de 
a discuta această teză mai pe larg, s-ar putea să fie necesar să 
îndepărtăm următoarea dificultate: după cum am mai spus de 
atâtea ori, lumea 3 e în general alcătuită din universul produ- 
selor minţii noastre. Dar, cum poate fi posibil așa ceva dacă, pe 
de altă parte, minţile noastre nu pot exista fără lumea 3? 

Răspunsul la această aparentă dificultate e foarte simplu. 
Eurile noastre, cea mai înaltă funcţie a limbajului și lumea 3 au 
apărut și s-au dezvoltat î împreună, în interacțiune permanentă. 
Aici deci nu e nici o dificultate deosebită. Ca să fiu mai precis, 
neg că animalele au stări de conştiinţă deplină sau că au un eu 
conștient. Eul evoluează împreună cu cele mai înalte funcţii ale 
limbajului, cea descriptivă și cea argumentativă. 

Animalele au un simţ spaţial foarte dezvoltat, care, fără du- 
bii, este în cea mai mare parte, dacă nu chiar în întregime, re- 
zultatul inconștient al conlucrării instinctului cu rezultatele ex- 
plorării spaţiale. In mod similar, atât animalele, cât şi plantele 
posedă inserate în constituţia lor ceasomnice, deci un simţ al tim- 
pului. De asemenea, ele sunt, bănuiesc, conștiente. Dar ceea ce 

le lipseşte — şi, desigur, aceasta e tot o conjectură — este abili- 
tatea de a se vedea pe ele însele ca extinzându-se în timp și 
spațiu şi ca acţionând în timp şi spaţiu. În măsura în care sunt 
conștiente, conștienţa lor e guvernată de stările interioare în- 
dreptate — dacă nu în mod exclusiv, atunci aproape exclusiv — 
spre evenimentele exterioare semnificative. 

Teoria mea despre anticipaţia animalelor este următoarea: 
acestea anticipează mișcările prădătorului sau ale prăzii — de 
exemplu broasca şi musca — printr-un efect standard, printr-o 
inervare parţială a mișcărilor de reacţie care determină o iner- 
vaţie finală mai rapidă și mai adecvată. Eu bănuiesc, alături de 
Gomperz şi James/Lange, că aceste inervări parțiale sunt re- 
prezentate la nivelul simțirii. 

În opoziţie cu acestea, deplina conștiință a eului presupune, 
drept componentă a sa, o cunoaștere de sine ce se proiectează 
înapoi în timp, măcar pentru o scurtă durată. lar simţul nostru 
de localizare spaţială presupune cel puţin o schiță de istorie a 
modului în care am sosit în locul în care suntem situaţi. Dacă 
ne trezim într-un loc străin, suntem tentaţi să ne întrebăm: 
„Unde sunt? Am avut un accident? Cum am ajuns aici?“ Dar 
noi nu trăim doar cu o conștiință rudimentară a istoriei noastre 
trecute, ci şi cu o conştiinţă rudimentară a așteptărilor noastre, 
care, în mod normal, includ ţinte și scopuri, alături de interese- 
le noastre imediate sau mai îndepărtate. 

Acest lucru e prezent în noi într-o formă dispoziţională. Dar 
aceste dispoziţii sunt dispoziţii de a rechema trecutul în con- 
ştiinţa noastră. Ele sunt deci foarte diferite în comparaţie cu 
dispoziţia echivalentă a simțului spaţio-temporal la animale. Și 
asta pentru că dispoziţiile umane menționate sunt conectate la 
alte dispoziții către teorii: o teorie a timpului bazată pe ciclul 
zi-noapte, o teorie a spaţiului ca mulțime ordonată de distanțe 
invariabile dintre corpurile fizice proeminente și o teorie a cor- 
purilor fizice ca invarianţi proeminenţi în mediul nostru. Dar 
ceea ce ne constituie eul sau ego-ul este, în parte, faptul că ne 
putem vedea pe noi înșine în acest cadru, ca și când am fi ajuns 
la localizarea noastră prin deplasări în interiorul lui. Mai mult 
decât atât, ne vedem corpurile ca neschimbate, precum cele- 

lalte corpuri, sau, poate, ca schimbându-se lent. În acest fel în- 
ţelegem ciclul stărilor de veghe și de somn și întreruperile de 
conștiență în timpul somnului, în timp ce corpurile noastre 
continuă să rămână acolo. Dar, este clar, toate acestea au un 
caracter teoretic: ele depind de limbajul descriptiv și chiar de 
limbajul argumentativ. 

Un rol important e jucat aici de funcţiile specific umane ale 
memoriei noastre. 

În sensul cel mai larg, memoria poate fi asemănată cu un lu- 
cru al cărui comportament depinde de istoria sa. În acest sens 
se poate spune că au memorie și magneţii sau, mai general, 
cristalele, adică cele mai complexe structuri fizice — și bineîn- 
teles toate organismele. Dar, așa cum am menţionat în prele- 
gerea mea anterioară, electronii nu au memorie și, din câte știu, 
nici atomii. Dacă privim comportamentul unui câine adormit 
am putea bănui că toţi câinii visează. În aceste vise, unităţile și 
părțile memoriei par a juca un rol similar celui pe care îl au în 
propriile noastre vise. Dar reactualizarea controlată a experien- 
tei umane, similară felului în care încercăm în mod conștient să 
ne amintim un poem pe care l-am învăţat pe de rost cu mulți 
ani în urmă - e posibilă numai prin intermediul legăturilor 
noastre cu lumea 3. Socotesc că aceasta se întâmplă chiar și în 
cazul reamintirii evenimentelor trecute: le vedem atunci când 
încercăm să le conectăm la alte unităţi sau fragmente ale me- 
moriei. În toate acestea ne folosim de cunoștințe care, cel puțin 
în parte, sunt formulate lingvistic sau au un caracter dispozi- 
tional. 

De aici reiese clar că însuși rolul jucat de memorie în con- 
știința noastră e ancorat în lumea 3, lumea cunoștințelor criti- 
cabile, a cunoștințelor în sens obiectiv, Noi ne criticăm, în mod 
constant, ca deficiente, încercările de a recăpăta părți ale me- 
moriei și încercăm să găsim elementele ce lipsesc. Astfel ajun- 
gem la rezultatul menționat în ultima mea prelegere: ego-ul 
sau eul este strâns legat de funcțiile cele mai înalte ale limbaju- 
lui și aceasta sugerează că deplina conștiință interacționează cu 
centrul vorbirii din creierul nostru. 

Acum o să reformulez o parte din aceste idei şi alte câteva 
sub forma a trei teze: 


1. În evoluţia speciilor, ego-ul, eul sau conştiinţa de sine 
evoluează împreună cu cele mai înalte funcţii ale limbajului — 
funcţia descriptivă și funcţia argumentativă — şi interacţionea- 
ză cu aceste funcții. 

2. În dezvoltarea copilului, ego-ul, eul sau conștiința de 
sine se dezvoltă o dată cu cele mai înalte funcţii ale limbajului 
Şi de aceea faptul se produce după ce copilul a învăţat să se 
exprime, să comunice cu celelalte persoane, să înţeleagă relaţi- 
ile lui cu ceilalţi şi să se adapteze la mediul fizic înconjurător. 

3. Eul sau ego-ul e legat pe de o parte de funcţia centrală de 
control a creierului, iar pe de altă parte de obiectele din lu- 
mea 3. În măsura în care interacționează cu creierul, localiza- 
rea interacțiunii poate fi stabilită anatomic. Sugestia mea este 
că interacțiunea e localizată la nivelul centrului vorbirii. 

Despre prima teză, privind evoluţia lingvistică a speciilor, 
am discutat suficient pănă acum, așa că nu mai adaug nimic 
nou. 

În ceea ce priveşte cea de-a doua teză, vizând dezvoltarea 
conștiinței de sine a copilului, voi mai face doar una sau două 
remarci. Sunt un mare admirator și un adept al simțului comun, 
însă consider că acesta greșeşte deseori în mod grav. Simţul 
comun se află, după cum am văzut, în legătură cu teoria cu- 
noașterii. Dar pentru simțul comun teoria cunoașterii e subiec- 
tivă şi senzualistă. Teoria simțului comun a cunoașterii e teoria 
minţii ca găleată, care afirmă, ca un fapt ce ţine de istoriile noas- 
tre personale, că noi — și prin „noi“ înţeleg diferitele euri — asi- 
milăm cunoștințe prin intermediul simţurilor noastre. 

Această teorie a fost preluată de filosofii idealişti. Solipsis- 
mul şi filosofia lui Berkeley — numită de obicei „idealism 
subiectiv“ — pe care l-am menţionat în prelegerea precedentă, 
derivă din această teorie a cunoașterii. Ei cred că întreaga cu- 
noaștere a individului constă în experienţa sa sau în amintirea 
unor experienţe ale sale. 

Dar dacă vorbim de experienţa cuiva, atunci e vorba de 
ego-ul sau eul respectivei persoane. Deci, toate aceste filosofii 
iau ca dat ego-ul, eul sau subiectul și apoi încearcă să constru- 
iască lumea externă — inclusiv celelalte persoane și celelalte 
minți — pe baza ego-ului sau a conţinutului minţilor noastre. Şi 
nu reușesc. 

Însă din punct de vedere psihologic, cunoștințele dispozi- 
tionale ale ego-ului sau eului vin mai târziu în dezvoltarea copi- 
lului decât cunoștințele dispoziționale despre lumea exterioară 
şi despre celelalte persoane și minţi. Și asta întrucât cunoştin- 
tele dispoziţionale ale eului sunt achiziţionate pe parcursul 
procesului de creștere în care învăţăm limbajul descriptiv și ar- 
gumentativ. Dezvoltarea copilului se desfășoară paralel cu 
dezvoltarea speciei: în timp ce cunoștințele dispoziţionale de- 
spre lumea exterioară și despre celelalte persoane sunt accesi- 
bile și animalelor, eul se dezvoltă numai la nivel uman. 

Îmi voi comenta acum conjecturile anatomice. Ele par a fi 
testabile, iar testele sunt fascinante și cu adevărat tulburătoare. 
Când am dezbătut pentru prima oară această problemă eram 
conștient că experienţele ce se desfășurau de câtva timp ar fi 
putut fi interpretate ca teste ale conjecturilor mele (am citit 
pentru prima oară despre aceste experienţe în Prelegerile 
Eddington ale lui Sir John Eccles în 1966). 

Voi prezenta cât se poate de scurt aceste experimente. Cre- 
ierul nostru e alcătuit din două emisfere simetrice, jumătatea 
stângă servind partea dreaptă a corpului și invers. La marea 
majoritate a oamenilor sau, în orice caz, la cei mai mulți dintre 
dreptaci, centrul vorbirii e localizat în emisfera stângă a cre- 
ierului. 

Cele două jumătăţi ale creierului sunt legate printr-un fel de 
punte ce realizează un număr uriaș de conexiuni între cele 
două emisfere cerebrale. Puntea în cauză e numită „marea 
comisură cerebrală“. 

În unele intervenţii chirurgicale pe creier această punte e tă- 
iată și conexiunea dintre părți e întreruptă. Această operaţie a 
fost mai întâi realizată pe animale, inclusiv pe primate și s-a 
observat că ele se simțeau foarte bine după aceea, tot așa sim- 

țindu-se și pacienţii umani care au suportat această operație în 
decursul ultimilor 4—5 ani. 

În mod întâmplător, operaţia a fost efectuată şi pe oameni 
ce sufereau de puternice atacuri de epilepsie și a părut a fi un 
remediu real pentru această boală. Oamenii care au fost supuși 
unor astfel de operaţii se simt bine și se comportă în orice situ- 
aţie la fel ca oamenii normali, deși în urma unei observaţii 
atente pot fi detectate deosebiri. 

Vreau acum să prezint pe scurt câteva dintre aceste dife- 
renţe. 

Persoanele operate pot citi la fel de bine ca înainte atât cu 
amândoi ochii, cât şi numai cu ochiul drept. 

Acum urmează însă partea cea mai interesantă. Atât timp 
cât o persoană operată nu poate controla prin organele de pe 
partea dreaptă a corpului — cum ar fi ochiul sau mâna — ceea ce 
face cu mâna stângă, ea nu e conștientă de mișcările braţului și 
mâinii stângi. Ea nu e o personalitate scindată, dar este pe de- 
plin conștientă numai de acele semnale pe care jumătatea stân- 
gă a creierului său le primește de la jumătatea dreaptă a corpu- 
lui său. 

De exemplu, un om operat obișnuia să-și fumeze și să-și 
aprindă ţigara cu mâna stângă, să o pună în colțul stâng al gurii 
şi să aprindă bricheta cu mâna stângă. El face aceleași lucruri 
după operaţie, la fel de normal, chiar dacă nu ar putea vedea cu 
ochiul drept ceea ce face. Dar, în acest caz, el nu era conștient 
de ceea ce face, pentru că nu a fost în stare să dea un răspuns 
potrivit la întrebările despre mișcările sale. În schimb, dacă își 
va pune ţigara în colțul drept al gurii, el va ști asta și o va 
spune. 

În general, atât timp cât partea dreaptă nu e implicată, su- 
biectul nu poate da seama de reacţiile părții stângi și declară că 
nu ştie ce face în acele momente. Aceste mișcări rămân incon- 
ştiente, pentru că ele nu sunt legate de centrul vorbirii. 

Cu acestea îmi închei superficiala trecere în revistă a unei 
noi teorii a eului sau conștiinței și a principalelor sale funcții, 
care constă în stabilirea unui control de la distanţă, foarte plas- 

tic, prin intermediul lumii 3, al centrului vorbirii. În continuare 
voi face câteva remarci asupra raţionalităţii umane. 
Eu sunt un raționalist. Asta înseamnă că încerc să eviden- 


Dimpotrivă, e evident că până Şi cel mai raţional dintre oameni 
este în multe privinţe irațional. Raţionalitatea nu este o propri- 
etate a oamenilor, nici un fapt privitor la oameni, ci o sarcină 
pe care trebuie s-o îndeplinească — o sarcină strict limitată și 
dificil de atins. E greu să ajungi la raționalitate, chiar și parțial. 

Niciodată nu discut în contradictoriu despre cuvinte și nu 
definesc cuvinte, dar acum trebuie să explic ce înţeleg prin „ra- 
ţionalitate“. După mine, raționalitatea este acea atitudine criti- 
că vizând problemele, deschiderea către învăţarea din propriile 
greşeli și atitudinea de conştiincioasă detectare a greşelilor și a 
prejudecăţilor. Deci prin „raționalitate“ înţeleg atitudinea de 
eliminare conștientă și critică a erorii. 

Dar nu numai dificultatea realizării acestei atitudini fixează 
limite importante raţionalității noastre. Şi nici faptul că noi 
suntem mai mult animale Pa tona e decât animale raţionale. 


cea din stiință. care ne poate apărea ca o critică gti e) 
ce respinge și reconstruiește o teorie științifică dominantă. 
Aceasta se datorează unui motiv foarte simplu. Critica poa- 
te fi numai critică a unor teorii ipotetice pe care noi le-am for- 
mulat și la care ne-am raportat ca la un obiect de investigat și 
criticat — așa cum, de exemplu, cercetăm un ceas pe care am 
dori să-l cumpărăm pentru a-l face cadou la o aniversare. Cu 
toate acestea, cunoașterea noastră constă într-o sumă imensă 
de dispoziţii, așteptări și teorii,-dintre care numai un mic nu- 
măr ni-l putem reprezenta conștient într-un anumit moment. 
De fapt, la un moment dat vom avea în faţa ochilor o singură 
teorie selectată pentru a fi criticată, o singură teorie supusă in- 


lurile, e folosită, mai mult inconştient, în investigarea oricărei 


teorii. Àm numit această cunoaştere „cunoaştere preliminară 

(background knowledge). Ea e folosită în cadrul investigării, 
fiind prin urmare acceptată în mod necritic ori e luată ca dată în 
timpul investigării. 

Asta nu înseamnă că investigatorul e obligat să ia cumva 
întreaga cunoaștere preliminară în mod necritic, de-a gata. El 
se poate gândi că undeva e ascunsă o greșeală, nu în teoria in- 
vestigată, ci în unele elemente ale cunoaşterii preliminare. 
Aşadar, el poate supune criticii o parte a acestei cunoașteri. 
Însă atunci respectiva parte încetează să mai fie cunoaştere 
preliminară și devine cunoaștere supusă investigării. 

Aici, cel mai important exemplu este reprezentat de Ein- 
stein, care a analizat câteva dificultăţi ale teoriei lui Maxwell 
despre interacţiunile electromagnetice ale corpurilor în mișca- 
re și a descoperit că acesta și-ar fi putut rezolva problemele 
sfidând asumpția preliminară, acceptată tacit până atunci, că 
simultaneitatea e un concept absolut. Einstein a arătat de ce 
simultaneitatea trebuie legată de așa-numitul „sistem de refe- 
rință inerţial“ al tuturor corpurilor aflate în repaos în același 
referenţial, cu alte cuvinte, că simultaneitatea evenimentelor 
îndepărtate e tranzitivă numai într-un asemenea sistem de refe- 
rință. Înainte de Einstein se considera că dacă un eveniment A 
e simultan cu un alt eveniment B și B cu unul C, atunci A e 
întotdeauna simultan cu C. Einstein a arătat că relaţia e vala- 
bilă pentru evenimente îndepărtate numai dacă A și B, pe de o 
parte şi B şi C pe de alta, sunt simultane în interiorul aceluiași 
sistem de referință inerţial. Această corecție foarte sofisticată 
trebuia aplicată, potrivit lui Einstein, unei asumpţii aparent 
evidente, neformulată explicit, ce ţinea încă de ceea ce am nu- 
mit „cunoaștere preliminară“. Această corecție are o însemnă- 
tate revoluţionară, iar exemplul ar putea fi folosit pentru a ilus- 
tra imposibilitatea de a critica întreaga noastră cunoaştere în- 
același timp. 

Pentru ingenuitatea şi pentru imaginaţia noastră critică, des- 
coperirea elementelor cunoaşterii noastre — posibil ale cunoaș- 
terii preliminare — care se fac vinovate de apariţia dificultăţilor 
sau a discrepanţelor apărute în cazul problemelor sau al teori- 
ilor reprezintă o provocare. Conjecturile noastre ipotetice sunt 

întotdeauna riscante și deseori îndrăzneţe, iar propunerea de a 
investiga critic o asumpţie nesuspectată — probabil chiar in- 
conștientă — anterior, poate fi ea însăși o conjectură nouă și 
îndrăzneață. 

Dacă o mare parte din cunoașterea noastră subiectivă e în- 
născută sau tradiţională — așadar dispoziţională — atunci ea nu e 
explicit formulată. O parte din această cunoaştere preliminară 
poate fi încorporată în gramatica limbii noastre — fiind, așadar, 
la fel ca aerul pe care-l respirăm, presupusă permanent î în argu- 
mentele noastre, astfel încât e te dificil | pentru noi s-o detectăm și 
s-o criticăm. Așa s-a întâmplat şi în cazul simultaneităţii, fiind- 
că grarnatica tuturor expresiilor construite cu ajutorul cuvinte- 
lor „același“ sau „aceeași“ — de exemplu, „în același timp“ sau 
„de aceeași lungime“ — implică tranzitivitatea. Einstein a arătat 
că această utilizare, combinată cu orice metodă de stabilire a 
simultaneităţii evenimentelor situate la distanță unele de altele 
într-un sistem de referință duce la concluzia că orice eveni- 
ment — de exemplu învestirea președintelui Johnson — e simul- 
tan cu orice alt eveniment — să spunem învestirea președintelui 
Nixon — ceea ce e absurd. Această utilizare e totuşi acceptabilă 
atât timp cât e aplicată în viaţa de zi cu zi, atâta vreme cât noi 
trăim în aproximativ același sistem de referinţă inerţial. 

Toate acestea arată că demersul nostru critic nu poate fi 
decât parțial și că există, drept urmare, anumite limite ale rațio- 
nalității noastre — adică ale domeniului criticii noastre. În orice 
caz, următoarea afirmație importantă pare corectă: 

În vreme ce critica noastră nu poate aborda mai mult de 
una sau două probleme sau teorii deodată — și ar trebui, de 
preferință, să încercăm să abordăm numai una — nu există nici 
o problemă, teone, judecată sau element al cunoașterii noas- 
tre preliminare care să nu. poată fi transformat în obiect al 
considerațiilor nostre critice. 

Așadar, raționalitatea are limite inerente numai în sensul că 
aceste consideraţii previn lansarea pripită într-o critică gefiera- 
lă a tuturor aspectelor deodată. Dar, pe de altă parte, nu există 
limite pentru obiectele criticii noastre raţionale. Nimic nu e 
scutit pentru totdeauna de examenul critic. 

Din toate acestea se poate desprinde concluzia că noi sun- 
tem departe de a fi raționali. Suntem failibili nu numai cu pri- 
vire la ceea ce credem că ştim, dar chiar şi în privința modali- 
tăţilor. noastre de abordare critică. Trebuie să selectăm probleme 
și teorii pentru a le supune “criticii raţionale. Dar acest act de 
alegere este el însuși o conjectură ipotetică. Şi așa am putea să 
petrecem o viaţă întreagă aplecaţi asupra unei alte probleme 
decât cea pe care ar fi trebuit s-o abordăm: acesta e unul dintre 
motivele pentru care noi suntem failibili, chiar din punctul de 
vedere al criticismului nostru. 

Ideea revoluționară — formulată cândva de Platon — că noi 
ar trebui să încercăm să curățăm întregul tablou cognitiv, să ne 
ștergem tabula cunoașterii și să o luăm de la început nu e apli- 
cabilă. Dacă e să începem din nou de unde a început Adam, nu 
există nici un motiv pământesc pentru care noi să facem lu- 
crurile mai bine decât le-a făcut Adam ori să ajungem mai de- 
parte decât el. Dar nici Adam nu a început de la o tabula rasa. 
Prin urmare, ar trebui să îndepărtăm toate așteptările și pre- 
judecăţile, întreaga cunoaștere dispoziţională asimilată pe par- 
cursul evoluţiei. Ar trebui să ne întoarcem nu la Adam, ci la 
fiare, la animale și, vorbesc serios, la amoebe. Astfel că visul 
de a şterge tablourile cunoașterii nu e prea revoluţionar ori 
prea progresist, ci regresiv, chiar reacţionar. Trebuie să fim 
modești și conștienți de slăbiciunile noastre și ar trebui să ne 
aducem aminte că înaintarea având în permanență aspect ipo- 
tetic prin care viaţa cucerește noi condiţii de mediu și creează 
lumi noi prin pași ipotetici. În acest fel ne ridicăm din lumea 
semi-conștientă a animalelor către conştiinţa deplină. În acest 
fel am inventat știința. Şi în acest fel am înaintat în știință, apro- 
piindu-ne progresiv de adevăr. 

Acum poate că ar trebui să fac câteva remarci critice despre 
ceea Ce numesc „mitul contextului“. 

Ceea ce numesc „mitul contextului“ e perspectiva foarte 
des Sustinută și deseori chiar inconștient acceptată, potrivit 
căreia toate argumentele raţionale trebuie să pomească și să se 
desfăşoare : într-un context de asumpţii, astfel încât contextul 
însuși să se afle întotdeauna dincolo de argumentele raţionale. 

Unii ar putea numi această viziune „relativism“, deoarece im- 
plică faptul că fiecare aserţiune trebuie luată ca relativă la un 
context de asumpţii. 

O formă cât se poate de comună a mitului contextului sus-: 
ține totodată că toate discuţiile sau confruntările dintre oameni | 
care au adoptat contexte diferite sunt sterile, de vreme ce fie- | 
care discuţie raţională poate opera numai într-un cadru de 
asumpții dat. 

În ce mă privește, consider că prevalența acestui mit repre- 
zintă unul dintre marile rele intelectuale ale vremurilor noastre. 
El slăbește unitatea dintre oameni, de vreme ce afirmă dogma- 
tic că, î în general, o discuţie râțională sau critică nu poate avea 
loc decât între oameni care susțin viziuni aproape identice. Din 
perspectiva ace acestui mit, toți oamenii, în măsura în care încear- 


că să fie raționali, sunt văzuţi ca prizonieri ai ai închisorii credin- 
telor iraționale, întrucât, în principiu, ele nu fac obiectul discu- 
tiilor critice. Poate că există mituri și mai distructive, întrucât 
alternativa la discuția critică sunt violența și războiul, la fel 
cum singura altemativă la violență și război e discuția critică. 
Esenţial în această chestiune e faptul că í mitul contextului 
este pur. şi s i simplu greşit. şit. Sunt de acord că o discuţie între oa- ' 
meni ce susţin viziuni identice sau aproape identice este în mă- ' 
sură să înainteze mult mai ușor decât o discuţie între oameni ' 
care susțin viziuni opuse sau diferite. Dar numai în ultimul caz 
discuţia poate produce ceva interesant. Ea va fi dificilă și nu e . 
nevoie decât de răbdare, timp și bunăvoință din ambele părți. 
Şi chiar dacă nu s-a ajuns la nici o înțelegere, ambele părţi vor 
deveni, în urma discuţiei, mai înțelepte decât la început. Prin 
„bunăvoință“ înţeleg aici a admite, ca punct de plecare, că s-ar 
putea să ne înșelăm și că s-ar putea să învăţăm ceva unul de la 
celălalt. Mitul contextului poate fi privit ca o formă sofisticată 
a unui punct “de vedere numit „justificaționism“ — adică doctri- 
na potrivit căreia raționalitatea constă în justificarea rațională a 
convingerilor n noastre sau, în termeni obiectivi, justificarea ra- 
țională a teoriilor noastre. Însă | justificaţionismul e o doctrină 
imposibilă din punct de vedere logic. Pur și simplu, nu pot 


exista justificări raţionale pentru teoriile noastre. 

f Aşa cum am văzut, teoriile sunt presupuneri sau conjecturi 
și tot ceea ce putem justifica raţional reprezintă o preferință 
jpotetică pentru una sau alta dintre teoriile aflate în competiție. 
Dar între justificarea unei preferințe momentane pentru una 
at teoriile concurente şi justificarea unei teorii este o foarte 

are deosebire. A justifica o teorie înseamnă a arăta că e ade- 
vărată. Dar noi putem justifica o pref erință, chiar și pentru o 
teorie falsă, dacă putem să arătăm că, dintre toate teoriile con- 
curente, ea se prezintă ca situându-se cel mai aproape de ade- 
văr. Mi-am explicat deja concepţia despre justificaţionism și 
perspectiva cu care am înlocuit-o. Mitul contextului respinge 
și el justificaţionismul, dar într-un mod mult mai puţin radical. 
El reţine mai multe elemente din justificaționism decât mine, 
deoarece spune că justificările trebuie puse în relație cu un 
context care, la rândul lui, nu poate fi justificat. 

Împotriva acestui fapt, eu susțin că, și atunci când admitem 
doctrina proprie unui anumit context, noi ar trebui să subliniem 
că diferitele contexte pot intra în concurenţă. Asta înseamnă, 
ca și în cazul teoriilor, că aceia care apără un context pot criti- 
ca un altul. Şi noi, ca spectatori, putem încerca să ne formăm o 
judecată rațională urmărind care context produce cea mai bună 
critică a celorlalte și care poate fi apărat cel mai bine împotriva 
criticilor ce provin de la acestea din urmă. De fapt, în princi- 
piu, nu e nicio diferență între o teorie și un context. 

S-a afirmat uneori că diferitele contexte de asumpţii sunt tot 
atât de diferite ca și limbajele și că cei aduși în alte contexte 
pur și simplu nu se înțeleg unii pe alţii, astfel încât în asemenea 
cazuri o critică raţională devine imposibilă. Această concepţie 
a fost susținută făcând apel la studiul lui Benjamin Lee Whorf 
despre limba indienilor Hopi. Dar lucrul cel mai important e că 
Benjamin Lee Whorf a învățat să vorbească hopi, iar eu am 
întâlnit indieni Hopi care vorbeau engleza mult mai bine decât 
mine. Cu alte cuvinte, orice limbaj + uman poate fi însușit de un 
outsider suficient de înZestrat. 

Exact același lucru se petrece și în cazul unui context de 
asumpțţii. Acesta poate fi studiat, înţeles și criticat de un out- 
„sider, ceea ce face posibilă intrarea contextelor în competiţie. 

Probabil că tot ce putem învăţa de aici se poate exprima în 
felul următor: în fiecare moment al dezvoltării noastre mentale 
am fost și suntem închiși într-un context și într-un limbaj care 
ne limitează drastic gândirea. Totuși, aceasta e o încarcerare de 
tip pickwickian, deoarece în orice moment suntem liberi să 
evadăm din închisoare criticându-ne contextul și adoptând un 
context mai larg și mai adevărat și un limbaj mai bogat şi mai 
puţin defectuos. 

Această evadare din contextul nostru poate fi dificilă, dar 
posibilă. Ea poate fi generată ori stimulată de conflictul cu alt, 
context — adică prin confruntare. Nimic nu poate fi mai fructu-! 
os. De fapt, istoria civilizaţiei arată cât de fertil poate fi un: 
asemenea conflict cultural. Propria noastră civilizaţie occiden-| 
tală e rezultatul unui număr de conflicte culturale, precum nu- 
meroasele confruntări dintre cultura greacă și culturile orien- 
tale. Povestea unei astfel de confruntări e spusă de Homer, o! 
alta de Herodot, amândoi fiind cât se poate de conştienţi de 
semnificația evenimentelor. Aceste confruntări timpurii au con- 
tribuit la apariţia științei greceşti și a raționalismului grec — 
adică la ivirea iubirii grecești pentru discuţia critică rațională. 
Atât despre mitul contextului. 

În cele ce urmează voi face câteva remarci finale despre 
raționalitate. e 

Așa cum am arătat mai devreme, suntem întotdeauna prizo- 
nierii prejudecăţilor noastre sau ai contextului nostru de asump- 
ţii. Dar noi putem, recurgând la lumea 3, să ne plasăm teoriile 
și asumpțiile în afara noastră — să le formulăm clar, astfel încăt ` 
să poată fi criticate — să evadăm din această închisoare prin ' 
critică raţională. 

Nu mai e nici o îndoială că noi posedăm această libertate. | 
Relaţia noastră cu lumea 3 nu poate fi înțeleasă fără aceasta. 
Când suntem față în față cu obiectele lumii 3, cum ar fi teoriile,! 
prima noastră îndatorire e să le înțelegem. Dar a înţelege o teo-i 
rie nu înseamnă a o accepta, nici a o considera cea mai bună; 
dintre teoriile concurente. De fapt, înainte de a ne forma o ju- i 
decată referitoare la preferabilitatea unei teorii față de cele-- 
lalte, trebuie mai întâi să le înțelegem pe toate. 

Înțelegerea unei teorii are mai multe trepte. Nivelul cel mai 
scăzut de înțelegere e reprezentat de înţelegerea cuvintelor și 
propoziţiilor din punct de vedere lingvistic. Astfel, putem spu- 
ne, referitor la o carte sau la un curs, că „am înţeles fiecare cu- 
vânt“. Uneori putem ajunge să spunem că, deși am înţeles fie- 
care cuvânt din carte sau din curs, nu avem nici cea mai vagă 
idee despre ce e vorba. Pentru a înţelege la ce se referă o teorie 
trebuie mai întâi să înțelegem problemele pe care ea încearcă 
să le rezolve. Mai mult, trebuie să înțelegem diferitele căi prin 
care s-a încercat rezolvarea acestor probleme — adică diferitele 
teorii aflate în competiţie. Altfel n-o putem înțelege, într-un 
sens mai deplin, pe nici una dintre ele, dacă această modalitate 
de înțelegere înseamnă apreciere sau evaluare. Și, bineînțeles, 
mai sunt și nivelurile superioare de înţelegere, ca acela cu aju- 
torul căreia localizăm dificultăţile diferitelor teorii — adică noi- 
le probleme P, cărora ele le dau naştere — și aflăm cum pot fi 
întâmpinate respectivele dificultăți. Procesul acesta nu se sfâr- 
şeşte niciodată, din moment ce orice teorie dă naștere cel puţin 
la problema dacă teoria nu poate fi explicată la rândul ei printr-o 
teorie de un nivel superior, fiindcă nici o teorie nu reprezintă o 
explicaţie ultimă. 

Acest lucru arată că evaluarea pe care o facem unei teorii 
nu poate fi determinată doar de către logică sau de către struc- 
tura ei, cu excepţia cazului, poate, când teoria e în mod evident 
falsă sau emite pretenţii evident false — de completitudine sau 
de finalitate, de exemplu — precum teoriile fizicalismului și pa- 
ralelismului, pe care le-am discutat în prelegerea de săptămâna 
trecută. Aceasta înseamnă că în relaţia noastră cu lumea 3, în 
înțelegerea și în modul nostru de evaluare a teoriilor, există o 
marjă extraordinară de libertate. lar dacă ne referim la creativi- 
tatea umană, atunci avem de a face cu o libertate și mai mare. 

Teza mea principală este că toate eurile sunt ancorate în lu- 
mea 3. Însă modul în care suntem ancoraţi admite un spectru 
larg de posibilităţi. Noi explorăm și facem adaosuri la lumea 3 
prin aproape tot ce facem. lar aceasta înseamnă nu numai liber- 
tate, ci și o mare responsabilitate. 

Voi încheia printr-o discuţie despre relaţia dintre om și mun- 
ca sa — un lucru de maximă importanță pentru fiecare dintre 
noi. 

Potrivit teoriei autoexprimării, calitatea muncii noastre de- 
pinde de priceperea noastră, de trebuinţele şi de stările noastre 
psihologice şi, poate, de cele fiziologice. Consider că această 
teorie a autoexprimării este falsă, vicioasă, deprimantă. Potri- 
vit teoriei lumii 3, o relaţie atât de simplă nu există. Dimpo- 
trivă, aici e vorba de o interacţiune de tip „schimb“ între o per- 
soană și munca sa. Desfășurându-ţi activitatea specifică, poţi! 
evolua astfel încât să ajungi să munceşti mai bine; la rândul lui, : 
noul stadiu poate determina continuarea evoluţiei tale ș.a.m.d. 

Există un feed-back constant prin care lumea 3 acționează: 
asupra noastră, iar cea mai activă parte a acestei lumi este alcă-, 
tuită din rezultatele muncii noastre, din produsele cu care con-! 
tribuim la lumea 3. Acest feed-back poate fi mult amplificat“ 
printr-o autocritică conștientă. Lucrul cel mai incredibil privi- 
tor la viață, evoluţie și dezvoltare mentală constă tocmai în me-: 
toda de tip „schimb“, în această interacţiune dintre acţiunile; 
noastre și rezultatele lor, prin care ne depășim permanent pe! 
noi înșine, talentele noastre, înzestrările noastre. 

Această autodepășire reprezintă cel mai impresionant și 
mai important fapt al întregii vieţi Şi evoluţii, în special al evo- 
luţiei umane. El e conţinut în mișcarea de la P,la P, 

În stadiile preumane procesul este, desigur. mai i puțin evi- 
dent, putând, de aceea, da greș în cazul autoexpresiilor. Însă la 
nivel uman autodepășirea poate fi surprinsă numai printr-un 
efort și mai mare. Asemenea copiilor noștri, teoriile tind să de- 
vină tot mai independente față de părinţii lor. Şi ceea ce se | 
poate întâmpla în cazul copiilor noştri, se poate întâmpla și în ; 
cazul teoriilor noastre; putem obține de la ele un număr mai | 
mare de cunoștințe decât le-am inoculat iniţial. 

Procesul învăţării — al creșterii cunoașterii subiective — e în- 
totdeauna în mod fundamental același. El este critică imagina“ 
tivă. Acesta este modul în care ne transcendem cadrul spaţial şi 
temporal, încercând să reflectăm la circumstanţe situate dinco- 
lo de experienţa noastră; asta înseamnă să căutăm, să constru- 

“im, să inventăm și să anticipăm noi situații — adică situaţii test, 
isituaţii critice — și să încercăm să localizăm, să detectăm și să 
fidăm prejudecățile și asumpţiile obișnuite. 

Acesta este modul în care ne extragem singuri ghetele din 
mocirla ignoranței — modul în care aruncăm o frânghie către un 
punct de sprijin, oricât de precar. 

Ceea ce face ca eforturile noastre să difere de cele ale unui 
animal sau ale unei amoebe e numai faptul că frânghia noastră 
s-ar putea agăța de lumea 3 a discuţiilor critice, a limbajului și 
a cunoașterii obiective. Aceasta ne permite să înlăturăm unele 
dintre teoriile aflate în competiţie. Prin urmare, dacă suntem 
norocoși, s-ar putea să reuşim să menţinem în viață unele din- 
tre teoriile noastre greșite — și majoritatea sunt greșite — în vre- 
me ce amoeba va pieri o dată cu teoriile sale, cu credinţele sale, 
cu obișnuinţele sale. 

Privită într-o astfel de lumină, viaţa constă în explorare și 
descoperire — descoperirea de fapte noi, de noi posibilități pe 
calea testării posibilităților concepute de imaginaţia noastră. 
La nivel uman, această testare este înfăptuită aproape în între- 
gime în lumea 3, prin intermediul încercărilor noastre mai mult 
sau mai puţin reușite de a ne reprezenta, în cadrul lumii 3, lu- 
mile 1 și 2. Şi o facem încercând să ne apropiem tot mai mult 
de adevăr, de un adevăr mai deplin, mai complet, mai intere- 
sant, mai putemic din punct de vedere logic și mai relevant 
pentru problemele noastre. 

Ceea ce am numit „lumea 2“ — lumea minţii — devine, la ni- 
vel uman, din ce în ce mai mult legătura dintre lumile | și 3. 
Toate acţiunile noastre din lumea | sunt influențate de cuprin- 
derea de către noi a lumii 3 în cadrul lumii 2. De aceea e impo- 
sibil să înțelegem mintea umană și eul uman în absenţa înţele- 
gerii lumii 3. Tot din acest motiv este imposibil să interpretăm 
lumea 3 ca simplă expresie a lumii 2, sau lumea 2 ca simplă 
reflecţie a lumii 3. 

Procesul de autodepășire prin creştere reciprocă şi feed-back 
poate fi înfăptuit în toate împrejurările vieţii și în toate dome- 
niile. E posibil să-l realizăm și în relaţiile noastre personale. Se 
poate ca el să nu depindă numai de noi și să ne aducă dezamă- 

giri. Dar cu dezamăgirile ne întâlnim pe tot parcursul vieţii. 
Datoria noastră este să nu ne lăsăm pradă sentimentului că 
n-am primit ceea ce ni se cuvine, fiindcă toată viața primim 
mai mult decât ni se datorează. Ca să înțelegem acest lucru, e 
suficient să înțelegem că lumea nu ne datorează de fapt nimic. 

Cu toții putem participa la constituirea patrimoniului uman. 
Cu toţii putem contribui la păstrarea acestuia. Cu toții putem să 
ne aducem modesta contribuţie la sporirea lui. Nu trebuie să 
cerem mai mult. 


NOTA EDITORULUI, 1995 


Cunoașterea şi problema raportului corp-minte reuneşte prele- 
gerile Kenan, ţinute de Sir Karl la Universitatea Emory în primăvara 
lui 1969. Aceste prelegeri nu au fost prezentate pe baza unor note, iar 
cartea de faţă îşi datorează existenţa, cel puțin în parte, înregistrărilor 
pe bandă magnetică ale prelegerilor şi ale discuţiilor care le-au ur- 
mat. Aceste înregistrări au fost transcrise, după cât se pare, în prima 
parte a anilor '70. Sir Karl a început atunci să revizuiască prelegerile, 
a scris chiar şi o prefaţă, fiind — după toate aparențele — pe cale să le 
transforme într-o carte. Au fost pregătite mai multe versiuni ale fie- 
cărei prelegeri şi au fost solicitate, şi primite, critici. După toate pro- 
babilităţile, lucrarea nu a avansat însă prea mult, şi presiunea altor 
angajamente l-a făcut pe Sit Karl să pună manuscrisul deoparte. E) a 
stat în sertarul său până în 1986, când Institutul Hoover a achiziţionat 
lucrările lui Popper şi a creat Arhiva Karl Popper în biblioteca pe 
care o patronează în cadrul Universităţii Stanford. 

Textul publicat diferă atât de Prelegerile Kenan, în forrna lor pre- 
zentată la Universitatea Emory, cât şi de dactilogramele pe care 
le-am găsit în Arhiva Popper. 

Cu toate că această ediţie se bazează pe prelegerile Kenan, ea nu 
se vrea o reproducere fidelă a lor. De altfel, dactilogramele găsite de 
mine reprezentau deja revizuiri ample ale prelegerilor originare. Iar 
ceea ce este publicat în carte reprezintă o revizuire amplă a textului 
dactilografiat. Cele mai multe corecturi sunt de natură stilistică şi 
sunt menite să uşureze trecerea de la un discurs oral la textul scris. 
Altele sunt revizuiri de fond. Iar, în câteva locuri, am fost nevoit să 
reconstitui textul, deoarece înregistrările pe bandă erau defectuos fă- 
cute. Sir Karl m-a încurajat să operez aceste schimbări, şi, în special, 
să-i simplific exprimările, ori de câte ori era posibil să o fac fără a-i 
schimba ideile. Pentru a nu distrage atenţia cititorului, schimbările 
operate de către mine nu sunt indicate în carte. De asemenea, dat fi- 
ind faptul că Sir Karl le-a aprobat, nu văd de ce ar trebui să mai fie 
semnalate aici. Doresc totuşi să-i mulţumesc lui Sir Karl că mi-a în- 
credinţat lucrarea sa şi, de asemenea, să-i mulțumesc în mod special 
pentru multele discuții stimulatoare referitoare la această carte. 

Cunoașterea şi problema raportului corp-minie este cel de-al doi- 
lea dintre volumele publicate pe baza materialelor din Arhiva Karl 
Popper. Este primul care e alcătuit din materiale nepublicate anterior. 
Aş vrea, de asemenea, să-mi exprim recunoştinţa pentru efortul făcut 
de către W. W. Bartley III şi Institutul Hoover pentru a crea această 
arhivă. 

În martie 1992, Fundaţia Ianus a început să mă sprijine din punct 
de vedere financiar în munca mea de la Arhiva Popper. Ea mi-a fur- 
nizat o copie microfilmată a arhivei şi echipamentul necesar pentru a 
putea lucra la Chicago. 

Tot Fundaţia Ianus a plătit costurile unor meditații transatlantice 
prin telefon oferite de Sir Karl. Vreau să-i mulțumesc directorului 
ştimţific al Fundaţiei Ianus, Werner Baumgartner, pentru ideea unui 
arbore popperian şi, mai presus de orice, pentru prietenia arătată. Lui 
Jim Baer, preşedintele Fundaţiei Ianus, vreau să-i mulțumesc pentru 
că mi-a fumizat cel mai bun echipament posibil în vederea ducerii la 
bun sfârşit a lucrării. 

Aş vrea să-i mulțumesc doamnei Elisabeth Erdman-V isser (care a 
sugerat cea dintâi lui Sir Karl ca eu să-i editez opera), Ursulei Lind- 
ner şi Melittei Mew (care mi-au oferit fiecare sprijinul moral nece- 
sar), lui Raymond Mew (care a citit manuscrisul şi a făcut multe 
propuneri folositoare), lui Richard Stoneman (redactor principal la 
Routledge), Sue Bilton (care a pilotat publicarea cărții de către Rout- 
ledge) şi Victoriei Peters (care a ajutat-o pe Sue). 

ianuarie 1994, Fundaţia Soros şi Universitatea Central Euro- 
peană şi-au asumat răspunderea finanțării muncii mele. Vreau să-i 
mulţumesc lui George Soros pentu interesul său faţă de acest proiect 
Şi pentru ataşamentul său la viziunea despre societatea deschisă pro- 
pusă de Sir Karl. 

După cum am amintit mai sus, acest volum a fost planificat să 
apară în anii '70. Jeremy Shearmur a lucrat atunci la editarea textului. 
Îi datorez multă recunoştinţă, deoarece truda sa a ușurat munca mea. 

În sfârşit, datorez mai mult decât aş putea exprima în cuvinte 
Kirei Viktorova, colega şi soția mea, care este, în multe privinţe, co- 
editoarea acestei cărţi. 

Karl Popper a murit la 17 septembrie 1994, cu puţin timp înainte 
ca tirajul format din exemplarele cartonate să fi fost gata. Ne lipsește 
nespus de mult. 


M. A. Notturno 
Budapesta, 1995 


Cartea de faţă are ca punct de plecare un set de 
"şase conferințe grupate sub numele de Kenan 
„Lectures, care au văzut pentru prima dată iu 

mina tiparului în 1994. Deși unele din ideile 

cuprinse aici au fost făcute publice de Popper 
în studii şi articole de mai mici dimensiuni, el 
nu vă autoriza publicarea acestui materttrt ine- 

dit într-un volum decât la sfârșitul vieții. Aṣa 4 

se explică de ce cartea pe care astăzi o punem 

la dispoziţia publicului cititor este practic ulti- 
mă carte semnată de autor. Ea poate fi consi- 
derată un fel de propedeutică la întreaga operă 
epistemologică popperiană. Aici, ca în toate” 
scrierile lui Karl Popper, răzbate același pre- 
cept al idealului de claritate magistral formu- 
“lat de către Aristotel:-Darul cel mai de pret al 


gândului este să fie limpede fără a cădea în comun, 





